
KALKMALERIER 


I DANSKE  KIRKER 


FORORD. 

I de  gamle  Kirkers  malede  Billeder  gjemmes  et  rigt  Materiale,  hvor  der  kan  søges  værdi- 
fulde Bidrag  til  Oplysning  om  Middelalderens  religieuse  Aand  og  den  Kunstsands,  der  i de  forskjellige 
Tider  gjorde  sig  gjeldende  her  i Landet.  At  kunne  forelægge  for  Offentligheden  et  Udvalg  af  disse 
mærkelige  Decorationer  og  Billeder  med  dertil  hørende  Beskrivelser  og  Indberetninger  om  Kalkmalerier, 
som  i Aarenes  Løb  ere  samlede  i Nationalmuseets  Archiv,  har  været  et  længe  næret  Ønske  hos  mig. 

Dette  Ønske  vilde  dog  næppe  være  blevet  opfyldt,  dersom  ikke  Directionen  for  Carlsberg- 
fondet  havde  stillet  sig  velvillig  over  for  et  saadantj  Arbejde,  og  med  stor  Beredvillighed  tilstaaet 
mig  Understøttelse  til  Udgivelsen  af  det  her  foreliggende  Værk. 

Ikke  ringe  Tid  har  det  medtaget  at  udføre  det  store  Antal  Tegninger  og  samle  det  betydelige 
Materiale  til  Beskrivelse  af  over  300  Kirkemalerier,  men  den  Velvillie,  som  er  vist  mig,  hvor  jeg 
maatte  søge  Oplysninger,  har  lettet  mig  Arbejdet  betydeligt.  Særlig  maa  jeg  fremhæve  Museums- 
di recteur,  Dr.  Henry  Petersens  Imødekommen  ved  at  aabne  mig  Adgang  til  Nationalmuseets 
Archivalier  og  Samlinger,  og  den  opmuntrende  Bistand  han  har  ydet  mig  under  Arbejdet. 

To  Mænd,  som  med  Varme  og  levende  Interesse  havde  fulgt  mine  Forarbejder  til  Værket, 
skulde  ikke  see  det  fuldført,  begge  bortreves  af  Døden;  men  med  Taknemmelighed  vil  jeg  mindes 
dem:  — Gotfred  Burmann  Becker,  Contoirchef  1 Kirke-  og  Underviisningsministeriet,  omfattede 
med  sjelden  Kjærlighed  disse  gamle  Kirkebilleder,  som  han  i sit  Embede  med  utrættelig  Iver  arbejdede 
for  paa  forskjellig  Maade  at  bevare;  det  skyldes  ham,  at  de  Malerier  af  Værd,  der  ere  fundne  og  i 
Fremtiden  maatte  findes,  ved  ministeriel  Circulaire  af  2den  Maj  1883,  ville  blive  skjærmede  for 
Tilintetgjørelse ; det  andet  Tab,  som  Fortidsforskningen  har  at  beklage,  var  min  Søn,  Assistent 
ved  Nationalmuseet,  cand.  mag.  Egil  Petersen,  der  med  ligesaa  varm  Interesse  omfattede  dette 
Arbejde  og  glædede  sig  til  dets  Fremkomst;  under  dets  Udarbejdning  har  han  — saalænge  hans 
Helbred  tillod  det  — staaet  mig  bi  paa  mange  forskjellige  Maader. 

At  Værket  saa  fyldigt  er  udstyret  med  Tegninger  skyldes  for  en  væsentlig  Del  Professor 
J.  Kornerup,  der  i mange  Aar  med  usvækket  Interesse  har  virket  for  at  vække  Opmærksomhed  for 
de  gamle  Malerier,  og  som  beredvillig  har  tilladt  mig  at  copiere  en  stor  Del  af  hans  Tegninger. 


Beskrivelserne  af  hver  enkelt  Kirkes  Malerier  ere  dels  uddragne  af  Indberetninger  til  Nationalmuseet 
og  de  i dette  Museums  Archiv  beroende  Tegninger  samt  efter  mine  egne  Undersøgelser  og  Optegnelser. 
Farvetavlerne  og  alle  Afbildninger  til  Værket  ere  tegnede  af  mig  og  reproducerede  i F.  Hendriksens 
Atelier,  med  Undtagelse  af  Billederne  paa  Tavle  VIII , som  velvillig  ere  udlaante  fra  det  Kgl.  nord. 
Oldskrift-Selskab.  I Tegningernes  Hjørner  er  anbragt  Bogstaver,  som  betegne  Navnene  paa  de 
Kunstnere,  der  have  udført  Originaltegningerne  til  Archivet,  nemlig:  J.  Kornerup,  Rondahl,  Erik  Schiødte, 
V.  Sørensen,  Zeuthen  og  Magnus-Petersen. 

Aarstallet  ved  hver  Beskrivelse  er  angivet  tilnærmelsesvis,  støttet  paa  Maleriernes  Malemaade 
samt  paa  de  i Billederne  viste  Costumer  og  Ornamenter. 

1 Efteraaret  1893  afsluttedes  Tegningerne  til  Tavlerne,  hvorfor  flere  interessante  Billeder, 
som  senere  ere  fremdragne,  ikke  ere  medtagne,  navnlig  fra  Alsted,  Eskildstrup,  Estvad  og  Sønder 
Næraa  Kirker,  disse  findes  dog  beskrevne  i Texten,  som  afsluttedes  i December  1894. 


Kjøbenhavn , i August  1895. 

Da  Commissionen  for  Oldsagers  Opbevaring  dannedes  i Aarhundredets  Begyndelse,  ind- 
skrænkede den  sig  nærmest  til  at  indsamle  Oldsager,  bevare  Runestene  og  enkelte  Gravhøje.  Interessen 
for  Kirker  som  middelalderlige  Monumenter  mærkedes  ikke  eller  var  i hvert  Fald  meget  lidt  frem- 
trædende. Først  efter  at  disse  Mindesmærkers  architectoniske  Betydning  var  bleven  paavist,  navnlig 
af  N.  Høyen,  vaktes  Interessen,  og  man  begyndte  at  faa  Øje  for,  at  der  ogsaa  i den  Retning  var 
mange  og  værdifulde  Minder  fra  Fortiden,  der  burde  bevares.  Man  begyndte  derfor  at  gaa  frem  med 
mere  Varsomhed  ved  Kirkernes  Restaurering,  og  der  viste  sig  en  heldig  Bestræbelse  for  at  gjengive 
og  reconstruere  det  architectonisk  Oprindelige  ved  dem.  Dette  gav  ogsaa  Anledning  til,  at  man  saae 
med  mere  Opmærksomhed  paa  de  gamle  Malerier  paa  Kirkernes  Vægge  og  Hvælvinger.  Tidligere 
havde  man  vel  bemærket  dem,  men  de  bleve  da  kun  lidet  paaagtede,  man  misforstod  Fremstillingerne 
og  saae  alene  Fejlene  og  Fortegningerne  i de  afblegede  Billeder*);  deres  culturhistoriske  Betydning 
forstodes  ikke,  og  de  betragtedes  som  val  for  barbariske«  til  at  opbevares.  Saaledes  ere  Kalkmalerier 
gaaede  tabt  i Ribe  Domkirke**),  St.  Knuds  Kirke  i Odense  og  Vallensbæk  Kirke  i Sjælland***), 
for  ikke  at  tale  om  de  Nedbrydninger,  der  ere  foregaaede  af  mange  Kirker  i Kjøbstæderne  f),  hvor 
Malerier  sikkert  havde  været  at  finde,  hvis  man  havde  agtet  derpaa. 

Ved  Aarhundredets  Midte,  navnlig  ved  Opdagelsen  af  de  mærkelige  Malerier  i Skibby  og 
andre  sjællandske  Kirker  tf)  samt  ved  Roskilde  Domkirkes  Restauration,  kom  man  endelig  til  at  see 
med  andre  Øjne  paa  de  gamle  Billeder;  nu  søgte  man  at  værne  om  dem,  saavidt  det  lod  sig  gjøre, 
og  vore  første  Afbildninger  af  Kalkmalerier  foreligge  fra  den  Tid,  udførte  af  Maleren  Zeuthen.  I de 
følgende  Aar  var  det  ikke  saameget  de  fremdragne  Malerier  i Hovedkirkerne,  som  i de  mindre 
Landsbykirker,  der  fængslede  Opmærksomheden,  idet  flere  af  de  i de  sidstnævnte  Kirker  fundne 
Billeder  øjensynlig  vare  af  høj  Ælde  og  prægede  af  en  vis  udviklet  Kunst.  Den  vakte  Interesse 
støttedes  med  Iver  af  daværende  Museumsdirecteur  Worsaae,  forsaavidt  Omstændighederne  og  Penge- 
midlerne tillode  det;  senere  ere  Midlerne  til  at  foretage  Afdækning  og  Restaurering  af  Kalkmalerier 
betydeligt  øgede  ved  en  af  Regjeringen  og  Rigsdagen  bevilget  aarlig  Sum.  Om  end  langsomt,  er 
man  naaet  til,  at  de  gamle,  hundredaarige  Malerier  nu  ere  stillede  i Række  med  andre  Fortidsminder, 
og  indtage  den  Plads  de  bør  have,  som  en  vigtig  Hjælp  til  Oplysning  om  de  svundne  Tiders  Cultur. 


*)  I 1829  fandtes  et  Kalkmaleri  i Roskilde  Domk.,  som  man  antog  for  et  Portrait  af  Kong  Christian  den  Første,  men 
som  senere  viste  sig  at  være  St.  Christoffer. 

**)  Ved  en  foreløbig  Undersøgelse  i Ribe  Domkirke  1894  af  Prof.  J.  Kornerup  fandtes  Fragmenter  af  Malinger  paa 
forskjellige  Steder  i den  østlige  Del  af  Kirken  og  i Buen  over  »Bispegraven« ; de  sidste  synes  at  være  fra  en  temmelig  tidlig  Tid. 

***)  Dansk  Folkekalender  1871,  »Hellig  Olafsmaleriet«  af  Henry  Petersen, 
t)  Graabrødre  Kirken  i Odense  nedbrødes  1806  og  de  følgende  Aar;  i Lighed  med  andre  Kirker  har  den  utvivlsomt 
havt  Kalkmalerier.  Under  Nedbrydningen  var  Rasmus  Nyerup  paa  Besøg  i Odense,  han  blev  stærkt  berørt  af  »den  Ufærd«,  der 
vistes.  (Nyerup:  »Fædrenelandets  Mindesmærker«  1806,  Fortale  L — LI;  Samme:  »antiqv.  Rejse  i Fyen  1806«,  s.  25  og  34.) 
ff)  Skibby  Malerierne  fandtes  1855,  Sæby,  Hjørlunde,  Hagested  og  Fjenneslev  nogle  Aar  efter. 

Hos  Adam  af  Bremen  findes  Beretning  om,  at  en  stor  Mængde  Kirker  vare  byggede 
i Danmark  ved  Midten  af  1 1 te  Aarhundrede;  for  Sjælland  og  Skaane  er  endog  nævnt  et  anseeligt 
Antal.  Efter  Oplysninger  der  foreligge,  maa  man  antage,  at  de  for  den  største  Del  vare  byggede 
af  Træ.  Deres  architectoniske  Form  er  ukjendt;  ligesaa  ukjendt  er  det,  hvorledes  de  have  været 
udstyrede  i det  Indre;  nogle  Antydninger  haves  om,  at  de  i Lighed  med  de  hedenske  Gudehuse 
have  været  smykkede  med  udskaarne  Ornamenter*)  og  maaske  med  Prydelser  af  forgyldt  Metal**), 
eller  Væggene  dækkede  af  udsyede  og  vævede  Tæpper.  Har  der  for  en  Del  været  anvendt 
Maling,  har  denne  dog  næppe  været  af  egentlig  kunstnerisk  Art***);  først  da  de  større  Stenkirker 
opførtes,  udstyrede  udvendig  med  ornamenterede  Vinduesomfatninger,  Portaler  og  Søjler,  maatte  de 
store,  tomme  Vægflader  inde  i Kirken  virke  stødende  for  Øjet;  for  at  bøde  derpaa,  laa  nær  at 
anvende  det  med  Sculpturen  beslægtede  Maleri,  som  mere  overkommeligt  end  de  kostbare  og 
møjsommeligt  forarbejdede  Tæpper.  Emnerne  til  Fremstillingerne  hentedes  fra  Bibelen,  for  ved 
Beskuelsen  af  de  hellige  Billeder  paa  en  lettere  Maade  at  indprente  Menigheden  den  christelige 
Lære,  end  alene  ved  den  mundtlige  Overlevering,  som  vel  tillige  ofte  blev  meddelt  den  i et 
fremmed  Tungemaal. 

Men,  medens  det  er  bekjendt,  at  man  i de  nærliggende  sydlige  Lande,  i den  tidligste 
Middelalder  prydede  Kirker,  Klostre  og  større  Bygninger  med  Malerier  f),  findes  i vore  ældste  Med- 
delelser om  Kirkers  Opførelse  her  i Landet  ikke  omtalt,  at  Væggene  vare  udstyrede  paa  den  Maade. 
Hos  Saxo  findes  ikke  et  Ord  derom  og  i Sagaerne,  hvor  der  flere  Steder  omtales,  at  Kirker  bygges, 
er  heller  ikke  talt  om  Malerier  ff);  alligevel  maa  denne  Maade  at  pryde  Væggene  paa  have  været 
kjendt,  thi  i et  Haandskrift  fra  12te  Aarhundrede  anføres,  at  Biskop  Arnold  (1088—1124)  lod 
Malerierne  i Roskilde  Kloster  fornye  fff);  altsaa  vare  de  dengang  gamle,  og  det  viser,  at  der  her 
ved  Aar  1 100  var  Sands  tilstede  for  at  pryde  Væggene  med  Malerier.  De  vidtberejste  Nordboere,  der 
havde  seet  den  rige  christelige  Kunstudvikling  rundt  om  i Europa,  har  ikke  kunnet  undgaa  at  paa- 
virkes  af  den.  Ved  den  Tid  rejste  ogsaa  mange  til  Udlandet  med  fredelige  Maal  for  Øje;  anseete 
Mænd  droge  selv  eller  sendte  deres  Sønner  og  Slægtninge  til  fremmede  Klostre  og  Læreanstalter  for 
at  studere,  og  efter  deres  Hjemkomst  virkede  mange  med  Iver  for  Kirkers  og  Klostres  Opførelse  og 
for  Befæstelsen  af  den  christelige  Tro  ved  Medvirkning  af  indkaldte  Udlændinge  §).  Ogsaa  iblandt 
de  hjemvendte  Danske  tor  man  antage,  der  var  flere,  som  havde  erhvervet  sig  Kjendskab  til  Bygnings- 
kunsten, navnlig  vedrørende  Kirker;  især  var  det  fremragende  Mænd  blandt  de  Gejstlige,  der  med 
deres  større  Dannelse  forstode  at  drage  Nytte  af  de  Fremmedes  Kunster  og  Videnskaber  til  Fordel 
for  deres  Hjemstavn  §§). 


*)  Ved  Restaurationen  af  Herning  Kirke  (Galten  Hr.)  1887,  fandtes  i Muren  en  Planke  af  en  Trækirke,  hvorpaa  var 
udskaarne  Slangeornamenter. 

**)  Adam  af  Bremen  4 Bog,  ved  Omtale  af  Gudehuset  i Upsala. 

*••)  Paa  et  af  Forfatteren  i Framlev  Kirkemur  i 1890  fundet  Vindue  af  en  Trækirke,  var  intet  Spor  af  Farver,  hvorimod 
der  paa  ovennævnte  Planke  fra  Herning  var  Rester  af  nogle  Farver.  Jfr.  ogsaa  Træudskæringerne  fra  Gorms  og  Thyres  Høje. 
(»Kongehøjene  i J ellinge«  1875) 

f)  I St.  Gallen  og  Reichenaus  Klostre  var  udført  Vægmalerier  i 9de  og  10de  Aarh.,  og  samtidigt  flere  andre  Steder. 
Kong  Henrik  den  I.  lod  sin  Sejer  over  Ungarerne  male  paa  Væggene  i Slottet  i Merseburg  933.  Paderborn  havde  en  anset 
Malerskole  i Begyndelsen  af  1 1 te  Aarh.  (Kugler:  »Geschichte  der  Malerei«  I,  s.  127  og  fl.). 

ff)  I Laxdæla  Saga  fortælles  om  en  verdslig  Bygning,  Oluf  Paas,  at  »der  var  fremstillet  berømte  Begivenheder  paa 
Vægge  og  Loft,  langt  pragtfuldere,  end  naar  Tjeldingerne  ere  oppe«.  N.  M.  Petersens  Oversætt.  s.  i6<j  og  Norsk  histor.  Tids- 
skrift 3 Række  II  s.  206.  Om  det  har  været  Maleri  eller  malede  Udskjæringer  er  uvist,  men  man  maa  antage  det  sidste,  da 
Originaltexten  har  Ordene  smiåat  og  skrifaåar. 

fff)  J.  Kornerup  i Aarbøger  f.  n.  Oldk.  1884,  s.  116,  og  Script,  rer.  Dan.  I.  379. 

§)  I Foraaret  1220  indtraadte  en  Dansk,  Broder  Salomon  fra  Aarhus,  i Dominicanerordenen  i Verona,  blev  derefter 
Prior  i et  Kloster  i Karnthen,  var  med  i Conciliet  i Bologna,  og  sendtes  af  Pave  Honorius  III.  med  Breve  til  Kong  Valdemar 
og  Ærkebiskop  Anders  Sunesøn.  Han  virkede  med  Iver  for  Dominicanerordenen  i Danmark.  (Kirkehist.  Saml.  I.  s.  196  og 
Daugaards  Klosterhistorie). 

§§)  Jfr.  J.  Lange:  »Om  Roskilde  Domkirkes  Alder  og  Stil«.  Aarb.  f.  n.  Oldk.  1890,  s.  141  og  fl. 

IX 


Naar  man  seer  de  ældste  danske  Malerier,  som  navnlig  findes  i Fraadstenskirker,  forbauses 
man  over  den  strænge  Stil  og  den  rene  religieuse  Aand,  de  ere  prægede  af;  forgjæves  søge  vi  hos 
os  et  ældre  Udviklingsled  for  denne  characteristiske  og  — man  tør  sige  — fuldt  udviklede  Kunst;  man 
faar  et  Indtryk  af,  at  de,  der  har  udført  disse  Billeder,  ikke  vare  Begyndere,  men  øvede  og  dygtige 
Folk.  Forudsætningen  for  Udvikling  af  denne  Kunst  maa  saaledes  ikke  søges  her,  men  udenfor  vort 
Land;  den  Kjendskab  til  Techniken,  som  Arbejdet  røber,  og  den  Aand,  der  udtales  i Billederne  viser, 
at  de  gamle  Malere  maa  være  komne  hertil  fuldt  udlærte  i deres  Haandværk. 

Men  fra  hvilket  Land  kom  denne  Kunst  og  disse  Kunstnere?  Det  er  ikke  muligt  med 
nogen  Sikkerhed  at  sige  det.  Ved  nogle  af  de  sjællandske  Maleriers,  og  i Jellingebi liedernes  rene 
byzantinske  Stil,  og  ved  den  Efterligning  af  Mosaiken,  der  sees  i Ansigternes  Farvenuance,  især  paa 
de  sidstnævnte  Billeder,  føres  Tanken  hen  paa,  om  ikke  denne  Lighed  skyldes  de  Forbindelser,  der 
sikkert  var  tilstede  og  gjorde  sig  gjældende  igjennem  Normannerne  i Nord-  og  Syditalien,  ja  med  selve 
Byzants  *).  I Frankrig  havde  der  alt  i niende  og  tiende  Aarhundrede  udviklet  sig  en  stor  Kunst- 
cultur,  hvis  Virkninger  traadte  frem  i en  rig  Udsmykning  med  Malerier  i Kirker  og  Klostre**). 
Med  Frankrig  kom  Norden  som  bekjendt  i nær  Berøring,  da  Medlemmer  af  franske  Munkeordner 
sendtes  hertil  i Midten  af  det  12te  Aarhundrede;  at  de  tillige  medbragte  Sands  for  at  udstyre 
Kirkernes  Vægge  med  Malerier,  maa  vi  antage;  i mange  af  vore  Malerier  er  det  endog  kjendeligt, 
at  de  ere  paavirket  ved  franske  Forbilleder***);  men  en  vedvarende  Paavirkning  kan  ikke  følges. 
Muligt  er  det  begrundet  i,  at  der  i Midten  af  12te  Aarhundrede  i Frankrig  er  ligesom  Noget  der 
hæmmer  Vægmaleriet  dér,  vistnok  foranlediget  ved  den  hellige  Bernhards  og  Cistercienserordenens 
Modstand  og  strænge  Forbud  mod  Anvendelsen  af  Billedkunst  i Kirkerne  f);  og  maaske  ogsaa  ved, 
at  den  romanske  Stil  i de  franske  Kirker  i Løbet  af  Aarhundredet  fortrængtes  af  den  gothiske, 
hvor  der  kun  delvis  kunde  anbringes  Maleri,  da  de  fra  Gulv  til  Loft  eller  Hvælving  rejste  Søjler 
og  Pilastre  brød  Væggenes  Flader,  i Modsætning  til  de  romanske  Basilikabygningers  store  Væg- 
flader, der  naaede  fra  den  ene  Ende  af  Langskibet  — eller  Choret  — til  den  anden. 

England,  som  ogsaa  sendte  Munke  hertil,  har  i sine  Kirkemalerier  mindre  Originalitet,  og 
der  findes  en  synlig  Efterligning  af  den  franske  Kunst  i Billederne,  sikkert  paavirket  af  de  indvandrede 
Normanners  Cultur;  man  seer  ogsaa  undertiden  indblandet  en  Art  irsk  Ornamentik,  som  vi  ikke  finde 
i vore  ældre  Billeder.  Nogen  directe  Paavirkning  i videre  Omfang  derfra,  synes  ikke  at  have  fundet 
Sted,  skjøndt  der  i enkelte  Kirker  hos  os  træffes  Noget,  der  minder  derom  ff). 

1 de  til  Frankrig  grændsende  tydske  Lande  bøjede  man  sig  mindre  for  Cisterciensernes 
Love,  skjøndt  flere  Kirker,  navnlig  i de  wurttembergske  Landskaber,  byggedes  efter  Ordenens  Regler. 
I disse  Lande,  og  i det  hele  taget  i Tydskland,  holdt  den  romanske  Bygningsstil  sig  længere,  og  først 
efter  at  der  havde  udviklet  sig  en  Overgangsform  i Stilen,  afløstes  den  af  Gothiken.  Ved  Slutningen 
af  11te  og  Begyndelsen  af  12te  Aarhundrede  stod  der  ikke  faa  Cathedraler  og  mindre  Kirker  færdige 
eller  under  Bygning;  i flere  af  dem  er  fundet  betydelige  Dele  af  de  oprindelige-Vægmalerier,  som  har 


*)  Knud  den  helliges  Enke  blev  1090  gift  med  Hertug  Roger  af  Apulien.  Paa  Sicilien  byggede  de  normanniske 
Hertuger  Kirker  i Cefalu  11 51  og  i Monreale  1174.  Byzants  var  nok  saa  vel  kjendt  af  Nordboerne  som  Rom  og  de  andre 
italienske  Byer. 

**)  Kugler:  Gesch.  der  Malerei,  I.  s.  127. 

***)  Nogle  sjællandske  Kalkmalerier  minde  meget  om  franske  Forbilleder,  f.  Ex.  Tybjerg  Chorbues  Maleri,  der  har  en 
lignende  Inddeling  med  Brystbilleder,  som  findes  paa  en  malet  Bue  i det  gamle  Abbedie  St.  Chef  (Isére). 

f)  J fr.  J.  Kornerup:  »Minder  om  Cistercienserklostret  i Esrom«,  Aarb.  f.  n.  Oldk.  1879,  s.  6,  og  »Opera  Sti.  Bernhard« 
I.  544  (St.  Bernhard  døde  1153). 

ff)  I Aal  Kirke  ved  Varde  er  paa  to  Dørstene  malede  Løver,  som  ligne  meget  saadanne  i Cormacskirken  i Irland 
Archæol.  Journal  II,  1846).  I engelske  Kirker  træffes  meget  ofte  en  brunrød  Grund  om  Figurerne,  hvor  vi  almindeligvis  har 
blaa,  saaledes  i Battel  Church  ved  Hastings  (Sussex)  og  i Stanton-Harconrt  Church  (Journal  of  Brit.  Archæol.  Assosiat.  1846—47) 
samt  i Fishney  Ch.  og  andre.  (Archæologia,  50,  Part  II,  1887).  1 enkelte  af  vore  Kirker  er  ogsaa  fundet  Billeder  med  rodbrun 
Grund,  nemlig  paa  de  nu  tabte  Billeder  i Saxkjøbing  (Side  71)  og  i Aarhus  Domkirke  (Tab.  XX,  5). 

b* 


X 


INDLEDNING. 


megen  Lighed  med  vore,  især  i det  ornamentale  (Fig.  1—2).  Det  nære  Naboforhold  og  Sprogslægt- 
skabet taler  en  Del  for,  at  det  er  fra  Tydskland,  at  mange  af  vore  ældre  Kirkemalere  væsentligt 
ere  hentede;  Tydskland  havde  langt  tidligere  lært  den  christelige  Malerkunst  af  dets  vestlige  og 
sydlige  Naboer  *). 


Om  man  end  ikke  er  istand  til  med  Sikkerhed  at  paavise,  hvem  der  først  bragte  Malerkunsten 
hertil,  er  det  dog  bekjendt,  hvor  vi  kunne  søge  de  tidligste  Spor  af  det  christelige  Maleri  og  tillige  den 
varige  Maade  at  male  paa,  som  man  kan  takke  for,  at  mange  af  de  ældste  Billeder  i vore  Kirker  endnu 
ere  tilstede.  1 Roms  og  andre  Byers  Catacomber  findes  christelige  Grave  fra  de  første  Aarhundreder 

af  vor  Tidsregning,  hvor  der  paa 
Væggene  er  udført  Malerier  paa 
forskjellig  Maade,  men  særlig  i »al 
fresco«;  det  vil  sige  Maling  med 
Vandfarver  paa  en  frisk,  vaad 
Kalkpuds,  hvis  Mørtel  er  tilberedt 
efter  visse  Regler,  og  efter  at 
være  paalagt  Murfladen,  glittedes 
med  blanke  Staalredskaber,  indtil 
Pudsen  havde  modtaget  en  let 
giindsende  Overflade.  Til  Malingen 
der  paafulgte,  maatte  kun  benyttes 
de  saakaldte  Jordfarver  og  enkelte 
Oxydfarver.  Under  Malingen  maatte 
den  vaade,  glittede  Pudsflade  om- 
hyggelig beskyttes  for  Paavirkning 
af  den  atmosphæriske  Luft,  indtil 
Farverne  vare  paalagte  overalt,  da 
Luftens  Kulsyre  ellers  vilde  frem- 
bringe en  tynd  Hinde  (Gruste)  paa 
Pudsens  Overflade,  som  hindrede  Farvens  Indtrængen  i og  Forbindelsen  med  Mørtelen.  Særlig  har 
man  havt  Lejlighed  til  nærmere  at  studere  Frescomalingen  i de  pompejianske  Ruiner  fra  det  første 
Aarhundrede  efter  Christus.  Denne  Malemaade  er  mærkelig  nok  anvendt  i vore  ældste  Kirkemalerier, 
der  omtrent  ere  tusinde  Aar  yngre;  ligesaa  mærkeligt  er  det,  at  man  her  undertiden  finder  en  fuldt 
saa  glat  og  velbehandlet  Pudsflade,  som  paa  de  pompejianske  Vægge. 

1 de  antike  Pudsbelægninger  har  dog  den  techniske  Behandling  været  noget  afvigende  fra 
den  danske;  Pudsen  er  nemlig  meget  tykkere  og  kan  have  indtil  fem  Lag  af  grovere  og  finere  Blan- 
ding ud  mod  det  yderste  Pudslag,  der  er  blandet  med  et  skarpkornet  Marmorstøv  og  glittet  blankt. 
Frescopudsen  i vore  ældste  Malerier  har  kun  to  Lag,  et  grovere,  anbragt  umiddelbart  paa  Murens 
Stene,  og  over  det  et  tyndt  Lag  af  en  Sammenblanding,  der  nærmer  sig  meget  den  pompejianske 
i Hvidhed  og  Finhed.  Paa  Jellingechorets  Vægge  var  endog  kun  eet  Lag  af  7 Tommes  Tykkelse 
anbragt  paa  selve  Fraadstenen,  hvis  porøse  og  ujevne  Overflade  særlig  egner  sig  til  at  binde  Kalken. 
Man  kan  anføre  som  Grund  for  denne  Forskjel  i Behandlingsmaaden , at  Sydens  varmere  Klima 
fordrede  et  tykkere  Underlag  for  at  kunne  holde  det  yderste  Lag  længere  fugtigt,  medens  Malningen 
foregik,  hvorimod  færre  Underlag  vare  tilstrækkelige  i Nordens  kolde  og  fugtige  Luft.  Det  turde  dog 


*)  Biskop  Balderik  (dod  1018)  havde  en  italiensk  Maler,  Johannes;  Adalbert  af  Bremen  en  Italiener  ved  Navn  Trans- 
mandus; Kejser  Otto  den  2den  en  Græker,  Theophano  (Kugler:  »Gesch.  d.  Malerei«,  I.  s.  130—136). 


Fig.  2.  Fra  Domkirken  i Braunschweig. 

hellere  tilskrives  en  Simplificering  i Techniken,  som,  i Løbet  af  tusinde  Aar,  hvor  mange  andre  Maader 
at  fremstille  Billeder  i Farver  paa  Væggene,  havde  gjort  sig  gjældende,  navnlig  Mosaiken,  der,  om 
end  ikke  fortrængte,  dog  tilsidesatte  Frescomalingen  en  Del.  De  Kirker,  hvor  jeg  ved  Undersøgelser 
har  fundet  »al  fresco«  anvendt,  ere:  Jellinge,  Framlev,  Lyngby,  Bindslev,  Venge,  Værum,  Estvad  og 
Faarup  i Jylland;  Kregome,  Ballerup,  Thorup,  Slaglille,  Skibby,  Hjørlunde  og  Fjenneslev  i Sjælland. 
Mange  andre,  som  jeg  kun  har  seet  efter  Opmalingen  og  Restaureringen,  nemlig:  Hagested,  Førslev, 
Aal,  Spendrup  have,  efter  den  Stil,  de  ere  udførte  i,  og  efter  Prof.  Kornerups  Meddelelse,  sikkert 
ogsaa  været  udførte  paa  samme  Maade.  Alle  disse  Kirkers  Malerier  tilhøre  Tiden  imellem  Aar  i ioo 
og  c.  1300;  det,  der  tillige  udmærker  dem,  er  den  Rigdom  af  Farver,  der  er  benyttet,  ja,  endog  flere, 
end  der  nu  ansees  for  holdbare  paa  den  vaade  Kalk,  navnlig  en  grøn  Farve  og  en  rød,  der  ligner 
Zinober*).  Denne  Farvepragt  er  ogsaa  betegnende  for  Maleriernes  Alder;  thi  jo  yngre  de  ere,  desto 
færre  Farver  finder  man  anvendt,  indtil  der  i de  seneste  Billeder  udelukkende  bruges  hjemlige,  navnlig 
Okkerfarver  og  den  sorte  Kønrøg.  De  Gamles  pragtfuldere  Farvestoffer  maa  være  bragte  hertil 
ad  Handelsveje,  som  de  senere  Malere  ikke  har  kjendt,  eller  som  have  været  lukkede  for  dem  **). 


Den  ældste  Del  af  vore  Kalkmalerier  er  ikke  meget  afvigende  i Motiverne  fra  dem,  der 
kjendes  i Udlandet.  Den  samme  byzantinske  Stil  fremtræder  i Figurer,  Ansigter  og  Draperiernes 
Foldekast.  1 Ornamenternes  omhyggelige  Tegning  og  i de  rene  og  lige  Linier  i Bygninger,  Buer 
m.  m.,  kan  man  see,  at  Lineal  og  Passer  har  været  flittigt  benyttet.  At  mange  Fremstillinger,  som 
Christus  i Højsædet,  Daaben  og  Christus  for  Dommeren  o.  s.  v.  i vore  Kirker  ligne  hverandre  ind- 
byrdes og  flere  af  disse  atter  udenlandske,  kan  ikke  alene  være  begrundet  i de  traditionelle  Over- 
leveringer fra  Maler  til  Maler,  men  kan  ogsaa  forklares  ved  Tilstedeværelsen  af  Forbilleder,  som  for 
Kunstnerne  vare  let  tilgjængelige  i Haandskrifter  med  malede  Billeder,  der  vare  spredte  ud  over  den 
ch ristel ige  Verden  i mangfoldige  Copier.  Nogle  Exempler  paa,  at  saadanne  benyttedes,  kan  paavises, 
og  det  vil  sees,  hvor  stor  Lighed  der  er  imellem  disse  Billeder  og  vore  Kalkmalerier,  i St.  Peters 
Stift  i Salzburg  bevares  et  mærkeligt  Haandskrift,  »Antiphonarium« , som  menes  at  være  udført  for 
Aar  1 180,  hvori  findes  et  Billede,  som  forestiller  Ecclesia  og  Synagoga,  staaende  ved  den  Korsfæstede***). 
Den  christelige  Kirke  staar  ved  Korsets  højre  Side  i pragtfuld  Dragt  med  Krone  paa  Hovedet  og 
opfanger  Christi  Blod  i en  Kalk,  medens  Jødedommen  staar  med  tilsløret  Hoved  og  et  Aag  i Haanden, 
som  om  den  bøjede  sig  for  den  nye  Lov.  1 dette  Billede  (Fig.  3 a)  og  i Maleriet  i Spentrup 
Chorbue  (Fig.  3 b),  er  der  i Figurernes  Stillinger  en  træffende  Lighed;  i det  danske  Billede  er  der 
— vistnok  af  Mangel  paa  Plads  i den  smalle  Chorbue  — anbragt  »agnus  dei«  istedetfor  den  Kors- 
fæstede; Synagoga  staar  tilvenstre  og  støder  et  Spyd  i Lammets  Bryst;  tilhøjre  staar  Ecclesia  og  opfanger 
Blodet  fra  Saaret;  Figurernes  Stillinger  ere  de  samme  som  paa  Billedet  i Haandskriftet,  men  omvendte  +). 


*)  Vistnok  en  Rødkridt  fra  Sinope  (Tyrkisk  Rødt?).  Til  Grønt  menes  at  være  brugt  en  arseniksur  Kobberoxyd  samt 
gron  Kobold  (R.  Wiegmann:  »Die  Malerei  der  Alten«  Hannover  i8?6,  s.  219 — 20). 

**)  En  Tid  nærede  man  Tvivl'  om,  hvorvidt  de  i Pompeji  og  andre  Steder  fundne  Vægmalerier  vare  udforte  al  fresco, 
og  mente,  at  de  vare  malede  med  Vox  som  Bindemiddel  (F.  X.  Fernbach : »Die  enkaustische  Malerei«,  Mtinchen  1845).  Man 
kom  snart  til  Erkjendelse  om,  at  denne  Malemaade  ikke  kunde  anvendes  til  større,  decorative  Billeder.  Plinius  (XXXV.  51))  som 
Voxmaleriets  Forsvarere  støttede  sig  paa,  omtaler  heller  ikke  denne  Anvendelse,  der  alene  var  brugelig  til  Flader  (Skibssider  o.  dsl.) 
og  delvis  paa  mindre  Billeder;  ( jfr. : R.  Wiegmann:  »Die  Malerei  der  Alten«,  Hannover  1856,  s.  141  og  ti.).  Ved  mindre  Billeder 
menes,  hvad  vi  kalde  Staffelibilleder,  hvor  Voxfarven  kunde  lægges  paa  med  en  Spartel  eller  Cestrum.  Paa  et  Kalkmaleri  her  i 
Landet,  som  formentes  at  være  malet  med  Voxfarver,  har  jeg  ved  Overstrygning  med  fortyndet  Svovlsyre  overtydet  mig  om,  at 
der  alene  var  brugt  Kalkfarver. 

***')  Mittheilungen  der  K.  K.  Central  Commission  XIV.  1869. 
t)  A.  de  Caumont:  »Cours  d’Antiquités  monumentales«  Tom.  VI,  s.  482  har  et  lignende  Billede  fra  et  malet  Vindue  i 
Bourges,  hvor  Synagoga  taber  Kronen,  ligesom  i Spentrup  Billedet.  Paa  det  store  Portal  af  Notre  Dame  i Treves  ere  Ecclesia 
og  Synagoga  fremstillede  i Sculptur,  den  sidste  med  tilbundne  Øjne  og  tabende  Kronen;  der  holder  hun  Mose  Tavler  i den  ene 
Haand.  Samme  Figurer  findes  ogsaa  paa  Freiburg,  Strasburg,  Chartres  og  andre  Kirker. 

Det  samme  Salzburger-Manuscript  har  et  andet  Billede:  Maria  med  Barnet,  siddende  paa 

en  Trone  (Fig.  4),  der  vel  ikke  i sin  Helhed  ligner  det  danske  Maleri  i Bindslev  (Side  55,  Tab.  V,  4), 
men  staar  det  dog  nært  med  Hensyn  til  Compositionen;  den  siddende  Maria  og  Jesusbarnet  have  i 
Stillingerne  meget  tilfælles;  Englene,  ved  Siderne  af  Maria  i Manuscriptet,  ere  i Kalkmaleriet  anbragte 
foroven  med  Røgelsekar  i Hænderne,  og  det  hele  omgivet  af  en  firkantet  Ramme. 

En  Tradition  af  fremmed  Oprindelse  kan  ogsaa  følges  i de  mange  Fremstillinger  af  Christus 
siddende  i Højsædet  som  Himlens  og  Jordens  Herre,  samt  andre  Billeder  af  den  christelige  Historie. 


I St.  Apollinare  nuovo  i Ravenna  er  et  af  de  ældste  af  den  førstnævnte  Art  Billeder;  her  er  et 
Christushoved  (Fig.  5),  der  i Ansigtsudtryk  og  Form  ligner  paafaldende  Christushovederne  i Jellinge 
(Tab.  1);  ligesom  Tanken  og  Anordningen  i det  italienske  Billede  er  den  samme,  som  findes  i 
Billederne  i Skibby,  Selsø,  Hagested  og  andre  af  vore  ældste  Kirker.  Samme  Kirke  i Ravenna  har 
paa  nordre  Væg  et  Mosaikbillede  af  de  hellige  tre  Konger,  der  frembære  deres  Gaver  for  Maria  og 
Jesusbarnet;  de  ere  malede  i en  fremadilende  Gang,  som  gjenfindes  i Fjenneslev  og  Slaglillebillederne 
hos  os,  hvor  de,  ligesom  i Ravennabilledet,  nærme  sig  fra  den  venstre  Side;  som  det  i Alminde- 
lighed vises  i de  ældre  Fremstillinger  (Fig.  6 og  7)*).  Paa  Ravennabilledet  holder  den  forreste  Konge 

*)  I Fiinfkirken  (Ungarn)  er  i et  Gravkammer  fra  5te  Aarhundrede  fundet  et  Maleri  med  de  tre  Konger  i samme 
ilende  Stillinger.  Mittheilungen  der  K.  K.  Central-Commiss.  XVIII.  B. 

Kappefligen  imellem  sine  Hænder  og  Gaven,  han  frembærer,  for  ikke  umiddelbart  at  berøre  den, 
idet  den  overgives  Jesusbarnet;  i de  to  nævnte  danske  Billeder  er  det  ikke  bestemt  antydet,  men  vi 
finde  dette  Ærbødighedstegn  vist  paa  andre  danske  Billeder,  nemlig  paa  en  Tympanon  i Aalum  Kirke 
ved  Randers  og  i det  nylig  fremdragne  Maleri  i Estvad  Chorbue  (Fig.  8 og  9).  Denne  Maade  at 


Fi 

frembære  Gaverne  paa  er  ligeledes  vist  i et  Vægmaleri  fra  c.  1090  i Lambachs  Stiftskirke  (Ungarn) 
(Fig.  10.  Jvf.  K.  K.  Central-Commiss.  XIV,  1869).  1 Reliefferne  paa  de  gamle  ch ristelige  Sarcophager 

fra  4de  og  5te  Aarh.  træffes  Kongerne  ofte  bærende  Gaverne  saaledes; 
ligeledes  i sildigere  Billeder  ved  Frembærelsen  af  den  hellige  Læst. 

1 forannævnte  Kirke  i Ravenna  er  et  tredie  Billede,  hvor 
Christus  fremføres  for  Pilatus  (Fig.  1 1 ) ; denne  Scene  af  Lidelseshistorien 
findes  først  fremstillet  hos  os  længere  hen  i Middelalderen,  men  Anord- 
ningen i Fremstillingen  er  omtrent  den  samme  (jvf.  Langaabilledet 
Tab.  XXIX).  Tjeneren  holder  Skaalen,  hvori  Pilatus  toer  sine  Hænder, 
efter  at  have  udtalt  Dommen  over  Christus. 

I vore  ældste  Kirkemalerier  er  den  himmelthronende  Christus 
næsten  altid  benyttet  som  Hovedbillede  over  Alteret;  de  fremmede  For- 
billeder ere,  som  ovenfor  [omtalt,  bievne  fulgte  uden  væsentlige  For- 
andringer; Christus  sidder  paa  en  Throne,  omgivet  af  en  mandelformet  Fig.  5. 

Regnbueglorie  med  Livets  Bog  eller  Verdenskuglen  i Haanden.  Med  en 

gribende,  plastisk  Ro  er  han  fremstillet  som  den  mægtige  og  velsignende  Gud.  I Hjørnerne 
udenfor  Glorien  sees  de  fire  Evangelistemblemer,  og  ved  Siderne  staa  Maria,  Johannes,  Apostle 
eller  Ærkeengle  i bedende  Stillinger;  endelig  er  det  Hele  omrammet  med  smukke,  romanske 

Ornamenter  (jvfr.  Tab.  IV).  Motivet  i Fremstillingen,  som  endnu  benyttedes  indtil  Reformationen, 
undergik  efter  Aar  1400  flere  Forandringer,  som  betog  den  meget  af  dens  ædle  Højhed.  Christus 
vises  efter  den  Tid  mere  som  den  strænge,  straffende  Dommer,  som  den,  der  har  lidt  for 


Menneskenes  Synder  fremviser  han  de  bloddryppende  Saar;  Maria  og  Johannes  ligge  i knælende 
Stillinger  ved  Siderne,  den  første  pegende  paa  sit  højre  nøgne  Bryst,  der  hentyder  til  Lucas  XI  Cap. 


Fig.  8.  Aalum  Tympanon. 


Fig.  9.  Estvad  Chorbue. 


27  Vers.  »Saligt  er  det  Liv  som  bar  Dig  og  det  Bryst,  Du  diede«.  Underneden  sees 

Dommedag  med  de  Salige  afsondrede  fra  de  Fordomte,  der  føres  bort  for  at  pines  i Helvedes 
Flammesvælg. 

Med  Fremstillingerne  af  de  hellige  tre  Konger,  hvoraf  der,  som  forhen  omtalt,  findes  meget 
tidlige  Billeder,  foregaar  der  ogsaa  Forandringer;  Traditionen  i Fremstillingsmaaden  beholdes,  men  der 
viser  sig  en  Stræben  efter  at  tage  Forbilleder  efter  Samtidens  Liv  og  de  Former,  hvorunder  det  udfolder 
sig.  1 vore  ældste  Billeder  bære  Kongerne  den  lave  Hue  af  phrygisk  Form,  som  er  laant  fra  de  a lier- 


ældste fremmede  Billeder;  først  hen  mod  Slutningen  af  1 3de  Aarhundrede  fremtræde  de  med  Kroner  paa 
Hovederne.  Efterhaanden  udstyres  de  med  endnu  mere  kongelig  Pomp  og  Pragt  og  optræde  ridende 
med  Pager  ved  Siden,  der  holde  eller  føre  deres  Heste*).  1 de  ældre  Billeder  sees  oftest  Maria 


Fig.  11.  St.  Apollinare  nuovo,  Ravenna  c.  680. 


siddende  paa  en  Throne  med  Jesusbarnet  paa  Skjødet;  dette  er  altid  iført  en  lang  Kjortel,  og 
Kongerne  staa  i oprejst  Stilling  foran  Gruppen,  hvorimod  de  senere  Billeder  fremstiller  Maria  siddende 

*)  I nogle  fremmede  Billeder  have  de  endog  et  Følge  af  Musikanter,  saaledes  i et  Billede  i Vellemér  Kirken  i Ungarn, 
hvor  der  imellem  flere  Musicerende  sees  en  Ocarinaspiller  (Mitth.  d.  K.  K.  Centr.  Commiss.  XIX,  Wien  1874). 

paa  en  højrygget  Træstol  med  det  nøgne  Jesusbarn  paa  Skjødet,  medens  den  forreste  Konge  knælende 
overrækker  sin  Gave. 

De  egentlige  Mariabilleder  fremstilles  paa  forskjellig  Maade.  I Bebudelsesscenen  træffes 
hun  baade  knælende  og  staaende,  medens  hun  modtager  Englens  Budskab.  I Malerier  med  Jesus 
som  Nyfødt  er  hun  enten  knælende  eller  siddende  ved  Lejet;  sjældnere  sees  hun  i liggende  Stilling 
med  Barnet  i Armen  som  i Jellinge,  idet  hun  samtidig  modtager  Kongernes  Besøg*).  Skjøndt 
mange  af  vore  Kirker  ere  viede  hende,  er  det  i forholdsvis  faa,  at  vi  see  hende  alene  med  Barnet, 
som  den  forherligede  Moder;  iblandt  de  ældste  ere  kun  kjendte  de  i Bindslev,  Ringsted,  Estvad, 
Eramlev,  Merløse  og  Skjællebjerg ; blandt  de  yngre:  Ballerup,  Kongsted,  Kundby,  Lem,  Roskilde, 

Aarhus  m.  fl.  Kun  i 5 Kirker:  Eskildstrup,  Nøddebo  og  Ørslev  sees  hun  i sin  største  Forherligelse 
som  Himmeldronning  og  Guds  Moder,  der  modtager  Kronen  af  Christus.  I Korsfæstelsesbillederne 
fremstilles  hun  i forskjellige  Stillinger,  som  den  sørgende  Moder.  Af  Christi  Ungdomshistorie  har 
vor  ældre  Række  intet  Maleri;  kun  et  eneste  Sted  sees  han  i ung,  forklaret  Skikkelse,  nemlig  i 
Jellinge,  hvor  Johannes  forbereder  Jøderne  paa  hans  Komme  (Luc.  III,  16).  Omskjærelsen  og  de  andre 
Barndomsskildringer  træffes  længere  hen  i Tiden,  særlig  i 15de  Aarh.  1 de  ældre  savnes  ligeledes 
Korsfæstelsen  — med  Undtagelse  af  Billedet  i Hjørlunde  (Tab.  VIII,  1).  Det  synes,  som  vore  ældste 
Malere  har  søgt  at  undgaa  Fremstillingen  af  Christus  som  den  menneskelig  lidende;  hvor  de  skulde 
vise  den  Korsfæstede,  har  de  symbolsk  betegnet  ham  ved  det  fra  den  tidligste  Tid  benyttede  blødende 
Guds-Lam**).  En  lignende  Stræben  efter  at  følge  de  gamle  Traditioner  er  der  i det  Hensyn  de 
tage  ved  Anvendelsen  af  Glorien,  som  træder  mest  forklarende  frem  i Jellingebillederne:  det  spæde 
Jesusbarn  og  Elisabeth  ere  uden  Glorier;  den  ungdommelige  Christusfigur  ved  Johannes  Side  har 
Glorien,  men  den  er  ikke  korsbetegnet;  først  da  han  modtager  Daaben,  samt  hvor  han  er  stillet  for 
Dommeren  er  dette  betegnet.  Korset  findes  heller  ikke  i Jesu  Glorie  i Eramlev  (Tab.  11),  i Bindslev 
eller  i Lyngbybillederne  (Tab.  V).  Paa  den  mærkelige  Døbefont  i Løjtoftekirke  paa  Laaland  er 
Glorien  ogsaa  anvendt  paa  forskjellig  Maade,  idet  kun  Christus  i Højsædet  har  Korsglorien,  Christus 
paa  Mariæ  Skjød  har  Glorie  uden  Kors,  og  hvor  Barnet  ligger  i Krybben,  mangler  Glorien  ***).  Man 
vil  tinde  noget  lignende  i fremmede  Billeder  fra  den  tidligste  Tid,  f.  Ex.  paa  den  bekjendte  store 
Mosaik  i S.  S.  Cosma  e Damiano  i Rom,  hvor  Christus  ene  er  betegnet  med  Glorien  om  Hovedet, 
medens  Helgenerne  omkring  ham  ere  uden  Glorier. 


I det  14de  Aarhundredes  Begyndelse  viser  sig  hos  os  en  stærk  fremtrædende  Forandring 
baade  i Malemaaden  og  i Billedernes  Character;  fra  den  Tid  have  vi  tillige  et  forholdsvis  mindre 
Antal  Malerier;  muligt  tør  angives  som  Grund  den  Ufred,  der  hjemsøgte  Landet,  som  ogsaa  indvirkede 
paa  de  kirkelige  Forhold.  Først  i den  sidste  Halvdel  af  Aarhundredet  mærkes,  at  Interessen  for 
Kirkernes  Udstyrelse  atter  er  vakt,  navnlig  under  Dronning  Margrethe,  der  — som  bekjendt  — tog 
sig  ivrigt  af  de  kirkelige  Forhold;  det  interessante  og  smukke  Billede  af  hendes  Forældre  i Næstved 
(Tab.  XVII,  3)  vidner  derom,  og  de  ligesaa  mærkelige  i Stubbekjøbing,  Ørslev  og  andre  Kirkemalerier 
fra  den  Tid.  Malerne  have  nu  helt  forladt  den  byzantinske  Stil  og  den  romanske  Ornamentik;  i 
Stedet  derfor  sees  overvejende  gothisk  Stil  i de  ornamentale  og  architectoniske  Dele  af  Billederne. 
Figurerne  have  ikke  mere  de  ældre  traditionelle  Costumer,  men  ere  iførte  Samtidens  Dragter.  Helgen- 


*)  I de  ældre  Manuscripter  og  Elfenbensudskjæringer  træffes  hun  ofte  i en  liggende  Stilling,  men  uden  at  have 
Barnet  i Armen  (jfr.  Rohault  de  Fleury  »l’Evangile«  pi.  XI  og:  Max  Schmidt  »Die  Darstellung  der  Geburt  Christi«,  Stuttgart 
1890,  S.  14  og  flg.j. 

**)  I Sculptur  have  vi  det  mærkelige  gamle  Billede  paa  Jellinge  Runesten;  Figurens  Stilling  tyder  paa  Korsfæstelse, 
men  Korset,  Lidelsens  Symbol,  mangler. 

***)  Illust.  Tidende  1878,  S.  368.  Magnus  Petersen:  »Døbefonten  i Løjtofte  Kirke«. 

dyrkelsen  er  ogsaa  mere  fremtrædende  i en  stor  Mængde  Billeder  af  Legender  og  Helgenfigurer,  af 
hvilke  St.  Laurentius,  Christoffer,  Georg,  Johannes-Døberen,  Erasmus,  Martin,  Antonius  og  de  hjemlige 
Helgener  Knud-Hertug,  Knud-Konge  og  Oluf  træffes  hyppigst.  Da  Kirkerne  i det  15de  Aarhundrede 
for  det  meste  vare  bievne  forsynede  med  Hvælvinger,  blev  der  rigelig  Plads  til  den  Mængde  Emner, 
som  Helgenernes  Liv  og  Martyrier  gav  Anledning  til  at  fremstille;  ogsaa  Billeder  af  det  gamle 
Testamente  med  Skabelsen,  Adam  og  Eva,  David  og  Goliath,  Jonas  og  Profeterne  bleve  nu  meget 
benyttede,  ligesom  Christi  Historie  blev  malet  i alle  sine  Enkeltheder  fra  hans  Fødsel  til  Himmelfarten. 

Mod  Slutningen  af  det  15de  Aarhundrede  mærkes  det  i Billederne,  at  der  ligesom  er  en 
Fornemmelse  af,  at  der  rører  sig  en  ny  Aand  paa  det  religieuse  Omraade.  Malerne  stræbe  efter  at 
skabe  talende  Billeder  ud  af  de  Ugudeliges  Marter  og  Pinsler  i Helvede,  medens  de  Troende  nyde 
Belønning  ved  den  himmelske  Naade.  Undertiden  spores,  at  Maleren  ikke  er  stærkt  optaget  af  den 
strænge  catholske  Aand,  idet  han  ikke  sjeldent  faar  anbragt  en  Biskop,  Munk  eller  Nonne  i Skaren 
af  de  fordømte  Sjæle.  Under  denne  religieuse  Gjæring,  som  Billederne  bære  Præg  af,  rører  der  sig 


ogsaa  en  Tankegang,  som  viser  de  menneskelige  Lidenskabers  Magt,  der  træder  frem  som  en  hæmmende 
Skranke  for  Sjælsrensningen.  Man  mærker,  at  de  besynderlige  Narre-  og  Æselsfester,  hvor  de  under- 
ligste Udskejelser  foregik  under  Religionens  Dække,  ere  tilstede  ved  den  Tid,  og  paavirke  Malerens 
Phantasie;  han  laaner  fra  de  gamle  Sculpturer  en  Mængde  Figurer,  saasom  Centaurer,  Slanger,  besyn- 
derlige Menneske-  og  Dyreskikkelser,  Havfruer  m.  m.,  for  at  figurliggjøre  Lidenskabernes  og  de  dyriske 
Lysters  Kamp  mod  Religionen  og  dens  Love.  Nogle  meget  mærkelige  Billeder  af  den  Art  findes 

i Voldby  Kirke  ved  Grenaa  (Side  22).  1 en  af  dens  Hvælvinger  sees  Løven,  den  vilde, 

utæmmede  dyriske  Kraft,  stillet  truende  mod  Eenhjørningen,  Symbolet  paa  den  jomfruelige  rene  Tro. 
1 en  anden  Del  af  Hvælvingen  er  malet  en  Centaur,  halv  Mand  og  halvt  Dyr,  i Kamp  med  en 
underlig  phantastisk  h uglefigur  med  Menneskearme  og  kronet  Mandshoved.  Et  tredie  Billede  har  en 
nøgen,  anstødelig  Menneskefigur,  der  retter  et  Spyd  mod  en  Mand  med  et  Ansigt  paa  Underlivet 
(Arvesynden);  endelig  sees,  i den  mellemste  Hvælvingskappe,  som  Modstykke  til  disse  Billeder,  et 

stort  tremastet  Skib,  der  er  bemandet  med  en  Mængde  Krigere  væbnede  med  Landser  og  Korsfaner; 

Skibet  forestiller  den  ch ristel ige  Kirke  og  dens  Stridsmænd. 

I Kirker  i Udlandet  findes  Malerier  med  lignende  Figurer;  i vedføjede  Billeder  fra  franske 
Kirker,  har  Fig.  — som  forestiller  Gjerrigheden  — megen  Lighed  med  et  Billede  i Voldby  (jvfr. 

Tab.  XXXVII,  3),  der  sikkert  forestiller  det  samme.  Mange  lignende  Billeder  findes  i vore  Kirker, 
ikke  alene  malede,  men  ogsaa  udhugne  i Sten  og  udskaarne  i Træ*). 

Et  Billede,  der  henpeger  paa  Oldtidens  Gudinde  Fortuna,  nemlig  Lykkehjulet  — en 
Allegori  paa  Livets  Usikkerhed  og  Ustadighed  — træffes  oftere  iblandt  vore  Kalkmalerier**).  Af  de  9 
Billeder,  der  hidtil  ere  fundne,  ere  de  otte  fra  15de  Aarhundrede;  et  eneste,  i Slaglille,  er  fra  en 
langt  tidligere  Tid,  omtrent  fra  Aar  tolv  Hundrede  (Fig.  15).  1 dette  Billede  findes,  i Modsætning 

til  de  yngre***),  kun  en  enkelt  kvindelig  Figur,  som  synes  at  dreje  Hjulet;  at  Billedet  er  fra  en  saa 
tidlig  Tid,  er  ikke  overraskende,  da  det  er  bekjendt,  at  der  i ældre  Manuscripter  og  paa  ældre  Kirker 
i Udlandet  findes  tidlige  Fremstillinger  af  Lykkehjulet. 

Kampen  imod  den  vaklende  religieuse  Aand  og  den  realistiske  Retning  i de  kirkelige 
Billeder  finder  et  godt  Udtryk  i en  Række  Malerier,  som  Forfatteren  afdækkede  i Skive  Kirke  1887, 

der  vare  udførte  nogle  Aar  før  Reformationen.  Ved  deres  ejen- 
dommelige Character  er  der  Anledning  til  særlig  at  omtale  dem,  da 
de  give  et  Indtryk  af,  at  de  ikke  uden  Hensigt  ere  fremstillede  til  For- 
herligelse af  Catholicismen.  Kunstneren  har,  foruden  at  være  en 
dygtig  Maler,  tillige  været  en  god  Catholik  og  fortrolig  med  de 
hellige  Familiers  Slægtforbindelser,  dertil  nøje  kjendt  med  Martyrer 
og  hellige  Mænds  Gjerninger.  Det  Hele  er  fremstillet  paa  en  til- 
talende og  smagfuld  Maade  og  frit  for  det  plumpe  og  uskjønne, 
som  ofte  findes  i den  Tids  Malerier.  Maleren  giver  os  et  helt 
Galleri  af  den  christelige  Families  Personligheder  og  nærmeste  Paa- 
rørende; af  Apostle,  Martyrer,  Kirkefædre  og  Helgener  i et  Antal 
af  nogle  og  tredsindstyve  Figurer.  (Tab.  XXXIV — XXXV.  S.  32). 

Ved  Reformationen  rejste  sig  en  Storm  mod  Billed- 
prydelserne  i Kirkerne;  Bugenhagen  haanede  og  spottede  det  store,  pragtfulde  Billede  af 
St.  Lucius  i Roskilde  Domkirke  og  kaldte  det  en  Pavedjævel  og  et  forargeligt  Afgudsbillede  f).  Andre 
vare  mere  medgjørlige,  saaledes  Peter  Paladius,  der  tillod,  at  Billeder  anbragtes  i Kirkerne,  naar 
de  kunde  tjene  til  Opbyggelse  for  Menigheden.  Skjøndt  vistnok  mange  gamle  Kalkmalerier  over- 
hvidtedes  i denne  Periode,  synes  dog  Stormen  væsentlig  rettet  mod  de  plastiske  Figurer,  fordi  de 
indbøde  til  Pynten,  Knælen  og  Tilbedelse;  mange  Malerier  bleve  derfor  sparede,  thi  endnu  ved 
16de  Aarhundredes  Slutning  see  vi  af  den  fynske  Biskop  Jacob  Madsens  Visitatsbog  (1588 — 1602),  at 
meget  var  bevaret;  hans  haarde  Udtalelser  mod  de  -Skarnsbilleder-  gaa  nærmest  udover  de  smukke, 
catholske  Altertavler  med  Billeder  af  Jomfru  Maria  og  Helgenlegender.  Den  gamle  Tro  paa  Helge- 
nernes Magt  vilde  nemlig  ikke  lade  sig  overvinde;  saaledes  seer  man  Billeder  af  St.  Laurentius, 
St.  Christoffer,  St.  Georg  og  Apostlene  malede  længe  efter  Reformationen.  Exempelvis  kan  nævnes 
en  St.  Laurentius  i Auning  Kirke,  der  er  fremstillet  i en  Dragt  fra  Frederik  den  Andens  Tid  (Tab. 
X L I . ) ; i Fausing  var  et  Billede  af  St.  Georg  i Rustning  fra  samme  Tid;  flere  lignende  af  den  Art 
kunde  nævnes.  Hvor  man  fandt  sig  tvungne  til  at  bøje  sig  for  Kirkeforordningen  mod  Anvendelsen 
af  Billeder  af  Helgener  i Kirkerne,  hjalp  man  sig  paa  anden  Maade.  Et  mærkeligt  Exempel  herpaa 


Fig.  1 5.  Slaglille. 


*)  J.  Kornerup:  Om  gaadefulde  Menneske-  og  Dyreskikkelser«;  Aarb.  f.  n.  Oldk.  1870,  S.  217. 

**)  Jvfr.  J.  Kornerup:  »Om  Afbildn.  af  Lykkehjulet«;  Aarb.  f.  n.  Oldk.  1887,  S.  97. 

***)  1 Gravetsch  Slotscapel  ved  Villanders  i Tyrol  er  et  Kalkmaleri  med  Lykkehjulet;  en  kvindelig  Figur  med  Bind  for 
Øjnene  staar  bag  Hjulet  og  drejer  det.  Paa  venstre  Side  er  en  yngre  Figur  i hvide  Klæder  ifærd  med  at  bestige  Hjulet;  øverst 
sidder  en  skjægget  Mand  med  opløftet  Haand;  tilhøjre  styrter  en  Mand  i røde  Klæder  ned  af  Hjulet.  Til  hver  Side  af  Billedet 
staar  en  Mand  med  Skrifttavler;  Mændene  have  langt  Skjæg  og  bære  østerlandske  Huer  paa  Hovedet.  Skriften  indeholder  almin- 
delige Tankesprog  f.  Ex.  Omnis  fortuna  mala;  Sapiensscit.  o.  s.  v.  Efter  Ornamenterne  i Billedet  er  det  udført  ved  Aar  1300. 
(Mitth.  der  K.  K.  Central-Commiss.  XIV,  S.  1115.)  Vore  yngre  Billeder  af  Lykkehjulet  have  meget  tilfælles  med  det. 
f)  Henry  Petersen.  »En  Reliquie  af  Roskilde  Domkirkes  Skytshelgen«.  Aarb.  f.  n.  Oldk.  1874,  S.  452. 

ere  de  for  nogle  Aar  siden  fundne  Malerier  fra  Christian  den  Tredies  Tid  i Skjævinge  Kirke;  her  ere 
de  catholske  Helgener  udeladte,  men  en  national  Heros,  Holger  Danske,  sat  i deres  Sted,  beredende 
sig  til  Kamp  mod  den  lede  Tyrk,  Guds  og  Christenhedens  Fjende.  Han  er  malet  i en  Dragt,  som 
paaviser  Tiden,  i hvilket  Billedet  er  udfort  (Tab.  XXXIX,  5 og  Side  96).  Istedet  for  de  catholske 

Helgener  valgtes  ogsaa  at  fremstille  Billeder  af  det  gi.  Testamente  (jvf.  Ulsted  Chor,  S.  47)  eller  ved 
Maling  af  en  rig  Ornamentdecoration.  De  i Eucomion  Reg.  Dan.  omtalte  Malinger  i PVue  Kirke  i 
Kjøbenhavn  have  vistnok  været  af  sidstnævnte  Art*). 

Ligesaa  vanskeligt  det  faldt  at  fjerne  Troen  paa  Helgenerne,  ligesaa  fast  holdt  Skikken 
sig  med  Udsmykningen  af  Kirkernes  Indre;  efter  Reformationen  har  de  store  og  formuende  Slægter 
taget  den  i Arv  og  fulgt  Forfædrenes  Exempel,  idet  de  som  Be- 
siddere og  Værger  for  Kirkerne  har  stræbt  at  udstyre  dem  paa  | 

bedste  Maade.  Skjøndt  man  ikke  kan  tro  andet,  end  at  en  reli- 
gieus  Bevæggrund  ogsaa  har  ledet  dem,  fremlyser  der  dog  mange 
Steder  en  paafaldende  verdslig  Forfængelighed  der  har  foranlediget 
Decorationerne ; saaledes  træffer  man  - navnlig  fra  sidste  Halvdel 
af  16de  Aarhundrede  — i flere  Kirker  lange  Friser,  hvori  næsten 
alle  vore  bekjendte  Adelsslægters  Vaabenskjolde  ere  malede;  i 
andre  enkelte  eller  parvis  stillede  Skjolde.  Ikke  blot  de  heral- 
diske Mærker  sige  os,  hvilke  Slægter  der  saaledes  have  vist 
Interesse  for  Kirkernes  Udsmykning,  og  derved  tilnærmelsesvis 
angive  Tiden  for  Malingen,  men  ved  nogle  Billeder  er  endog 
malede  Navne  i Forbindelse  med  Skjoldmærkerne,  der  nøje  be- 
stemme Tiden.  Saaledes  findes  i Tirsted  Kirke  Navnet  Henning 

Kabel,  i Herlev  Mathias  Jensen,  i Vordingborg  Anders  Smet,  i 

Sulsted  Jost  og  Stygge  Høg,  i Kjærum  Christoffer  Nielsen.  Andre, 
hvor  Navnet  savnes,  betegne  ved  de  sammenstillede  Familievaabner 
bestemte  Personer  og  derved  ogsaa  Tiden,  nemlig  Peter  og  Niels 
Høgs  Vaabener  i Skive,  Gabriel  Gyldenstjerne  og  Kirsten  F riis's  i 
Sønderholm,  Niels  Skeel  og  Karen  Krabbes  i Vinderslev,  Ingeborg 
Skeels  i Skæve,  Malthe  Jensen  og  Sophie  Bildes  i Hjørrings 
St.  Olai  Kirke,  Braher  og  Rosenkrands’  i Sæby,  Jørgen  Skeels  i 

Gudme,  Gaas’  i Svendborgs  Frue  Kirke,  Stranges?  i Sønder  Næraa, 

Pøiskers  og  Kettelhats  i Saxkjobing  og  flere  andre. 

1 Udlandet,  navnlig  i Tydskland,  har  man  bevaret 
Navnene  paa  flere  Malere,  der  udsmykkede  Kirkerne  med  Malerier 
og  Decorationer;  mange  vandt  stor  Anseelse,  deriblandt  den  forannævnte  Johannes  i Liittich. 

I Ungarn  udviklede  sig  i 14de  og  15de  Aarhundrede  en  stor  Kunstvirksomhed  i den  Retning; 
en  Maler,  Johannes  Aquila,  er  særlig  bekjendt  for  de  prægtige  Billeder  han  ved  Aarene  1370 — 80 
malede  i Kirkerne  Turnicse,  Totlak  og  Martyanex  **).  1 den  sidste  (St.  Martin)  er  et  Billede 

at  ham  selv  i knælende  Stilling  (Fig.  16)  I Preetz  Kloster  var  der  i Slutningen  af  15de  Aarhundrede 
en  Peter  Maler,  der  udførte  Malerier  paa  Vægge  og  Buer;  af  hans  Regnskab  sees,  at  det  var  et  ret 
lønnende  Arbejde***).  1 Sverig  nævnes  Johan  Kvan,  som  malede  i flere  Kirker  i Upland;  han  døde 


■;  I »Eucomion  Regni  Daniæ«,  Kjobh.  1654.  Side  152  omtales  nogle  Malinger  i Frue  Kirkes  Hvælvinger.  »Det  er  oc 
at  see  den  store  Hvelflnings  Maling,  som  den  ene  Buge  den  anden  udi  Arbejde  ikke  lig  er,  hvorfore  de  som  sig  paa  Kunsten 

forstaar,  oc  med  flid  det  acter,  meget  forundrer  samme;  er  gjort  1555.« 

**)  Mitth.  der  K.  K.  Central-Commiss.  XIX.  1874. 

Zeitschrifft  d.  Gesel lsch.  f.  Schleswig  Holstein  1879.  B.  9.  Side  45.  »Anna  v.  Buchwald,  Priorin  des  Kloster  Preetz«. 

Peter  Maler  kjøbte  Farver  i Liibech  og  betalte  for  Berggrønt  6 Skili.,  Brunt  18  Phenn.,  Blaat  28  Skili.,  Zinober  12  Skili.  Pundet; 

1465,  og  hans  Efterfølger  var  en  Anders  Erikson.  En  tredie  Maler  hed  Albert;  han  malede  i Kumla 
Kirke  i Vestmanland  1482,  i Kalmar  1485  og  i Edskirke  1487* *).  Hos  os  er  kun  faa  navngivne 
Malere  før  Reformationen,  sikkert  kjendes  to,  hvis  Navne  ere  anførte  ved  Malerierne,  nemlig  Ebonis 
Olai  og  Simoni  Petri,  der  begge  have  malet  en  stor  Mængde  Billeder  i Bell inge  Kirke  i Fyen  1496. 
Efter  Reformationen  er  kun  een  nævnt  paa  samme  Maade:  Hans  Maler  fra  Randers,  der  malede  i 
Sulsted  i Jylland  1548.  Deres  Arbejder  ere  kun  af  ringe  kunstnerisk  Værd,  men  de  have  dog  deres 
Betydning,  idet  man  i dem  seer  Tilbagegangen  i de  kirkelige  Malerier  nogle  Tiaar  før  og  nogle  efter 
Reformationen.  De  tre  Maleres  Navne  sige  os,  at  de  vare  danske. 


I nærværende  Arbejde  er  Tidsgrændsen  for  Kirkemalerierne  sat  til  c.  Aar  1600.  Denne 
Tid  kan  dog  ikke  siges  absolut  at  danne  Afslutningen  for  den  Skik  at  udstyre  Kirkerne  med  Malerier. 
Fra  det  derpaa  følgende  halve  Aarhundrede  kjendes  Malinger  i adskillige  Kirker;  disse  bestaa  dog 
væsentlig  i store  og  grove  Decorationer,  gjennemgaaende  uden  Figurfremstillinger,  og  blottede  for 
cultu rh istorisk  og  kunstnerisk  Interesse.  1 den  følgende  Tid  ophører  imidlertid  denne  Udstyrelses- 
maade  af  Kirkerne,  og  de  nedenfor  i Anmærkningerne  omtalte  Malerier  i Rise  Kirke  høre  til  de 
ganske  faa  Undtagelser  fra  18de  Aarhundrede  **). 

Flere  Aarsager  til  Ophøret  støde  sammen,  her  antydes  blot  Adelens  økonomiske  Ruin;  den 
strænge  pietistisk-protestantiske  Aand,  der  nu  trængte  ind,  repræsenteret  ved  Resen  og  Brochmann, 
og  endelig  hele  Landets  Forarmelse.  Det  17de  og  18de  Aarhundredes  Virksomhed  paa  Kirkemalingens 
Omraade  indskrænkede  sig  mest  til  med  Hvidtekosten  at  dække  de  sidste  Rester  af  det,  de  fore- 
gaaende  Aarhundreder  med  saa  stor  Flid  og  Kjærlighed  havde  udfort  til  Kirkernes  Forskjønnelse  og 
Menighedens  Opbyggelse  og  Belæring. 


af  det  sidste  brugte  han  alene  for  15  Mark;  hans  Betaling  for  Arbejdet  var  53  Mark.  1 de  sidste  Aar  han  levede  malede  han 

28  Billeder  paa  Træplader  (Kirkestole?)  og  fik  for  hver  13  Skiil.  Han  døde  1491.  Til  Sammenligning  maa  anføres,  at  4 Mark 

var  den  sædvanlige  aarlige  Betaling  for  en  Klostersøsters  Kost  og  Skolegang. 

*)  H.  Hildebrand:  »Sveriges  Hist.«  II.  S.  357  og  S.  400. 

**)  I Rise  Kirke  paa  Langeland  haves  et  Regnskab  fra  en  Maler,  Johan  Nissen  Hywath,  der  i Aaret  1720  malede 

16  Billeder  i »Hvælvinger,  Bokerne  og  Pi  Harer  med  bekvemmelige  Figurer«  for  60  Rbdr.  og  hans  Kost  25  Rbdr. , hans  Dreng 

»eet  ganske  Aar«  16  Rbdr.  og  4 Mark.  (Efter  et  Brev  i Nationalmuseets  Archiv). 

AAL,  Vester  Horne  Herred. 

(Restaurering  af  J.  Kornerup  1888.  Undersøgelse  af  Magnus  Petersen  1892.) 


Hen  under  Loftet  i Skibet  strækker  sig  en  prægtig  romansk  Frise;  under  den  er  et  bredt  c.  1200. 
Bælte  med  Malerier,  som  begrændses  forneden  af  vandrette  røde  og  gule  Bordter  med  smukke 
romanske  Palmetter.  I Nichen  ti  1 venstre  for  Chorbuen  sees  Maria  læsende  i en  Bog,  medens  en 
Engel  i gule  og  hvide  Klæder  breder  sine  Vinger  over  hende  og  udstrækker  Haanden  velsignende 
(Bebudelsen).  Over  Nichen  er  malet  et  architectonisk  Parti  med  Rundbuer,  hvori  fire  ensstil lede 
Figurer  med  Glorier  om  Hovederne  og  opløftede  Hænder.  Om  Triumfbuen  er  et  smalt  Ornament- 
baand  i flere  Farver. 

Paa  søndre  Væg  i Skibet  sees  Jesus  med  fire  Apostle,  han  holder  den  højre  Haand 
velsignende  over  en  siddende  Figur,  der  er  indhyllet  i en  Ligklædning,  bag  Figuren  er  Rester  af  en 
kvindelig  Skikkelse;  formentlig  forestiller  det  Opvækkelsen  af  Enkens  Søn  i Nain.  Under  dette 
Billede  er  Rester  af  en  Frise;  man  seer  en  Mand  i en  løbende  Stilling  iført  rød  kort  Kofte  og  blaa 
Benklæder,  han  strækker  Armene  ud  og  synes  at  holde  et  Klæde  i Hænderne.  Længere  hen  ad 
Væggen,  imellem  to  tilmurede  Vinduer  er  en  Fremstilling  af  en  Bispeindvielse;  en  Bisp  i Ornat 
byder  en  anden,  siddende  Figur  et  Bæger,  bag  ved  sees  to  kronragede  Mænd,  som  holde  smaa 
Kar  i Hænderne,  mulig  forestille  de  Cosinus  og  Dam  i anus  (Lægekunstens  Helgener).  I de 
ovenfor  nævnte  Vinduers  Lysninger  er  malet  fire  Figurer:  en  Biskop,  en  Christus  og  to  unge 
Mænd  med  Palmegrene  i Hænderne  og  hvide  Pilgrimshatte  paa  Hovederne.  Om  Vinduskanterne  er 
et  smukt  romansk  Ornamentbaand. 

Nordre  Væg.  Længst  mod  Vest  sees  en  Bisp  med  en  lav  Mitra  paa  Hovedet  og  mani- 
pulus  i Haanden;  han  hælder  Vand  af  en  Krukke  ud  over  en  - paa  nogle  Trin  — siddende  ung 
Mand;  en  Bue  med  Taarne  og  Tinder  hvælver  sig  over  Billedet,  og  nærmest  Loftet  er  et  prægtigt 
romansk  Ornamentbaand,  der  strækker  sig  hen  over  hele  Væggen  (Tab.  IX,  2). 

1 det  følgende  Billede  er  Rester  af  en  Bisp,  han  synes  at  tale  med  en  langskjægget  Mand, 
der  holder  en  Øxe  i Haanden,  bag  ham  staar  en  Kvinde  med  Slør  om  Hovedet;  hun  griber  Manden 
om  Armen,  som  om  hun  vilde  drage  ham  bort  (Tab.  X,  2).  1 et  tilstødende  Billede  sees  det  Indre  af 
en  Bolig;  under  en  Bue  ligge  to  unge,  kronragede  Mænd;  den  skjæggede  Mand  synes  at  føre 
Øxen  mod  de  Sovende,  Kvinden  staar  bag  Hovedgjærdet  og  griber  efter  en  Pung,  som  hænger  under 
Buen.  1 næste  Billede  (Tab.  X,  1)  er  samme  Bisp;  han  har  Krumstav  i Haanden  og  Glorie  om 
Hovedet;  i hans  Folge  sees  to  Munke,  den  ene  bærer  en  hvid  Kutte  med  Hætte  over  Hovedet. 

Bispen  strækker  velsignende  Haanden  ud  over  tre  i en  Seng  liggende  unge  Mænd;  Guds  Haand  sees 
fra  en  Sky  ovenover  dem.  De  Liggende  ere  i Begreb  med  at  rejse  sig  og  strække  Hænderne  mod 

Helgenen,  medens  tre  Personer  see  undrende  til;  i et  fjerde  Billede  er  atter  den  samme  Bisp;  han 
holder  her  en  Pung  i den  venstre  Haand.  I en  tilstødende  Bygning  med  to  Buer  og  Murtinder  sees 
en  gammel  Mand  siddende  paa  et  Leje,  han  holder  ogsaa  en  Pung  og  synes  at  henvende  sig  til 
Bispen.  I den  anden  Bue  ligger  en  Olding  udstrakt  paa  et  Leje  som  død.  Billederne  ere  Frem- 
stillinger af  St.  Nicolaus  af  Myras  Helgenlegende. 

Paa  samme  Væg  henad  mod  Choret  sees  en  Konge  (David?)  med  en  Harpe  i den  ene  og 
en  Bog  i den  anden  Haand;  han  sidder  paa  en  Stol  og  over  hans  Hoved  er  en  Bue  med  Taarne  og 
Tinder,  til  begge  Sider  ere  to  mindre  Buer,  hvorunder  sees  to  bedende  Figurer  (Tab.  IX,  i). 

Under  denne  Række  Billeder  paa  nordre  Væg  er  Rester  af  en  temmelig  bred  Frise  med 
Fremstillinger  af  en  hæftig  Rytterkamp;  Rustninger  og  Vaaben  vise  hen  til  Slutningen  af  12.  Aar- 
hundrede  (Tab.  IX,  3).  Over  Dørene  i Skibet  ere  halvrunde  Fordybninger  (Tympanon),  i hvilke  er 
malet  løbende  Løver. 

Paa  nordre  Væg  i den  ældre  Del  af  Choret  er  en  Ornamentbordt  malet  i røde  og  gule 
Farver;  Kors  og  Engle  sees  1 de  firkantede  Rum  imellem  Ornamenterne.  I Chorets  Hvælving  er 
nyere  malede  Vaabenskjolde  af  Jueler,  Ulfelder,  Lunger  og  Rosenkrandser. 


SKANDERUP,  Anst  Herred 

(Indberetn.  af  Winstrup  1875.) 


Paa  nordlige  Væg  i Skibet  fandtes  under  en  nyere  Maling  Rester  af  en  ældre,  der  var 
delt  i tre  horizontale  Rækker;  nærmest  mod  Loftet  var  et  smalt  Baand  med  malede  Tandsnit  i for- 
skjellige  Farver. 

I den  øverste  Række  var  en  Del  Apostelfigurer  fremstillede  i omtrent  ens  Stillinger; 
kjendelig  iblandt  dem  var  Peter  med  Nøglen.  Et  smukt  romansk  Baandornament  adskilte  denne 
Række  fra  den  anden,  hvor  der  synes  at  have  været  en  Fremstilling  af  Nadveren;  Christus  og  Peter 
saas  siddende  ved  et  Bord;  kun  disse  Figurer  vare  nogenlunde  tydelige,  de  andre  i høj  Grad  ud- 
viskede og  uforstaaelige.  Under  dette  Billede  var  en  Art  Draperi,  som  afsluttede  Maleriet. 

Figurerne  og  Dragterne  bare  Præg  af  byzantinsk  Paavirkning,  og  kunne  henføres  til 
Tiden  ved  Aar  1200. 


BRYNDUM,  Skads  Herred. 

(Indberetn.  1890  og  Restaurering  1891  af  Magnus  Petersen.) 

Efter  Danske  Atlas  har  der  i de  store  blenderede  Nicher  i Chor  og  Apsis  været  malede 
Billeder  af  Ribe  Bisper,  »men  nogle  ved  Kalkning  udslettede«.  I en  Kirkebog  fra  1777  er  optegnet, 
at  blandt  de  malede  Bisper  var  Tausen,  Jersin,  Borchardsen  og  Monrad;  da  den  sidste  dode  1650,  til- 
hørte Billederne  i hvert  P'ald  en  Tid,  der  betegner  en  stærk  Decadence  i Kalkmaleriet,  saa  at  de 
næppe  kunne  have  havt  stort  Værd. 

Ved  Undersøgelsen  1890  fandtes  intet  Spor  af  disse  Malerier,  kun  Nichernes  Rundstave 
viste  vexelvis  røde  og  grønne  Tværbaand  med  hvide  Prikker. 

1 den  øvrige  Del  af  Chor  og  Apsis  foretoges  en  yderligere  Afdækning  af  Hvidtelagene; 
herved  fremdroges  i Apsiskuplen  forstyrrede  Rester  af  et  Maleri,  som  maa  have  forestillet  Christus 


c.  1500. 

paa  Himmelthronen  med  Jordkloden  i Haanden,  omgivet  af  Evangelistemblemer,  og  ved  Siden 
spredte  Rester  af  menneskelige  Figurer;  en  nyere  Maling,  som  havde  efterladt  et  Virvar  af  Streger, 
gjorde  det  vanskeligt  at  opfatte  det  ældre  Maleri,  men  efter  det,  der  kunde  tydes,  synes  dette  at  være 
malet  ved  15.  Aarh.s  Slutning. 

Det  egentlige  Chor  har  to  smalle  Hvælvinger;  i et  Par  af  Kapperne  paa  den  østlige  fandtes  c 1550. 
Rester  af  malede  Billeder  paa  en  blaa  Grund.  Paa  den  nordlige  Kappe  var  malet  en  Christus 
med  Sejersfanen  i venstre  Haand,  den  højre  er  løftet  velsignende  over  en  knælende  Kvinde  med 
Glorie  om  Hovedet;  i hver  af  Hvælvingsspidserne  saas  tilvenstre  en  Løve  og  tilhøjre  et  spidssnudet 
Dyr  omgivet  af  smukke  Ornamenter  i sildig  romansk  Stil.  1 den  tilstødende  Kappe  var  kun  enkelte 
Rester  af  et  større  Maleri,  hvoraf  en  knælende,  kvindelig  Figur  var  nogenlunde  tydelig. 

1 den  vestlige  Hvælving  fandtes  Malerier  i to  Kapper,  de  andre  vare  nypudsede;  paa  den 

østlige  saas  St.  Laurentius  Martyrdød  (Tab.  XVI,  1).  Helgenen  ligger  udstrakt  paa  Risten,  over 

ham  sees  en  Engel,  som  udbreder  Armene  for  at  modtage  hans  Sjæl,  Kejseren  sidder  paa  en  høj 
Stol  med  Scepter  i Haanden,  medens  Bødler  staa  rundt  om  Baalet  og  øge  Ilden  med  Stænger 
og  Pustere. 

I den  nordre  Kappe  staar  Helgenen  med  Risten  i venstre  Haand  og  en  Stav  (Ildrager?)  i 

højre;  over  hans  Hoved  svæve  to  Engle,  som  holde  en  hvid  Krone  over  hans  Hoved.  I Hvælvings- 

spidserne er  paa  den  ene  Side  en  langhalset  Fugl  og  paa  den  anden  et  sky,  sammenkrøbet  Dyr,  der- 
under smukke,  slyngede  romanske  Ornamenter.  I Hvælvingstoppen  er  lignende  Slyngninger  i Form 
af  en  Roset  (Tab.  XVI,  2). 

Den  i mange  Led  delte  Gjordbue  imellem  de  to  Hvælvinger  er  decoreret  med  vexlende 
Tværbaand  og  Rosetter  i flere  Farver.  Malerierne  ere  udførte  med  en  vis  Smag,  Draperierne  ere 
især  godt  formede;  Tiden  for  Udførelsen  maa  antages  at  være  ved  Midten  af  14.  Aarh. 

Efter  en  Meddelelse  af  forhenværende  Skolelærer  Yderick  havde  Skibets  Hvælvinger 
navnlig  over  Skjoldbuerne  — været  decorerede  med  palmetformede  Blomster  og  Englehoveder;  efter 
hans  Rids  af  Decorationerne  synes  de  at  have  været  fra  en  nyere  Tid,  vistnok  efter  Aar  1600,  og 
uden  kunstnerisk  Værd. 


LEJRSKOV,  Anst  Herred. 

Paa  en  af  Kirkens  Vægge  fandtes  meget  svage  Spor  af  en  Fremstilling  af  Korsfæstelsen;  c.  1560. 
ved  Korsets  Fod  stode  Maria  og  Johannes.  Der  fandtes  ogsaa  Rester  af  en  Figur  med  en  rød  Kappe; 
i et  Felt  derover  var  malet  en  Kriger  i en  Rustning  fra  Tiden  ved  1360.  (Overhvidtede.) 


BÆKKE,  Anst  Herred. 

Ifølge  Danske  Atlas  V.  Side  962,  var  der  et  Billede  malet  over  Kirkedøren,  som  forestillede 
Christus  med  Verdenskloden  i Haanden,  hvorhos  stod:  »Salvator  Mundi«. 

C.  1450. 


c.  1480 


c.  1480 


GRINDSTED,  Slaugs  Herred. 

(Indberetn.  af  J.  Kornerup  1883  og  Kirkeværge  Rasmus  Lauritsen.) 


Paa  Chormuren  fandtes  Billeder  og  Prydelser  malede  med  røde  og  sorte  Farver,  deriblandt 
et  saakaldt  Indvielseskors  og  røde  Trekanter;  paa  den  søndre  Pilles  Kragbaand  var  sortmalede  Orna- 
mentsnoninger. 

Paa  Skibets  nordre  Væg  fandtes  et  Kors,  omgivet  af  to  Kredse,  hvori  krydsende  Cirkel- 
buer med  flammelignende  Ornamenter;  udenom  bemærkedes  tre  Djævleskikkelser,  to  røde  og  en 
sort,  der  synes  at  klamre  sig  til  Korset. 

Paa  den  søndre  Væg  var  intet  Maleri. 

Paa  Chorbuen  er  endvidere  fundet  Billeder,  der  efter  Beskrivelsen  maa  kunne  forklares 
som  en  Fremstilling  af  Lykkehjulet,  hvor  den  øverst  staaende  og  den  nedfaldende  Figur  kun  var 
levnet.  Billederne  have  saaledes  næppe  været  ældre  end  c Aar  1450. 


JERNE,  Skads  Herred. 

(Indberetn.  af  Magnus  Petersen  1891.) 


I alle  Skibets  Hvælvinger  vare  ensartede  Decorationer  i en  sildig  gothisk  Stil,  malede  med 
røde  og  blaa  Farver;  Gjordbuerne  og  Ribberne  havde  Siksakorneringer  i samme  Farver  (Tab.  XXVIII,  4). 

Paa  nordre  Side  af  Chorbuens  Underflade  fandtes  næsten  forsvundne  Levninger  af  et  Billede 
forestillende  Nadveren.  Christus  sidder  for  Midten  af  Bordet  med  Kalken  i Haanden,  og  ved  hans 
venstre  Arm  hviler  en  lille  Skikkelse  (Johannes).  I Forgrunden  skjelnedes  to  Apostle,  og  bag  ved 
saaes  Ansigter  og  Glorier  af  andre  Apostle.  Under  Billedet  var  en  firkantet  Ramme  med  en  dansk 
Indskrift  af  Lucas  22.  Cap.  17 — 20.  Vers,  hvoraf  kun  nogle  Linier  endnu  kunde  læses. 

Maleriet  var  ikke  af  noget  stort  Kunstværd  og  kunde  henføres  til  Tiden  ved  1480. 


HORNE,  Øster  Horne  Herred. 

(Indberetn.  af  Magnus  Petersen  1888.) 


1 Chorets  Hvælving  ere  Ribber  og  Skjoldbuer  malede  med  røde  og  hvide  Skraabaand;  i de 
tre  Kapper  ere  smaa  Skjolde  med  hvide  Bomærker  i rød  Bund,  i den  fjerde  er  Kaasernes  (Mur)  og 
Langernes  Vaabenskjolde;  over  de  sidste  fandtes  en  nyere  Decoration  uden  Værd. 

1 Skibets  Hvælvinger  vare  ganske  lignende  Decorationer  som  i Jerne  Kirke  (Tab.  XXVIII,  4), 
men  i noget  større  Former  og  temmelig  raat  malede;  de  maa  henføres  til  samme  Tid,  c.  1480. 

Ifølge  Saml  til  jydsk  Hist.  og  Topogr.  Tom.  X.  S.  5 meddeler  en  gammel  Indberetning  fra 
1685  Følgende:  »Kirken  hafver  trende  store  hvelninger  foruden  den  1 tornet,  hviche  hvelninger  en 
bonde  der  i sognet  paa  sin  egen  bekostning  hafver  ladet  opbygge  og  til  et  tegn,  at  det  af  en  bonde 
er  bekostet,  er  der  i den  øster  ende  af  den  middelste  hvelning  en  ploug  afmalet.  Och  i vester 
enden  af  den  nederste  hvelning  staar  dette  efterskrefne  med  gamle  latinske  bogstaffuer  skrefuen  : 

Completa  est  fabrica  ista 

SKADS,  Skads  Herred. 

Indberetn.  af  Magnus  Petersen  1888.) 


I Chorets  to  Hvælvinger  var  malet  lignende  gothiske  Decorationer  som  i Jerne  og  Horne  c.  1480. 
Kirker,  meget  stortformede  og  plumpt  udførte;  Ribberne  havde  Siksakprydelser  i blaa  og  røde  Farver. 
Malerierne  ere  samtidige  med  dem  i de  nævnte  Kirker. 


GRENE,  Slaugs  Herred. 

(Indberetn.  af  Magnus  Petersen  1891.) 


Før  Kirkens  Ombygning  1891  bleve  Væggene  undersøgte,  de  vare  dækkede  med  en  ler-  c.  1600. 
blandet  Puds,  som  var  overstrøgen  med  to  Lag  Hvidtning.  Under  hvert  Lag  saaes  Kalkmalerier 
i slet  Stil  og  uden  kunstnerisk  Værd.  Den  øverste  Maling  kunde  være  fra  c.  Aar  1700,  og  bestod  af 
store  Rammer  med  raatformede,  rødmalede  Ornamenter,  som  omfattede  Rester  af  Bibelsprog  malede 
med  sort  Farve.  Den  underste  Maling  var  vel  omtrent  et  hundrede  Aar  ældre,  ligeledes  plumpt  udført; 
dog  var  her  mere  Variation  i Decorationen ; saaledes  fandtes  paa  den  nordlige  Væg  nogle  store 
guirlandeformede  Ornamenter,  Rosetter  og  Stjerner;  kun  to  Farver,  brunt  og  rødt  vare  benyttet;  det 
gjorde  Indtryk  af  at  være  malet  af  en  Landsbymaler. 


ANST,  Anst  Herred. 

(Indberetn.  af  Winstrup  1883.) 


Paa  Chorbuen  fandtes  nogle  næsten  forsvundne  Malerier,  som  bestod  af  Bladdecorationer 
malede  med  brune  Farver  samt  brede  gule  Striber;  det  Hele  havde  kun  et  meget  tarveligt  Præg  og 
var  uden  Værd. 


I 100. 


MP 

JELLINGE,  Tørrild  Herred. 

(Undersøgte  og  restaurerede  af  Magnus  Petersen  1874 — 75.  »Berlingske  Tidende«  28  Novb.  1874). 

I November  1874  nedstyrtede  den  ene  af  Chorets  Hvælvinger,  hvorved  nogle  Kalkmalerier 
bleve  synlige  paa  Væggene.  Det  viste  sig,  at  Billederne  fortsattes  hen  over  den  anden  Hvælving, 
begge  bleve  derfor  fuldstændig  nedtagne  i Foraaret  1875  og  nøjagtige  Copier  tagne  af  Billederne. 
(Tab.  1.  II.  1.  III.). 


Malerierne  forestille  I Iovedmomenterne  i Christi  Historie.  Paa  den  nordlige  Væg,  fra 
Triumfbuen  til  det  lille  Vindue,  er  malet  en  Række  af  7 smukke  Buer  baarne  af  romanske  Søjler;  under 
den  første  Bue  (1.)  staar  en  Kvinde  (Elisabeth)  i rig  byzantinsk  Dragt  og  bag  hende  flere  Kvinder, 
een  af  dem  strækker  Haanden  ind  foran  den  næste  Bues  Søjle  mod  en  ung  kvindelig  Figur  med 
Glorie  om  Hovedet  (Maria);  kun  Hoved  og  Skuldre  vare  levnede  af  denne  Figur,  da  der  ved  Til- 
bygning af  et  Kapel  i 16  Aarhundrede  var  brudt  en  Aabning  i Muren,  hvorved  omtrent  fire  af  de 
malede  Buer  vare  ødelagte  (2,  3,  4,  5).  At  de  tre  af  dem  havde  havt  Fremstillinger  af  de  hellige 
tre  Konger  fremgik  af  de  tiloversblevne  Rester  i 5te  Bue,  hvor  to  Arme  sees  at  holde  et  med  Ringe 
prydet,  gyldent  Horn  ind  under  den  6te  Bue;  i denne  og  den  7de  fremstilles  Maria  liggende  paa  et 
Leje  med  det  sovende  Jesusbarn  i Armene;  bagved  staar  en  Kvinde,  der  ved  sin  opløftede  Haand 
ligesom  paabyder  de  Indtrædende  Stilhed. 

Paa  den  anden  Side  af  det  lille  Vindue  (a.  b.)  fortsættes  Billederne  med  en  anden  Inddeling. 
Toverticale  Bordter  med  Palmedecorationer  omfatte  et  firkantet  Felt  med  dyb,  blaa  Bundfarve;  under 
et  Palmetræ  staar  den  unge  Christus  med  forklaret  Aasyn  og  oprakte  Hænder;  ved  hans  Side  sees 
en  lidt  ældre  Mand,  som  synes  at  opfordre  en  Gruppe  Mænd  til  at  træde  hen  og  høre  den  unge  Christus. 
Denne  Mand  kan  ikke  være  nogen  anden  end  Johannes  Døberen;  thi  han  holder  et  Skriftbaand 
i Haanden,  hvorpaa  staar:  VOX  CLAMANTIS  IN  DESERTO  (Lucas  III.  4.).  Mændene,  han  henvender 
sig  til,  bære  lange  Klæder  og  bredskyggede  Hatte  og  forestille  sikkert  Jøder. 

Fremstillingerne  fortsættes  paa  den  østlige  Væg,  hvor  man  seer  en  kactuslignende  Plante, 
der  formodentlig  skal  antyde  Ørkenen;  tæt  ved  den  staar  Johannes  i Kamelhaarsdragt,  i Begreb  med 
at  døbe  Christus,  som  staar  nøgen  i Floden;  om  hans  Hoved  er  en  Korsglorie,  og  ved  hans  venstre 
Side  vente  to  Engle  med  de  hvide  Daabsklæder.  Et  gammelt  Vindue  afbryder  her  Fremstillingerne, 
som  atter  fortsættes  i lignende  Bueafdelinger  som  paa  nordre  Væg.  I den  første  Bue  er  en  prægtigt 
malet  Christusfigur  med  langt  Haar  og  Skjæg,  Korsglorie  om  Hovedet  og  iført  et  folderigt  Draperi; 
han  holder  Hænderne  opløftede  og  ligesom  afværgende  mod  en  i den  næste  Bue  siddende  Figur,  der 
maa  antages  at  forestille  en  Dommer  eller  Ypperstepræst. 

Paa  det  foranstaaende  Situationsbillede  er  Inddelingen  af  Felterne  paa  den  nordlige  Væg 
antydet;  de  puncterede  Linier  vise  den  Del,  der  blev  borthugget  ved  Kapellets  Bygning.  1 Midtpartiet 
A er  Figurfremstillingerne;  ovenfor,  i B,  var  Rester  af  en  å la  grecque  i røde,  gule  og  hvide  Farver; 
forneden,  i C,  var  Spor  af  et  sammenflettet  Ornament,  hvis  nederste  Del  var  helt  udslettet;  det  er 
sikkert  blevet  ødelagt  ved  en  Ildebrand,  der  hærgede  Kirken  1679;  hele  den  sydlige  Mur  i Choret  led 
saameget  derved,  at  den  maatte  ombygges;  de  nedfaldende  Brande  havde  synligt  angrebet  Farverne 
paa  den  nederste  Del  af  de  andre  Vægge. 

De  firkantede  Felter  a og  b,  imellem  Vinduet  og  den  østlige  Væg,  — hvor  Gruppen  med 
Christus  og  Johannes  findes,  — vare  bedst  bevarede  og  langt  dygtigere  malede  end  det  øvrige,  maaske 
med  Undtagelse  af  Christus  for  Dommeren  paa  østlige  Væg;  saaledes  har  Maleren  godt  forstaaet  at 
udtrykke  den  Forundring  og  Opmærksomhed,  hvormed  Tilhørerne  følge  Johannes  Tale.  Farverne 
vare  her  mere  pragtfulde  og  bedre  indtrængte  i den  glatte  Pudsflade,  medens  i Daabsscenen  og  Frem- 
stillingen af  den  liggende  Maria  Farverne  vare  færre  og  mindre  fastsiddende,  og  Figurerne  ikke  saa  godt 
tegnede  eller  saa  udtryksfulde;  man  fik  det  Indtryk,  at  disse  sidste  Billeder  vare  udførte  af  en  Med- 
hjælper, hvorimod  de  øvrige  maatte  være  malede  af  Mesteren  selv.  At  det  Hele  havde  været  malet 
al  fresco  vidnede  mange  Enkeltheder  om,  nemlig  den  glatte  Pudsflade,  de  fastsiddende  Farver,  Spor 
af  Stødfuger  om  Ansigter  og  om  Palmetræets  Krone  samt  enkelte  indridsede  Contourer  i den  nederste  Bordt. 

Alt  tyder  paa,  at  disse  Kalkmalerier  høre  til  de  allerældste  i Danmark.  Deres  Ælde  be- 
tegnes ved  forskjellige  Ejendommeligheder  i Fremstillingerne,  saaledes  ere  kun  de  Personer,  der  nærmest 
ere  knyttede  til  Christus,  gjengivne,  og  med  Undtagelse  af  Johannes  og  Elisabeth  har  ingen  Helgen 
fundet  Plads  her;  ogsaa  Anvendelsen  af  Glorien  er  betegnende. 

1 alle  Billederne  er  der  en  paafaldende  stræng  byzantinsk  Character,  som  især  træder  frem 
i de  langstrakte  Figurer,  det  stirrende  Blik  og  de  stive  Draperier ; mærkelige  ere  de  af  Figurernes  Ansigter 
(Tab.  I.  1.  2.),  som  synes  at  være  udførte  af  Mesteren  selv;  Farvetinterne  ere  lagte  som  en  Efter- 
ligning af  Mosaiken  med  skarpe  Begrændsninger  uden  at  være  sammenmalede.  Hvor  denne  Mester, 
der  har  udført  disse  Billeder,  har  havt  hjemme,  kan  ikke  siges,  men  han  har  lært  og  forstaaet  den 
rene  byzantinske  Kunst  og  søgt  at  efterligne  den  her  efter  fattig  Lejlighed  med  ikke  ringe  Held. 


VEILE  AMT. 


C.  1180. 


C.  1200. 


C.  1460. 


HVEJSEL,  Norvang  Herred. 

(Indberetn.  af  Henry  Petersen  og  J.  B.  Loffler  1878). 


Baade  i Choret  og  Skibet  fandtes  meget  gamle  Malerier,  som  dog  vare  i en  meget 
fragmentarisk  Tilstand. 

Paa  Chorets  østre  Væg  var  malet  en  underlig  formet,  lille  Mandsfigur  med  fremrakte  Arme, 
iført  en  mørk  Kappe  og  en  lysere  Underklædning;  med  Hænderne  omfatter  han  en  Art  Baldakin, 
under  hvilken  man  sporede  nogle  svage  Rester  af  en  større  Figur. 

Paa  nordre  Væg  var  en  bred  Frise  med  to  kjæmpende  Rytterhobe;  de  vare  væbnede 
med  Landser,  Sværd  og  store,  spidse  Skjolde;  Hjælme,  Rustninger  og  Angrebsvaaben  henviste  til 
Slutningen  af  12  Aarh.  Billedet  formentes  at  forestille  Makkabæerkampen  (?).  (En  Rytterkamp  er 
ogsaa  fremstillet  i Aal  Kirke,  se  Side  2.) 

Paa  Skibets  Væg  vare  utydelige  Rester  af  malede  Bygninger  og  raa  Bladdecorationer,  som 
tilhørte  Malinger  fra  forskjellige  Tider,  af  hvilke  den  yngste  havde  Levninger  af  Indskrifter,  som  efter 
Bogstavformen  maatte  tilhøre  Tiden  ved  Aar  1600. 

Kun  et  enkelt  Billede  var  fra  en  ældre  Tid,  og  havde  — ligesom  Malerierne  i Choret  — 
en  meget  fin  Pudsflade,  og  var  vistnok  samtidig  med  disse.  Det  forestillede  en  lille  Rundkirke  med 
kuppelformet  Tag,  smal,  rundbuet  Dør  og  to  smaa  Vinduer  hoit  oppe  under  Taget;  dette  var  delt 
horizontalt  i to  Dele,  den  nederste  var  prydet  med  nogle  Rækker  nedadvendte  Halvbuer;  den  øverste 
bar  en  phantastisk  Dragefigur  med  Vinger  og  lang  Hale.  Foran  Bygningen  var  svage  Spor  af  en 
Figur  i en  lang  Kjortel.  Billedet  fandtes  paa  Midten  af  Væggen  hen  mod  Koret;  at  det  kun  var  en 
Del  af  en  større  Række  Billeder  saas  af,  at  Levninger  af  Figurer  fremdroges  under  Hvidtekalken  paa 
flere  Steder  af  Væggen. 


VRIGSTED,  Bjerge  Herred. 

(Indberetn.  af  J.  B.  Loffler  1878). 


Ved  en  Afbankning  af  Hvidtekalken  paa  Kirkens  Vægge  fandtes  paa  flere  Steder  Rester  af 
gamle  Kalkmalerier.  Paa  Triumfbuen  kunde  skimtes  Levninger  af  Billeder,  som  synes  at  skrive  sig 
fra  Begyndelsen  af  13  eller  Slutningen  af  12  Aarhundrede. 


SINDBJERG,  Norvang  Herred. 

(Indberetn.  af  Magnus  Petersen  1 885). 


Paa  hver  Side  af  Triumfbuens  Underflade  fandtes  malet  en  Helgenfigur  af  c.  4 Alens  Størrelse. 
Begge  vare  iførte  Bispeornat  og  havde  Krumstave  i Hænderne.  Figuren  paa  nordre  Side  holdt  en 
Laarknokkel  i højre  Haand  (St.  Severinus,  Tab.  XXIII,  1.);  den  paa  sydligeSide  bar  et  Dødningehoved 
(St.  H jeronimus).  I Buens  Top  fandtes  Intet. 

Den  nordre  Væg  i Skibet  havde  spredte  Rester  af  Maleri,  men  de  vare  fuldkommen  ufor- 
staaelige;  paa  samme  Væg,  ovenover  Hvælvingerne,  henad  mod  Vest,  var  Levninger  af  en  bred  Frise 
med  et  stortformet  Ornament  i ret  smukke  Slyngninger.  Helgenfigurerne  og  Ornamentet  vare  malede 
med  Kalkfarver  paa  en  tør  Puds  og  vare  næppe  ældre  end  fra  Midten  af  is  Aarhundrede. 

SMIDSTRUP,  Holmans  Herred. 

(Indberetn.  af  C.  Engelhardt  1879). 

Paa  den  vestlige  Væg  i den  mod  Syd  tilbyggede  Fløj  af  Kirken  fandtes  et  Maleri,  som  c-  '480. 
forestillede  Christus  som  Dommer  siddende  paa  Himmelbuen;  tilhøjre  for  ham  saas  de  i 
Himlen  optagne  Sjæle,  tilvenstre  de  til  Helvede  fordømte;  underneden  stod:  JESSVS  SETER  SIN  DOM. 

MATTH.  XXV  Ved  Slutningen  af  Skriften  var  malet  en  Djævel,  som  trak  en  fordømt  ved  Haaret; 
en  anden  Djævel  med  Æselshoved  og  med  en  Kølle  i Haanden  jagede  en  fordømt  Sjæl  ind  i Helvedes 
Flammer.  Billedet  var  foroven  og  forneden  omfattet  af  en  Ornamentbordt  i røde  og  gule  Farver. 

Chorbuens  Underflade  havde  ret  smagfulde  Ornamentslyngninger;  i en  Vindusfordybning 
paa  nordre  Væg  var  malet  en  Johannesfigur,  noget  bedre  udført  end  de  øvrige  Figurer,  som  vare 
temmeligt  raat  og  plumpt  behandlede. 


BRAMDRUP,  Brusk  Herred. 

(Indberetn.  af  J.  Kornerup  og  Winstrup  1880). 


Paa  den  nordre  Væg  i Chorrundingen  fandtes  yderst  medtagne  og  utydelige  Spor  af  Kalk-  c-  'loo. 
malerier  fra  Slutningen  af  15  eller  Begyndelsen  af  16  Aarhundrede.  Efter  de  faa  Rester,  der  endnu 
vare  tilbage,  maatte  det  formodes,  at  her  har  været  en  Fremstilling  af  Dommedag;  thi  der  kunde 
spores  smaa  nøgne  Figurer,  der  syntes  at  rejse  sig  af  deres  Grave;  foroven  var  svage  Linier  af  en 
Figur  med  en  Korsstav,  vistnok  en  Ærkeengel. 

Paa  Chorvæggen  ud  mod  Skibet,  tilvenstre  for  Triumfbuen,  var  et  Billede  af  Christus,  der 
fremstilles  for  Folket;  Christus  staar  nøgen  paa  en  Forhøjning  med  Tornekrone  om  Hovedet,  Kappe 
om  Skuldrene,  hans  Hænder  ere  bundne.  Pilatus  staar  ved  ham,  og  drager  Fligen  af  hans  Kappe 
tilside;  bagved  sees  Spor  af  Bygninger,  nogle  Spyd  og  Hellebarder;  forneden  er  2 å 3 meget  utydelige 
og  uforstaaelige  Figurer. 

Paa  nordre  Væg  i Skibet  synes  der  at  have  været  Dele  af  en  malet  Frise  med  smaa 
Figurer,  der  fremstille  Christi  Lidelseshistorie;  man  seer  Hudfletningen  og  Tornekroningen, 
hvilket  tyder  paa,  at  disse  Billeder  vistnok  have  staaet  i Forbindelse  med  Maleriet  paa  Chorvæggen. 

Paa  nordre  Væg  fandtes  tillige  Rester  af  en  ulæselig  Indskrift,  hvis  gothiske  Bogstavformer  dog  synes 
at  være  fra  en  nyere  Tid.  Over  alle  Billeder  var  der  Hvidtelag  med  Malinger  fra  en  senere  Tid. 


VINDELEV,  Nørvang  Herred. 

Ved  en  Restauration  af  Kirken  1879  fandtes  Kalkmalerier  baade  paa  nordre  og  søndre  Væg  1527. 
i Choret;  i et  localt  Blad  bleve  de  omtalte  som  »mærkelige  Frescomalerier«  uden  at  Fremstillingerne 
nærmere  beskreves.  1 en  Skrivelse  til  Direct,  f.  Mindesmærkernes  Bevaring  characteriserer  Sogne- 
præsten dem  som  nogle  »Smørerier  udførte  af  en  Landsbymurer  med  almindelige  Murerfarver«. 

Danske  Atlas  V.  Side  979  meddeler: 

»I  Choret  staar:  ANNO  1527  OPUS  HOCCOMPLETU  EST«*),  det  maa  antages,  at  denne 
Skrift  var  malet  paa  Væggen;  men  denne  Meddelelse  har  vistnok  ikke  været  bekjendt,  da  Malerierne 
fandtes,  hvorfor  der  ikke  gjordes  yderligere  Skridt  til,  at  en  sagkyndig  Undersøgelse  foretoges. 


HARTE,  Brusk  Herred. 

(Indberetn.  af  Archit.  Winstrup  og  Pastor  Svejstrup  1883.) 


Paa  nordre  Væg  i Skibet  — henad  mod  Chorbuen  — fremkom  Fragmenter  af  et  Billede, 
som  maatte  antages  for  Christi  Fremstilling  for  Folket;  man  saae  en  næsten  helt  bevaret  Figur  i en 
brun  Klædning  staaende  midt  i Billedet,  bag  ved  var  en  Skare  væbnede  Mænd;  Landser  og  Helle- 
barder saaes  rage  op  over  Gruppen.  1 Baggrunden  var  malet  2 Bueaabninger  og  et  Vindue;  over 
hele  Fremstillingen  var  en  fladtrykt  Bue,  der  bares  af  to  Pilastre.  Maleriet  synes  ikke  at  være  ældre 
end  fra  Begyndelsen  af  16  Aarh.  og  var  malet  med  almindelige  Kalkfarver. 


ALM1ND,  Brusk  Herred. 

(Indberetn.  af  J.  Kornerup  og  Gynther  1887) 


Paa  nordre  Væg  i Skibet  fandtes  malet  et  tremastet  Skib  med  høj  Bagstavn;  den  bageste 
Mast  bar  en  Stang  med  et  langt  Banner,  i Toppen  af  den  mellemste  sad  en  Mand  med  en  Raaber  og  i den 
forreste  en  Figur,  som  synes  at  være  en  Engel,  der  blæser  i en  stor  Trompet;  bagved  Skibet  er 
bundet  en  lille  Baad.  Skibet  er  en  Allegori  paa  den  christne  Kirke.  Ved  Siden  af  var  malet  et 
saakaldt  Indvielseskors,  bestaaende  af  fem  i hverandre  indgribende  Cirkler.  Alt  var  temmeligt  raat 
malet  med  røde  nuancerede  Farver 

Paa  søndre  Væg  var  Spor  af  Maling,  men  uden  Betydning  og  meget  raat  udført;  lige- 
ledes paa  den  østlige  Væg,  hvor  det  saa  ud  som  en  Tæppedecoration  i flere  Farver.  Derunder 
sporedes  Rester  af  en  ældre  Maling,  hvis  Former  dog  ikke  kunde  forstaaes. 


DAUGAARD,  Hatting  Herred. 


c.  1330.  Paa  Væggen  fandtes  et  interessant  Maleri  af  en  Bygning,  seet  i Gjennemsnit;  i det  Indre 

sidder  Herremanden  ved  et  Bord,  hans  Tjenere  omgive  ham  og  gaa  ham  tilhaande.  Underneden  er 
Folkestuen  med  musicerende  Pibere  og  Trommeslagere.  Udenfor  sidder  en  Fattig  med  saarede  Arme 
og  Ben,  en  Hund  slikker  hans  Saar.  Over  ham  er  et  Rum,  hvor  en  Mand  hviler  i en  Seng.  Over 

*)  I Abi ldgaards  Optegnelser  anføres:  »Under  Hvælvingerne  i Choret  staar:  Anno  dni  MDXXVI1  completum  est 
hoc  opus  in  festo  Ketilli«. 

Herremandens  Hoved  staar:  AF  DEN  RIGE  MANDS  BOOR  DER  GAAR  AVV  BODE  MADT  OG 
ORD  [TIL]  DE  FATIGE. 

Paa  et  af  Bygningens  Taarne  er  et  Vagthus,  hvori  sees  en  Vægter  med  en  Raaber  i 
Haanden.  Hele  Billedet  er  omgivet  med  Ornamentslyngninger  og  Blomster;  disse  og  Personernes 
Dragter  henviser  Arbejdet  til  Midten  af  16.  Aarh.  (Tab.  XXXVI,  5). 


ØRUM,  Bjerge  Herred. 

(Indberetn.  af  Archit.  Winstrup  1873.) 


Paa  nordre  og  vestre  Væg  af  Skibet  var  meget  ødelagte  Rester  af  malede  Fremstillinger, 
temmeligt  raat  udførte  med  Kalkfarver. 

Paa  den  nordre  Væg  ere  Malerierne  delte  i tre  Rækker;  i den  større,  mellemste  Række, 

er  et  Billede  af  et  Gjæstebud;  en  Indskrift  i to  Linier,  er  tildels  læselig: drack  sig  drucken 

oc  lofvit  sine  Afguder  oc  saa blefv  Kongen  slagen.  Denne  Indskrift  forklarer  Billedet 

som  Kong  Belzasars  Fest,  hvor  Haanden  skrev  Ordene  »Mene,  Tekel,  Upharsin«  paa  Væggen 
(Dan.  5.  Cap.).  I Rækken  ovenover  var  nogle  ikke  fuldt  fremdragne  Billeder  og  Spor  af  flere  Ind- 
skrifter. I nederste  Række  var  malet  en  Del  flade  Buer,  Træer  og  Grupper  af  Mænd,  tre  og  tre 

sammen,  enkelte  i Rustning  og  med  Landser  og  andre  Vaaben. 

I den  tilmurede  Dørs  Niche  var  malet  en  siddende  — næsten  nøgen  — Job,  og  ved  Siden 
af  ham  stod  en  Kvinde,  hans  Hustru;  bag  Figurerne  saaes  Huse  og  Taarne;  ovenover  fandtes  følgende 

Indskrift  i tre  Linier:  Job.  Nagen  kom  ieg  aff  min  moders  liff bort  ygen  Herren 

Maleriet  var  plumpt  og  raat  udført,  vistnok  i Midten  af  16.  Aarh.,  hvorimod  to  lodrette  Bordter,  der 

omfatter  Nichen,  har  nogle  smukke  Ornamenter,  som  synes  at  være  fra  en  noget  tidligere  Tid. 

Paa  den  vestlige  Væg  saaes  kun  enkelte  uforstaaelige  Rester  af  Figurer. 


ØSTER  NYKIRKE,  Norvang  Herred. 

(Indberetn.  af  Erik  Schiødte  1886.) 


I Choret  og  paa  Skibets  Nord  væg  er  malet  meget  raa  Ornamenter,  vistnok  fra  forskjellige 
Tider.  Paa  nordre  Side  af  Chorbuen  findes  en  forstyrret  og  ulæselig  Indskrift  i gothiske  Bogstaver. 

Paa  Nordvæggen  deles  Malerierne  af  et  snoet  Baand  i en  øvre  og  nedre  Afdeling,  den 
nederste  er  omtrent  helt  ødelagt  af  Fugtighed.  I den  øvre  er  større  og  mindre  Figurer,  iblandt  dem 
sees  Samson  at  kjæmpe  med  Løven,  samt  en  lille  Figur  af  en  Kvinde  og  tæt  ved  en  blomstrende 
Plante  i en  Potte;  i Mellemrummene  er  Ornamenter  fra  Renaissancetiden. 


NEBSAGER,  Bjerge  Herred. 

(Indberetn.  af  J.  B.  Løffler  1878.) 

Ved  Udbedring  af  Hvælvingerne  fandtes  paa  flere  Steder  Rester  af  Kalkmalerier,  som  dog 
strax  blev  overhvidtede. 

GAVERSLUND,  Holmans  Herred. 

(Indberetn.  af  Sophus  Muller  1878.) 


Paa  Capellets  Østvæg  fandtes  et  ret  godt  Kalkmaleri  forestillende  Christus  paa  Korset; 
Maria  og  Johannes  sees  ved  Foden  af  Korset.  Figurerne  ere  i overnaturlig  Størrelse. 


ØSTER  SNEDE,  Torrild  Herred. 

(Indberetn.  af  Provst  Vahl  1874.) 

For  en  Del  Aar  siden  havde  en  af  Sognebeboerne  seet  Kalkmalerier  paa  Skibets  nordre 
Væg,  da  der  skulde  indsættes  nye  Vinduer  i Kirken.  Det  var  et  Billede,  der  forestillede  Jesu  Indtog 
i Jerusalem;  men  saavidt  Meddeleren  huskede,  blev  det  meste  af  Billedet  ødelagt,  da  et  Vindue 
indsattes  paa  dets  Plads. 


S.  BJERT,  Thyrstrup  Herred. 

(Indberetn.  af  Architect  V.  Petersen  1891.) 


Paa  Triumfbuens  Underflade  fremkom  et  Kalkmaleri,  som  forestillede  Christus  i Geth- 
semane;  Figuren  var  omfattet  af  en  Cirkel,  og  ovenover  fandtes  et  raat  malet  Indvielseskors.  Det 
Hele  var  uden  kunstnerisk  Værd,  hvorfor  det  overhvidtedes. 

FRAMLEV,  Framlev  Herred. 

(Indberetn.  af  Magnus  Petersen  1890,  Restaur.  af  samme  1891.) 


Paa  Chorbuens  Forside  fandtes  et  smukt  Billede  malet  paa  en  glat  pudset  Flade  med  c.  1150 
Farver,  som  ikke  lode  sig  udviske.  Det  var  kun  et  Fragment  af  et  større  Billede,  som  ved  Triumf- 
buens Ombygning  og  Opsættelsen  af  Hvælvingerne  var . forstyrret.  Det  forestiller  Maria  siddende 
med  Jesusbarnet  paa  Skjødet;  i Klædernes  Foldekast  er  Spor  af  den  byzantinske  Kunsts  Paavirkning. 
Billedets  hele  Character  bærer  Præg  af  høj  Ælde  og  maa  antages  at  være  malet  ved  Midten  af 
12.  Aarh.  (Tab,  II,  2). 

Paa  nordre  Væg  i Skibet  var  enkelte  Spor  af  Figurer  med  Kroner  paa  Hovedet,  vistnok 
de  tre  hellige  Konger;  men  disse  vare  malede  paa  et  sildigere  Hvidtelag  og  raat  udførte  med 
røde  Conturer,  hvorfor  det  sikkert  maa  antages,  at  Figurerne  ere  udførte  langt  sildigere  end  Maria- 
billedet  paa  Chormurens  Forside. 

I Lysningerne  paa  det  rundbuede  Vindue  i Chorets  nordre  Væg  er  malet  smukke  romanske 
Tæppemønstre,  som  vistnok  ere  fra  samme  Tid  som  Mariafiguren  (Tab.  II,  5). 

Paa  samme  Chormur,  omkring  Vinduet,  fandtes  svage  og  meget  utydelige  Levninger  af 
Figurer;  det  var  umuligt  at  forklare,  hvad  Indhold  dette  Billede  havde;  i Characteren  lignede  det 
meget  Resterne  paa  den  nordre  Væg  1 Skibet. 


VENGE,  Hjelmslev  Herred. 

(Indberetn.  af  Magnus  Petersen  1892.) 


Væggene  overalt  i Kirken  vare  dækkede  af  et  nyere  Pudslag;  ved  dets  Fjernelse  fandtes  c.  1200 
derunder  en  fin,  glat  Flade  af  Frescopuds.  Paa  Skibets  Vægge  saas  kun  spredte  Farvepletter,  hvor- 
imod der  i Chor  og  Apsis  fremdroges  større  malede  Partier. 

I de  6 Nicher  paa  nordre  Væg  1 Choret  var  svage  Rester  af  staaende  Figurer  med  Glorier 
om  Hovederne;  da  der  paa  den  modsatte  Væg  har  været  et  lignende  Antal  Nicher,  der  paa  et  Par 
nær  ere  tilmurede,  maa  man  antage,  at  de  12  Apostle  have  været  malede  paa  begge  Vægge.  I 
Nichernes  Mellemrum  var  malet  Søjler  og  under  dem  en  Ornamentbordt  og  forskjelligt  farvede  Linier. 

Paa  Forkanten  af  Apsisbuen  var  lignende  Linier  og  i Mellemrummene  Spiralornamenter. 

De  snoede,  romanske  Søjler,  som  bære  Buen,  vare  decorerede  med  røde,  hvide  og  gule  F'arver; 
Triumfbuens  Søjler  havde  en  lignende  Maling. 

I den  halvrunde  Apsishvælving  fandtes  Rester  af  en  2 Al.  bred  å la  grecque,  over  den 
saas  det  øverste  og  nederste  af  en  Seraph;  ved  Siden  af  denne  stod  en  mandlig  Figur  med  Glorie 


'4 


AARHUS  AMT. 


om  Hovedet.  For  flere  Aar  siden  blev  der  i Hvælvingens  Midte  fremdraget  en  større  Figur,  som  nu 
er  tilintetgjort;  efter  dette  og  det  nu  fundne  synes  det,  at  Billedet  har  forestillet  Christus  paa 
Himmelthronen  med  Evangelister  og  Serapher  til  begge  Siderne *). 

>490.  Paa  de  i en  sildigere  Tid  opførte  Hvælvinger  i Skib  og  Chor  vare  Ribberne  malede  med 

simple  Siksakstreger,  og  paa  Skibets  Gjordbuer  var  de  bekjendte  Firkløverblade  i røde,  hvide  og  gule 
Farver.  Tidligere  fandtes  paa  en  Kappe  to  Vaabenskjolde  (Lilie  Juel,  og  et  paalangs  tredelt  Skjold  i 
Sort,  Rødt  og  Hvidt).  1 vestlige  Ende  var  paa  Muren  malet:  »Maria  anno  dni.  M.  C.  DXC«,  og 
ovenover  en  Vase,  hvori  Blomster  paa  lange  Stilke.  Ved  Siden  af  var  malet  en  Ræv  og  en  Gaas 
hængende  i en  Strikke,  der  var  fæstet  til  en  oprejst  Stang **). 


LYNGBY,  Hasle  Herred. 

(Indberetn.  af  Magnus  Petersen  1888.) 


c.  1260.  Paa  Kirkens  nordlige  Væg  fremdroges  Rester  af  et  meget  gammelt  Maleri,  der  var  udført 

paa  en  fin,  glittet  Puds  og  forestillede  Lazarus’  Opvækkelse.  En  menneskelig  Skikkelse  omhyllet  og 
omsnoet  med  Baand,  som  en  Mumie,  rejser  sig  fra  en  Kiste,  hvis  Laag  er  skudt  tilside.  Figuren 
(Lazarus)  vender  Ansigtet  mod  en  anden  med  Glorie  om  Hovedet  og  iført  en  rod  Kappe;  i Haanden 
holder  den  et  Skriftbaand,  hvis  Skrift  er  udslettet.  Bag  Lazarus  staa  to  kvindelige  Figurer  i rige 
Klædninger  og  Glorier  om  Hovederne;  den  forreste  har  et  Skriftbaand  i Haanden;  atter  bag  dem 
sees  flere  Mænd  med  forbausede  og  forundrede  Miner;  de  bære  spidse  Huer  og  kostbare  Dragter 
(Tab.  V,  3). 

Under  Billedet  er  en  bred,  brun  Stribe,  som  skiller  det  fra  et  Maleri  nedenfor;  dette  er 
endnu  mere  ødelagt  end  det  øverste.  Man  seer  fire  Hoveder  og  Overkroppe  af  Mænd  med  spidse 
Hatte  og  bag  dem  mange  Hoveder  og  Hatte.  Den  forreste  Mand  — i en  rød  Klædning  — er  mest 
fuldstændig,  han  holder  den  venstre  Arm  foran  sig  og  fører  en  Skaal  til  Munden  med  den  højre 
Haand.  Noget  sikkert  tør  ikke  siges  om  Fremstillingens  Betydning;  men  det  turde  formodes,  at 
Billedet  forestiller  Jøderne,  som  staaende  nyde  deres  Maaltid  før  de  drage  fra  Ægypten. 

Et  Kors  omgivet  af  en  Cirkel  (Indvielseskors),  der  var  malet  nederst  paa  det  sidste  Billede, 
skyldes  en  nyere  Maling. 


AARHUS  DOMKIRKE. 


(Undersøgelse  af  Magnus  Petersen  1892  og  Tegninger  af  J.  Kornerup  i Nationalm.) 


Hvælvingen  i Chorapsis  er  delt  i flere  Kapper,  i den  midterste  er  et  tarveligt,  temmeligt  lille 
Billede  af  Christus  staaende  paa  Verdenskuglen,  og  i Kapperne  til  begge  Sider  Maria  og  Johannes. 
I de  andre  Kapper  er  de  Bøllers,  Langers,  Krafsers  og  Friisers  Vaabenskjolde  samt  det  danske  Rigs- 
vaaben.  Gjordbuen  — der  adskiller  Apsis  fra  det  egentlige  Chor  — er  decoreret  med  et  rigt  Orna- 


*)  I »Danske  Mindesmærker«  1,  S.  29  omtales,  at  et  Maleri  med  en  Christusfigur  og  to  knælende  Figurer  vare  bievne 
fremdragne  under  Hvidtekalken;  Billedet  maa  sikkert  have  hørt  til  en  senere  Maling,  som  atter  er  bleven  overdækket  og  ud- 
slettet med  Puds,  thi  intet  Spor  af  det  fandtes  ved  den  sidste  Undersøgelse. 

**)  Velvilligt  meddelt  af  Museumsdirect.  Dr.  H.  Petersen.  Jvf.  Side  15. 

ment;  i en  af  Slyngningerne  er  malet  et  Svin  og  ved  det  »ave  maria«,  i en  anden  en  Hare  og  »pax 
nobis«,  i en  tredie  en  Fugl  eller  Due. 

Paa  Væggen  i den  nordre  Choromgang  er  malet  et  interessant  Billede  af  St.  Georgs 
Kamp  med  Dragen.  Prindsessen  knæler  med  foldede  Hænder,  om  Hovedet  har  hun  et  hvidt  Klæde 
med  nedfaldende  Flige,  om  Livet  rød  Trøje  med  blaa  Ærmer.  En  anden  Del  af  Billedet  viser  et 
Slot  med  Taarne  og  en  Ringmur,  hvori  sees  sex  Kanoner;  i Taarnlugen  sidder  Kongen  og  iagttager 
Kampen.  I den  sydlige  Omgang  er  et  andet  interessant  Maleri,  der  næsten  er  udslettet,  da  det  aldrig 
har  været  underkastet  nogen  Restauration;  det  er  delt  paa  langs  i to  Partier.  1 den  øverste  Del  er 
en  Fremstilling  af  Transsubstantiationen ; Paven  knæler  foran  Alteret  paa  hvilket  Christusskikkelsen 
sees  med  sine  blodige  Saar;  bag  Paven  staar  en  lang  Række  af  Troende,  baade  Gejstlige  og  Verdslige, 
over  deres  Hoveder  er  en  Række  af  Engle  med  lange  Klæder,  alle  vende  sig  til  den  knælende 
Biskop  og  Ch risti  Forklarelse.  Det  nederste  Billede  er  noget  mere  utydeligt  end  det  øverste,  enkelte 
Grupper  af  Figurer  viser  dog,  at  det  er  en  Fremstilling  af  Pinselsscener,  hvor  de  Fordømte  martres; 
nogle  ligge  paa  Stejlehjulet,  andre  gribes  af  Djævle  o.  s.  v.  Iblandt  Figurerne,  baade  i det  øverste  og 
nederste  Billede,  findes  flere  iførte  interessante  Dragter  fra  Tiden  omkring  1460. 

1 den  store  Midthvælving  sees  paa  den  vestlige  Kappe  St.  Clemens  med  Bispestav  og 
Anker;  til  begge  Sider  af  ham  er  malet  Biskop  Niels  Clausens  Slægtvaabener  (Skader  og  Krafser).  I 
nordre  Kappe  er  Ornamenter  og  to  Engle,  som  holde  et  Skjold  med  »agnus  dei«;  i østlige:  Christus 
siddende  paa  Himmelbuen,  tilvenstre  for  ham  »agnus  dei«  og  MCDLXXX,  tilhøjre  et  Vaabenskjold 
(Bøllers).  1 den  søndre  Kappe  er  en  Bisp  i Ornat. 

Korsfløjen  har  til  hver  Side  af  den  store  Midthvælving  fire  smalle  Hvælvinger;  i den  første 
mod  Syd  sees  i nordre  Kappe  Langernes  Vaaben  omgivet  af  Ornamenter,  1 hvis  Spidser  er  et  Par 
smaa  Mænd,  som  blæse  i Trompeter;  i den  søndre  Kappe  er  en  Eenhjørning  og  en  Løve  omgivne  af 
Ornamenter*).  Den  anden  Hvælvings  nordre  Kappe  har  »agnus  dei«  i et  Skjold,  og  i den  søndre 
Bøllernes  Vaabenskjold.  Den  tredie  Hvælvings  nordre  Kappe  har  en  comisk  Fremstilling  af  Fablen 
om  Rævene  og  Gjæssene,  hvor  nogle  Ræve  ere  i Færd  med  at  hænge  en  Gaas,  det  hele  omsluttes 
af  Ornamenter.  1 søndre  Kappe  er  Ornamentslyngninger  og  to  Eenhjørninger  stillede  mod  hinanden. 
Den  fjerde  Hvælving  er  uden  Billeder. 

1 nordre  Korsfløj  findes  kun  et  Billede  paa  den  nordre  Kappe  i første  Hvælving,  det  er 
en  mandlig  Figur,  som  holder  et  Skjold,  hvori  er  malet  et  N;  Figuren  er  omgivet  af  Ornamenter  og 
Løvværk.  Over  Gjordbuen  imellem  anden  og  tredie  Kappe  er  en  lang  Indskrift  i to  Linier: 

»Post  natal itia  Christi  de  virgine  pura  MCD  anno  septem  cum  bis  qvadraginta 

»Progenie  clarus  Ejlerus  episcopus  arusiensis  hoc  opus  explevit  dum  pestis  maxima  sævit«. 

Hvælvingerne  i Hovedskibet  ere  alene  decorerede  paa  Ribberne,  hvilket  er  udført  i nyere 
Tid,  derimod  er  et  Vaabenskjold  med  tre  Roser  (Langes)  fra  en  ældre  Tid,  ligeledes  følgende  Indskrift: 

»Anno  dni  MCDLXXV1I  Edificate  sunt  iste  testudines  provisione  venerabilis  in  XPO,  Jhis 
Ivari  epi  arusiensis«. 

I Buerne  mellem  Hoved-  og  Sideskibene  er  nogle  højst  interessante  Billeder.  Paa  sydlige 
Side  — i Buen  nærmest  Korsfløjen  — er  malet  en  stor  Figur,  St.  Michael,  der  vejer  Sjælene  paa 
en  Vægtskaal  (Tab.  XXXIX).  I den  næste  Bue  paa  samme  Side  er  hele  Underfladen  malet  med 
Billeder  af  Sibyller,  sex  paa  den  ene  Side  og  fire  paa  den  anden,  med  Overskrift:  Sibylla  persica, 
S.  erethria,  S.  samie,  S.  europea,  S.  delphica,  S.  frigia,  S.  hellespontica , S.  cumana,  S.  chimica, 
S.  thiburtina,  ved  Siden  af  Figurerne  er  Tavler  med  latinske  Indskrifter,  der  indeholde  Spaadomme 
og  Bebudelser  om  Frelserens  Komme  (Tab.  XX,  1).  Under  Sibyllerne  paa  den  ene  Side  af  Buen  er 
tre  Skjolde  med  Langers,  Bøllers  og  Skaders  Vaabener  samt  en  Indskrift,  som  meddeler,  at  Biskop 
Niels  Clausen  har  indviet  et  Alter  her,  til  Ære  for  den  hellige  Trefoldighed,  St.  Maria  og  St.  Niels 

*)  Shld.  Voldbv  K.  Randers  Amt.  Tab.  XXXVII. 


c.  1460. 

Bekjenderen  Aar  1499;  tilligemed  et  Maleri  af  Treenigheden  med  Gud  Fader  holdende  et  Crucifix 
foran  sig,  hvorover  sees  den  hellige  Aand  i en  Dues  Skikkelse. 

I den  næste  Bue  mod  Vest  er  et  smukt  udført  Billede  af  Transsubstantiationen : Christus 
staar  og  fremviser  sine  Saar  for  den  knælende  Pave  Gregor,  medens  en  Engel  foran  ham  opfanger 
FVelserens  Blod  i Kalken;  i Christi  Glorie  staar:  »O  Jhs.  christe  fili  dei  mei  miserere«.  Over 
Maleriet  er  to  Engle,  som  holde  3 Skjolde  med  Skaders,  Bollers  og  Friisers  Vaabener  (Tab.  XX,  2). 

Paa  det  nordre  Sideskibs  Buers  Underflader  er  ligeledes  Malerier;  i den  første,  nærmest 
Korsfløjen,  er  et  pragtfuldt  og  stort  formet  Ornament;  i den  anden  Bue  sees  Christus  som 
Himmeldrot  siddende  paa  Regnbuen,  tilhøjre  og  venstre  for  ham  knæler  Maria  og  Johannes,  for- 
oven svæve  Engle  med  Basuner,  og  forneden  rejse  de  Afdøde  sig  af  Gravene.  Under  Billedet  staar 
tilvenstre  en  Konge  med  Scepter  og  Rigsæble  og  over  hans  Hoved  »carol.  magn.«;  ligeoverfor 
tilhøjre  staar  en  Helgeninde  med  Rosenkrands  om  Hovedet  og  et  Skrin  i Haanden;  et  lille  Lam 
springer  op  ad  hende;  Navnet  over  hende  er  udslettet,  men  det  er  vistnok  St.  Agnes.  Imellem  de  to 
Figurer  er  en  tom  Plads,  hvor  der  i den  catholske  Tid  sikkert  har  været  anbragt  et  Alter,  som  der 
ogsaa  maa  have  været  i næste  Bue,  hvor  man  seer  et  Billede  af  St.  Maria  omgivet  af  en  Rosen- 
krands. De  andre  Buer  have  lignende  pragtfulde  Ornamentslyngninger  som  de  ovenfor  omtalte. 

Paa  Væggene  i Kirken  ere  endnu  nogle  Malerier  tilbage,  andre  ere  tabte;  saaledes  er  der 
paa  den  vestlige  Mur  i søndre  Korsfløj  malet  en  mægtig  stor  St.  Clemensfigur  med  Pavekrone  og 
Anker,  og  paa  Vægpillerne  i nordre  Sideskib  St.  Antonius  og  St.  Barbara.  Af  nu  tabte  Malerier  var 
et  interessant  Billede  i en  af  Buerne  i nordre  Sideskib,  med  Helgener  og  Helgeninder  (Tab.  XX,  3). 
I en  anden  Bue  var  et  ligesaa  interessant  Maleri  (Tab.  XX,  4);  det  er  delt  i fem  Felter  og  maa 
antages  at  skulle  forestille  Marias  Pinsler  og  Død,  figurligt  fremstillet.  Paa  denne  Side  i Kirken 
var  ogsaa  et  Billede  af  St.  Anna  med  en  lille  Maria  og  Jesus;  Anna  var  iført  en  stor  Kaabe  og  bar 

paa  Hovedet  en  lav  Hue,  Maria  holdt  en  Lilie  i Haanden;  endvidere  saas  et  stort  Hoved,  Rester  af 

en  Helgeninde  med  en  Ring  om  Panden,  hvorpaa  et  Kors  med  gothiske  Flige. 

1 Choromgangen  paa  søndre  Side  var  malet  en  Engel  med  langt  gult  Haar  og  en  Basun 

i Haanden. 

Af  Kirkens  Kalkmalerier  er  intet  ældre  end  fra  Begyndelsen  af  15.  Aarhundrede;  de 
ældste  synes  at  være  de  to  Billeder  paa  Muren  i Choret:  Transsubstantiationen  i Buen  paa  sydlige 
Side  og  det  tabte  Billede  med  Helgener  og  Helgeninder;  de  ere  vistnok  udførte  under  Bisperne 
Bo  Magnussen  og  Ulrik  Stygge,  hvis  Vaabenskjolde  have  været  malede  i Kirken.  De  øvrige 

Billeder  ere  udførte  noget  senere,  under  Bisperne  Jens  Iversen  og  Niels  Clausen,  ifølge  de  Aarstal, 

der  findes  malede  flere  Steder  i Kirken. 


HORSENS  KLOSTERKIRKE. 


(Indberetn.  af  Zeuthen  1862.) 


Paa  Væggen  i Kirkens  nordre  Sideskib  fandtes  en  Række  Kalkmalerier  med  Forestillinger 
af  Christi  Lidelseshistorie,  deriblandt  1)  Korsfæstelsen;  Longinus  staar  ved  Korset,  han  er  iført  stor 
Kofte  med  lange,  fryndsede  Ærmer,  snævre  Hoser  og  spidse  Sko.  Ved  Korsets  venstre  Side  staa 
3 Kvinder  ved  den  segnende  Maria.  2)  Nedtageisen  af  Korset:  en  Mand  med  stramtsiddende 
Klæder  staar  øverst  paa  en  Stige,  medens  2 andre  tage  imod  Christi  Lig,  en  tredie  knæler  foran 
Korset  og  udtager  Sømmet  af  Ligets  Fødder,  Maria  griber  Christi  nedhængende  Haand  og  kysser 
den;  tilhøjre  for  Stigen  staar  Høvedsmanden  og  peger  paa  den  Korsfæstede,  i højre  Haand  holder 
han  et  Skriftbaand  med  : ecce  : filius : dei : Et  tredie  Billede,  Opstandelsen  var  meget 


AARHUS  AMT. 

beskadiget  og  utydeligt;  Billederne  vare  kun  tarvelige  og  efter  Figurernes  Klædedragter  udførte  i 
Midten  af  1 5.  Aarh. 

Bag  Alteret  paa  Chorets  østlige  Væg  fandtes  et  yderst  svagt  og  meget  medtaget  Billede  af 
den  hellige  Christoffer. 

Paa  Hvælvinger  og  Ribber  var  Decorationer  af  almindelig  Art,  bestaaende  af  Løvværk, 
Baand  og  Rosetter.  Paa  den  nordre  Væg  i den  vestlige  Del  af  Midtskibet  er  senere  fremdraget 
2 store  adelige  Vaabenskjolde  med  Hjelme  og  omgivende  Ornamenter;  det  ene  Skjold  har  Muusernes 
Mærke,  et  sort  Hjul  paa  hvid  Grund,  det  andet  Vaaben  er  utydeligt*). 


AARHUS  FRUEKIRKE. 

(Indberetn.  af  F.  Uldall  1866.) 

Paa  Chorets  Hvælvinger  var  malet  flere  Rækker  adelige  Vaabenskjolde  med  tilhørende  c.  1460. 
Navne;  de  ældste  vare  anbragte  nederst  i den  vestligste  af  Hvælvingerne  og  malede  paa  en  temmelig 
glat  Puds.  1 østlige  Hvælving  fandtes  atter  3 til  4 Rækker  Vaabener  malede  i noget  sildigere  Tid. 
Ribberne  vare  decorerede  med  de  sædvanlige  Striber  i vexlende  Farver.  En  smuk  Bordt  med  Drage- 
slyngninger findes  endnu  bevaret  over  Chorbuen;  i Buens  Underflade  var  malet  slynget  Løvværk  med 
nogle  phantastiske  Dyr.  Intet  af  Malerierne  var  ældre  end  Midten  af  15de  Aarhundrede. 


NEBEL,  Vor  Herred. 

(Indberetn.  af  Winstrup  1882.) 


Paa  Ribber  og  Skjoldbuer  i Kirkens  Hvælvinger  fandtes  almindelige  Decorationer  malede  c.  1480 
med  faa  Farver.  Paa  Gjordbuerne  var  lignende  kløverdannede  Ornamenter,  som  findes  i Faarup, 
Fausing  og  Skjødstrup  Kirker,  og  som  ere  ejendommelige  for  Slutningen  af  1 5de  Aarhundrede. 


ØSTBIRK,  Vor  Herred. 

(Indberetn.  af  Erik  Schiodte  1883.) 


Paa  en  Væg  i Skibet  fandtes  en  fragmentarisk  Fremstilling  af  Barnemordet  i Bethlehem;  c.  1480 
tydeligst  saas  det  øverste  af  en  Kvindefigur  med  opløftede  Arme;  hun  bar  et  ejendommeligt  formet 
Hovedtøj.  Det  Hele  var  noget  raat  malet,  og  faa  Farver  vare  anvendte.  Ribberne  havde  almindelige 
Decorationer,  ligeledes  plumpt  malede.  Alt  er  nu  overhvidtet. 


*)  Med  Undtagelse  af  de  2 Vaabener  er  Alt  overhvidtet. 


c.  1500. 


c.  1500. 

TILST,  Hasle  Herred. 

(Indberetn.  af  F.  Uldall  1873.) 


Paa  nordre  Væg  fandtes  malet  Billeder  af  } Apostle,  2 ’/4  Alen  høje;  den  ene  var 
kjendelig  som  Andreas,  der  holder  Korset  i Haanden. 


GYLLING,  Hads  Herred. 

(Indberetn.  af  Kammerraad  Mortensen  1883.) 


I Chorets  Hvælving  fremdroges  en  Maling  paa  Ribberne  og  Kappekanterne,  de  bestode  af 
Siksakprydelser  med  vedhængende  Drueklaser.  I Buernes  Spidser  vare  palmetformede  Blomster 
malede  med  røde  Farver.  I Skibets  Hvælvinger  var  lignende  Decorationer.  Det  Hele  er  nu 
overhvidtet. 


RANDERS  AMT. 


SPENTRUP,  Norhald  Herred. 

(Restaureret  af  J.  Kornerup  1886*).) 


1 Aaret  1882  fremdroges  paa  Chorbuens  Underflade  et  sjeldent  interessant  Billede,  som  var  c.  1180 
malet  paa  en  fin,  glittet  Kalkpuds.  Under  Midten  af  Buen  sees  agnus  dei  i en  Cirkel  og  nedad  Buen 
til  begge  Sider  2 Figurbilleder;  paa  sydlige  Side  staa  2 Kvinder,  den  ene  har  et  Bind  for  Øjnene  og 
stikker  Guds  Lam  i Brystet  med  et  langt  Spyd.  Den  anden  Figur  er  rigt  klædt  og  bærer  en  Krone 
af  meget  gammel  Form  paa  Hovedet,  hun  holder  i Hænderne  en  Kalk,  hvori  hun  opfanger 
Lammets  Blod.  Billedet  forestiller  Jødedommen,  som  udgyder  Christi  Blod,  medens  Christendommen 
opfanger  det  i den  hellige  Kalk. 

Paa  den  nordlige  Side  af  Buen  staa  Maria  og  Johannes  i sørgende  Stillinger.  Malerierne 
ere  udførte  med  megen  Omhu  og  bære  stærk  Paavirkning  af  den  byzantinske  Stil**);  de  inaa  være 
samtidige  med  Kirkens  Bygning,  som  kan  henføres  til  Slutningen  af  12.  Aarh.  (Tab.  II,  3 og  4). 


FAARUP,  Norhald  Herred. 

(Indberetn.  af  Magnus  Petersen  1889,  restaur.  1890  af  samme.) 


Paa  Triumfbuens  Underflade  fremdroges  under  et  tykt  Lag  Hvidtekalk  et  smukt  tæppe-  c.  1230 
lignende  Mønster,  som  omfatter  3 Medailloner  med  Indskrifter  i Rammerne;  Skriften  er  tildels  ødelagt, 
trods  mange  Forsøg  er  det  ikke  lykkedes  at  tyde  den.  1 den  midterste  Medaillon  er  malet  agnus 
dei;  i den  paa  nordre  Side  en  lille  Christusfigur,  som  bærer  et  Lam  (den  gode  Hyrde),  og  i den 
sydlige  Cirkel  en  Helgen  med  en  Bog  i Haanden  (Tab.  V,  2). 

1 Ledene  om  Triumfbuen  og  om  Buens  Forkant  ud  mod  Skibet  er  malet  romanske  Orna- 
menter; lignende  findes  malede  paa  Væggen  om  Buen  over  den  sydlige  Dør  i Skibet. 

Malerierne  ere  udførte  med  sjelden  Finhed  og  udmærke  sig  ved  en  overordentlig  Nøjagtighed 
i Linier  og  Cirkelslag  og  ved  Anvendelse  af  et  ikke  ringe  Antal  Farver.  Hele  Characteren  i Arbejdet 
og  Stilen  af  Ornamenterne  henviser  til,  at  Malerierne  ere  udførte  i første  Halvdel  af  13de  Aarh. 

Væggene  i Skibet  har  havt  samtidige  Malerier,  som  ere  bievne  ødelagte,  da  Hvælvingerne 
bleve  opførte;  thi  nogle  svage  Spor  af  en  Frise  fremdroges  under  Kalklagene;  der  kunde  skimtes 
utydelige  Linier  af  flere  Figurer  med  lange  Draperier. 


*)  ■Jvf.  Aarb.  f.  n.  Oldk.  1884,  S.  1 1 o.  J.  Kornerup:  »Om  gamle  Kalkmalerier«. 

**)  Sammenhold  Billedet  i Indledningen,  Fig.  3. 

C.  1460. 


c.  1300. 


c.  1540. 


C.  1 300. 


Hvælvingernes  Gjordbuer  var  malede  med  de  almindelige  kløverformede  Ornamenter  i 
vexlende  Farver,  Ribberne  med  de  sædvanlige  Siksakstreger  i røde  og  blaa  Farver,  og  overalt  paa 
Kappernes  Kanter  er  en  smal  Bordt  af  krydsende  Smaabuer. 

Ribbernes  Decoration  samles  i Hvælvingens  Top  ved  en  sexoddet  Stjerne,  der  er  malet 
paa  Slutstenen.  1 de  2 Kapper  nærmest  Triumfbuen  fandtes  i Midten  af  hver  en  rund  Kreds,  det 
saakaldte  Indvielseskors,  malet  med  forskjellige  Farver.  Disse  Hvælvingsdecorationer  ere  malede  i 
1 5de  Aarhundrede. 


VEJLBY,  Sonderhald  Herred. 

(Indberetn.  af  F.  Uldall  1883.) 

Paa  Chorbuens  Underflade  fandtes  gamle  Malerier  fra  13de  Aarh.  I en  Dobbeltcirkel  i 
Midten  saas  Levninger  af  en  siddende  Christus,  nedad  Siden  mod  Nord  Mathæus  og  Marcus, 
mod  Syd  Johannes  og  Lucas  med  Navne  underneden.  Ud  mod  Skibet  har  Chorbuens  Væg  Rester 
af  romanske  Ornamenter. 

Paa  samme  Væg  var  ogsaa  Levninger  af  et  Maleri  fra  en  senere  Tid;  det  forestiller 
St.  Martin  tilhest,  ifærd  med  at  sønderskære  sin  Kappe;  en  nøgen  Fattig  knæler  foran  Helgenen. 

Paa  sydlige  Del  af  Væggen  er  et  Billede  med  forstyrrede  Levninger  af  Christi  Daab:  en  nøgen 

menneskelig  Figur  sees  midt  i Billedet;  en  anden  ved  Siden  af  har  en  Glorie  om  Hovedet,  han 

bøjer  sig  ned  mod  den  første;  tilvenstre  staar  en  Engel.  Der  synes  ogsaa  at  være  Spor  af  Jesu 

Korsfæstelse  og  nogle  Evangelistattributer.  Alle  disse  Fremstillinger  vare  raat  og  plumpt  malede; 
Bunden  omkring  Figurerne  var  fyldt  med  Stjerner.  Udførelsen  af  de  3 sidste  Malerier  maa  henføres 
til  Tiden  ved  Reformationen. 


VÆRUM,  Galten  Herred. 

(Indberetn.  af  Magnus  Petersen  1892.) 


Midt  over  Chorbuen,  ud  mod  Skibet,  sees  den  himmelthronende  Christus  siddende  i 
en  mandelformet  Omfatning,  til  begge  Sider  af  ham  er  fire  store  Evangelistattributer:  Englen,  Løven, 
Ørnen  og  Oxen.  Billedet  har  oprindeligt  naaet  hen  over  de  for  nogen  Tid  siden  rensede  Granit- 
qvadre  i Triumfbuen  (Tab.  XIV,  2).  Nærmest  tilhøjre  for  Midtbilledet,  henimod  den  sydlige  Væg,  er 
malet  et  højt  Felt  med  en  Spidsgavl , der  er  delt  i 3 Buer.  I dette  Felt  staar  en  Helgenfigur  i 
Bispeornat  og  med  opløftet  højre  Haand.  Figuren  er  i høj  Grad  ødelagt,  saa  at  det  ikke  er  muligt 
at  paavise,  hvilken  Helgen  den  skal  forestille.  Det  tilstødende  Parti  er  foroven  delt  i to  Felter  og 
et  bredere  og  større  forneden;  det  øverste  har  nogle  forstyrrede  Rester  af  et  rødbrunt  Ornament  paa 
hvid  Bund,  og  derunder  er  malet  et  Draperi  med  gule  Farver.  Det  store,  nederste  Felt  har  — 
ligesom  det  høje,  smalle  ved  Siden  af  — en  med  3 Buer  delt  Spidsgavl.  1 Rummet  under  Buerne 
sees  svage  Rester  af  en  vinget  Menneskefigur  og  Halen  af  en  Orm  eller  Drage.  Billedet  er 
ødelagt  eller  forstyrret  ved  nyere  Kalkpudsninger,  men  det  har  sikkert  forestillet  St.  Michael  i 
Kamp  med  Dragen.  Den  samme  Inddeling  i ét  højt  og  to  bredere  Felter  har  utvivlsomt  været  til- 
stede paa  den  modsatte  Side  af  Midtpartiet,  men  er  nu  tilintetgjort  ved  en  nylig  opført  Ovnmur. 

Malemaaden  i Billederne,  de  anvendte  Farvers  Art,  den  tidlig  gothiske  Architectur,  Bispens 
lave  Mitra  og  den  hele  Inddeling  af  Felterne  viser,  at  Tiden  for  Maleriets  Udførelse  maa  sættes 
til  Aar  1300  eller  første  Halvdel  af  14.  Aarhundrede.  Det  synes,  efter  de  fastsiddende  Farver  at 

dømme,  som  om  Billedet  har  været  malet  paa  vaad  Kalk,  men  Kalklaget,  hvorpaa  Malingen  var 
udført,  var  ikke  saa  fin  og  havde  ikke  den  glittede  Overfade,  som  man  ellers  finder,  hvor  Fresco- 
maling  har  været  anvendt;  den  ufuldkomne  Technik  i Behandlingen  og  den  mislykkede  blaa- 
grønne  Farve  bag  Figurerne  henpeger  paa  en  Tid,  da  Frescomalingen  alt  var  i stærkt  Forfald. 


NØDAGER,  Sønderhald  Herred. 

(Undersøgte  af  Magnus  Petersen  1870.) 


Paa  den  nordre  Væg  i Skibet  var  svage  Rester  af  meget  gamle,  afblegede  Kalkmalerier. 
Billederne  dannede  en  c.  3 Alen  bred  Frise  med  7 staaende  Figurer,  iblandt  hvilke  man  kunde 
kjende  Christus  og  Apostlene  Peter,  Johannes  og  Andreas  paa  deres  Attributer.  Malerierne 
synes  at  være  malede  umiddelbart  paa  Kridtstens  Muren  og  kunne  henføres  til  Midten  af  14de  Aarh. 


DRAABY,  Mols  Herred. 

(Indberetn.  af  Magnus  Petersen  1891.) 


Paa  den  nordlige  Væg  under  Chorets  østlige  Hvælving  fremkom  nogle  gamle  Malerier; 
tydeligst  saas  Helgenen  Polycarp  omgivet  af  en  Nimbus  med  røde  Spidser;  han  er  iført  bispeligt 
Ornat  og  bærer  en  Stav  i Haanden.  Over  Helgenen  ere  Levninger  af  en  Frise  med  fere  Figurer; 
kun  én  er  nogenlunde  tydelig,  den  er  iklædt  lang,  grøn  Kjole  og  har  lysgult  Haar  bølgende  ned 
over  Skuldrene;  Figurens  Ansigt  skjules  af  den  senere  overbyggede  Hvælving. 

Paa  samme  Væg  under  den  anden  Hvælving  ere  ligeledes  Rester  af  Malerier.  Man  seer 
en  Søjle,  der  bærer  2 Buer,  og  derover  et  gothisk  Galleri.  Under  Buerne  har  været  malet  Helgen- 
figurer, hvoraf  Hoveder  og  enkelte  Glorier  spores.  Triumfbuens  Underfade  har  Malerier  fra  en 
noget  senere  Tid;  navnlig  Ornamenter  i smukke  rige  Slyngninger  med  smaa  phantastiske  Figurer  og 
Ansigter.  Paa  Buens  Forside  ud  mod  Skibet  ere  nogle  forstyrrede  Rester  af  ældre  Billeder;  til- 
venstre  sees  en  Engel  med  opløftet  Haand  foran  en  knælende  Skikkelse  med  Glorie  om  Hovedet; 
bag  ved  er  en  malet  Mur  med  rundbuede  Vinduer,  hvori  et  krydsende  Gitter.  Billedet  forestiller  vistnok 
Peders  Udførelse  af  Fængslet.  Paa  den  anden  Side  af  Buen  sees  et  Billede  af  Maria  med 
Barnet,  dette  er  meget  beskadiget.  Begge  Billeder  ere  samtidige  med  Chorets  og  fra  en  ældre  Tid 
end  Hvælvingernes  Opførelse,  og  maa  antages  at  være  udførte,  hen  mod  Aar  1400. 

1 Chorrundingen  fandtes  ogsaa  Levninger  af  Malerier,  men  disse  tydede  paa  at  være 
udførte  i en  sildigere  Tid;  det  var  alene  stortformede  Renaissanceornamenter  og  Englehoveder ; fra 
samme  Tid  er  Decorationen  paa  Hvælvingernes  Ribber  og  Skjoldbuer,  der  ere  bemalede  med  temmelig 
plumpt  udførte  Drueklasser  og  Siksakprydelser.  Endel  af  Malerierne  ere  restaurerede  af  Magnus 
Petersen  1893. 


c.  1 3 so. 


1400. 


1540. 


22 


RANDERS  AMT. 


c.  1450 


c.  1480. 


HARRITSLEV,  Støvring  Herred. 

(Indberetn.  af  J Kornerup  1880.) 


Paa  Skibets  østlige  Hvælving  er  følgende  Fremstilling:  Jesus  knælende  i Gethsemane 
Have,  foroven  sees  Guds  Haand  pegende  paa  den  hellige  Kalk;  bag  Jesus  sidde  tre  Apostle; 
længere  tilbage  kommer  Vagten  med  Jesus.  I Kappens  Spidser  staar  tilvenstre  St.  Catharina  og 
tilhøjre  St.  Barbara.  Her  findes  ogsaa  et  Vaabenskjold  med  en  hvid  Tværbjælke  (Munker?). 

I en  anden  Kappe  sees  Judas  at  kysse  Jesus,  foran  staa  3 Drabanter,  de  2 ere  uden 
Rustning;  Malcus  med  Lygten  er  fremstillet  som  en  Dreng;  bagved  staar  Peter  med  draget  Sværd. 

1 den  tredie  Kappe  er  et  Billede  af  Christus,  som  fremføres  for  Ypperstepræsten;  denne 
sidder  med  opløftede  Hænder,  paa  Hovedet  har  han  en  Bispehue;  Jesus  har  tilbundne  Øjne  og  føres 
frem  af  to  Mænd,  en  tredie  bærer  en  Morgenstjerne  paa  Skulderen  og  trækker  en  Hund  i et  Baand. 

Paa  den  vestlige  Hvælving  sees  i første  Kappe  Rester  af  en  C h r i stu sf igu r;  2 Mænd 
staa  ved  Siden  af  ham  og  løfte  Hænderne  til  Slag;  ved  hans  Fødder  staar  en  Hane.  1 Kappens 
ene  Spids  er  malet  en  Helgeninde  med  Krone  og  Glorie;  i Haanden  bærer  hun  en  Kirkemodel 
(St.  Helena). 

1 den  anden  Kappe  er  kun  levnet  nogle  Figurer,  nemlig  en  ung  Mand  i korte  Klæder  og 
ligeoverfor  en  anden  Mand  i en  sid  Kappe  og  Hue  med  Hermelinskant  paa  Hovedet  (Tab.  XXIX,  3 — 4); 
endvidere  en  kvindelig  Figur  med  et  Krus  i Haanden.  Figurerne  ere  omgivne  af  store  Ornamenter. 
1 Chorhvælvingens  Kappespidser  er  malet  phantastiske  Hoveder  med  gabende  Munde. 

Efter  Dragter,  Rustninger  og  Stilen  i Ornamenterne  maa  Billederne  være  malede  omtrent  1450. 


VOLDBY,  Nørre  Herred. 

(Indberetn.  af  Magnus  Petersen  1891.) 


Kirken  er  bygget  af  Kridtsten  i Slutningen  af  13de  Aarh.  I dens  fire  Hvælvinger  fremdroges 
under  Hvidtekalken  ret  mærkelige  Malerier,  som  maa  være  malede  et  Par  hundrede  Aar  senere. 

Det  østlige  Hvælvingsfag  har  samme  Vidde  som  de  andre,  men  maa  betragtes  som  Chor- 
parti,  hvortil  en  tresidet  Apsis  med  en  Halvhvælving  slutter  sig;  paa  Væggene  i denne  ere  Rester  af 
nogle  raa  Ornamentprydelser  fra  en  nyere  Tid.  Chorhvælvingen  har  derimod  Rester  af  smukke,  rige 
Ornamentslyngninger  i brune  Farver;  dens  østlige  Kappe  er  prydet  med  et  godt  tegnet  Vaaben 
(Langers)  med  Hjelm  og  13  Faner.  Fra  Skjoldet  udgaar  lignende  Ornamenter,  som  findes  paa  Biskop 
Jens  Iversen  Langes  Gravsten  i Aarhus  Domkirke,  hvoraf  man  tør  antage,  at  Decorationen  i Kirken 
er  udført  paa  hans  Foranledning.  Til  begge  Sider  af  Vaabenet  ere  to  smukt  malede  Indvielseskors. 
Om  Skjoldbuerne  er  smaa,  krydsende  Halvbuer  i gule  Farver  og  paa  Ribberne  de  sædvanlige 
Siksakprydelser. 

I den  følgende  Hvælving  fandtes  i hver  af  de  fire  Kapper  en  stor,  knælende  Englefigur  i 
lange  Klæder;  de  holde  foran  sig  et  Skjold  med  Evangelistemblemer  (Tab.  XXXVII,  4). 

I den  tredie  Hvælving  fremkom  nogle  højst  mærkelige  Billeder.  Paa  østlige  Kappe  var 
malet  et  stort,  fuldtrigget  Skib,  hvis  Bygningsform  og  Udstyr  henviser  til  Tiden  ved  Aar  1500.  I 
Skibet  staa  en  Mængde  væbnede  Mænd  med  Landser  og  røde  Faner  med  hvidt  Kors;  Skibet  maa 
antages  symbolsk  at  forestille  Christi  Kirke  med  dens  Forkjæmpere  (Tab.  XXXVII,  5).  Ligeoverfor  paa 
den  vestlige  Kappe  fandtes  store  Figurer  af  en  Eenhjørning  og  en  Løve  stillede  kampberedte  mod 

hinanden,  hvilket  maa  udtydes  som  den  jomfruelige  rene  Tro,  der  tæmmer  den  vilde  Kraft.  I den 
sydlige  og  nordlige  Kappe  er  malet  underlige,  phantastiske  Figurer  og  Centaurer,  der  vistnok  skulle 
forestille  de  menneskelige  Laster,  der  bekjæmpe  og  ødelægge  hverandre  (Tab.  XXXVII,  1 — 2). 

1 den  fjerde  Hvælving  blev  kun  2 Kapper  afdækkede;  i den  sydlige  saas  en  Figur  i blaa 
Klæder,  der  rider  paa  et  hornet  Uhyre;  Figuren  forestiller  formentlig  Havesygen*)  (Tab.  XXXVII,  3).  I 
den  tilstødende  Kappe  fandtes  Spor  af  en  nøgen  Figur,  hvis  Betydning  ikke  er  ganske  klar.  Ribber 
og  Gjordbuer  i alle  Hvælvingerne  have  smukke  Ornamentprydelser  i brune  Farver. 

Paa  Langhusets  Vægge  var  meget  udviskede,  fragmentariske  Rester  af  Christi  Lidelses-  c.  1450. 
historie.  Under  tredie  Hvælving  paa  nordre  Væg  skimtedes  flere  Figurer  med  tætsluttende  Hoser 
og  korte  Trøjer;  ligeledes  to  Hoveder,  formentlig  tilhørende  en  Judas,  som  kysser  Christus  i 
Gethsemanehave.  Billederne  fortsættes  hen  under  den  anden  Hvælving,  hvor  der  fandtes  svage 
Spor  af  Korsdragningen,  af  den  under  Byrden  segnende  Christus  var  kun  en  Del  af  hans  rød- 
malede  Kjortel  synlig,  Simon  Cyrene  var  iført  en  stramtsiddende  Dragt  i forskjellige  Farver.  I den 
østlige  Hvælving  var  Dele  af  Korsfæstelsen,  ved  Korsets  Sider  staa  Maria  og  Johannes;  af  dette 
Billede  var  kun  det  nederste  Parti  levnet.  Væggens  Malerier  vare  malede  før  Hvælvingernes  Bygning, 
men  vare  næppe  — efter  Dragterne  — ældre  end  fra  Begyndelsen  af  15de  Aarh. 


HJORTSHØJ,  Øster  Lisbjerg  Herred. 

(Indberetn.  af  Magnus  Petersen  1893.) 


Paa  Væggene  i Skibet  og  Choret  fandtes  Rester  af  raat  malede  Ornamenter,  der  i meget  c.  1480 
store  Slyngninger  naaede  omtrent  fra  Gulvet  til  en  Højde  af  c.  6 Alen  opad  Væggene  og  vare  malede 
med  røde  Farver;  nogle  af  Slyngningerne  havde  ret  dristige  Former  og  vidnede  om  en  vis  Phantasie. 

Paa  nordre  Væg  under  anden  Hvælving  var  Spor  af  en  Indskrift  i 13  Linier,  af  de  sidste 
kunde  følgende  sees: 


Herre,  Herre,  Oc  det  skee  Paa  den  Dag  . . . 

Himmelen  oc  Diurene  Paa  Marken  o c Alt 

for  mit  Ansigt  oc  de  Siele  Som  Jeg  hafver  gifvet  . . . . 

forbandet  vcere  den  som  vanhelliger  noget  af  det 

som  vender  Kierckens  Middel  til  sig 

. . . . Der  Paa  Tro  oc  Lofve  med  Kierckens  Ind 

. . . beg alt  Folket  skal  sige  Amen  ....  forbandet 

Kiercken skal 


Paa  søndre  Væg  under  første  Hvælving  var  svage  Spor  af  de  almindelige  Kors  omfattede  af 
en  Cirkel,  vistnok  noget  tidligere  malet  end  det  øvrige. 

Ribberne  under  Hvælvingen  vare  decorerede  med  almindelige  Siksakprydelser. 


!)  Paa  en  Hvælving  i Kirken  i Roussines  i Frankrig  (Indre)  er  en  meget  lignende  Figur  (see  Indledning  Fig.  13). 

c.  1500. 


SKJØDSTRUP,  Øster  Lisbjerg  Herred. 

(Indberetn.  af  Magnus  Petersen  1889,  Restaur.  af  samme  1890.) 


De  ved  Afbankning  af  Hvidtekalken  fremkomne  gamle  Decorationer  bestode  alene  af  Orna- 
menter, Vaabenskjolde  og  Bomærker. 

I Chorets  Hvælving  fandtes  over  de  med  simple  krydsende  Streger  bemalede  Skjoldbuer 
forskjellige  Decorationer;  over  den  østlige  et  Kors  omgivet  af  Blomster;  over  den  sydlige  Langernes 
Vaabenskjold  og  derved  et  Bogstav:  \ over  den  nordlige  en  stiliseret  Lilie  og  over  den  vestlige  en 

anden  Plante  af  ubestemmelig  Art. 

1 Skibets  første  Hvælving  var  lignende  Decorationer;  paa  en  af  Kapperne  fandtes  samme 
Vaabenskjold  og  derunder  et  Bomærke: 

Ribberne  var  her  rigere  decorerede  og  langs  op  ad  Kanterne  var  krydsende  Smaabuer;  i 
Toppen  var  et  sammensat,  stilløst  Ornament.  Den  anden  Hvælving  var  som  den  første,  kun  med 
mindre,  uvæsentlige  Forandringer. 

Gjordbuerne  vare  smukt  malede  med  sent-gothiske,  firkløverformede  Inddelinger  i flere 
Farver;  disse  henviser  Maleriernes  Udførelse  til  c.  1500. 


ST.  MORTENS  KIRKE  i Randers. 

(Jvf.  Danske  Atlas  IV,  381.  Samlinger  til  Jydsk  Hist.  og  Topogr.  1871,  Side  345:  »St.  Mortens  Kirke«  af  F.  Uldall. 
Kirkeh.  Saml.  4 R.  1 B.  27:  »Bidrag  til  Danmarks  Klosterh.«  af  Carl  Neergaard.) 


I Chorhvælvingen  over  Alteret  har  tidligere  været  malet  en  Indskrift,  som  efter  Resen, 
Marmora  Danica  og  Danske  Atlas  er  gjengivet  noget  forskjelligt,  vistnok  paa  Grund  af,  at  den  til  for- 
skjellige Tider  har  været  opmålet.  Efter  nyere  Undersøgelser,  da  Rester  endnu  fandtes,  lyder  Ind- 
skriften saaledes:  »MCD  qvater  XL  & V,  numeres  minus  unus  hæc  Prior  J.  (ohannes)  primus  tune 
facit  imo  Deus».  Endvidere  var  der  i Choret  en  anden  Indskrift,  som  nu  er  fuldstændig  tabt;  efter 
Resen  lød  den: 

»Anno  milleno  qvingenteno  mimer  ato 

Rege  suo  pleno  rege  Johanne  dato 

Sangvine  praeclarus  Niels  Claussøn  Presul  in  Arhus 

Dignus  honore  suam  dum  regit  Ecclesiam 

Sub  Prceceptore  mandante  Johanne  Priore 

Ista  Creatori  cessit  imago  chori .« 

Af  Udsmykninger  fandtes  ved  Undersøgelsen  endnu  Rester  af  malede  Vaabenskjolde  paa 
nordre  Væg  samt  Ornamenter  paa  Gjordbuerne,  hvilke  havde  megen  Lighed  med  Ornamenterne  i 
Aarhus  Domkirke. 

Kong  Hans’  Kapel  var  rigest  udsmykket  med  Kalkmalerier,  især  Vaabenskjolde.  Længst 
mod  Øst  var  det  danske  Rigsskjold  og  derunder  følgende  Indskrift: 

» Johannes  Dei  gratia  Rex  Dacie  Svecie  Norvegie  & qui  fundavit  primo  istum  loeum 

Requiescat  in  pace  quique  in  Domino  obeit  Anno  Domini  MDXIII .« 

I Kirkens  Midtskib  har  ogsaa  været  Malinger,  men  de  ere  fra  en  langt  senere  Tid  (Midten 
af  17.  Aarh.),  deriblandt  det  danske  Rigsvaaben  med  Christian  den  qdes  Navneciffer. 

ØSTER  ALLING,  Sønderhald  Herred. 

(Indberetn  af  F.  Uldall  1885  og  J.  Kornerup  1884.) 

Oppe  ved  Loftet,  øst  for  Langhusets  nordre  Portal,  er  en  Frise  med  malede  Ornamenter  i c.  1525. 
rød  Farve  paa  gul  Grund;  under  den  er  et  Maleri,  paa  hvilket  sees  nogle  utydelige  Skikkelser  med 
Glorier  om  Hovederne;  den  ene  af  Figurerne  har  en  Stav  i Haanden;  bag  dem  er  en  større  Bygning 
med  Kamgavle  og  et  Spir,  der  ender  i et  Kors.  (Jnder  dette  Maleri  er  et  betydeligt  større  Billede 
c.  2 72  Al.  højt  og  c.  3 Al.  bredt;  her  er  fremstillet  Ch  risti  Nedtagelse  af  Korset;  en  Mand  staar 
paa  en  Stige  foran  Korset,  ifærd  med  at  løsne  Christi  højre  Arm;  en  anden  er  krøbet  op  bag  paa 

Korset,  saa  Hoved  og  Arme  komme  tilsyne;  en  tredie  løsner  Christi  venstre  Arm.  Bag  Korset  sees 

Bygninger  med  Taarne  og  Mure.  Et  Skriftbaand  med  Minuskier  er  malet  ved  højre  Side  af  Korset, 
Bogstaverne  ere  ulæselige,  navnlig  den  første  Halvdel.  1 samme  Billede  sees  ogsaa  Maria  med  Jesu 
Lig  i sine  Arme. 

Noget  mere  tilhøjre,  og  over  det  sidste  Billede,  er  en  Fremstilling  af  Christi  Grav- 
lægning; Christi  Legeme  hviler  udstrakt  i en  Kiste,  bag  hvilken  sees  tre  kvindelige  Figurer  med 
Glorier  om  Hovederne;  bag  dem  er  to  store,  rundbuede  Vinduer,  som  synes  at  skulle  antyde,  at  Grav- 
lægningen foregaar  i en  Kirke.  Billedet  omgives  af  Friser  med  Løvværk  og  architectoniske  Ornamenter. 

Skibets  Nordvæg  — hen  mod  Choret  — har  ogsaa  langs  Loftet  et  bredt  Baand  med  røde 

Linier;  imellem  dem  er  en  Snoning  af  Kløverblade;  under  Baandet  er  malet  et  Tæppemonster  med 
en  Blanding  af  Gothik-  og  Renaissanceornamenter,  som  optager  c.  4 Alen  af  Væggen;  den  øverste 
Del  danner  en  Arabesk  med  Bladornamenter,  Frugter,  Fugle  m.  m.;  derunder  er  verticale  Afdelinger 
med  smukke  Orneringer,  der  et  Par  Steder  ender  i stiliserede  Menneskehoveder.  Baandet  foroven 
med  Kløverbladene  fortsættes  hen  paa  den  østlige  Væg  og  afslutter  der  et  Maleri,  der  forestiller 
Christi  Korsfæstelse;  Figurerne  ere  noget  skjødesløst  malede  og  omgivne  af  uskjønne  rødgule 
Contourer.  Endvidere  sees  Christus  i Gethsemane  og  Christus,  der  føres  ud  af  Jerusalems  Port. 

Paa  Chorets  Vægge  er  Spor  af  Malerier,  men  de  ere  meget  utydelige  og  uforstaaelige. 

Paa  Hvælvingsribberne  og  Skjoldbuerne  fandtes  de  almindelige  Siksak-  og  andre  Prydelser  i 
vexlende  Farver. 


LEM,  Støvring  Herred. 

(Undersøgt  af  Magnus  Petersen  1891.) 


I hver  af  Chorets  otte  Hvælvingskapper  er  meget  raat  udførte  Kalkmalerier  fra  første  c.  1550 
Halvdel  af  16.  Aarh.;  i nyere  Tid  ere  Figurernes  Omrids  opmalede  med  sorte  Streger,  som  have 
skadet  Billederne  meget.  1 den  nordøstre  Kappe  er  7' re  en  igh  ed  en  fremstillet  paa  en  usædvanlig 
Maade:  ved  Gud  Faders  venstre  Side  sees  Christi  sammensunkne  Skikkelse,  bag  ved  er  Marterpælen 
og  Torturredskaberne  (Tab.  XLI1,  8). 

I næste  Kappe  staar  Maria  med  Barnet  omgivet  af  Solgislen.  Derefter  følger  en  kronet 
Barbarafigur  med  en  Palmegren  1 Haanden,  ved  hendes  venstre  Side  er  et  højt  Fyrtaarn  (Helgeninde 
for  de  Skibbrudne).  1 fjerde  Kappe  sees  en  kronet  Chatarina  med  Sværd  og  Hjul.  Femte  Kappe 
har  et  Billede  af  Apostlen  Mathias  med  Spyd  i venstre  Haand  og  en  Bog  i hojre.  1 den  følgende 
Kappe  er  Peter  Martyr,  han  har  graat  Haar  og  Skjæg,  en  stor  Krumkniv  i højre  og  en  Bog  i 
venstre  Haand  (see  Skivebilledet  Tab.  XXXIV,  3).  Den  syvende  Kappe  har  en  St.  Margrethe, 
der  træder  paa  Dragen  (Tab.  XLII.  s),  og  endelig  ottende  Kappe  Johannes  Evangelist  med 
Kalken.  Over  alle  Figurerne  er  hvide  Baand  uden  Indskrifter. 

Paa  Triumfbuens  Underflade  er  malet  6 Ornamentslyngninger,  i hver  er  en  Halvfigur  af 
Helgeninder.  Nederst  paa  nordlige  Side  er  en  kronet  Helgeninde  med  et  Kors  i den  ene  og  en 
Palmegren  i den  anden  Haand.  Ovenover  er  en  anden  med  en  stor  Hat  paa  Hovedet  og  udbredte 
Arme;  hun  er  iført  en  Dragt  fra  omtrent  1530.  Over  denne  Figur  er  en  anden,  der  holder  2 Pile  i 
højre  Haand  (Ursula)  (Tab.  XLII,  6).  1 Ornamenterne  paa  sydlige  Side  er  en  kronet  Kvinde  med  et 

Stob  i venstre  Haand;  derover  en  barhoved  Kvinde  med  udbredte  Arme,  og  øverst  en  halvtudslettet 
Figur  med  en  Munkehætte  paa  Hovedet.  Ornamenterne  ere  ret  smukke  og  det  Hele  bedre  udført 
end  Chorhvælvingens  Figurer;  Maleriet  staar  urørt  og  har  aldrig  været  restaureret. 


HASLUND,  Galten  Herred. 

(Indberetn.  af  Magnus  Petersen  1890.) 


c.  1530.  Paa  Chorbuen  fremkom  store,  slyngede  Ornamenter,  der  udgik  fra  et  Englehoved  forneden. 

Hvælvingens  Ribber  havde  de  sædvanlige  Siksakprydelser  i røde  og  blaa  Farver,  langs  Kappernes 
Kanter  var  malet  smaa,  krydsende  Buer;  det  Hele  var  temmelig  tarveligt  udført.  Ved  Reparationer 
af  Skibets  Hvælvinger  for  c.  30  Aar  siden,  var  der  fremdraget  lignende  Decorationer. 

1 Danske  Atlas  IV,  423,  meddeles:  »Oven  i Hvælvingen  staae  adskillige  nu  mest  ulæselige 
Navne,  deriblandt  en  Sognepræst  Canutus  Schive  1517«.  — Ved  Undersøgelsen  1890  lykkedes  det 
ikke  at  finde  denne  Indskrift, 


MARIA  MAGDALENE,  Sonderhald  Herred. 

Kirken  er  bygget  af  Otto  Nielsen  (Rosenkrands)  1436*),  hans  Sønnesøn  Niels  Eriksen  til- 
byggede Taarnet  og  Hvælvingerne  i Kirken;  fra  hans  Tid  stamme  et  Par  smukke,  malede  Vaabener, 
der  ere  omgivne  af  kjækt  tegnede  Ornamenter.  Underneden  er  et  Baand  med  Indskrift: 

--her  niels  ericsen,  ridder,  til  Bjørnholm.  Fru  Birgitte  Oluffsdatther« . 

Vaabnerne  (Rosenkrands  og  Thots)  maa  være  malede  henimod  Aarene  1520 — 30. 


VEJLBY,  Sonder  Herred. 

(Indberetn.  af  Magnus  Petersen  1887.) 

Paa  nordre  Væg  i Skibet  fremkom  Malerier  afdelte  i 3 Friser,  hver  c.  2 ‘/a  Alen  bred. 
Billederne  vare  meget  forstyrrede  ved  et  Varmeapparats  Opførelse.  Forneden  saaes  Rester  af  en 
mærkelig  phantastisk  Djævleskikkelse  med  Flaggermusvinger,  og  ved  Siden  af  en  St.  Michael,  der 
vejer  Sjælene;  han  bar  Vægten  i venstre  Haand  og  en  Korsstav  i højre.  Den  mellemste  Frise  var 
optaget  af  et  stortformet,  ret  smagfuldt  Ornament,  malet  med  en  rødbrun  Farve.  1 den  øverste  Frise 


•)  See  K.  Barner,  Familien  Rosenkrantz,  S.  150. 

saas  Jesus  siddende  paa  en  Bænk,  medens  2 Mænd  i underlige  Stillinger  trykke  Tornekronen  paa 
hans  Hoved  med  lange  Stænger.  Friserne  med  Figurfremstillingerne  vare  delte  ved  verticale  Baand  i 
7 firkantede  Billeder,  hvoraf  kun  de  foran  beskrevne  vare  nogenlunde  bevarede  og  forstaaelige.  Det 
Hele  var  temmeligt  raat  malet,  og  Udførelsen  maa  henføres  til  Begyndelsen  af  16.  Aarh. 


TVED,  Mols  Herred. 

(Indberetn.  af  Magnus  Petersen  1886  og  Restauration  af  samme  1887.) 


Paa  Triumfbuens  Underflade  er  en  smukt  malet  Fremstilling.  I Buens  Top  er  en  Cirkel  c.  1740. 
som  omfatter  et  J.  H.  S.  Nedad  paa  Siden  mod  Syd  sees  Christi  Nedtagelse  af  Korset.  Over 
Korset  er  et  Baand  med  Indskrift:  »her  tager  Joseph  af  Arimathiæ  Jhesu  legem  af  Korset«.  Under 
dette  Billede  er  et  andet,  hvor  Jesus  sees  hvile  i Marias  Skjød,  med  Indskrift:  »her  ligger  Jhesus  po 
Jomfru  mariæ  skjod.«  Nedad  den  nordre  Side  af  Buen  sees  forneden  Tilberedelserne  til  Jesu  Kors- 
fæstelse; Jesus  er  fæstet  paa  et  liggende  Kors,  og  ovenover  er  følgende  Indskrift:  »Jhesus  ligger 

nogen  po  Korset  och «;  2 Mænd  i lange  Klæder  staar  ved  Siden  af,  og  længere  tilbage 

sees  3 Kvinder. 

Ovenover  er  Jesu  Korsfæstelse,  kun  de  tre  Korsfæstede  ere  fremstillede,  Christus  paa 
et  almindeligt  Kors,  men  Røverne  paa  grønne,  utilhugne  Træstammer.  Bunden  bagved  er  fyldt  med 
stiliserede  Vinranker  (Livets  Træ).  I Skriftbaandet  staar:  »Jhesus  bad  for  sine  uvenner  och  sagde, 
for  lad  dem  fader«. 

Malerierne  ere  pynteligt  udførte,  men  noget  kantede  i Figurerne  og  temmelig  ensformige  i 
Farverne.  Efter  Dragterne  maa  de  henføres  til  Christian  d.  Tredies  Tid  (Tab.  XXV,  2,  5,  a,  b,  c). 


ØRUM,  Norre  Herred. 

(Indberetn.  af  Magnus  Petersen  1891.) 

Halvt  udslettede  Rester  af  malede  Ornamenter  og  Søjler  fremdroges  under  Hvidtekalken  c.  11530-40. 
paa  den  østlige  Væg  i Skibet  over  Triumfbuen.  I Midten  saaes  en  Del  af  en  siddende  Figur  og 
nogle  flyvende  Engle  med  Basuner.  Til  venstre  var  Spor  af  en  Djævlefigur  og  nogle  nøgne  Skikkelser. 

Over  den  siddende  Figur  — som  synes  at  være  en  Christus  — var  Skriftsprog  med  almindelige 
latinske  Bogstaver  indfattede  i Rammer  med  Renaissanceornamenter:  »Kommer  hid,  1 min  Faders 
Velsignede,  og  arver  det  Rige  Eder  er  beredt  fra  Verdens  Grundvold  blev  lagt  , Math.  25,  34.  — Et 

andet  Skriftsprog  var  næsten  helt  udslettet:  ».  . . Oc  hånd  skal  sidde  paa  sin  Throne « Længst 

tilvenstre  paa  samme  Væg  var  Rester  af  et  andet  Billede,  hvori  man  til  begge  Sider  saa  2 Engle  i 
lyse  Klæder,  og  i Midten  Levninger  af  nogle  Figurer,  hvis  Hoveder  vare  omgivne  af  Glorier;  hvad 
Billedet  betydede  kan  ikke  bestemt  siges,  men  nogle  Rester  af  et  Skriftsprog  i Marcus’  16.  Cap.  hen- 
viser til  Opstandelsen  eller  Himmelfarten. 

Paa  Skibets  nordlige  Væg  fandtes  Spor  af  Søjler  og  Capitæler  og  derover  en  lille  Engle- 
figur;  det  Hele  var  malet  Graat  i Graat  og  med  enkelte  røde  Streger. 

Længere  hen  paa  samme  Væg  fremkom  en  halvpaaklædt  Figur,  der  gaar  bag  en  Ploug; 
noget  af  Hestenes  Rygge  kunde  spores.  Det  er  utvivlsomt  en  Fremstilling  af  Adam,  der  arbejder  i 
sit  Ansigts  Sved. 

c.  1 550. 


c.  1560. 


Paa  den  sydlige  Væg  ved  Prædikestolen  fandtes  en  Indskrift  med  temmelig  store,  plumpe 

Bogstaver: 

HAN  SKAL  OMVENDE  SIG  FRA  SIT 
VÆSEN  OC  LEVE.  THI  JEG  HAFVER 
IKKE  VELBEHAGELIGHED  TIL  HÅNDS 

DØD,  SOM  DØDE DEN  HERRE 

HERRE  .... 

I Choret  var  ingen  Decorationer  paa  Væggene;  derimod  var  en  rig  og  ret  smuk  Roset 
malet  om  Hvælvingens  Slutsten;  og  ned  ad  Ribberne  vare  smukke,  stilfulde  Orneringer.  Tiden  for 
Arbejdets  Udførelse  synes  at  være  c.  1530 — 40. 


FAUSING,  Sonderhald  Herred. 

(Indberetn.  af  Magnus  Petersen  1885.) 


Paa  de  3 Kapper  i Chorets  Hvælving  fremdroges  Levninger  af  Malerier  fra  en  meget  sildig 
Tid,  som  dog  ikke  kunde  samles  til  et  bestemt  Billede. 

1 Skibets  første  Hvælving  fandtes  paa  den  østlige  Kappe,  over  Chorbuen,  en  barbarisk 

Fremstilling  af  St.  Georg  i Kamp  med  Dragen.  Helgenen  sidder  tilhest  med  Sværd  i Haanden;  af 

Dragen  var  kun  enkelte  Rester  tilbage;  bag  Hesten  staae  tre  nøgne  phantastiske  Skikkelser,  den  ene 
— der  er  fremstillet  med  et  Ansigt  paa  Underlivet  — afskyder  en  Pil  mod  St  Georg.  I Billedets 
Baggrund  er  en  Borg  med  Taarne,  i hvis  Vinduer  man  seer  Hovederne  af  Prindsessens  Forældre, 
der  iagttage  Kampen. 

1 Skibets  anden  Hvælving  ere  Ribberne  ret  smukt  decorerede  med  røde  og  blaa  Streger, 

og  i en  Kappe  fandtes  2 Skjolde  med  Bomærker.  Gjordbuerne  ere  malede  med  firkløverformede 

Ornamenter  1 vexlende  Farver;  Hvælvingens  Kryds  var  omgivet  af  en  malet,  stiliseret  Roset. 

Den  3 d ie  Hvælving  er  tilbygget  i en  nyere  Tid  og  var  uden  Decorationer.  Paa  den  nordre 
Væg  i Skibet  sporedes  Maling  paa  flere  Steder,  særlig  under  anden  Hvælving  var  et  større  Stykke 
levnet,  hvoraf  man  kunde  see,  at  to  brede  Friser  havde  strakt  sig  hen  ad  Væggen;  i en  af  dem  var 
Levninger  af  en  Gruppe  Ryttere  iførte  Dragter  fra  det  16.  Aarh.  Malingen  var  af  samme  Art  som 
Hvælvingernes,  og  maa  henføres  til  Midten  af  Aarhundredet. 

Ornamentdecorationerne  i Hvælvingerne  bleve  restaurerede  af  Magnus  Petersen,  men  Figur- 
fremstillingerne kunde  ikke  bevares. 


GLÆSBORG,  Norre  Herred. 

(Indberetn.  af  Magnus  Petersen  1887.) 


I sydlige  og  nordlige  Kappe  af  Chorets  Hvælving  fremdroges  nogle  temmeligt  raat  malede 
Billeder  af  det  gamle  Testamente:  Kong  David  sidder  paa  en  tæppebelagt  Altan  imellem  2 Taarne; 
underneden  sees  Batseba,  hvis  Fødder  blive  toede  af  to  Kvinder;  en  bred  Seddel  har  følgende  Ind- 
skrift: »Som  davit  saa  bazsabea  i det  bad  . 

Det  andet  Billede  i nordre  Kappe  forestiller  Moses  og  Kobberslangen  i Ørkenen  (4.  Moseb. 
21.  Cap.).  Ved  Slangepælen  ligge  2 unge  Mænd  omslyngede  af  Orme;  bagved  Moses  sees  3 Mænd, 
som  folge  ham.  I Baggrunden  er  Jødernes  Lejr,  Kvinder  og  Mænd  flye  ind  i Teltene  forfulgte  af 

krybende  Slanger;  over  Moses  er  en  Skriftseddel  med:  »her  star  mose  og tede  vormen  y 

Ørken«.  Der  er  et  vist  Lune  og  Djervhed  i Fremstillingerne;  efter  Dragterne  maa  Billederne  være 
malede  i Midten  af  16.  Aarh. 

Om  Hvælvingens  Top  og  ned  ad  Kapperne  er  et  raat  malet  Ornament,  og  forneden  i 
begge  Kapperne  er  en  Art  Frise  med  et  lignende. 


AUNING,  Sonderhald  Herred. 

(Indberetn.  af  Magnus  Petersen  1885.) 

1 Chorhvælvingen  blev  afdækket  3 Kapper;  i Midten  af  hver  var  malet  en  temmelig  stor  1562. 
Apostelfigur,  nemlig:  St.  Peter,  som  bærer  en  uforholdsmæssig  stor  Nøgle  paa  Skulderen;  Johannes 
med  Kalken  i Haanden,  under  hans  Navn  stod;  MDLXII,  som  maa  antages  at  være  det  Aar,  da 
Malerierne  bleve  udførte.  Endvidere:  Mathæus  med  et  Sværd  i Haanden.  Figurerne  vare  raat 
og  plumpt  malede  og  omgivne  af  gule  Ornamenter.  Chorets  Vægge  havde  Spor  af  Maling,  men  hvad 
der  fandtes,  vidnede  om  daarlig  Kunst  og  raa  Behandling. 

Skibet  har  3 Hvælvinger,  som  alle  bleve  undersøgte  ved  delvis  Afbankning  af  Hvidtekalken ; 
kun  de  to  østlige  Hvælvinger  havde  Decorationer.  De  vare  inddelte  i 4 større  Kapper  og  8 mindre 
tresidede  Felter;  i disse  er  malet  Blomster  og  Ornamenter  (Tab.  XL1,  5).  1 første  Hvælvings  østlige 

Kappe  er  malet  en  stor  Vase  med  Lilier,  i den  vestlige  en  Roset;  den  nordlige  er  prydet  med  Figur- 
malerier, nemlig  Bebudelsen;  en  Engel  sees  tilvenstre  og  tæt  ved  sidder  Maria  foran  et  Alter;  ved 
Siden  staa  2 kvindelige  Figurer,  bag  dem  er  en  Bygning  af  en  besynderlig  Architectur;  denne  Kvinde- 
gruppe forestiller  vistnok  Marias  Besøg  hos  Elisabeth.  Figurerne  ere  temmelig  utydelige 
og  udviskede. 

I samme  Hvælvings  sydlige  Kappe  er  et  Billede  af  St.  Mathæus  med  en  Hellebard  i 
Haanden;  bag  ham  er  en  lignende  Bygning  som  paa  nordre  Billede;  nogle  Ornamentgrene  skiller 
dette  Billede  fra  et  andet  med  en  lille  Figur  af  St.  Philippus  (Tab.  XLI,  6). 

1 den  anden  Hvælvings  nordlige  Kappe  er  malet  en  legemstor  Figur  af  St.  Laurentius 
med  en  stor  Rist  i den  ene  og  Pungen  med  Kirkens  Skat  i den  anden  Haand;  han  er  iført  et  Cou- 
stume  fra  Fred.  d.  2dens  Tid  (Tab.  XLI,  4).  Den  vestlige  Kappe  har  et  raat  Billede  af  St.  Andreas 
og  i den  sydlige  er  en  utydelig  Levning  af  en  anden  Helgen.  Ribberne  ere  decorerede  med  de 
almindelige  Siksakornamenter  i gule  og  røde  Farver.  Maleriernes  Stil  og  hele  Character  stemme 
med  Aarstallet  under  Figuren  i Choret. 


ØRSTED,  Rougso  Herred. 

(Indberetn.  af  Magnus  Petersen  1890.) 


Paa  Skibets  og  Chorets  Hvælvinger  fandtes  ensartede,  meget  tarvelige  Decorationer  paa  c.  1570. 
Skjoldbuer,  Ribber  og  Gjordbuer,  bestaaende  af  almindelige  Siksakstreger , krydsende  Smaabuer  og 
Rosetter.  Det  Hele  var  malet  med  faa  Farver,  uden  kunstnerisk  Behandling,  og  maa  antages  at  være 
udført  i Slutningen  af  16.  Aarh.  Triumfbuen  var  opført  i en  nyere  Tid  og  var  uden  Decoration. 

BREGNET,  0.  Lisbjerg  Herred. 

(Indberetn.  af  Architect  Walther  1875  ) 

11580.  Under  Hvidtekalks-Laget  paa  Hvælvingerne  fandtes  lette  Ornamenter  malede  om  Kanterne 

af  Kapperne;  nedad  Ribberne  var  de  sædvanlige  Striber.  Paa  en  Kappe  i Skibet  saaes  større  Partier 
af  Ornamenter  og  Spor  af  Figurer. 

I Chorets  Hvælving  var  paa  en  Kappe  malet  Langernes  Vaabenskjold  (3  Roser). 


GLENSTRUP,  Onsild  Herred. 

(Indberetn.  fra  Pastor  Adolf  10.  December  1808.) 


»Inde  i Kirken  sees  paa  Vester-Endes  kalkede  Væg  en  Mands  Figur  af  stor  og  stærk  Væxt, 
ungefær  i'/2  Mands  Førlighed  og  Højde,  malet  med  en  Overskrift:  »Den  stærke  Christoffer«. 
Denne  Figur  forestilles  med  en  Kalot  paa  Hovedet,  et  Klæmon  til  Knæerne  og  omgyrdet  med  et 
Bælte;  den  har  skrævs  over  Skuldrene  et  Barn  med  Straaler  om  Hovedet,  saaledes  som  Christus  af- 
skildres  i A B C Bogerne  og  andre  Steder  efter  gammel  raa  Idee.  Figuren  støtter  sig  fremdeles  ved 
et  højt  Træ  med  begge  Hænder.« 


SEM,  Onsild  Herred. 

(Indberetn.  af  Provst  Hansen  1883.) 


Paa  Chorets  Hvælving  fremkom  2 malede  Figurer,  som  paa  Provstens  og  Sognets  An- 
modning til  Ministeriet  bleve  overmalede;  hvad  de  forestillede  vides  ikke. 


UDBY,  Rougso  Herred. 

(Danske  Atlas  IV,  434.) 


,6g(3  Paa  Muren  i Choret  er  malet  Niels  Rosenkrands  og  Fru  Berthe  Skeels  Fædre  og  Mødre- 

vaabener  og  Aarstallet  1686. 


VIBORG  AMT. 


SVOSTRUP,  Hids  Herred. 

(Indberetn.  af  Sophus  Muller  1885.) 


Under  det  smukke  Granitbaand  paa  Triumfbuen  er  malet  et  romansk  Kors  i en  orna- 
menteret Cirkelomgivelse. 


KARUP,  Lysgaard  Herred. 

(Danske  Atlas  IV,  484.) 


Paa  Hvælvingen  i Choret  stod  malet:  Niels  Krab.  Albret  Skeli.  Erik  Othsen.  Elerus  Dei 
gratia  Episcopus  Arusiensis*).  Om  der  tillige  har  været  malede  Vaabenskjolde,  omtales  ikke. 


BALLE,  Hids  Herred. 

(Abildgaards  Optegnelser  1773  i Nationalmuseet.) 


Paa  sydlige  Væg  i Choret  har  været  malet  med  rød  Farve:  »(T)estud(o)  ista  completa  fuit  per 
manus  La  urenti  i Johs.  in  Viborg«,  og  paa  den  østlige  Væg:  Johes  Arness.  anno  dni  1494  die  bti. 
Augustini**). 


MAMMEN,  Middelsom  Herred. 

(Indberetn.  af  Erik  Schiodte  1886.) 

I Skibet,  under  Vinduet  paa  nordre  Væg,  er  malet  en  gul  Linie,  som  skiller  Malerierne  i 
2 Afdelinger.  Foroven  længst  mod  Vest  sees  en  Mariafigur  med  et  uforholdsmæssigt  stort  Hoved; 
paa  Armen  har  hun  det  lille  Christusbarn ; ved  Siden  af  sees  Spor  af  Figurer  i lange  Klæder;  imellem 
Figurerne  ere  Rummene  fyldte  med  formløse  Ornamenter.  1 nederste  Afdeling  synes  at  have  været 

■)  En  Ejler  Madsen  Stygge  var  Biskop  i Aarhus  tra  1483  til  1491,  dod  paa  Silkeborg  Slot  1301. 

I Danske  Atlas  IV,  472  er  Aarstallet  anført  som  1449. 

C.  1,20. 


1522. 


en  Fremstilling  af  Gangen  ti!  Golgatha,  men  Resterne  ere  for  rudimentaire  til,  at  det  bestemt 
tør  angives.  Man  synes  dog  at  kunne  skimte  Christus  og  bag  ham  et  langt  Følge. 

Malerierne  ere  malede  paa  en  tynd  Puds,  lagt  umiddelbart  paa  Graniten,  og  udførte  raat  og 
plumpt  med  røde,  brune  og  gule  Farver;  Figurerne  ere  formløse  og  daarligt  tegnede. 

I Choret  er  Ribberne  malede  med  forskjelligt  farvede  Striber,  og  ved  Hvælvingskappernes 
Rande  er  malet  de  almindelige  smaa,  krydsende  Halvbuer. 

Tiden  for  Maleriernes  Udførelse  maa  ansættes  til  c.  Aar  1500. 


HVIDBJERG,  Hindborg  Herred. 

(Indberetn.  af  Magnus  Petersen  1 886.) 

Paa  Chorets  Vægge  fandtes  yderst  svage  Spor  af  Malerier  med  Figurer,  hvoriblandt  saas 
en  Rytter  og  flere  gaaende  Mænd. 

Paa  Chorbuens  Underflade  var  paa  hver  Side  malet  en  Helgen;  Figuren  paa  nordlige  Side 
havde  Bispehue  paa  Hovedet,  Krumstav  i den  ene  og  en  Bog  i den  anden  Haand.  Ved  hans  venstre 
Skulder  var  Spor  af  en  ulæselig  Skrift.  Paa  sydlige  Side  i Buen  var  et  Billede  af  Knud  Hertug 
med  Krans  om  Hovedet,  en  Fane  med  hvidt  Kors  i den  ene  og  et  draget  Sværd  i den  anden  Haand. 
Ved  hans  Hoved  staar  med  Minuskier  s.  kanutas  dux.  (Tab.  XXXIV,  no.  1).  Paa  Forsiden  af  Buen  ud 
mod  Skibet  var  svage  Rester  af  et  Billede,  forestillende  2 Mænd  i Færd  med  at  fæste  Christus  paa 
et  liggende  Kors.  De  to  Helgenfigurer  i Chorbuen  ere  bevarede. 


SKIVE,  Hindborg  Herred. 

(Indberetn.  af  Magnus  Petersen  1887  og  J.  J.  Lohmann:  Kalkmalerierne  i Skive  Kirke  1890.) 

I alle  Kirkens  Hvælvinger  og  paa  dens  Piller  blev  fremdraget  højst  interessante  Kalk- 
malerier fra  Begyndelsen  af  16.  Aarh. 

1 Chorets  Hvælving,  der,  ligesom  alle  Skibets  Hvælvinger,  er  delt  i 8 Kapper,  fandtes  paa 
de  østlige  Kapper  Gud  Fader  med  Verdenskuglen  i den  venstre  og  den  højre  Haand  opløftet  vel- 
signende; paa  Hovedet  har  han  den  tredobbelte  Krone.  Ved  hans  højre  Side  sidder  den  kronede 
Christus  og  fremviser  sine  Vunder;  ovenover  er  et  Aarstal,  1522,  som  vistnok  betegner  Tiden  for 
Maleriernes  Udførelse.  I de  andre  sex  Kapper  ere  Levninger  af  Ornamenter  og  over  dem  Engle  i 
hvide  Klæder,  der  alle  vende  Ansigterne  mod  Gud  Fader  og  Christus.  Over  deres  Hoveder  slynger 

sig  et  Skriftbaand,  hvorpaa  er  levnet  enkelte  Ord  af  Højsangen:  »Sanctus,  Sanctus gloria  in 

Osana  ....  Benedict I Hvælvingsribbernes  Slutsten  er  Duen,  den  hellige  Aand, 

omgiven  af  en  Sol.  Under  Christus  og  Gud  Fader  sees  Spor  af  smaa  Figurer,  der  have  hørt  til  en 
Fremstilling  af  Dommedag. 

I Skibets  første  Hvælving  over  Chorbuen  sees  Halvfigurer  af  Maria  og  Maria  Magdalene, 
der  fremtræde  af  stiliserede  Blomsterbægre  (Tab.  XXXV,  1);  i de  andre  Kapper  er  paa  samme  Maade 
fremstillet:  Jacobus  minor  og  Johannes  Evangelist  — Jacobus  major  og  Bartholomæus  — Mathæus 
(Tab.  XXXIV,  5);  i næste  Kappe  ere  2 Figurer  tabte.  I de  følgende  sees  Christus  og  Judas  samt 
Christus  og  Thomas,  der  lægger  den  ene  Haand  paa  en  Bog,  medens  han  med  den  anden  berører  et 
Hjerte  med  et  blodigt  Saar. 


VIBORG  AMT. 


Den  anden  Hvælving  har  et  Billede  af  Johannes  Døber  og  Jesu  Forældre:  Joseph  har  en 
Stav  i Haanden,  ved  hans  Side  Maria;  over  hende  er  et  Baand  med:  »Ora  pro  nobis«,  imellem 
dem  sees  en  lille  Figur  med  Overskrift:  »Jesus«.  I den  næste  Kappe  er  en  lignende  Familiegruppe 
bestaaende  af  4 Figurer,  af  Navnene  kan  kun  læses:  Joackim«  og  »Salome«.  Den  tredie  Kappe  har 
ogsaa  en  hel  Familie  fremstillet;  efter  Navnene  sees  det  at  være  Alfæi  Familie  (Tab.  XXXV,  5).  1 

den  fjerde  Kappe  er  Zebedæi  Familie;  foran  Manden  staar  en  Kvinde  med  et  Barn,  som  rækker  en 
Kalk  ud  mod  Manden,  over  dennes  Hoved  staar:  »Zebedeus«,  og  over  Barnet:  »Johan.  Evangelist«, 
over  Kvinden:  »Maria«.  Den  femte  Kappe  har  to  Figurer,  en  Kvinde  med  udstrakte  Arme, 

over  hende  staar:  »Fromen«  (?).  1 den  sjette  er  en  Kvinde;  i Ornamenterne  nedenunder  sees 

en  lille  Figur  og  ovenover  et  Skriftbaand  med:  Joh.  bapt.«,  »Zacharias«  og  »elisabet«.  Den  syvende 

Kappe  har  en  hvidklædt  Kvinde  med  Turban  om  Hovedet,  over  hende  staar:  »Elisabet«,  en  anden 
ældre  Kvinde  lægger  sin  Haand  paa  hendes  Skulder,  over  hende  staar:  »Eliut  elisabet  soror«.  1 den 
ottende  Kappe  er  en  Kvinde  med  stort  Hovedklæde,  Bog  i Haanden,  og  over  hende  staar:  Hisweria 

soror  Annæ«. 

I den  fjerde  Hvælving  er  Billeder  af  Martyrer;  første  (nordøstre)  Kappe  har  to  Figurer: 
St.  Sebastian  med  Brystet  gjennemboret  af  Pile  og  en  Bue  i Haanden;  St.  Vincentius  med  en  Palme- 
gren; — anden,  St.  Stephanus  og  St.  Laurentius;  — tredie,  en  Fremstilling  af  en  Mængde  smaa 
nøgne  Skikkelser,  som  spiddes  paa  Tornene  af  et  mangegrenet  Træ,  over  det  sees  en  Bisp  med 
Glorie  om  Hovedet;  i et  Skriftbaand  staar:  »decem  m....m  milicia«;  — fjerde,  St.  Olaf  og  St.  Knud 
Konge  (Tab.  XXXV,  4);  — femte,  St.  Georg  og  St.  Knud  Hertug  (Tab.  XXXIV,  2);  — sjette, 

St.  Mauritius  med  en  Fane  i højre  og  et  Skjold  i venstre  Haand;  ved  Siden  af  ham  sees  en  stærk- 

bygget  Mand,  der  i Haanden  holder  et  blomstrende  Træ,  og  paa  hvis  Skulder  den  lille  Christus 
sidder;  over  hans  Hoved  staar:  »St.  Christoffer.«;  — syvende,  en  Martyr  med  borthugget  Isse,  i Hænderne 
bærer  han  en  Bispehue,  over  hans  Glorie  staar:  »St.  Dionici«;  ved  Siden  af  ham  er  en  anden  Helgen 
med  Bog  i Haanden  og  foran  ham  en  Vinde;  over  ham  staar:  »St.  Erasmus«;  — ottende,  en  Helgen 
med  en  Hakkekniv  i Issen  og  en  Dolk  i Brystet,  over  hans  Hoved  staar:  »St.  Petrus  martir 
(Tab.  XXXIV,  ]).  Ved  Siden  af  ham  en  Bisp  med  et  syvarmet  Kors  og  et  Sværd  i Brystet, 
»St.  Bonifacius«. 

1 den  femte  Hvælving,  Taarnets,  er  paa  samme  Maade  fremstillet  Helgener  og  Kirkefædre. 
1 første  Kappe  St.  Martin,  som  sønderskjærer  sin  Klædning,  og  St.  Rocus  med  sit  saarede  Ben 
(Tab.  XXXV,  2);  — anden,  St.  Gregor  med  Pavekrone,  i hvilken  et  oprejst  Kors,  ligefor  ham 

St.  Jeronimus  med  Cardinalhat  og  i Haanden  et  syvarmet  Kors;  — tredie,  St.  Ambrosius  og  St.  Seve- 

rinus;  — fjerde,  en  Bisp  med  Stav  i Haanden,  over  hans  Hoved  staar:  St.  Nicolaus«;  den  anden 

Figur  er  St.  Augustinus;  — femte,  St.  Ansgar  og  St.  Rimbert;  — sjette,  St.  Kjeld  med  brun  Hue, 
hvid  Kjortel  og  en  Kalk  i Haanden;  St.  Thøger  med  en  Kirkemodel  (Tab.  XXXV,  3);  — syvende, 
St.  Benedict  med  et  Crucifix  i Haanden;  St.  Bernhard  med  en  Monstrans,  endvidere  Dominicus, 
St.  Franciscus,  der  fremviser  sine  saarede  Hænder  og  endelig  i ottende  St.  Botulf  og  St.  Vilhelm. 

Paa  Pillerne  under  Gjordbuerne  er  ogsaa  Malerier,  nærmest  Choret  sees  St.  Peter  med 
Nøglen.  Paa  Pillen  ligeoverfor  er  Spor  af  en  anden  Figur.  Paa  Pillen  imellem  Skibets  første  og 
anden  Hvælving  er  flere  Vaabenskjolde,  nemlig  de  Høgers  og  Rebergers,  samt  en  Del  af  en  udslettet 
Indskrift.  Paa  den  tredie  Pille  er  malet  en  Helgenfigur  og  paa  en  Skriftseddel  staar:  conceptu  natu, 

Jacob  . Paa  den  næste  Pille  er  en  næsten  udslettet  Figur  med  Overskrift:  »Passus  crucif.  . .«;  lige- 
overfor er  atter  en  Figur,  over  hvis  Hoved  staar:  »Simon  pecca(tis)  rem(issis)  (Tab.  XXXIV,  4).  Paa 
Skjoldbuernes  Underflade  er  rige  Ornamentslyngninger  malede  i brune  Farver. 

Paa  den  vestlige  Væg  i Taarnet  er  Rester  af  raa  Malerier,  hvori  man  kan  spore  en  kæmpestor 
Figur,  som  skal  forestille  St.  Christoffer  med  Jesusbarnet  paa  Skulderen.  Billedet  er  malet  af  en 
anden  Maler  og  senere  end  de  andre;  man  kan  ogsaa  spore  en  ældre  Maling  underneden,  som  dog 
er  uden  Kunstværd. 

TJELE,  Sønderlyng  Herred. 

(Indberetn.  af  F.  Uldall  1880.) 

Over  hele  Chorhvælvingen  og  tildels  paa  Væggene  findes  Malerier;  Ribberne  ere  malede 
med  Bladornamenter  i gule  og  røde  Farver  og  dele  Hvælvingen  i 8 Dele. 

Over  Alteret  sees  C h ristu  s staaende,  iført  en  folderig  rød  Kappe,  som  holdes  sammen 
ved  Halsen  af  en  stor  Knap;  ved  højre  Side  af  Hovedet  fremstaar  Sværdet  og  ved  venstre  tre  Palme- 
grene som  Symboler  paa  Strænghed  og  Mildhed;  foroven  og  forneden  ved  hans  Fødder  svæve  tiere 

Engle.  Tilhøjre  for  ham  staar  en  Gruppe  af  Mænd  og  tilvenstre  flere  Kvinder;  underneden  er 

følgende  Indskrift:  » Kommer  hid  y min  faders  velsignede  arffve  det  rige  som  eder  er  bered  af  iverdens 
Begyndelse «.  Math.  25. 

Under  Indskriften  sees  en  Gruppe  af  12  Mænd,  hvis  Dragter  bestaa  af  kort  Kofte,  Tricot 

og  Sko;  de  have  en  Højde  af  c.  1 Al.  4 Tm.  og  ere  i det  Hele  taget  ret  godt  malede.  1 Kappen  ved 

Siden  af  og  tildels  paa  Væggen  er  en  Fremstilling  af  Ch  risti  og  de  to  Røveres  Korsfæstelse; 
Billedet  er  meget  ødelagt,  som  det  synes  ved  lldsvaade;  en  uheldig  og  tarvelig  Udbedring  er  fore- 
taget ved  det.  Ved  Foden  af  Korsene  staa  flere  Figurer,  deriblandt  en  kvindelig  med  Glorie  om 

Hovedet  (Maria).  I den  nederste  Kappespids  tilhøjre  sees  et  Ørnehoved  med  en  lang  Hals;  dets 

Betydning  er  uklar. 

I nordre  Hvælvingskappe  er  Jesu  Daab;  en  Engel  staar  bag  Jesus  bærende  Daabs- 
klæderne,  og  over  hans  Hoved  sees  Duen.  Tilvenstre  staar  en  mandlig  og  en  kvindelig  Figur;  den 
førstes  Dragt  viser  hen  til  Tiden  ved  Aar  1550. 

1 den  nordvestre  Kappe  sees  Jødernes  Tilbedelse  af  Kobberslangen  i Ørkenen; 

Moses  staar  med  oprakt  Haand,  medens  Folket  samles  om  Slangen  Paa  Væggen  nedenfor  er  en  Del 

Decorationer  som  Tæppemønstre,  og  nogle  meget  svagt  antydede  Figurer;  Tæppedecorationer  findes 
ogsaa  paa  østlige  Væg. 

I den  vestlige  Kappe  er  en  Fremstilling  af  Abraham,  der  ofrer  Isak  denne  knæler  paa 
en  Vedbunke,  og  en  Engel  holder  Eaderens  løftede  Sværd  tilbage.  Alteret  er  en  stor  Stenplade,  som 
bæres  af  firkantede  Piller;  i samme  Kappe  sees  Isak,  der  bærer  Brændeknippet,  medens  Abraham 
gaar  noget  foran  ham;  underneden  staar:  » Abraham  trode  herren  och  bleff  hannem  regnet  til  ret- 

færdighed — .« 

I sydvestlige  Kappe  er  et  Billede,  der  synes  at  skulle  forestille  Loths  Hustru;  — tvende 
store  kvindelige  Figurer  staa  i Forgrunden,  den  ene  bærer  en  Krukke.  I Mellemgrunden  er  flere 
mindre  Figurer  og  i Baggrunden  Sodoma. 

I den  følgende  Kappe  sees  Christus  siddende  paa  Himmelthronen ; en  Del  Engle  bære 
Kors  i Hænderne;  underneden  er  malet  Djævleskikkelser,  Skorpioner,  Edderkopper  og  andre  Udyr. 
Billedet  er  meget  utydeligt. 

I den  sydøstligste  Kappe  ere  svage  Spor  af  et  Maleri;  det  synes  at  være  en  Kongeskikkelse; 
ligesom  det  foregaaende  er  dette  meget  utydeligt. 

Paa  Gjordbuen  imellem  Chor  og  Skib  fandtes  8 smaa  Vaabener,  hvoraf  de  nederste  2 vare  i 
ret  god  Stand*). 


*)  Vaabenmærkerne  ere  ikke  opgivne  i Indberetningen. 

GRENSTEN,  Middelsom  Herred. 

(Indberetn.  af  F.  Uidall  18815.) 

Paa  Chorets  Væg  ud  mod  Skibet  fandtes  en  F remstilling  af  Christi  og  de  to  Røveres 
Korsfæstelse.  Figurerne  var  meget  ufuldstændige;  bedst  bevaret  var  Røveren  ved  Christi  højre 
Side,  dog  manglede  Hovedet  ganske.  Korsene  vare  malede  som  naturlige  Træstammer  med  afskaarne 
Grene.  Tilvenstre  for  Christi  Kors  stod  en  kvindelig  Figur  i lange  Klæder,  Ansigtet  var  udslettet, 
men  det  kunde  kun  være  Maria;  hun  løfter  den  højre  Haand  i Vejret  og  over  hendes  Hoved 
slyngede  sig  et  Skriftbaand,  hvorpaa  kun  Ordet  »medio«  var  tydeligt. 

Om  Figurerne  var  malet  rødbrune  og  sortgraa  Contourer,  og  imellem  dem  Ornamenter 
og  Drueklaser. 

Billedet  synes  at  være  udført  i Begyndelsen  af  16.  Aarh. 


HINGE,  Lysgaard  Herred. 

(Indberetn.  af  Magnus  Petersen  1889.) 


Paa  den  sydlige  Væg  i Skibet,  over  Prædikestolen,  fandtes  et  Kalkmaleri  som  forestillede 
Christi  Korsfæstelse.  Maleriet  var  en  Del  af  en  3 Fod  bred  Frise,  der  ved  smukt  malede, 
verticale  Bordter  var  delt  i 4 Felter;  i de  3 af  dem  vare  Fremstillingerne  forstaaelige,  i det  4de  der- 
imod næsten  udslettede. 

1 første  Felt  længst  tilvenstre  saas  Pi  la  tus  toende  sine  Hænder  i et  Fad,  der  holdes  af  en 
lille  Tjener;  de  andre  Figurer  vare  stærkt  udviskede.  I det  andet  Felt  fandtes  Korsdragningen: 
en  uformelig  tegnet  Christusfigur  segner  under  Korset,  medens  en  Karl  løfter  en  Stok  for  at  slaa 
ham;  Simon  af  Cyrene  sees  i det  ene  Hjørne,  og  nogle  Figurer  med  Glorier  staa  bagved. 

Det  bedst  bevarede  er  tredie  Felt.  Paa  Korset  — i Billedets  Midte  — hænger  en  sammen- 
bojet Christusfigur,  foran  staar  den  sørgende  Maria  støttet  af  en  Kvinde;  3 mandlige  Skikkelser  staa 
paa  begge  Sider  af  Korset. 

Figurerne  ere  udtryksfulde  1 deres  Bevægelser,  men  plumpt  formede,  og  Ansigterne  ere 
meget  uskjønne.  Det  Hele  er  tarveligt  malet,  og  efter  Klædedragterne  m.  m.  maa  Billederne  være 
udført  ved  Tiden  ved  1530 — 40. 


BJERRING,  Middelsom  Herred. 

(Indberetn.  af  J.  Kornerup  1888.) 

Paa  den  nordre  Væg  i Skibet  vare  nogle  ret  vel  bevarede  Kalkmalerier,  større  Stykker 
vare  dog  bortfaldne,  de  ere  mærkelige  ved  deres  barbariske  Udførelse  og  kunne  henføres  til  Tiden  ved 
Reformationen.  De  ere  delte  i 3 Rækker  over  hinanden;  i den  nederste  sees  9 Figurer  holdende 
hinanden  i Armene.  Den  mellemste  Række  har  Billeder  af  Lidelseshistorien:  Christus  frem- 
stilles for  Ypperstepræsten;  hans  Hudflettelse;  hans  Møde  for  Pilatus.  1 tredie,  øverste  Række  er 
malet  2 Biskopper  i Ornat  og  med  Krumstave  i Hænderne;  hvem  de  skulle  forestille  kan  ikke  angives. 
Figurerne  ere  omgivne  af  Dyr,  Hoveder  og  raatformede  Planteornamenter  og  malede  med  2 å 3 Farver. 
Det  Hele  er  i høj  Grad  plumpt  og  uskjønt. 

ODDENSE,  Hindborg  Herred. 

(Indberetn.  af  Uldall  1873  og  Undersøgelse  af  Magnus  Petersen  1878  og  1892.) 


1 Skibets  Hvælvinger  er  en  stor  Mængde  Malerier,  som  ere  af  ikke  ringe  Interesse;  desværre 
bleve  de  i 1878  restaurede  saaledes,  at  hele  den  ejendommelige  middelalderlige  Character  fuldstændig 
udslettedes  og  flere  forklarende  latinske  Indskrifter  bleve  gjengivne  fejlagtigt. 

Hvælvingen  nærmest  Choret  er  inddelt  i 16  Felter  af  forskjellig  Størrelse  og  Form. 
Fremstillingerne  ere:  Bebudelsen  med  Indskrift;  Jesu  Fødsel,  de  hellige  tre  Konger  med 
Navn  over  hver.  Omskjærelsen  med  meget  lang  Indskrift.  Barnemordet  i Bethlehem;  Maria 
og  Joseph  med  Barnet  i Templet.  Flugten  til  Ægypten.  Jesu  Daab.  — • (I  to  følgende 

Felter  ere  nyere  Billeder  malede,  som  forestille  Fodvadskningen  og  Brylluppet  i Cana).  — Endelig: 

Nadverens  Indstiftelse  og  Jesus  i Gethsemane. 

I den  anden  Hvælving  have  Malerierne  paa  flere  Steder  næsten  legemsstore  Figurer.  Man 
seer  her  Billeder  af  det  gamle  Testamente;  Gud  Fader  med  høj  Krone  paa  Hovedet  og  Evangeliet 
i Haanden,  ved  hans  Side  Indskriften:  » pater  deus«;  dernæst  følger  et  Billede  af  Skabelsen: 

Adam  og  Eva  staa  omgivne  af  Dyrene;  ovenover  sees  Sol  og  Maane;  om  Kundskabens  Træ  snoer 
Djævelen  sig  i et  Firbens  Skikkelse;  Gud  FVder  synes  at  foreholde  dem  ikke  at  røre  Træet.  Synde- 
faldet og  Uddrivelsen  af  Paradiset;  en  Engel  giver  Adam  en  Spade  og  Eva  en  Stangrok.  Adam  og 
Eva  ved  deres  huslige  Gjerning:  i et  Billede  sees  hun  siddende  ved  Rokken  og  Adam  tilbereder 
Maden,  3 Børn  spise  af  en  Gryde;  i et  andet  Billede  arbejder  Adam  som  Tømrer,  medens  Eva 

bringer  ham  Maden.  Kain  og  Abel  ofre.  Abels  Drab:  Gud  Fader  staar  foran  Kain,  paa  et 

Skriftbaand  staar:  -Hvor  er  din  broder  Abel«-;  tilvenstre  sees  Guds  Haand  over  et  Alter. 

I de  mindre  Felter  er  Malerier,  som  mere  eller  mindre  staa  i Forbindelse  med  de  ovenfor 
omtalte  større  Felters  Billeder.  1)  En  Del  Djævle  i phantastiske  Skikkelser  blive  nedstyrtede  i 
Helvedes  Gab  af  Englen  Gabriel.  2)  En  staaende  Engel  med  en  Basun.  3)  En  stor,  bugtet  Slange 
med  Scepter,  ved  den  staar  en  Engel,  som  ved  et  Skriftbaand  siger:  > Gus  engel  sade  til  Vorem  vilt  tu 
seile  min  Gud  det  Sted,  som  tu  legger  po«.  4)  En  Kvinde,  som  spiller  paa  et  Instrument.  5)  En 
flyvende  Engel  med  en  Orm,  hvorved  er  følgende  Indskrift:  » hier  tager  Englen  lucifer  op  i hijmel«. 
b)  En  Engel  med  Basun.  7)  Foran  en  Engel  knæler  en  nøgen  Mand  med  et  Kors  i Haanden. 
8)  En  Figur  med  Pavekrone  paa  Hovedet  og  en  Bog  i Haanden.  9)  Noa,  der  bygger  Arken.  I 
Hvælvingens  Spidser  forneden  ere  Brystbilleder  af  Lucas,  Johannes  og  Laban  med  paa- 
malede Navne. 

Den  tredie  Hvælving  har  sikkert  ogsaa  havt  gamle  Billeder,  thi  Ribbernes  Prydelser  synes 
tildels  at  være  fra  en  tidligere  Tid  ; nu  er  der  i de  4 Kapper  malet  moderne  Evangelistskikkelser 
efter  Thorvaldsenske  Motiver. 


GRINDERSLEV,  Salling  Norre  Herred. 

(Indberetn.  af  J.  Kornerup  1878.) 

Hvælvingernes  Gjordbuer  og  Ribber  ere  ret  smukt  decorerede  med  rige  Ornamenter  i 
tidlig  Renaissancestil. 


c 1550. 

AASTED,  Harre  Herred. 

(Indberetn.  af  F.  U Idal  I 1874.) 

Chorets  Hvælvinger  ere  udsmykkede  med  Kalkmalerier,  der  uden  at  have  Kunstværd  dog  I?6 
have  en  vis  Interesse. 

1 de  8 Kapper  er  fremstillet  i store  Figurer:  Skabelsen,  Syndefaldet,  Abraham 
ofrer  Isak,  Slangen  i Ørkenen,  Maria  Bebudelse,  Christi  Fødsel,  Korsfæstelsen  og 
Johannes  Døberen.  Underneden  er  en  Frise  med  en  Række  adelige  Vaabenskjolde  og  forskjellige 
Indskrifter  med  Aarstallet  1563. 

Endvidere  findes  Billeder  af  St.  Peter,  Paulus,  Johannes,  Martin  Luther  og  Mel- 
anchton  m.  flere;  de  to  sidstnævnte  have  ingen  Portraitlighed. 


KOBBERUP,  Fjends  Herred. 

(Indberetn.  af  Magnus  Petersen  1886.) 


Paa  Chorets  nordre  Væg  var  malet  en  c.  b Alen  stor  Figur  i Adelsmands  Dragt  og  Rustning  c.  1350. 
fra  Christian  d.  Tredies  Tid.  Han  holder  en  Landse  i Haanden,  og  ved  Siden  af  ham  var  Rester  af  en 
mindre  Skikkelse:  en  Mand  med  en  Kappe  over  Skuldrene  og  i Haanden  et  Sværd.  Ved  Sværdet, 
tæt  ved  den  store  Figurs  højre  Side  staar  et  Ord,  som  var  vanskeligt  at  tyde,  muligt  er  det  et  Navn 
(Slenchs?);  hvad  Billedet  forestiller  kan  ikke  forklares,  Det  var  temmeligt  raat  og  yderst  plumpt 
malet  og  blev  ikke  bevaret;  men  en  Tegning  toges  af  det,  som  findes  i Nationalmuseets  Archiv. 


VINDERSLEV,  Lysgaard  Herred. 

(Indberetn.  af  J.  Kornerup,  S.  Muller  1880  og  Magnus  Petersen  1892.) 


Chorets  Hvælving  er  dækket  over  det  Hele  af  en  tæt  Ornamentdecoration  med  Blomster  c 
og  rige  Slyngninger.  I 2 af  Kapperne  sees  Brystbilleder  af  en  ung  Mand  og  en  ung  Dame  i Dragter 
fra  Fred.  d.  Andens  Tid.  Damen  har  foran  sig  en  Bordplade,  hvorpaa  hun  udbreder  en  Del  Spillekort 
(Tab.  XL,  3).  En  Tradition  siger  om  denne  Dame,  at  hun  med  disse  Kort  vandt  den  Sum,  som 
Kirken  er  opbygget  for  (D.  Atl.  IV,  492). 

Rundt  om  Hvælvingens  nederste  Del  er  en  Række  af  adelige  Vaabener,  ialt  32,  som  tilhøre 
Niels  Skeels  til  Nygaard  og  Karen  Krabbes  Ahner.  Medens  Ornamenterne  i Kapperne  ere  vel  be- 
varede, ere  Vaabnerne  medtagne  i høj  Grad  og  tildels  overhvidtede.  Malingen  er  i det  Hele  meget 
godt  udført  og  mange  Farver  ere  anvendte;  Arbejdet  maa  henføres  til  sidste  Halvdel  af  16.  Aarh. 

I Skibets  Hvælving  nærmest  Choret  er  i nordre  Kappe  et  ældre,  interessant  Maleri,  der  skal  c ,460 
forestille  Himmerige  (Tab.  XVII,  1).  Tilvenstre  sees  en  aaben  Søjlehal  med  en  Altan;  imellem 
Søjlerne  er  en  Del  Figurer  (Sjæle)  samlede,  som  ved  Attributer  ere  betegnede  som  Konger,  Bisper, 

Munke  og  andre.  Paa  Altanen  er  bedende  og  musicerende  Engle,  en  Del  nøgne  Figurer  krybe  op 
ad  en  Stige  og  modtages  af  Engle.  Tilhøjre  er  en  lang  Gang,  der  fører  til  et  Taarn;  i en  Procession, 
der  ledes  af  en  Engel  med  et  Korsbanner,  sees  en  Række  af  gode  Sjæle;  paa  Taarnets  Tinde  vejer 

c.  IS7S. 


c.  1575. 


c.  1600. 


en  Fane,  hvori  sees  Christi  Tornekrone  og  de  3 Søm;  i Midten  af  Billedet  flyver  en  Engel  med 
Torturredskaberne.  Billedet  er  urestaureret,  meget  utydeligt  og  stærkt  medtaget  af  Tidens  Paavirkning. 

I Kappen  ved  Siden  af,  den  østlige,  sees  Dommedag  med  Christus  i Højsædet; 
musicerende  Engle  omgive  ham,  og  Jomfru  Maria  knæler  paa  den  ene  Side  og  fremviser  sit  højre, 
nøgne  Bryst,  paa  den  anden  Side  knæler  Johannes.  Forneden  sees  de  Døde  fremstaa  af  Gravene, 
St.  Peter  aabner  Himmeriges  Port  for  de  udvalgte  Sjæle.  Det  ovenfor  beskrevne  Billede,  som  viser 
Himmerige,  staar  vistnok  i Forbindelse  med  denne  Kappes  Maleri. 

I en  Kappe  i den  næste  Hvælving  er  en  Fremstilling  af  Lykkehjulet;  paa  venstre 
Side  af  Hjulet  er  en  broget  klædt  Mand  i Færd  med  at  springe  op  paa  det;  han  har  Baret  med 

Fjer  paa  Hovedet  og  Kaarde  ved  Siden;  øverst  staar  en  anden  ung  Mand  iført  en  skindbræmmet 

Kaabe;  tilhøjre  styrter  en  Mand  ned  af  Hjulet,  hans  Klæder  ere  tarvelige  og  forslidte.  Indskrifter 

fattes;  Billedet  er  kun  i daarlig  Forfatning.  Det  Hele  er  en  allegorisk  Skildring  af  det  menneskelige 

Livs  Omskiftelser. 


HJERK,  Harre  Herred. 

(Indberetn.  af  Maler  Lindstrøm  1880.) 

I Taarnhvælvingen  fandtes  malede  Ornamenter  fra  en  temmelig  sildig  Tid,  og  paa  den 
nordre  Væg  en  St.  Georg  til  Hest,  under  hvilken  saaes  Dragen;  Armen  paa  St.  Georg  og  Dragens 
Hoved  manglede;  Rummet  imellem  Figurerne  var  udfyldt  med  Ornamenter.  Den  vestlige  og  østlige 
Væg  var  kun  paamalet  Bladdecorationer,  hvorimod  der  i den  sydlige  var  Rester  af  en  Figurfremstilling, 
men  den  var  saa  beskadiget,  at  den  ikke  kunde  forklares;  man  seer  en  Mand  til  Hest  og  en  Kvinde 
foran  Hesten,  hun  løfter  bedende  den  ene  Arm  mod  Himlen.  Billedet  er  omgivet  af  Ornamenter  og 
Fugle.  Det  er  i det  Hele  temmeligt  raat  og  plumpt  udført. 


GRANSLEV,  Houlbjerg  Herred. 

Efter  Danske  Atlas  IV,  S.  429  har  der  »paa  den  nordre  Væg  før  staaet  en  Inskription  over 
Evert  Biids  Søn  af  Ravnholt,  Claus  Bild,  død  paa  Bistrup  1573-  Paa  Væggen  var  malet  2 Effigies 
af  Erik  Podebusk,  Jørgen  P.s  Søn  til  Bistrup  og  Citsel  Oxe,  Johan  Oxes  Datter  til  Nielstrup«. 


AALUM,  Sønderlyng  Herred. 

(Indberetn.  af  Magnus  Petersen  1891.) 


Paa  alle  Skibets  Hvælvinger  fandtes  meget  smagfulde  Decorationer  omkring  Kappernes 
Yderkanter,  medens  Midtpartiet  var  uden  Maleri.  Decorationerne  vare  malede  som  Blomster  og 
naturligt  Løvværk,  hvori  der  sporedes  en  tydelig  Stræben  efter  at  gjengive  Bogens  og  Vedbendens 
Blade.  Paa  Triumfbuens  Underflade,  Gjordbuen  og  langs  ned  ad  Pillerne  1 Skibet  vare  lignende 
Decorationer  som  i Skibets  Hvælvinger.  Ribberne  havde  de  sædvanlige  Siksakprydelser  i 4 vexlende 
Farver.  Det  Hele  gjorde  et  smukt  decorativt  Indtryk  og  var  malet  med  en  vis  kunstnerisk  Omhu. 
Udførelsen  maa  antages  at  være  sket  henad  mod  Aar  1600. 

HERSOM,  Rinds  Herred. 

I Danske  Atlas  IV,  Side  653  er  anført:  »Indvendig  paa  Kirkemuren  er  tegnet  en  Skrift: 
»Anno  1150  die  S.  Laurentii  blev  Hersum  Kirke  viet  af  Biskop  Esch ild,  som  da  var  Bisp  i Viborg« 
og:  » Luthems : Tempus  pestilentissimum  est , ubi  Ecclesia  negligitur,  riihil  illi  datur,  sed  spoliatur,  olim 
confirmabant,  nunc  spoliant .« 


BORRIS.  Fjends  Herred. 

1 Danske  Atlas  IV,  665  er  meddelt,  at  »Kirken  er  liden  og  uden  Taarn,  men  indeni 
smukt  malet.« 


VIBORG  DOMKIRKE. 

I Danske  Atlas  IV,  Side  615  er  anført:  »Kirken  var  langt  hen  i 17.  Aarh.  malet  fuld  af 
adelige  Vaabener  og  andre  Zirater,  men  ved  en  ny  Kalkning  1634  blev  Alt  udslettet.« 


GJØDVAD,  Hids  Herred. 

(Indberetn.  af  Sophus  Muller  1885.) 


Paa  Taarnhvælvingens  Ribber  ere  malede  Striber;  Kapperne  ere  uden  Decorationer. 


C.  1200. 

ESTVAD,  Ginding  Herred. 

(Indberetn.  af  Magnus  Petersen  1893.) 


Paa  Skibets  østlige  Væg  — over  Chorbuen  - fremdroges  Dele  af  gamle,  interessante 
Malerier,  som  øjensynlig  vare  malede  al  fresco. 

Paa  Midten  af  Væggen,  lige  over  Buen  sees  Christus  siddende  paa  Regnbuen  omgivet  af 
den  mandelformede  Glorie,  den  højre  Haand  oprakt  velsignende  og  den  venstre  holdende  Evangeliet. 
Ved  den  højre  Side  af  den  omgivende  Glorie  var  nogle  Rester  af  en  Eigur,  som  synes  at  være  en 
Engel  (Matheus’  Emblem).  Nærmest  derved  var  fremstillet  en  Del  af  den  hellige  Nadver;  4 Apostle 
sade  ved  et  dækket  Bord  med  Kar,  Knive  og  strutteformede  Brød;  Billederne  af  de  andre  Apostle  paa 
denne  Side  af  Christus  vare  til  i ntetgjorte  ved  Opførelsen  af  en  Varmeovn,  ligesom  hele  Væggen  til 
den  anden  Side  var  nypudset  over  det  Hele.  Over  Maleriet  var  den  almindelige  å la  grecque  og 
omkring  Chorbuens  Rand  en  smal  romansk  Bordt,  begge  malede  med  flere  Farver. 

Chorbuens  Underflade  var  paa  begge  Sider  kantet  med  en  Bordt  og  i Midten  en  dobbelt- 
rammet Cirkel  med  agnus  dei,  bærende  et  Kors.  Nedad  Buens  Flader  var  paa  hver  Side  en  Figur, 
af  hvilke  den  paa  sydlige  Side  næsten  var  udslettet;  den  anden  paa  nordlige  Side  var  tydelig  og 
fuldstændig;  det  forestillede  en  Mand,  der  løfter  et  Lam  paa  sine  Hænder;  han  er  fremstillet  saaledes, 
som  det  ofte  sees  paa  de  allerældste  Billeder,  idet  at  hans  Hænder  ikke  umiddelbart  berører  det 
hellige  Symbol  (Christus) *). 

Paa  Resterne  af  den  ældste  Del  af  Skibets  Murværk,  nemlig  den  nordre  Væg,  fandtes  ogsaa 
et  meget  gammelt  og  temmeligt  utydeligt  Maleri,  som  forestillede  en  siddende  Maria  med  Jesus- 
b arn  et,  omgivet  af  en  mandelformet  Glorie.  Maleriernes  Figurer  vare  alle  godt  tegnede  og  overalt 
omgivne  af  en  blaa  Grund;  Farverne  sadde  meget  faste  paa  Pudsen,  og  hele  Characteren  i Billederne 
vidnede  om  høj  Ælde;  man  tør  derfor  temmeligt  sikkert  antage,  at  Arbejdet  er  udført  omkring 
Aar  1200. 

I Hvidtelagene,  som  dækkede  de  gamle  Billeder,  fandtes  nyere  Malinger  fra  c.  1540  og 
endnu  yngre;  de  vare  raat  udførte  og  uden  kunstnerisk  Værd. 

*)  Det  træffes  i Udlandet  paa  meget  gamle  Fremstillinger  af  de  hellige  tre  Konger,  der  frembære  deres  Gaver,  jævnfor 
Reliefet  i Aalum  Kirkes  Tympanon  (see  Indledningen). 

ROMB,  Skodborg  Herred. 

(Indberetn.  af  J.  Kornerup  1865.) 


Der  fandtes  Spor  af,  at  Kirken  har  været  prydet  med  Kalkmalerier  fra  en  temmelig  tidlig 
Tid;  thi  i Halvkuplen  over  Apsis  saaes  fremspringende,  modelerede  Glorier  under  Hvidtningen, 
ligesom  dem  der  findes  paa  andre  Steder  om  middelalderlige  Helgenfigurers  Hoveder.  Efter  Mærkerne 
af  en  stor  og  en  mindre  Glories  Stilling  i Kuplens  Midte  maa  det  antages,  at  Maria  og  Jesus- 
barnet  har  været  malet  der. 


DYBE,  Vandfuld  Herred. 

(Indberetn.  af  J.  B.  Løffler  og  Søren  Abildgaards  Optegnelser.) 


1 Chorets  Hvælving  ere  Kapper  og  Ribber  bemalede  med  stiliserede  Ornamenter  i for-  1517. 
skjellige  Farver.  Paa  den  nordre  Kappe  fandtes  en  til  Dels  udslettet  Indskrift:  her  martin  krab  . . . 
sogneprezesth  i dibeck  lod  mur’  the  livelig  anno  dni  mdxvii. 


IKAST,  Hammerum  Herred. 

(Indberetn.  af  J.  Kornerup  1877.) 

Hen  ad  Væggene  fandtes  Spor  af  Kalkmalerier  i 2 Lag.  Paa  Chorets  Sidevægge  var  paa 
underste  Pudslag  malet  en  Decoration  i gule  Farver,  som  synes  at  have  været  et  Draperi;  og  paa 
den  sydlige  Væg  i Skibet  saaes  paa  et  ydre  Lag  Stjerner  i rød  Farve  og  et  lille  menneskeligt  Hoved 
med  Krone;  det  øvrige  var  utydeligt  og  næsten  udslettet.  Malingen  maa  henføres  til  Renaissancens 
sidste  Tid. 


R1NDUM,  Hind  Herred. 

(Indberetn.  af  Rosendahl  1889.) 


Ved  Kirkens  Ombygning  fremkom  paa  den  nordre  Væg  i Choret  nogle  Rester  af  malede 
Ornamenter  fra  Renaissancetiden ; de  vare  temmelig  raat  udførte  og  uden  Kunstværd. 


SAHL,  Ginding  Herred. 

I Indberetning  af  Kirkesynet  til  Ministeriet  1883  meddeles,  at  skjulte  Malerier  findes  paa 
Kirkens  Vægge;  andre  Oplysninger  mangle. 

BORDING,  Hammerum  Herred. 

(Indberetn.  af  Magnus  Petersen  1893.) 


Ved  Afbankning  af  et  tykt  Lag  Hvidtekalk  fandtes  der  paa  Væggene  Rester  af  en  egen 
Art  raa  Ornamenter,  besynderlige  Trekanter  og  Toppe,  de  sidste  dannede  af  tre  forskjelligt  farvede 
Kugler  over  hverandre,  og  over  dem  nogle  Krøller  i sort  Farve.  Over  den  tilmurede  Dør  paa  nordre 
Væg  var  en  bisar  Decoration,  formet  som  en  trekantet  Frontspids  fyldt  med  røde  og  gule  Tavler; 
over  Trekanten  var  en  lignende  Top  som  1 Ornamenterne  paa  Væggen.  Triumfbuen  var  omgivet  af 
en  dobbelt  Siksakbordt  i røde  og  sorte  Farver.  Malingen  var  næppe  ældre  end  fra  Aar  1600.  Af  en 
tidligere  Maling  fandtes  Intet. 


SUNDS,  Hammerum  Herred. 

(Indberetn.  af  Magnus  Petersen  1892.) 

Paa  de  ujævne  Rullestensvægge  var  et  tykt  Lag  Kalkpuds  med  flere  Hvidtelag;  paa  et  af 
de  inderste  fandtes  Levninger  af  ejendommelige,  raa  Ornamenter  med  trekantede  Spidser  og  Toppe, 
malede  med  røde,  gule  og  sortblaa  F'arver.  Længst  hen  mod  Vest  paa  den  nordlige  Væg  var  med 
gule  Farver  malet  et  Aarstal,  1625,  i c.  3 Fod  høje  Ciffre.  Om  Chorbuen  var  en  graablaa  Bordt  og 
to  Streger  i gule  Farver. 

Malingen  har  samme  Character  som  den  i Bording  Kirke;  den  maa  være  fra  samme  Tid 
og  muligt  udført  af  samme  Maler.  Kirken  er  ligesom  Bordings  uden  Hvælvinger. 


M.p 

SENNELS,  Hillerslev  Herred. 

(Indberetn.  af  A.  Møller  1883.  K.  Bahnson  1884.  Restauration  af  V.  Sørensen  1886.) 

I Skibet  og  Choret  er  fremdraget  Kalkmalerier,  som  efter  Malemaaden  og  Charaeteren  i 
Ornamenterne  maa  være  udførte  ved  Aaret  1 500  eller  noget  efter  den  Tid. 

Langs  Midten  af  Sidevæggene  i Skibet  er  malet  en  2 V4  Alen  bred  Frise,  der  er  afdelt  i 
Felter  ved  ?/4  Alen  brede  Mellemrum,  som  ere  udfyldte  med  pyntelige  Ornamentslyngninger  og 
Fuglefigurer.  Felterne  har  bibelske  Fremstillinger,  nogle  af  dem  ere  i ret  god  Stand,  andre  derimod 
meget  beskadigede. 

Paa  nordre  Væg  er  et  Billede  af  den  hellige  Nadvers  Indstiftelse.  I Midten  sidder 

Christus,  i hvis  Skjød  den  unge  Johannes  hviler;  tilhøjre  og  tilvenstre  af  Christus  sidde  de  andre 

Apostle.  Ved  Billedet  har  der  været  en  dansk  Indskrift,  hvoraf  endnu  nogle  Bogstaver  ere  levnede. 

I Feltet  ved  Siden  af  er  en  Fremstilling  af  Christi  Indtog  i Jerusalem.  Christus,  der 

er  iført  en  rød  Kjole,  sidder  paa  Æslet;  en  Mand  holder  Dyret  ved  Tømmen  og  synes  at  føre  det 

frem;  i Mellemgrunden  staar  et  Træ,  hvori  man  seer  Zachæus  med  en  Palmegren  i Haanden,  som 
han  svinger  over  Christi  Hoved,  idet  han  bøjer  sig  ned  over  ham.  Foran  Christus  er  følgende  Indskrift: 

her.  som.  han  re. 
y.  hierosalem.  oc  alle 
som  lovede  her  en. 

I nogen  Afstand  — hen  mod  højre  Side  — er  Jerusalems  Port,  ved  hvilken  en  ældre  Mand 
sees  at  knæle. 

I et  tredie  Felt  er  Christi  Daab  i Jordans  Flod.  I Forgrunden  staar  Christus  i Floden, 
over  hans  Hoved  svæver  Duen,  den  hellige  Aand.  Tilhøjre  for  ham  knæler  en  Mand  (Johannes?)  og 
bag  ved  er  en  næsten  udslettet  Figur,  som  vistnok  forestiller  Englen  med  Daabsklæderne.  Over 
Gruppen  sees  Gud  Fader  med  tredobbelt  Krone  paa  Hovedet  og  omgivet  af  Engle. 

Et  fjerde  Felt  har  Rester  af  et  meget  beskadiget  Billede,  som  ikke  kan  forklares.  Foran 
sees  den  nederste  Del  af  en  større,  mandlig  Figur;  tilvenstre  for  ham  staar  en  ung  Kvinde,  og  noget 
længere  tilvenstre  en  anden  Kvinde,  som  bøjer  sig  hen  mod  de  to  Figurer;  bag  dem  sees  en  tredie 
næsten  udslettet  Figur. 

Et  femte  Billede  er  endnu  mere  ødelagt;  der  er  Spor  af  nogle  Figurer,  der  synes  at  være 
Djævle;  foran  den  ene  af  dem  ligger  en  lille  Skikkelse  paa  en  Skaal.  Sikkert  har  Billedet  forestillet 
St.  Michael  der  vejer  Sjælene. 

1 de  andre  Felter  ere  meget  utydelige  Billeder,  hvoraf  kun  enkelte  Fragmenter  af  Figurer 
ere  levnede. 

I Chorets  Hvælving  fandtes  ret  vel  bevarede  Malerier,  udførte  paa  en  finere  Pudsflade  end 
Skibets.  I den  østlige  Kappe  er  Christus  fremstillet  som  Himlens  ogjordens  Dommer.  Han  sidder 

6* 


C.  I 500. 


44 


THISTED  AMT. 


C.  1555. 


C.  IS 40. 


paa  Himmelbuen  med  Jordkuglen  til  Fodskammel;  under  Buen  sees  smaa  Menneskeskikkelser  opstige 
af  Gravene.  Ved  Siderne  af  Christus  knæle  Maria  og  Johannes,  og  over  dem  svæve  to  Engle  med 
lange  Basuner. 

I den  sydlige  Kappe  er  malet  Apostlene  Peter,  Paulus,  Thomas,  Jacob  og  Judas;  i den 
vestlige:  Jacob  den  yngre  og  Philip;  i den  nordlige:  Simon,  Mathias,  Andreas,  Mathæus  og  Johannes. 
Figurerne  ere  ret  godt  udførte,  særlig  deres  Draperier.  Bunden  omkring  dem  er  fyldt  med  smagfulde 
Ornamenter,  som  angive  Tiden  for  Udførelse  til  c.  Aar  1500. 


DRAGSTRUP,  Morso  Norre  Herred. 

(Indberetn.  af  Magnus  Petersen  1880.) 


Paa  Siderne  af  en  udmærket  smuk  Granittriumfbue  — ud  mod  Skibet  — fremdroges  til- 
venstre  et  raat  Kalkmaleri  med  en  Fremstilling  af  Bebudelsen:  en  underligformet  svær  Maria 
siddende  paa  en  Stol  modtager  Engelen  Gabriel;  Maria  er  iført  en  Kjole  med  storblomstrede  Mønstre; 
om  begge  Figurer  var  malet  plumpe  Blomsterornamenter. 

Tilhøjre  for  Buen  var  et  Billede  af  Lykkehjulet  med  4 Figurer  og  de  almindelige  Ind- 
skrifter: regnabo,  regno,  regnavi,  som  dog  tildels  vare  udslettede;  bag  Hjulet  saas  en  smuk  Bygning 
med  takkede  Gavle  og  Taarne  (Tab.  XXXVI,  2). 

1 Underfladen  af  Chorbuen  var  svage  Rester  af  en  Helgenfigur,  meget  utydelig  og  ufor- 
staaelig.  Billederne  ere  nu  overhvidtede. 


VESTERVIG,  Refs  Herred. 

(Indberetn.  af  Magnus  Petersen  1891.) 


Paa  forskjel  lige  Steder  af  Kirkens  Vægge,  Piller  og  Buer  fjernedes  Hvidtelagene,  men  kun 
meget  fragmentariske  Rester  af  ældre  Maling  kom  tilsyne.  Det  syntes,  som  om  der  over  Skibets 
Søjlerækker  havde  været  malet  en  Frise  med  Vaabenskjolde,  men  ikke  et  af  dem  fremdroges  helt. 


Paa  den  sydøstlige  Pilles  vestre  Side  var  malet  Graat  i Graat  to  kjæmpende  Ryttere  i 
Rustninger  fra  første  Halvdel  af  1 6de  Aarhundrede;  og  paa  den  nordre  Side  var  en  ulæselig  Skrift- 
linie med  Bogstavformer  fra  samme  Tid.  Omkring  paa  de  andre  af  Skibets  Piller  fandtes  let  hen- 

kastede  Rids  af  forskjellige  Figurer,  saasom  Pentagoner,  Armbrøster,  christelige  Monogrammer  og 
smaa  Minuskelbogstaver.  Paa  Stedet  lever  den  Tradition,  at  de  Kjæmpende  skal  forestille  Grev  Gert 
og  Niels  Ebbesøn  og  Skriftlinien  den  sidstes  Navn. 

I den  østlige  Hvælving  af  nordre  Sideskib  vare  Ribber  og  Skjoldbuer  decorerede  med  røde 
og  blaa  Streger  og  Siksakornamenter,  og  paa  hele  Underfladen  af  den  tilstødende  Bue  imellem 
Hoved-  og  Sideskib  var  malet  et  Ornamentmønster  i sildig  gothisk  Stil  med  røde  og  blaa  Farver;  for- 
neden i samme  Bue  var  en  barbarisk  Fremstilling  af  Korsfæstelsen,  der  var  ret  mærkelig  ved 
de  Klædninger  fra  Christian  d.  }dies  Tid,  som  Maria  og  Johannes  vare  iførte  (Tab.  XL11,  3). 


SKYUM,  Hassing  Herred. 

(Indberetn.  af  Magnus  Petersen  1889.) 


Paa  Væggene  i Skibet  fandtes  Decorationer  af  temmelig  ens  Art.  En  Midtfrise  paa  sydlige  c ,^0 
Væg  optog  en  meget  stor  Brede,  og  under  den  saas  Rester  af  en  noget  smallere.  1 den  brede  Frise 
var  malet  phantastisk  formede  Søjler  i Renaissancestil , som  bar  en  stor  og  bred  Bue;  under  denne 
var  et  Galleri,  dannet  af  4 tynde  Søjler  med  Smaabuer;  imellem  Søjlerne  stode  en  Del  Figurer  med 
Glorier  om  Hovedet.  Uagtet  det  Hele  er  meget  defect  og  forstyrret,  kunde  dog  nogle  af  Frem- 
stillingerne tydes.  Et  Sted  sees  Maria  Magdalene,  som  knæler  for  den  opstandne  Christus;  en 
anden  Gruppe  fremstiller  Christus,  som  viser  sine  blodige  Saar  for  Thomas,  medens  nogle  Apostle 
staa  bag  dem.  1 den  smallere  Erise  underneden  er  forskjellige  inddelte  Rum,  i hvert  Rum  sees  en 
Rytter  i rig  Klædning  fra  Chr.  d.  3 dies  Tid  med  Krone  paa  Hovedet  og  Gaver  i Hænderne;  det  er 
de  hellige  3 Konger,  som  ride  hen  mod  et  Hus,  hvorover  staar  en  Stjerne.  Ikke  langt  fra 
Stjernen  sees  en  Glorie  og  lidt  af  et  Ansigt,  den  eneste  Rest  af  Mariafiguren. 

Den  nordlige  Væg  har  havt  en  lignende  Inddeling  af  malede  PYiser  med  Søjler  og  Buer, 
men  Figurfremstillingerne  vare  overalt  tilintetgjorte,  hvorimod  en  Del  af  Partiet  over  den  store  Bue 
var  bevaret.  Man  saae  over  Søjlecapitælet , hvor  de  store  Buer  mødtes,  en  halv  Englefigur  med 
foldede  Hænder  og  under  den  Ordet  santus.  Under  Linierne  i den  ene  store  Bue  var  Rester  af  en 

Indskrift,  hvoraf  kun  Ordene  Herodia accusaverunt  kunde  læses;  det  maa  formodes,  at 

der  under  denne  Bue  har  været  et  Billede  af  Johannes  Helgenhistorie. 

Paa  Chorets  Vægge  var  kun  levnet  meget  lidt,  og  det,  der  fandtes,  var  i høj  Grad  utydeligt. 
Billederne  i Skibet  vare  vel  ikke  egentlig  kunstnerisk  behandlede,  men  der  var  dog  i Udførelsen  en 
vis  Omhu  og  Finhed,  der  vidnede  om,  at  en  ikke  uøvet  Haand  havde  udført  dem. 


KARBY,  Morso  Sonder  Herred. 

(Indberetn.  af  Engelhardt  1875.) 

Sacristiets  Loft  og  Vægge  ere  decorerede  med  temmelig  smagløse  og  brogede  Ornamenter, 
der  omgive  4 Medailloner  med  Evangelisternes  Billeder. 


46 


THISTED  AMT. 


LODBJERG,  Hassing  Herred. 


(Indberetn.  af  Engelhardt  1877.) 


Paa  den  nordlige  Chorvæg  fremdroges  nogle  Kalkmalerier;  de  vare  uden  Kunstværd. 


JANNERUP,  Hundborg  Herred. 


(Indberetn.  af  Pastor  Viborg  1842  og  C.  Engelhardt  1876.) 


Paa  det  flade  Træloft  i Choret  er  malet  en  ret  interessant  Fremstilling  af  Enken,  som 
lægger  sin  Skjærv  i Tempelkisten. 

Paa  Skibets  Træloft  er  i 3 Rækker  fremstillet  en  stor  Mængde  Allegorier  af  moraliserende 
Indhold;  et  latinsk  Skriftsprog  er  skrevet  ved  hvert  Billede.  Endvidere  sees  Billeder  af  de  4 Evange- 
lister. Paa  Stedet  er  der  et  Sagn  om,  at  Maleren  havde  tilbragt  3 Aar  i liggende  Stilling  Nat  og 
Dag  paa  Stilladset,  og  at  han  faldt  dod  om,  da  han  efter  fuldendt  Gjerning  atter  skulde  staa  oprejst. 

Efter  velvillig  Meddelelse  af  Pastor  M.  C.  Madsen,  Jannerup,  ere  Skibets  Billeder  for- 
længst fjernede. 

STENILD,  Gislum  Herred. 

(Indberetn.  af  F.  Uldall  1885.) 


Paa  den  nordlige  Side  af  Chorbuen  fandtes  Levninger  af  nogle  mærkelige  Kalkmalerier  fra 
en  meget  tidlig  Tid.  Malerierne  vare  delte  i Felter  med  grønne  og  gule  Rammer;  hvert  Felt  havde 
to  staaende,  1 Alen  høje  Figurer  med  Glorier  om  Hovederne  og  Bøger  i Hænderne;  en  af  dem 
syntes  tillige  at  bære  en  Palmegren. 

Der  kunde  spores  6 Figurer,  vistnok  Apostle,  men  kun  2 af  dem  vare  nogenlunde 
tydelige,  de  andre  kunde  dog  følges  i svage  Omrids.  De  vare  malede  paa  en  blaa  Grund  med  røde, 
gule,  brune  og  grønne  Farver.  Nederst  ved  Kragbaandet,  under  Apostlene,  synes  at  have  været 
malet  en  Engel.  Midtpartiet  og  sydlige  Side  var  helt  forstyrret  ved  nyere  Pudsninger,  men  det  maa 
formodes,  at  der  har  været  en  lignende  Inddeling  af  Felter  med  Figurer,  som  paa  den  nordlige  Side, 
og  i Midten  en  Christus  eller  agnus  dei. 

Paa  Chormurens  Væg  ud  mod  Skibet  var  nogle  Rester  af  Maleri,  som  synes  at  skulle  fore- 
stille Christus  siddende  paa  Himmelbuen;  her  fandtes  ogsaa  Levninger  af  en  smuk  Bordt 
med  et  romansk  Ornament  (Tab.  IX,  4). 

Paa  Skibets  nordlige  Væg  kom  ogsaa  nogle  Spor  af  Malerier  tilsyne,  men  de  vare  saa 
svage,  at  enhver  Udtydning  var  umulig. 


ULSTED,  Kjær  Herred. 

(Indberetn.  af  Magnus  Petersen  1892.) 


Skibet  er  dækket  af  et  Bræddeloft,  og  dets  nordre  Væg  har  en  ny  Pudsning.  Paa  den 
sydlige  Væg,  imellem  Chorbuen  og  hen  over  Døren,  fremdroges  Dele  af  et  større  Maleri,  der  var 
temmeligt  raat  udført  paa  den  ujævne  Granitstensmur.  Billedet  dannede  en  Frise  af  c.  3 Alens  Bredde; 
over  Frisen  saaes  Stykker  af  en  Mæanderbordt  i forskjellige  Farver,  denne  og  nogle  af  Figurernes 
Dragter  viser  hen  til  Aar  1400  eller  Begyndelsen  af  15de  Aarh.  1 Frisen  sees  Billeder  af  Christi 
Lidelseshistorie,  nemlig  Pidskningen,  Korsfæstelsen  og  Opstandelsen. 

I Chorets  Hvælving  fandtes  ligeledes  Malerier,  men  fra  en  langt  senere  Tid;  paa  den  østlige 
Kappe  var  malet  den  opstandne  Christus  med  Sejrsfanen  og  omgiven  af  en  Straalenimbus ; under 
hans  Fødder  sees  den  onde  Aand  i en  phantastisk  Skikkelse  Ved  Kappens  Sider  var  Rester  af 
Krigere  med  Spyd  og  Hellebarder. 

1 den  modsvarende  vestlige  Hvælvingskappe  fremkom  svage  Rester  af  en  stor  Hval  omgivet 
af  Bølger;  foran  Dyrets  Gab  saas  Spor  af  en  Figur;  tilhøjre  i Kappen  sad  en  mandlig  Figur  med 

c.  1500. 


c.  1500. 


Glorie  om  Hovedet,  bag  Figuren  antydede  nogle  Linier  Bygninger  eller  en  By.  Det  var  Jonas’ 
Historie,  der  var  fremstillet  her,  som  det  gamle  Testamentes  Betegnelse  af  Opstandelsen. 

1 den  nordlige  Kappe  var  Rester  af  Christi  Korsdragning;  af  Christus  saas  kun  den 

bøjede  Ryg,  hvorpaa  Korset  hviler,  og  en  Arm,  der  støtter  sig  mod  Jorden.  Foran  ham  har  Veronica 
knælet;  hendes  Hoved  og  Armene,  der  holder  Dugen  med  Christi  Ansigt,  var  alene  tilbage.  Af  Simon 
af  Cyrene,  der  bærer  Korset,  var  Overkroppen  og  en  Del  af  Hovedet  sparet. 

1 den  modsvarende  sydlige  Kappe  var  fragmentariske  Rester  af  Abraham,  der  ofrer  sin  Søn, 

som  nøgen  ligger  paa  et  Alter;  over  hans  Hoved  sees  Guds  Engel  at  holde  Faderens  Sværd  tilbage. 

Billedet  hentyder  til  Christi  Korsfæstelse  i det  nye  Testamente. 

Saavidt  det  kunde  sees  af  de  meget  forstyrrede  Rester,  ere  Chorets  Malerier  fra  Tiden  ved 
Aar  1600  og  ret  godt  malede.  Ribberne  havde  de  almindelige  Siksakprydelser  i vexlende  Farver. 


FØVLUM,  Gislum  Herred. 

(Indberetn.  af  J.  Kornerup  1888.) 

Paa  Chorbuens  Væg  ud  mod  Skibet  fandtes  nogle  stærkt  beskadigede  Rester  af  en  malet 
Decoration  fra  Tiden  omkring  Aar  1500.  Den  bestod  af  almindelige  Bladslyngninger  malede  med 
røde,  gule,  graa  og  brune  Farver.  Paa  et  Sted  fandtes  i Løvværket  utydelige  Rester  af  en  kvindelig 
Figur.  Skibets  Vægge  havde  intet  Spor  af  Malerier;  men  Halvhvælvingen  over  Chorrundingen  syntes 
at  have  havt  saadanne.  Alt  var  dog  omtrent  udslettet  af  Fugtighed  og  Ælde. 


NØRHOLM,  Hornum  Herred. 

Paa  Muren  imellem  Skibet  og  Choret  fandtes  en  malet  Figur  med  en  Basun;  desuden 
fremkom  der  paa  Ribber  og  Gjordbuer  de  almindelige  Decorationer  fra  c.  1500. 


ØSTER  HORNUM,  Hornum  Herred. 

(Indberetn.  af  V.  Sørensen  1885.) 

Paa  begge  Sider  af  Chorbuen  fandtes  Spor  af  sildig  gothiske  Ornamentslyngninger;  ogsaa 
paa  den  ene  Side  af  Buens  Underflade  var  Rester  af  ret  smukke  Decorationer.  Om  Hvælvings- 
kappernes og  Skjoldbuernes  Kanter  saas  ligeledes  Ornamenter. 


FERSLEV,  Fleskum  Herred. 

(Indberetn.  af  Magnus  Petersen  1892.) 


c.  1530. 


Paa  Chorets  nordlige  Væg  var  fragmentariske  Levninger  af  nogle  Ryttere  og  bag  dem 
Hoveder  af  en  Del  staaende  Figurer.  Midt  paa  Væggen  var  svage  Spor  af  en  mandlig  Figur  med 

Glorie  om  Hovedet  samt  Dele  af  Draperier  hørende  til  andre  Figurer.  Længere  henne  paa  Væggen 
saas  5 Hoveder  af  Mænd  og  Kvinder;  een  af  Mændene  var  kronraget.  Det  Hele  var  temmelig  raat 
malet,  og  efter  Rytterens  Dragt  maa  Tiden  for  dets  Udførelse  sættes  til  c.  1530. 

Den  østlige  Væg  var  dækket  af  en  nyere  Puds,  den  vestlige  og  sydlige  ligesaa,  men  paa 
den  sidste  fandtes  mindre  Flader  med  ældre  Puds,  hvorpaa  saas  enkelte  malede  Pletter  af  for- 
styrrede Billeder. 


GUDUM,  Fleskum  Herred. 

(Indberetn.  af  Kr.  Bahnson  1885  og  Magnus  Petersen  1870.) 

Paa  en  Hvælving  i Skibet  ere  Kapperne  helt  bedækkede  med  Malerier  fra  Midten  af 
1 6de  Aarh.  I den  østlige  er  et  Billede  af  Christus  som  Himmeldrot  siddende  med  udbredte 
Arme  og  Fødderne  hvilende  paa  Jordkloden;  ved  hans  højre  Side  knæler  Maria  og  tilvenstre  Johannes; 
over  hans  Hoved  sees  Gud  Fader  og  den  hellige  Aand  omgivne  af  Engle,  nedenunder  fremstaa  de 
Døde  af  Gravene. 

Nærmest  sluttende  sig  til  denne  Fremstilling  sees  i en  anden  Kappe  Dommedag:  nederst 
er  Helvedes  Port  som  et  gabende  Uhyre,  hvortil  de  Fordømte  trækkes  af  Djævle;  ovenover  fores  de 
Salige  af  Engle  til  Himmelen. 

I næste  Kappe  staar  en  stor  Skikkelse:  Goliatli  med  Hellebard  og  Slagsværd,  ligeoverfor 
ham  David  i Begreb  med  at  svinge  Slyngen  (Tab.  XL,  4),  i Baggrunden  er  Lejren  og  Hæren.  I den 
fjerde  Kappe  er  Ch  risti  Korsfæstelse  og  ved  hans  Side  de  to  Røvere,  i Baggrunden  Jerusalem. 
Endvidere  sees  Christi  Fristelse;  Djævelens  Krop  er  sammensat  af  lutter  Hoveder,  i Haanden  holder 
han  Stene;  tilvenstre  sees  de  samme  Figurer  paa  et  Taarn,  der  hæver  sig  over  en  By,  tilhøjre  atter 
de  samme  paa  et  Bjerg.  Foroven  er  to  Dyr  og  underneden  rige  Ornamenter  med  Fugle,  imellem 
hvilke  staar  en  Skytte  med  en  Armbrøst,  foran  ham  er  malet:  ni  els  skat.  I en  følgende  Kappe  er 
Jesus  og  den  samaritanske  Kvinde  ved  Brønden,  og  nedenfor:  den  tørstende  Hjort.  Det  næste  Billede 
forestiller  Farao  staaende  paa  en  Høj  med  Scepter  og  Krone;  foran  ham  fremstilles  hans  Hærs  Under- 
gang i det  røde  Hav,  tilvenstre  staar  Moses  omgivet  af  Folket;  i Ornamenterne  forneden  er  to  Figurer, 
af  hvilke  den  ene  synes  at  være  en  Trold.  Den  ottende  Kappe  har  en  Fremstilling  af  Jonas,  der 
styrtes  i Havet  og  opsluges  af  Hvalen,  tilhøjre  sees  han  at  stige  ud  af  Uhyrets  Gab,  i et  Skriftbaand 
staar  JONS  PRO  (Tab.  XL,  5). 

Om  alle  Billeder  er  en  Rigdom  af  phantastiske  og  farverige  Ornamentslyngninger  med 
Fugle,  Dyr  og  menneskelige  Figurer. 

At  Tiden  for  Maleriernes  Udførelse  er  c.  1550  bestyrkes  ved  en  Sammenligning  med 
Billederne  i Christian  d.  Tredies  danske  Bibeloversættelse;  saavel  i hele  Characteren  som  i enkelte 
Figurer,  navnlig  i Fremstillingen  af  Goliath  og  David,  er  der  en  slaaende  Lighed. 


SULSTED,  Kjær  Herred. 

(Indberetn.  af  V.  Sørensen,  J.  Kornerup,  Erik  Schiodte  1866  til  1878.) 


Paa  Kirkens  Hvælvinger  er  en  stor  Mængde  Kalkmalerier  med  temmelig  raa  og  barbariske 
Fremstillinger  af  den  christelige  Historie;  tagne  i historisk  Rækkefølge  fremstille  de: 

1)  Mariæ  Bebudelse;  foran  Maria  staar  Englen  Gabriel,  der  om  Hovedet  bærer  en 
Krands,  som  er  prydet  med  et  Kors;  ved  Siden  af  sees: 


c.  1550. 


1548-99- 

2)  Mariæ  Besøg  hos  Elisabeth;  begge  Billederne  ere  noget  beskadigede. 

3)  Jesu  Fødsel:  under  et  Hus  med  2 Gavle  staar  Krybben  med  Barnet;  foran  den 
knæler  Maria,  og  ved  hendes  Side  staar  Joseph  med  en  Kuglekrands  i Haanden,  bag  ved  sees 
Hyrderne  paa  Marken;  over  Billedet  er  et  Skriftbaand  med:  » Gloria  in  excelsis  deo « — og  nedenfor: 
■»her  er  vor  heris  føssel  y bethlehem «. 

4)  O mskjærelsen : bag  ved  Maria  staar  en  Kvinde  med  et  Hovedsæt  fra  1 6.  Aarhundredes 
Begyndelse;  ved  Siden  af  sees: 

3)  De  hellige  tre  Konger  staaende  foran  Maria  og  Barnet,  paa  en  Skriftseddel  staar: 
»Som  dy  visse  mend  Offerre «. 

6)  Barnemordet  i Bethlehem:  en  Soldat  springer  ned  fra  en  Borgaltan,  bærende  et 
Barn,  som  han  dræber  med  sit  Sværd;  en  anden  Soldat  sidder  paa  Taget  af  et  Hus  ligeoverfor;  ved 
Bygningen  sees  en  Anfører  med  opløftet  Sværd,  han  synes  at  opmuntre  Soldaterne;  foran  staa  flere 
Kvinder,  der  værge  deres  Børn  mod  Bødlerne. 

7)  Den  hellige  Nadver;  ved  dette  Billede  staar:  »ANNO  1499  LODT  ERLIGE  OG 
WELBØRDIGE  MAND  STIVGE  HØG  TIL  WANGSGAARD  FØRBEDRE  DENNE  KIERKE  MED 
F ØRMALNING. 

8)  Jesus  i Gethsemane  Have;  han  knæler  foran  Kalken;  Judas,  bærende  en  Pung, 

nærmer  sig  med  Soldater;  nedenfor  er  følgende  Skrift:  » fader  er  ict  muligt,  da  tag  denne  døtsens  Kalk 

fra  mig  men  vorde  din  vilge  och  min«-  math.  XXVII. 

9)  Peter  stikker  sit  Sværd  i Skeden,  Malchus  ligger  saaret  paa  Jorden,  medens  Jesus  søger 

at  læge  hans  Saar;  Judas  træder  frem  og  kysser  Jesus;  ved  Billedet  staar:  » Judas  sagde  til  Jøderne, 

griber  ham  och  holder  den  som  jeg  kjøsser.  math.  XXVII.« 

10)  Jesus  for  Dommeren  med  følgende  Skrift:  - der  Jhesus  stod  for  domeren,  da  spørde  ha 
hanum  ath  och  sagde,  est  du  Jøde  Koge.  math.  XXVI. « 

11)  Jesu  Fremstilling  for  Folket,  foran  ham  staar  en  Mand  og  rækker  Tungen  ad  ham 
(Tab.  XL1I,  2). 

12)  Jesu  Hudstrygning,  en  Mand  binder  et  Ris,  medens  to  andre  piske  ham  med  Svøber; 
underneden  staar:  »Pilatus  lod  hustryge  Jhesum  och  antvordet  Jøderne  hannum  aht  korsfestis.  math.  XV.« 

13)  Pilatus  toer  sine  Hænder,  foran  staar  Jesus,  som  holdes  af  to  Karle;  Skriften  lyder: 
» Pilatus  tode  sine  hender  och  sagde,  Jeg  er  wskyldig  i dehe  retvise  mands  blod.« 

14)  Jesu  Tornekroning,  fire  Karle  trykke  Kronen  paa  hans  Hoved,  en  femte  rækker 
spottende  et  Rørscepter  til  ham:  » Pilatus  svene  sette  en  torne  Krone  paa  Jhesu  christi  hoffvitt.« 

13)  Jesu  Forhaanelse;  en  Mand  i ridderlig  Dragt  trækker  ham  i Haaret,  en  anden  sætter 

et  Bæger  for  hans  Mund;  tilhøjre  staar  en  ung  Mand  og  arbejder  paa  Korset,  to  Mænd  i lange 

Klæder  pege  paa  Jesus,  og  bag  ved  staa  tre  væbnede  Mænd  (Tab.  XLI1,  1).  Under  Billedet  staar:  » da 
skenckte  di  hanum  a drick  som  var  blandit  met  galle  ath  dricke.  math.  XXVII.«  Paa  en  anden  Seddel 
staar:  »Anno  dni  m.d.x.l.  viii  da  loud  erlighe  ock  velbiurdigh  mad  Jost  høg  tyl  ivangsgaard  thehe  kircky 
formalle,  hans  maller  y runders.« 

16)  Korsdragningen  har  følgende  Skrift:  De  toge  ock  ledde  Jhesum  ud  af  Jerusalem  och 

han  bar  Korsset  po  syn  axel.  Joh.  XIX.« 

17)  En  Mand  affører  Jesus  Kjortelen,  flere  Mænd  omgive  dem;  underneden  staar:  » Der  di 

korne  til  hoffvit  pande  sted,  da  nvcte  di  hans  Kjortel  aff  hannem.  math.  XXVII. « 

19)  Christus  sømmes  paa  Korset,  hans  Kjortel  ligger  paa  Jorden,  Tærningerne  ovenpaa 
den.  »Di  lade  Jhesum  saa  nogen  ned  po  Korsset , och  sloge  hans  hender  oc  føder  y legemet.« 

20)  Christus  og  de  to  Rovere  paa  Korsene;  Mænd  og  Kvinder  staa  forneden;  paa  Skrift- 
sedlen: » Fader  ieg  befaler  min  siel  y dine  hender  och  døde  strax.« 

21)  Nedtageisen  af  Korset:  » her  tager  thi  Jhesu  legume  neder  aff  Korset.« 

22)  Gravlægningen:  her  læger  thi  Jesu  legume  neder  y grafven.« 

1 en  Hvælving  sees  endvidere  et  Maleri  af  Maria  med  Barnet  i Flammesolen,  omgivet  af 
Engle,  samt  et  fragmentarisk  Billede  af  Treenigheden,  St.  Margrethe  og  St.  Catharina,  Simon  med 
en  Sav  i Haanden  og  St  Mathias  med  Øxen;  under  de  to  Apostle  er  et  smukt  Ornamentbaand. 

I Taarnet  har  været  et  Billede  af  Indtoget  i Jerusalem;  Billedet  er  udslettet,  men  en 
Del  af  en  Indskrift:  »her  rider  ....  ath  Jerusalem  . . . .«  er  endnu  levnet. 

Paa  Triumfbuen  var  ligeledes  Spor  af  Malerier,  og  følgende  Indskrift  er  der  bevaret:  » Ah  o 
dohi  m.  d.  x.  1.  viii,  lod  erlige  oc  welbørdige  mand  Jost  høg  til  vvangsgaard  thene  Kiercke  formale  OC  LOD 
E.  oc  V.  MAND  STIV  G E HØG  IBIDZ  db  EORBEDRES. 

Triumfbuens  Underflade  er  prydet  med  et  rigt  og  smukt  Ornament  med  Fugle  og  andre 
Figurer  (Tab.  XXVIII,  7). 

I nogle  af  Indskrifterne  meddeles,  at  Billederne  ere  udførte  1548  paa  Foranledning  af 
Ejeren  til  Vangsgaard  Just  Høg  og  opmalede  1599,  hvorved  Maleriernes  Antal  maaske  ere  bievne 
noget  forøget;  i nogle  af  dem  viser  sig  ogsaa  en  Del  Forskjell ighed , som  træder  mest  frem  i de 
ornamentale  Tilsætninger.  En  Sammenligning  mellem  Ornamentet  ved  Billedet  Tab.  XL1I,  2,  og  den 
rige  Decoration  under  Triumfbuen  Tab.  XXVI 1 1 viser  tydeligt,  at  der  ligger  et  Tidsrum  af  et  halvt 
Aarhundrede  mellem  deres  Udførelse;  Billederne  med  Maria  og  Helgenerne  høre  vistnok  til  en  noget 
tidligere  Tid  end  1 548. 


SØNDERHOLM,  Hornum  Herred. 


(Indberetn.  af  J.  Kornerup  1883  og  Sophus  Muller;  restaureret  af  Kornerup  1888.) 


I Chorhvælvingen  er  en  rig,  men  noget  barok  Maling  fra  1 s 5 6 , udført  paa  Foranstaltning 
af  Fru  Kirsten  Friis,  Gabriel  Gyldenstjernes  Enke.  Paa  den  øverste  Del  af  de  8 Kapper  i Hvælvingen 
er  en  Række  Fremstillinger  af  det  gamle  Testamente:  1)  Gud  Fader  omgivet  af  Engle  skaber 
Lyset,  medens  Mørkets  Aander,  i Form  af  Djævle,  Tudser  o.  d.  1.  styrte  ned  1 Afgrunden.  2)  Gud 
velsigner  den  nyskabte  Jord,  der  er  fremstillet  som  en  rund  Kugle,  hvorpaa  sees  et  Landskab. 
3)  Gud  skaber  Kvinden  af  den  sovende  Adams  Side.  4)  Adam  og  Eva  ved  Kundskabens  Træ, 
Slangen  snoer  sig  om  Træet  og  rækker  med  Munden  Æblet  til  Eva.  5)  Englen  uddriver  med  et 
flammende  Sværd  Adam  og  Eva  af  Paradiset;  i Baggrunden  sidder  Eva  med  Haandten,  medens 
Adam  arbejder  med  en  Oxe.  6)  Kain  dræber  Abel.  7)  Noah  sejler  i Arken,  en  stor  Fugl  sees 
flyvende  foroven.  8)  Noah  ligger  beruset  ved  en  Vinstok,  tilvenstre  sees  hans  3 Sønner  iførte 
Klædninger  fra  16.  Aarh.;  den  ene  vender  sit  Ansigt  bort. 

Under  disse  Billeder  er  en  i'/4  Alen  bred  Frise  med  32  Vaabenskjolde,  Fru  Kirsten  Friis’ 
og  hendes  Mands  Ahner.  Tilhøjre  for  Alteret  er  malet  en  Indskrift:  » Disse  Vabben  er  erlig  og  wel- 
b ør  dig  Mand  salige  Gabriel  Gyldenstjern  til  Restrop  hans  sexten  Armer.«-  Tilvenstre:  Disse  Vabben  er 

erlig  og  w elbør  di  g Qvinde  Fru  Kirsten  Gabriels  hinnes  sexten  An  ner.  « 

Under  Vaabenfrisen  sees  to  Profeter,  af  hvilke  den  ene  holder  et  Skriftbaand,  hvorpaa 
staar:  » For  min  Folkets  synder  slog  jeg  hannem  ihjel , Es.  liii  (Tab.  XXXIX,  1 ).  Endvidere  findes  i de 
nederste  Spidser  af  Kapperne  Billeder  af:  1)  Jonas,  der  udspyes  af  Hvalen.  2)  Jesu  Opstandelse, 
Kobberslangen  og  Moses  i Ørkenen.  3)  Jesu  Korsfæstelse,  ved  Siderne  Johannes  og  Maria.  Paa 
Muren  imellem  Chor  og  Apsis  er  malet  en  Fremstilling  af  Opstandelsen,  derunder  sees  Friis’  og 
Gyldenstjernes  Vaaben ; i Apsis  er  ogsaa  Malerier,  som  det  synes  Christus  paa  Himmelbuen. 
Kirken  er  forøvrigt  rigt  decoreret  paa  Gjord-  og  Skjoldbuer  samt  om  Vinduerne.  Paa  indre  Side  at 
Chorbuen  er  atter  Gyldenstjerners  og  Frisers  Vaabener  og  Aarstal:  MDLVI. 

c.  1560. 


C.  1570. 


BÆLUM,  Helium  Herred. 

(Indberetn.  af  Magnus  Petersen  1889.) 

Om  Triumfbuen  ud  mod  Skibet  var  Malerier  af  temmelig  ringe  Kunstværd.  1 5 Afdelinger, 
skilte  ved  lodrette  Ornamentbaand , var  en  Fremstilling  at  Ch risti  Lidelseshistorie.  Længst  tilvenstre 
saas  Christus  sammensunken  under  Korsets  Byrde,  støttet  af  2 Mænd;  ved  Siden  af  var  et  liggende 
Kors,  hvorpaa  Christus  fastsømmes;  midt  over  Buen  fandtes  et  bredt  og  plumpt  Ornamentparti  malet 
Graat  i Graat.  I det  fjerde  Hum  var  en  Fremstilling  af  Christi  Nedtagelse  af  Korset.  Det  femte 
Billede  var  helt  udslettet  og  kunde  ikke  tydes. 

I Chorets  Hvælving  fandtes  Malerier  af  endnu  ringere  Kunstværd.  Paa  den  østlige  Kappe 
saas  Christus  som  Verdens  Dommer  med  Glorie  om  Hovedet,  Lilien  paa  venstre  og  Sværdet 
paa  højre  Side;  ved  hver  Side  af  ham  var  svævende  Engle  i lange  Klæder,  blæsende  i Basuner. 
Billedet  strakte  sig  ned  ad  Muren,  hvor  de  Døde  saas  fremtræde  af  Gravene.  Tilvenstre  Bygninger 
med  takkede  Gavle  (det  himmelske  Jerusalem);  tilhøjre  Helvede  med  3 å 4 Figurer  siddende  i en 
Baad;  foran  den  Spor  af  flere  hornede  Djævle  og  store  Havdyr.  Denne  nederste  Del  af  Billedet  var 
meget  fragmentarisk  og  næsten  udslettet.  Malerierne  ere  tilintetgjorte  ved  Kirkens  Ombygning  1889. 


SVENSTRUP,  Hornum  Herred. 

(Indberetn.  af  Erik  Schiodte  1883.) 


Paa  Chorbuens  Underflade  var  rode  Slyngninger,  Stjerner  og  lodret  løbende  Streger  malet 
paa  et  meget  tyndt  Pudslag  over  Granitstenene.  Udførelsen  var  temmelig  raa;  efter  Stilen  i Orna- 
menterne maa  Malingen  henføres  til  Renaissancetiden. 

Under  Buens  Kragstene  var  nogle  svage  Spor  af  Figurer. 


HAUBRO,  Aars  Herred. 

(Indberetn.  af  J.  Kornerup  1883.) 

Paa  nordre  Side  af  Chorets  Væg  saas  Rester  af  en  raat  malet  kvindelig  Figur,  i en  Dragt 
fra  Renaissancetiden.  En  lignende  Figur  saas  paa  den  sydlige  Væg;  begge  vare  meget  utydelige 
og  uforstaaelige. 


AARESTRUP,  Hornum  Herred. 

(Indberetn.  af  Rondahl  1889) 


I Chorets  to  Hvælvinger  findes  paa  den  østlige  en  Række  Malerier  i meget  beskadiget 
Tilstand  og  malet  i en  sildig  Tid.  I nordre  Kappe  er  et  Billede  af  et  Værelse  med  røde  Vægge, 
gult  Bjælkeloft  og  et  tavlet  Gulv  med  skiftende  gule,  røde  og  grønne  Fliser.  1 dette  Værelse  sees 

svage  Spor  af  5 F'igurer,  de  4 vendte  mod  den  ene.  De  synes  at  bære  Skjæg  og  ere  iførte  korte 
Trøjer  og  vide  Hoser;  den  Mand,  de  andre  vende  sig  mod,  bærer  en  Pelskappe  med  brede  Opslag, 
i Haanden  holder  han  en  Stav.  Under  dette  Billede  har  været  et  andet,  hvor  der  ogsaa  sees  Rester 
af  et  Flisegulv  og  enkelte  Fragmenter  af  Figurer. 

Paa  den  østlige  Kappe  fandtes  Spor  af  et  stort  Hoved  omgivet  af  svage,  halvt  udslettede 
Straaler.  Den  sydlige  Kappe  havde  en  Fremstilling  af  Ch risti  Korsfæstelse,  her  fandtes  ligeledes 
Rester  af  et  malet  Flisegulv;  tilhøjre  for  den  Korsfæstede  sees  paa  en  Prædikestol  en  Taler,  som 
opløfter  den  højre  Haand;  under  ham  enkelte  Spor  af  Figurer.  1 den  vestlige  Kappe  er  fremstillet 
en  skjægget  Mand  ved  et  Bord,  og  over  ham  svæver  en  hvid  Due  i Straaler;  tilvenstre  for  ham  staa 
to  draperede  Figurer,  og  midt  for  synes  to  andre  at  knæle.  Under  Billedet  er  et  nu  ulæseligt 
Skriftbaand  anbragt. 

1 den  anden  Chorhvælving  var  ligeledes  kun  Rester  af  Figurfremstillinger,  men  i en  endnu 
daarligere  Tilstand. 

Paa  Ribber  og  Skjoldbuer  var  malet  ret  smukke  Arabesker  og  Ornamenter  i sildig 
Renaissancestil. 

Væggene  i Chor  og  Apsis  bare  Spor  af  en  samtidig  Maling. 

Decorationerne  i Skibet  vare  meget  tarvelige;  de  vare  anbragte  paa  den  indre  Puds,  og 
bestode  kun  af  Ornamenter  af  temmelig  raa  Art  og  vare  dertil  plumpt  malede. 


DAL,  Fleskum  Herred. 

(Indberetn.  af  S.  Simonsen  1886.) 

Paa  en  Hvælving  er  fremkommet  Rester  af  Ornamenter,  hvoraf  de  i den  nordre  Kappe  c.  1570. 
vare  nogenlunde  fuldstændige;  nogle  Rundstave  og  Ribber  havde  ret  smagfulde  Bladsnoninger,  men 
forøvrigt  var  Malingen  noget  plump.  Tiden  for  dens  Udførelse  synes  at  være  ved  Midten  eller 
Slutningen  af  1 6de  Aarhundrede. 


V1LSTED,  Slet  Herred. 

(Indberetn.  af  F.  Uldall  1 88^ .) 


I Kirkens  Skib  er  3 Hvælvinger,  hvis  Ribber,  Gjord-  og  Skjoldbuer  ere  malede  med  de  c.  1600. 
sædvanlige  Spidsprydelser  og  smaa  Rundbuer,  der  krydse  hverandre.  Paa  Kapperne  fandtes  nogle 
Rester  af  Maleri;  i een  saas  en  Del  af  et  saakaldet  Indvielseskors.  De  anvendte  Farver  vare  meget 
simple,  kun  gule,  graa  og  røde. 

C.  1600. 


C.  1600. 


VISBORG,  Hindsted  Herred. 

Indberetn.  af  Magnus  Petersen  1889) 


1 de  store,  anseelige  Hvælvinger  fandtes  Decorationer  paa  Ribber,  Gjordbuer  og  Kapper. 
Ribbernes  Ornamenter  ere  de  sædvanlige  Siksak,  malede  i vexlende  Farver;  fra  Skjoldbuernes  Spidser 
er  malet  to  Alen  høje  Blomsterornamenter,  der  vel  ere  ret  pynteligt  malede,  men  noget  barokke  og 
plumpe  i Form.  Det  Hele  gjorde  Indtryk  af  at  være  malet  henad  mod  Aar  1600. 


VOXLEV,  Hornum  Herred. 

(Indberetn.  af  K.  Bahnson  1889) 


1 Chorets  Kapper  findes  løst  skizzerede  Kalkmalerier  af  forskjellige  Bygninger;  et  Sted 
findes  saaledes  en  Kirke  med  2 Taarne,  og  ved  Siden  af  3 Bygninger,  den  ene  med  et  Spir;  et  andet 
Sted  sees  en  gothisk  Landsbykirke  og  en  større  Bygning  med  Taarn  og  takkede  Gavle;  endvidere  et 
Slot  med  Taarne,  samt  Bygninger  med  Mure  og  Fæstningstaarne.  Tiden  for  Malerierne  maa  ansættes 
til  hen  mod  Aar  1600. 


HJØRRING  AMT. 


BINDSLEV,  Horns  Herred. 

(Indberetn.  af  J.  Kornerup  1888.  Restaur.  af  samme  1890.) 


Paa  Chormuren  ved  Triumfbuen  er  et  meget  mærkeligt  Maleri  i byzantinsk  Stil.  Billedet  c 
forestiller  Maria  siddende  i sit  Højsæde  under  en  rund  Bue,  der  bæres  af  2 Søjler  med  romanske 
Capitæler.  Paa  hendes  Skjød  sidder  Jesusbarnet  med  oprakt,  velsignende  højre  Haand.  Buen  er 
omgivet  af  en  bred  firkantet  Ramme  med  romanske  Ornamenter.  I Hjørnerne  imellem  Buen  og  Rammen 
ere  smaa  Engle  med  Røgelsekar.  Om  alle  Hoveder  ere  forgyldte  Glorier  med  ægformede  Fordybninger. 
(Tab.  V,  4).  Billedet  er  malet  paa  en  glittet  Puds  og  sikkert  udført  al  fresco.  (See  Indledningen  Fig.  4). 

Endvidere  fandtes  under  Chorets  Loft  nogle  Rester  af  en  malet  Bordt  i røde,  gule  og 
graa  Farver. 


TA  ARS,  Børglum  Herred. 

(Indberetn.  af  J.  Kornerup  og  K.  Bahnson  1884.) 


I Apsis  er  fremdraget  et  Fragment  af  et  temmelig  gammelt  og  afbleget  Maleri.  En  Christusfigur  c. 
sees  siddende  som  Himmeldrot  i Glorien;  en  mægtig  Løve  staar  forneden;  3 Figurer  staa  ved 
Siden  vendte  mod  Ghristus,  nemlig  en  yngre  Mand,  som  holder  en  Bog  i højre  Haand,  medens 
den  venstre  er  løftet  i Vejret;  en  ældre  Mand  med  langt  Skæg  og  i Haanden  bærende  agnus  dei 
(Johannes  Døber);  den  4 d ie  Figur  er  Maria,  som  staar  med  Hænderne  fremstrakte  mod  Christus. 
Den  byzantinske  Stil  er  fremtrædende  i Figurerne  og  særlig  i Klædernes  Folder.  Billedet  afsluttes 
forneden  ved  en  smuk  romansk  Bordt  (Tab.  XI,  5). 


ST.  HANS,  Hjørring  By. 

Paa  nordre  Væg  i Skibet  fandtes  flere  Billeder  med  Fremstillinger  af  1.  Korsfæstelsen,  c. 
2.  Nedtageisen  af  Korset,  3.  Opstandelsen;  de  vare  meget  medtagne  af  Tiden  og  mangelfulde 
i Tegningen.  Krigernes  Hjelme  og  Dragter  henviste  Arbejdets  Udførelse  til  Aarene  mellem  1280 — 1300. 
Under  Billederne  var  en  smuk  Bordt  med  phantastiske  Figurer,  Dyr  og  Fugle  (Tab  XI,  1). 

Endvidere  fandtes  et  Fragment  af  en  nøgen,  menneskelig  Figur  med  et  Baand  om  Panden, 
i Færd  med  at  spænde  en  Bue;  i et  Skriftbaand  var  en  ulæselig  Indskrift.  Disse  Billeder  ere  nu 
overhvidtede. 


1 200. 


1250. 


1300. 

c.  1450. 


c.  1530. 


c.  1530. 


c.  1560. 


Paa  den  vestlige  Del  af  samme  Væg  fremdroges  under  Kalklag  et  stort  Billede  af  den  hellige 
Christoffer,  som  bærer  Jesusbarnet  paa  sine  Skuldre;  han  synes  at  trykkes  under  Vægten  og  støtter 
sig  til  en  tyk  Stav.  Over  Billedet  er  en  Bue  i sildig  gothisk  Stil,  som  henviser  Arbejdet  til  Midten 
af  15de  Aarh.  (Tab.  XIX.  4).  Maleriet  er  restaureret  af  Prof.  Kornerup  1875. 


INGSTRUP,  Hvetbo  Herred. 

(Indberetn.  af  Sophus  Muller  1882.) 

1 tre  af  Chorhvælvingens  Kapper  er  fremdraget  nogle  meget  afblegede  Malerier:  en  Bisp, 
en  Helgen  med  Korsstav  og  Marcus-Løven  med  en  Skriftrulle.  Billederne  ere  rask  behandlede  og 
ret  gode  i Tegningen,  men  uden  særligt  Værd  i kunstnerisk  Henseende. 


SALTUM,  Hvetbo  Herred. 

(Indberetn.  af  Sophus  Muller  1882.) 

I Kirkens  østlige  Del  er  der  paa  Hvælvingerne  fremdraget  Kalkmalerier  af  en  egen  Art. 
Imellem  slynget  Bladværk  og  Blomster  sees  en  Mængde  Billeder,  som  synes  beregnede  paa  at  vække 
Latter  hos  Beskueren,  f.  E.  en  Mand,  der  forretter  sin  Nødtørft,  en  anden,  der  vomerer,  2 Figurer 
ved  en  Gryde,  hvori  de  røre  med  en  Slev,  en  Fugl  med  en  Menneskekrop,  en  Rytter  uden  Hoved, 
men  med  Ansigtet  paa  Brystet;  endvidere  smaa  nøgne  Genier  i Kamp  med  Fugle  o.  s.  v.  Malerierne  ere 
vistnok  udførte  ved  Reformationstiden.  Disse  bisarre  Billeder  have  sikkert  samme  Betydning,  som 
Malerierne  i Voldby  Kirke  (see  Tab.  XXXVII),  hvor  de  menneskelige  Laster  fremstilles  i Kamp  mod 
det  Gode,  Kirken  og  Religionen.  Nogle  Ornamentslyngninger  paa  enkelte  Steder  af  Hvælvingerne 
ere  smukke  og  velformede  og  vistnok  fra  en  noget  senere  Tid. 


LERUP,  Østerhan  Herred. 

(Indberetn.  af  J.  B.  Løffler  1878 


1 Skibets  østlige  Hvælving  findes  ret  smukke  og  smagfuldt  udførte  Ornamentdecorationer, 
der  omslutte  flere  adelige  Vaabenskjolde.  Den  østlige  Kappe  optages  helt  af  det  bannerske  Vaaben- 
skjold  med  Hjelmornament;  i de  andre  sees  Frisernes  og  Gjøernes  Vaabener.  Farverne  ere  i høj 
Grad  udviskede  og  blegnede. 


HØRBY,  Dronninglund  Herred. 

(Indberetn.  af  F.  Uldall  1883. 


Paa  den  nordre  Side  af  Chorbuens  Underflade  fandtes  malet  en  mandlig  Figur,  der 
synes  at  være  en  Munk;  hans  Hoved  er  kronraget,  over  Kjortelen,  der  har  langt  nedhængende 
Ærmer,  bærer  han  en  Messehagel.  Om  hans  Hoved  er  slynget  et  Indskriftsbaand  med  Majuskel- 
bogstaver, hvoraf  de  fleste  ere  ulæselige.  I den  højre  Haand  holder  han  en  Stav  og  i den  venstre  en  Bog. 

Buens  hele  Underflade  har  vistnok  været  malet;  thi  paa  den  sydlige  Side  fandtes  Spor  af 
Plantedecorationer  i Renaissancestil. 

Paa  den  nordre  og  vestre  Væg  i Choret  vare  nogle  Rester  af  en  malet  Tæppedecoration  i 
rødbrune  og  blaagraa  Farver. 


IETSMARK,  Hvetbo  Herred. 

(Indberetn.  af  Sophus  Muller  1882.) 


Paa  Muren  imellem  Choret  og  Apsis  er  Partier  af  et  Maleri,  som  vistnok  skal  forestille 
Dommedag;  i den  nederste  Del  af  det  sees  nemlig  flere  bedende,  nøgne  Figurer.  Billedet  er  raat 
udført  i røde  Farver;  det  er  uden  Kunstværd  og  maa  henføres  til  Midten  af  1 6de  Aarhundrede. 


VREJLEV,  Borglum  Herred. 

(Indberetn.  af  Stiftsprovst  Hansen  1870  og  F.  Uldall  1871.) 


Paa  Chorets  to  Hvælvinger  fandtes  malet  et  stort  Antal  adelige  Vaabenskjolde,  baarne  af 
Engle.  Iblandt  de  under  Vaabenerne  anbragte  Navne  fandtes  Brahe,  Bilde,  Daa,  Gjøe,  Gyldenstjerne, 
Holk,  Hardenberg,  Juel,  Falster,  Krabbe,  Lykke,  Lange,  Pasbjerg,  Podebusk,  Rosenkrands,  Rud,  Sparre, 
Ulfstand.  Alt  var  malet  med  Kalkfarver  uden  egentlig  Kunst  i Udførelsen,  men  gjorde  en  ret 
god  decorativ  Virkning.  Malerierne  maa  henføres  til  Midten  af  1 6de  Aarhundrede. 


ST.  OLAI,  Hjørring  By. 

I Aaret  1874  fremdroges  en  Del  Kalkmalerier  fra  Tiden  efter  Reformationen;  de  fremstillede 
forskjellige  bibelske  Emner.  Et  Par  mærkelige  Billeder  af  hel  anden  Art  fandtes  paa  Chorbuen:  paa 
sydlige  Side  stod  en  ældre  Mand  i Husdragt  med  et  Glas  i Haanden,  og  bag  ham  en  Kvinde;  paa 
nordlige  Side  stod  en  ung  Kvinde  med  et  Glas  i Haanden  henvendende  sig  til  en  ung  Mand,  og 
nedenunder:  K.  1576.  Det  maa  antages,  at  det  er  Portraitfigurer  af  den  Herremandsfamilie,  som 
har  ladet  Kirken  udsmykke.  Paa  Chormuren  ved  Triumfbuen  fandtes  malet  Sehesteds  og  Billes 
Vaabenskjolde  med  Hjelmornamenter  og  derunder  + M I.  + S B.  1576,  hvilke  Bogstaver  maa  antyde 
Navnene  Malte  Jensen  og  Sophie  Bilde*).  (Tab.  XLI,  1 og  2). 

Over  Vaabenerne  fandtes  et  andet,  ret  mærkeligt  Billede  af  en  Turnering  med  Ryttere  ogFodfolk. 

Alle  Billederne  vare  meget  medtagne  af  Tiden  og  Farverne  paa  flere  Steder  ukjendelige, 
hvorfor  de  atter  bleve  overhvidtede. 


*)  Henry  Petersen:  Om  den  danske  Sehested-Linies  Navn  og  Oprindelse.  Danske  Mag.  4 Række  5 Bind. 


c.  1560. 


c.  1 5 60. 


1 576. 

C.  1^86. 


1648. 


SKÆVE,  Dronninglund  Herred. 

(Indberetn.  af  J.  Kornerup  1884). 

1 Chorets  otte  Hvælvingskapper  er  en  Række  Fremstillinger  af  Christi  Lidelseshistorie. 
1 østlige  Kappe  sees  Jesus  knæle  i Gethsemane  Have,  og  tilhøjre  ligge  de  sovende  Apostle.  Det  tilstødende 
Billede  er  meget  ødelagt,  men  synes  at  have  forestillet  Judas,  der  forraader  Jesus.  Billedet  i den 
tredie  Kappe  var  helt  tabt.  1 den  fjerde  Kappe  sees  Jesu  Pinsel  og  Hudfletning;  Bødlerne  have 
interessante  Dragter  fra  Slutningen  af  1 6de  Aarh.,  ligesom  i det  følgende  Billede  med  Tornekroningen. 
1 den  sjette  Kappe  fremstilles  Korsdragningen,  i den  syvende  Korsfæstelsen  og  i den  ottende 
Opstandelsen;  her  sees  Christus  med  en  Sejersfane,  hvori  et  Kors  i Form  af  et  T (Tau.). 

Om  Billederne  ere  plumpe  Renaissanceornamenter  med  Blomster  og  Snirkler.  Ribbernes 
Skjæringspunct  omfattes  af  en  Roset,  malet  i røde  og  gule  Farver.  Billederne  have  kun  lidet  kunstnerisk 
Værd  og  ere  vistnok  malede  i Slutningen  af  1 6de  Aarh. 

Efter  et  Sagn  skal  den  bekjendte  Ingeborg  Skeel  til  Voergaard  have  ladet  Malerierne  udføre, 
hvilket  ikke  strider  mod  Stilen  i Ornamenterne  og  Characteren  i Fremstillingerne,  og  støttes  af  Med- 
delelsen i Danske  Atlas  V.  294:  »Hun  lod  denne  Kierke  og  Capel  forandre  og  Voergaard  bygge  1586.« 


SÆBY,  Dronninglund  Herred. 

(Danske  Atlas  V.  238). 


»I  Hvælvingen  findes  Christian  IV.  Navn  og  Symbolum  med  det  Kgl.  Vaaben  og  Aarstal 
1647,  og  desforuden  har  været  10  Adelige  Vaabener  med  Aarstal  1648,  og  Initial-Bogstaverne  af  disse 
Navne:  Otte  Brahe  Pedersen,  Mette  Rosenkrands,  Jørgen  Arnfeld,  Riborg  Lindenov,  Friderich  Reetz, 
Ide  Skeel,  Hans  Ottesen  Skeel,  Birgitte  Lindenow,  Steen  Bilde,  Karen  Skeel,  som  formodentlig  alle 
have  været  Kirkens  Velgjørere,  men  disse  ere  nu  overkalkede«. 


TORSLEV,  Øster  Han  Herred. 

Ifølge  Danske  Atlas,  V.  309,  er  Kirken  »prydet  med  høje  Hvælvinger,  hvorunder  har  været 
en  rar  gammeldags  Malning«. 


ØSTER  SKJERNUM,  Horns  Herred. 

(Indberetn.  af  J.  Kornerup  1888). 


Paa  den  venstre  Side  af  Chorbuen  er  malet  en  5 Fod  hoj  Figur  af  St.  Michael,  der  vejer 
en  Sjæl  paa  en  Vægtskaal.  Den  er  meget  ufuldkommen  i Tegning  og  af  ringe  Kunstværd.  Paa  den 
anden  Side  af  Chorbuen  var  Spor  af  røde  Bladornamenter.  1 Buens  Underflade  var  Rester  af  Renaissance- 
ornamenter med  store,  slyngede  Blade,  Blomster  og  Drueklasser;  det  Hele  var  af  temmelig  almindelig  Art. 

SØNDER  NÆRAA,  Aasum  Herred. 

(Indberetn.  af  J.  Kornerup  1893.) 


Paa  begge  Sider  af  Skibets  Vægge  fandtes  svage  Spor  af  Kalkmalerier  fra  en  meget  tidlig  c.  1230. 
Tid;  senere  Indbygning  af  Hvælvinger  og  et  nyt  Vindue  paa  nordre  Væg  havde  forstyrret  og  ødelagt 
en  Del  af  dem. 

Maleriet  paa  nordre  Væg  er  af  megen  Interesse;  her  findes  en  Række  af  tydelige  Skikkelser, 
som  i Procession  drage  ud  fra  en  Borg.  Først  sees  en  Biskop  i Ornat  med  en  kronraget  Gejstlig 

ved  sin  Side,  der  bærer  et  stort  Processionskors;  bag  ham  gaa  fire  væbnede  Mænd,  den  ene  er  iført 

en  Kappe  med  udsyede  Lilier.  Tilhøjre  for  denne  Gruppe  sees  en  Høvding  omgivet  af  fem  Led- 
sagere, han  støtter  sig  til  et  bredt  Slagsværd,  hvis  Skede  er  omviklet  med  Sværdremmen.  Ved  Siden 
af  ham  sees  atter  en  Biskop  i Ornat  samt  fire  Munke  med  Hætter  over  Hovederne;  Billedet  er  her 
afsluttet  af  en  rød  Rammelinie.  Derefter  følger  et  andet  Billede:  en  Gruppe  af  Krigere  med  dragne 
Sværd  og  i Rustninger  fra  Begyndelsen  af  13de  Aarh.  synes  at  angribe  en  eller  flere,  som  har  havt 
Plads  paa  en  Opstilling  med  Dragehoveder,  der  har  Lighed  med  Forsiden  af  et  Skib  eller  Siden 
af  en  Stol.  Billedet  har  sikkert  en  historisk  Begivenhed  til  Grundlag,  som,  da  større  Partier 

nu  ere  tabte,  ikke  kan  udtydes.  Malerierne  have  forneden  en  smuk  å la  grecque  Bordt  med  fir- 

kantede Felter,  hvori  findes  smaa  Fremstillinger  fra  det  verdslige  Liv:  en  Mand,  der  graver,  en  anden 
der  skjærer  Sæden,  en  Vingaardsmand  samt  to  Mænd,  der  løbe  om  Kap. 

1 de  to  oprindelige  Vinduers  Lyssider  fandtes  ogsaa  gamle  Malerier.  1 det  ene  sees  paa 
venstre  Side  en  Kvinde  med  udslaget  Haar,  hun  holder  i venstre  Haand  en  Lilie ; paa  højre  Side 
staar  en  Mand,  som  støtter  sig  til  et  stort  Sværd;  han  bærer  en  rød  Kappe,  som  er  hæftet  til  venstre 

Skulder,  og  paa  Fødderne  udskaarne  Sko,  i den  venstre  Haand  holder  han  en  lille  rund  Gjenstand 

(Hostie).  Over  Figurerne  i Buens  Top  er  malet  en  Paafugl  med  udbredte  Vinger  (Udødeligheden). 

Underneden  paa  Væggen  er  Spor  af  et  Vaabenskjold  med  en  opretstaaende,  rød  Løve. 

I det  andet  Vindue  er  meget  svage  Levninger  af  noget  lignende  Figurer. 

Maleriernes  hele  Character,  Figurernes  Klædedragt,  Krigernes  Rustninger  og  Vaaben  hen- 
viser Arbejdets  Udførelse  til  første  Halvdel  af  13de  Aarh. 


8!' 


6o 


ODENSE  AMT. 


c.  1450. 


C 1450. 


C.  1460- 


C.  [460. 


AASUM,  Aasum  Herred. 

(Indberetn.  af  Magnus  Petersen  1 886.) 


Paa  Skibets  østlige  Hvælving,  over  Chorbuen,  fremdroges  et  ret  interessant  Billede  af 
Christus  som  Himmeldrot  siddende  paa  Regnbuen;  fra  hans  Glorie  udgaa  Lilien  og  Sværdet. 
Tilvenstre  knæler  Maria  og  fremviser  sit  blottede,  højre  Bryst*),  tilhøjre  Johannes;  at  det  her  er 
Johannes  Døberen,  viser  hans  Kamelhaarsklædning ; bag  ved  Maria  sees  Peter  med  Nøglen  føre  en 
Skare  nøgne  Sjæle  ind  i Himmerige,  og  bag  Johannes  drage  to  Djævle  de  fordømte  Sjæle  ind  i 
Helvedes  Gab.  Foroven  flyve  to  Engle  i lange  Klæder,  blæsende  i Horn  og  Basuner  (Tab.  XXIX,  6). 
Billedet  er  malet  med  en  vis  Friskhed  og  Lune,  og  i Klædernes  Foldekast  er  god  Tegning. 

Om  Ribber  og  Skjoldbuer  er  smukke  gothiske  Ornamenter,  men  temmelig  faa  Farver  ere 
anvendte  (Tab.  XXVIII,  2);  det  store  Billede  er  ogsaa  udført  med  meget  faa  Farver.  De  andre  Kapper 
og  Hvælvinger  bleve  ikke  undersøgte. 


FRUE  KIRKE,  Odense. 

(Dagbi.  19.  Aug.  1867) 


Paa  en  Hvælving  fandtes  under  et  tykt  Kalklag  et  Maleri  med  en  Fremstilling  af  Christi 
Korsfæstelse;  ved  Korsets  Sider  stode  Maria  og  Johannes.  Billedet  var  i en  saadan  Forfatning, 
at  man  fandt  det  rigtigst  atter  at  overhvidte  det.  Paa  Gjordbuer  og  Ribber  var  Rester  af  sildig 
gothiske  Decorationer. 


ST.  HANS  KIRKE,  Odense. 

(Berl.  Tid.  7.  Maj  1879.) 


Paa  Væggen  bag  Alteret  fandtes  et  gammelt  Kalkmaleri,  som  forestillede  Christi  Kors- 
fæstelse; Maria  og  Johannes  stode  ved  Siden  af  Korset.  En  lang  Indskrift  under  og  op  ad  Billedets 
ene  Side  var  ulæselig.  Paa  flere  Steder  i Hvælvingerne  og  paa  Væggene  var  malet  Cirkler  med 
Kors,  Indskrifter  samt  et  Par  Vaabenskjolde;  i det  ene  var  en  hvid  Bjørnefod  i blaat  Felt  (Bjørn). 
Om  Skjold-  og  Gjordbue  samt  paa  Ribberne  var  malet  Ornamenter  i sildig  gothisk  Stil. 


LUNDE,  Lunde  Herred. 

(Indberetn.  af  J.  Kornerup  1884.) 


Paa  nordre  Væg  ved  Choret  fandtes  nogle  Spor  af  malede  Ornamenter  samt  en  Christus- 
figur  med  en  Tornekrone  paa  Hovedet,  bag  ham  saas  en  Olding  iført  en  Hættekappe,  vistnok  Simon 
af  Cyrene;  tilhøjre  saaes  fire  Kvinder:  Christi  Moder,  Maria  Magdalena,  Maria  Salomo  og  Veronica. 


*)  Lucas,  Cap.  11,  27.  »Saligt  er  det  Liv,  som  bar  Dig,  og  det  Bryst,  som  Du  diede.« 

Maleriet  har  forestillet  Christi  Gang  til  Golgatha,  det  var  raat  udført  og  Figurerne  angivne  ved 
røde  Omrids. 

Paa  Chorbuens  Væg  fandtes  tilvenstre  et  næsten  udvisket  Maleri,  hvoraf  kun  en  bedende 
Figur  var  nogenlunde  tydelig;  Skibets  Gjord-  og  Skjoldbuer  vare  decorerede  med  Ornamenter  i 
rødbrun  Farve. 

Klædedragt  og  Ornamenter  henviser  Arbejdets  Udførelse  til  Tiden  efter  1 5de  Aarhundredes 
Midte.  Billederne  bleve  atter  overhvidtede. 


ST.  KNUDS  KIRKE,  Odense. 

(Tegninger  i Nationalmuseets  Archiv  af  Behrends.) 


Ved  Kirkens  Hovedrestauration  i 1872 — 75  fandtes  paa  Chorhvælvingerne  og  i det  nordre  c.  1470. 
Sideskib  en  Del  Rester  af  Kalkmalerier  fra  Slutningen  af  15de  Aarh.,  navnlig  ret  smukke  Ornamenter 
i gothisk  Stil  om  Skjoldbuer  og  Ribber  samt  Rosetter  i Hvælvingskrydsene.  Paa  en  Kappe  i den 
østlige  Hvælving  var  malet  Christi  Korsfæstelse;  tilhøjre  for  Crucifixet  saas  en  stor  Figur  af 
St.  Christoffer  støttende  sig  til  Træstaven  og  med  Jesusbarnet  paa  den  venstre  Skulder,  ved  hans 
Fødder  svømmede  tre  Fisk.  Tilvenstre  sees  St.  Georg  i Pladerustning  i Færd  med  at  støde  Spydet 
i Dragen  under  hans  Fødder.  I en  anden  af  Hvælvingens  Kapper  vare  svage  Spor  af  en  Biskop  i 
Ornat,  som  løfter  sin  Haand  til  Velsignelse.  1 en  tredie  Kappe  var  en  Helgenindefigur  med  Rosen- 
krands  om  Panden,  i højre  Haand  en  Stængel  med  hvide  Lilier  og  i venstre  en  ukjendelig  Gjenstand. 

I den  anden  Chorhvælving  var  et  Billede  af  Lykkehjulet;  i Modsætning  til  andre  Frem- 
stillinger af  dette  Billede  bestiger  her  den  unge  Mand  Hjulet  paa  den  højre  Side,  og  den  nedfaldende 

sees  paa  venstre;  øverst  sidder  en  Mand  overskrævs  paa  Hjulet,  og  under  dette  ligger  en  Mand  paa 

Maven.  Ved  Figurerne  er  malet:  » regnabo , regno,  regnavi*  ; det  er  temmelig  raat  malet  ligesom  nogle 
Brystbilleder  med  vrængende  Ansigter  og  udrakte  Tunger,  der  findes  malede  i Hvælvingskapperne. 

Paa  en  Væg  fandtes  Christian  den  Fjerdes  kronede  Navneciffer  og  Aarstallet  1588;  de 

følgende  Kongers  Ciffre  havde  ligeledes  været  malede  paa  Muren,  men  bleve  ommalede  1826  paa 

Blikplader  *). 

Hvad  der  nu  findes  malet  i Kirken  er  udført  efter  den  sidste  Hovedrestauration  i 1875. 


SKOVBY,  Skovby  Herred. 

(Indberetn.  af  Magnus  Petersen  1895.) 


I Jacob  Madsens  Visitatsbog  Side  301  er  anført  om  Skovby  Kirke  1590:  »En  stor  Huelling 
nederst  i Kirken;  under  Kirken  Lofft  malet;  Lofft  under  Choret .« 

Ved  en  Undersøgelse  i Kirken  fandtes  Alterbordets  Forside  beklædt  med  fire  Brædder,  c.  1480. 
hvorpaa  var  malet  et  Billede.  Brædderne  vare  3 Al.  4 Tom.  lange,  og  Maleriet  havde  en  Form, 
som  ikke  passede  til  en  Altertavle,  hvilket  end  tydeligere  viste  sig  ved,  at  ved  begge  Enderne  af 
Maleriet  vare  Brædderne  umalede  i en  Brede  af  8 Tommer.  Det  maa  sikkert  antages,  at  Maleriet  har 
hørt  til  det  omtalte  malede  Loft  og  dannet  en  Fylding  i samme,  saaledes  at  de  umalede  Dele  have 
været  dækket  af  Bjælkerne. 


Mumme:  »St.  Knuds  Kirke«,  S.  108. 

Selve  Maleriet  er  malet  paa  den  længste  Led,  2 Al.  12  Tom.  bredt  og  1 Al.  3 Tom.  højt, 
og  fremstiller  Treenigheden:  Gud  Fader  sidder  tilhøjre  paa  en  Thronstol,  iført  en  rigt  prydet 
Kaabe,  med  Pavekrone  paa  Hovedet  og  højre  Haand  velsignende  oprakt,  medens  den  venstre  holder 
Verdenskuglen.  Ved  Siden  af,  paa  samme  Sæde,  sidder  Christus  med  Korset  i venstre  Arm  og  højre 
Haand  holdende  ved  Saaret  i Siden.  Imellem  dem  staar  Duen,  den  hellige  Aand,  med  udbredte 
Vinger.  Til  begge  Sider  sees  Grupper  af  Engle  i lange  Klæder,  de  forreste  holde  Christi  Tortur- 
redskaber i Hænderne:  Marterpælen,  Spydet,  Svøben,  Svampen  og  Sømmene. 

Billedet  er  udført  med  megen  Kunst  og  i ganske  samme  Character  som  flere  af  Malerierne 
paa  Altertavler  i Fyen  (Frørup  og  Vindinge)  og  i Aarhus  Domkirke  og  stammer  fra  samme  Tid, 
c.  1480.  Særligt  godt  malede  ere  Gud  Faders  og  Christi  Ansigter  samt  Draperierne*). 


BELLINGE,  Odense  Herred. 

(Indberetn.  af  J.  Kornerup  1884.) 


1 Chorets  Hvælving  fandtes  paa  en  Kappe  et  Billede  af  Christus  med  Moses  paa  den  ene 
og  Elias  paa  den  anden  Side;  Fremstillingen  havde  ikke  noget  kunstnerisk  Præg,  Figurerne  havde 
endog  et  vist  karikaturagtigt  Udseende.  Paa  Buerne  og  Ribberne  vare  meget  raa  og  smagløse 
Ornamenter. 

Paa  Skibets  østlige  Hvælving  fremdroges  følgende  Billeder:  1)  Den  hellige  Aands  Komme 
til  Apostlene;  Maria  sidder  i deres  Midte  og  læser  i en  Bog.  2)  Jehova  giver  Moses  Lovens  Tavler. 
3)  De  jødiske  Spejdere,  som  bære  Drueklasen.  4)  Elias  Offer  og  Baals  Præster;  Elias  er  klædt  i 
Franciskanermunkenes  Dragt.  I Buernes  Spidser  er  malet  Profeter  samt  andre  Figurer  med  Skrift- 
ruller i Hænderne. 

Paa  den  vestlige  Hvælving  var  følgende  Fremstillinger:  i østlige  Kappe  Nadverens  Ind- 
stiftelse: Jesus  sidder  midt  imellem  Apostlene,  een  af  dem  stanger  sine  Tænder  med  en  Pind; 
Johannes  hviler  sit  Hoved  ved  Jesu  Bryst,  foran  knæler  en  Skikkelse  (Judas?),  som  modtager  Hostien 
af  Jesus.  I søndre  Kappe  sees  Jesu  Fremstilling  for  Pilatus:  to  Drabanter  staa  ved  den  bundne 
Jesus,  Pilatus  er  klædt  i østerlandsk  Dragt  og  har  en  phrygisk  Hue  paa  Hovedet;  en  Page  holder  en 
Skaal  frem  for  ham,  hvori  han  toer  sine  Hænder.  Paa  den  vestre  Kappe  er  et  naivt  Billede  af 
Christi  Himmelfart,  man  seer  alene  den  nederste  Del  af  Christi  Legeme  og  paa  Klippen  hans 
Fodspor;  Maria  og  Apostlene  ere  samlede  nedenfor.  I nordre  Kappe  er  en  Fremstilling  af  Manna- 
regnen i Ørkenen,  Moses  staar  med  sin  Stav  og  bag  ham  Aron  i rød  Kappe;  tilhøjre  sees  Jøderne, 
som  opsamle  Mannaen,  smaa,  runde  Skiver,  der  ere  mærkede  med  et  Kors.  I Kappens  Spidser  er 
malet  to  Figurer  med  Skriftsedler,  hvorpaa  staar:  *Sorobabel  og  Dorit*.  Endvidere  er  i samme 

Hvælving  et  Billede  af  Abraham  med  Sønnen  Isak,  der  bærer  Brændet  til  Offerbaalet.  Paa  Hvæl- 
vingen under  Taarnet  er  fremstillet  Jesus  i Gethsemane;  han  knæler  foran  Kalken,  medens 
Apostlene  ligge  sovende  ved  Siden  af  ham.  To  andre  Billeder:  Tornekroningen  og  Hudfletningen 
findes  ogsaa  her**).  I Kappefligene  er  malet  enkelte  Figurer,  nemlig  en  godt  tegnet  Narrefigur,  der 
slaar  paa  en  Tromme  (Tab.  XXIX,  2)  og  en  Figur  i en  Munkekutte  med  en  Seddel  i Haanden, 
hvorpaa  er  skrevet:  » macabeus s samt  en  Mand,  der  holder  en  Papirrulle,  hvis  Skrift  er  udslettet. 


*)  I Jannerup  Kirke  ved  Thisted  (Side  46)  er  et  malet  Træloft  endnu  bevaret.  Skjondt  Billederne  i disse  Kirker  ikke 
ere  Kalkmalerier,  anfores  de  dog  her  i deres  Egenskab  af  Loftdecorationer. 

**)  I Jakob  Madsens  Visitatsbog  Side  36  omtales  1589  Kirken  saaledes:  »Smaa  4 Hvellinger  malet  met  Paszen  oc 
allehånde  gambel  Verk.« 

1 Buen  imellem  Skibet  og  Taarnet  er  malet  plumpe  Ornamenter,  hvorunder  staar  følgende 
Skrift:  » Anno  dni.  millesimo  qvadringentesimo  nonagesimo  sexto  hcec  pictura  completa  fait  per  manus 
ebonis  olai  et  simonis  petri « (Tab.  XXIX,  2). 

Paa  den  nordre  Væg  i Skibet  er  et  Billede  af  Gangen  til  Golgatha;  Simon  af  Cyrene 
er  iført  en  mærkelig  middelalderlig  Dragt;  bag  Jesus  gaa  Maria  og  Johannes  med  sørgende  Miner; 
en  Soldat  drager  Jesus  frem  i et  Reb,  en  anden  gaar  foran  med  en  Bøsse  under  Armen,  medens  han 
blæser  i en  krum  Trompet;  paa  et  Skriftbaand  staar:  » miserere  nobis  domine,  Jhs.  Criste .« 

1 den  mellemste  Hvælving  kunde  Hvidtelagene  ikke  afdækkes  paa  Grund  af  dens  Skrøbe- 
lighed. Paa  Væggen  derunder  fandtes  et  Maleri  af  Korsfæstelsen:  ved  højre  Side  af  Korset  staar 
Maria,  som  støttes  af  Johannes,  ved  den  anden  Side  staar  Høvedsmanden  med  sine  Soldater,  iførte 
Pladerustninger;  han  peger  op  mod  den  Korsfæstede;  af  Longinusfiguren  med  Spydet  saas  kun 
svage  Rester.  Endvidere  var  paa  samme  Væg  malet  en  St.  Georg  i Kamp  med  Dragen. 

En  Del  af  Billederne  ere  restaurerede  af  Professor  J.  Kornerup  1884. 


TOMMERUP,  Odense  Herred. 

I Jacob  Madsens  Visitatsbog  Side  42  er  anført  under  Aar  1589:  »Alteret  op  til  Muren,  oc  c.  1589. 
malet  paa  Muren  Ch  risti  Dob  i Jordans  Flod.  Sedet  geniculatus,  Johannes,  vestitus  suis  pilis, 
ipsi  infundit  aqvam.« 

Det  anføres,  at  der  ingen  Altertavle  fandtes,  hvorfor  det  maa  antages,  at  Maleriet  er 
traadt  i dens  Sted. 


SØBY,  Aasum  Herred. 

I Jacob  Madsens  Visitatsbog  Side  60  anføres  under  1590:  »Huellinger  4,  Herlige  rød  Lofft 
met  forgylt  Sterner  paa  offuer  Koret.« 


SANDERUM,  Odense  Herred. 

(Indberetn.  af  J.  B.  Løffler  1882,  Tegninger  i Nationalm.  Archiv  af  Behrends.) 


Paa  Chorets  Hvælving  fremdroges  ret  godt  bevarede  Malerier  med  Fremstillinger  af  c , 
Christus  for  Pilati  Domstol,  Bespottelsen,  H udflettelsen , Christi  Fremstilling  for  Folket  og 
Tornekroningen;  i det  sidste  er  tilvenstre  fremstillet  en  Mand,  der  med  den  ene  Haand  svinger 
sin  Hue,  medens  han  i den  anden  holder  en  Skriftseddel,  hvorpaa  staar:  »Ave  rex  judeorum,  judeorum .« 

I Skibets  østlige  Hvælving  fandtes  ligeledes  Malerier.  Paa  nordre  Kappe  sees  St.  Peter 
at  føre  en  Række  af  gode  Sjæle  hen  mod  Himmeriges  Port;  tilhøjre  staar  en  Mand  ifort  Kardinal- 
dragt: rød  Kaabe  og  Hat;  han  holder  en  Stav  med  Patriarkkors  i Haanden;  bag  ham  staar  en  Biskop. 
Over  Billedet  svæver  en  Engel  i lange  Klæder  og  blæser  i en  Basun. 

I den  næste  Kappe  sees  Dommedag,  hvor  Djævlene  husere  i Helvede;  dette  er  frem- 
stillet som  et  phantastisk  formet  Dyresvælg,  der  alt  har  opslugt  en  Del  Fordømte.  En  underlig  blaa 
Djævel  har  under  sig  en  nøgen  Kvinde,  som  han  slaar  med  en  brændende  Fakkel;  en  anden,  hornet 

Djævel  trækker  en  Kvinde  hen  mod  Svælget;  en  tredie  trykker  en  Kvinde  paa  en  lysten  Maade 
ind  til  sig. 

I den  tredie  Kappe  var  et  Billede  af  St.  Anna  med  den  kronede  Maria  og  Jesusbarnet; 
ved  Siden  af  dem  saas  Joseph.  I den  fjerde  — østlige  — Kappe  vare  Billederne  utydelige  og 
næsten  udslettede. 

Paa  Taarnets  nordre  Væg  fandtes  et  Billede  af  Christus,  der  fæstes  paa  et  liggende 
Kors;  et  nyere  Vindues  Indsættelse  har  forstyrret  Maleriet. 

Nogle  af  Billederne  vare  ret  godt  malede,  andre  derimod  meget  plumpt  og  raat;  Udførelsen 
er  næppe  ældre  end  fra  Slutningen  af  15de  Aarh. 


ASSENS,  Baag  Herred. 

(Tegninger  af  Behrends  1884  i Nationalm.  Archiv  ) 


c.  1500.  Paa  Hvælvingerne  i Sideskibene  ere  Ribber  og  Gjordbuer  prydede  med  smukke  Orna- 

menter og  Decorationer  i blaa  og  røde  Farver.  1 Skjoldbuernes  Spidser  er  stiliserede  Lilier,  lige- 
ledes malede  blaa  og  røde.  Ornamenternes  Stil  henviser  Arbejdets  Udførelse  til  omtrent  Aar  1500. 


KJÆRUM,  Baag  Herred. 

(Indberetn.  af  Erik  Schiødte  1886  og  J.  V.  Petersen  1890.) 


Kirkens  Hvælvinger  vare  decorerede  med  smukke,  slyngede  Ornamenter  i lys-  og  mørkgule 
samt  røde  Farver;  den  nederste  Del  af  Væggene  var  malet  som  Draperier. 

Paa  den  østlige  Hvælving  i Skibet  fandtes  malet  et  Skjold  med  et  Bomærke;  omkring 
Skjoldet  var  smukke  Ornamenter  med  Englehoveder  o.  s.  v.  Ved  Siden  af  det  var  et  slynget  Baand, 
hvori  stod:  CHRISTOFFER  NIELSEN  samt  et  utydeligt  Aarstal. 

Ornamenternes  hele  Character  og  Stil  henviser  Arbejdet  til  Begyndelsen  af  1 6de  Aarh.*). 
Paa  den  nordre  Væg  fandtes  enkelte  Spor  af  Maling  fra  samme  Tid. 


VISSENBJERG,  Odense  Herred. 

(Indberetn.  af  Magnus  Petersen  1892.) 


Cjordbuer  og  Ribber  i Skibet  vare  malede  med  skælformede  Decorationer  i graa  og  sorte 
Farver.  Paa  Skibets  Vægge  fandtes  Spor  af  Maling,  men  Intet  af  nogen  Betydning  blev  fremdraget; 
paa  den  nordre  Væg  fandtes  følgende  Indskrift  malet  med  en  gulgraa  Farve  i tre  Linier: 

NICOLAVS  M1CHAELIS  154?. 

Den  øvrige  Maling  var  vistnok  fra  samme  Tid. 


*)  I Jakob  Madsens  Visitatsbog  Side  354  omtales  Kirken:  » Malet  inden  vdi « (1589). 

KJØNG,  Baag  Herred. 

(Indberetn.  af  J.  Kornerup  1885.) 


I Chorets  to  Hvælvinger  vare  Ribber  og  Buer  decorerede  med  Bladslyngninger  i rode  og  1565. 
gule  Farver  i en  sild ig-gothisk  Stil.  Paa  den  vestlige  Kappe  var  Rester  af  en  Indskrift,  hvoraf  kun 
Ordene  » opus  completum « samt  Aarstallet  1563  kunde  læses. 

Paa  Skibets  Hvælvinger  fandtes  lignende  Decorationer. 


MUNKEBO,  Bjerge  Herred. 

(Indberetn.  af  Magnus  Petersen  1893.) 

I en  Hvælvingskappe  over  Triumfbuen  fandtes  en  halvt  udslettet  Maling  fra  Slutningen  af  c.  1595. 
16de  Aarh.;  den  bestod  nærmest  af  Renaissanceornamenter,  Engle  o.  s.  v.  copierede  efter  Over- 
stykket paa  Altertavlen  fra  1592.  Imellem  Ornamenterne  var  et  latinsk  Ordsprog,  malet  med  rød 
Farve:  »HOD1E  MIHI,  CRAS  TIBI.« 

Paa  nogle  af  Skjoldbuerne  fandtes  ogsaa  Renaissanceorneringer  malede  Graat  i Graat. 

Efter  en  ældre  Indberetning  skulde  der  ved  en  Reparation  paa  nordre  Væg  være  fundet 
Kalkmalerier,  »der  ikke  kunde  fremdrages  sammenhængende  paa  Grund  af  Granitvæggens  Ujævn- 
heder«; ved  fornyet  Undersøgelse  fremkom  paa  denne  Væg  kun  Levninger  af  en  Indskrift,  hvor 
alene  Navnet  * Christensen « og  Ordet  » Himmerikes  Rigis « vare  læselige. 

GUDME,  Gudme  Herred. 

(Undersøgelse  af  Magnus  Petersen;  Henry  Petersen:  »Gudme  Kirke«  i Kirkehist.  Samlinger,  3.  Række,  2 B.) 

I 1876  fandtes  Spor  af  Kalkmalerier  som  viste,  at  Kirken  har  havt  malede  Decorationer  før 
Hvælvingernes  Indbygning,  navnlig  paa  Skibets  Nordside  og  Sydsiden,  hvor  der  var  Rester  af  en 
Mariefigur  med  Christi  blodige  Legeme  paa  Skjødet.  Endvidere  fandtes  paa  Chorets  Vægge  Rester  af 
Malerier  med  Christi  Lidelseshistorie:  paa  nordre  Væg  Christi  Fremstilling  for  Folket  og 
Hudstrygningen;  paa  søndre  nogle  Bygninger,  som  vistnok  har  forestillet  Jerusalem;  paa  østre  Christi 
Gang  til  Golgatha,  dette  var  det  bedst  bevarede  af  Malerierne. 

1 Skibet  vare  Hvælvingerne  decorerede  paa  en  underlig  planløs  Maade;  stiliserede  Lilier, 
Vindrueklaser,  Kors  og  Monogrammer  vare  spredte  over  Kapperne;  saaledes  var  den  østligste  Kappe 
over  Chorbuen  bedækket  med  denne  Sammenblanding,  tilligemed  enkeltstaaende  Bogstaver  samt:  » ave 
maria — =£«;  endelig  en  plump  malet  Eenhjørning,  hvorunder  1488  og  Bomærker:  ^ Opad  Rib- 
berne var  Siksakprydelser,  som  i Krydset  samledes  i smukke  Rosetter. 

Paa  Skibets  vestlige  Væg  fandtes  Rester  af  et  Billede  med  St.  Georgs  Kamp  med  Dragen. 
Maleriet  var  blevet  ødelagt  ved  Aabningen  af  en  Bue  ind  til  Taarnet;  af  Prindsessen  og  Kongen  var 
en  Del  endnu  synlig,  den  sidste  bar  paa  Hovedet  en  rød  Hue  og  om  Skuldrene  en  Pelskaabe.  Over 
Buen  var  — paa  et  yngre  Hvidtelag  — malet  følgende  Indskrift:  »pax  huic  domui  et  omnibus  habitan- 
tibus  in  ea .«  Hele  den  nederste  Del  af  Skibets  Vægge  var  paa  begge  Sider  bemalet  med  et  Tærning- 
mønster  i røde,  hvide  og  gule  Farver,  der  var  ret  pynteligt  udført.  I de  ydre  Hvidtelag  fandtes 
Malinger  udførte  henved  Aar  1700  ved  Foranstaltning  af  Jørgen  Skeel  til  Broholm. 

En  Del  af  Malerierne  paa  Hvælvingerne  og  Væggene  bleve  restaurerede  af  Prof.  J.  Kornerup 
1877,  paa  Bekostning  af  Kammerherre  F.  Sehested  til  Broholm. 


KLOSTERKIRKEN  i Svendborg*). 

Ved  Nedbrydelsen  af  Kirken  1828—29  bemærkedes  Spor  af  flere  Malerier  paa  Væggene; 
i Nationalmuseets  Archiv  findes  et  lost  Blyantsrids,  hvorpaa  er  tegnet  to  Medailloner,  der  skulle  have 
været  malede  paa  en  af  Kirkens  Vægge.  1 den  ene  sees  en  knælende  Mand  og  i den  anden  en 
knælende  Kvinde,  foran  hver  er  et  Vaabenskjold ; i det  foran  Kvinden  synes  at  være  en  horizontalt 


*)  Nord.  Tidsskrift  for  Oldk.  III,  1836,  S.  315. 

liggende  Vinge.  Begge  Medailloner  omfattes  af  en  Ramme  med  ulæselige  Minuskelindskrifter.  Det 
maa  antages,  at  Billederne  have  været  Portraiter  af  Kirkens  Velgjørere. 

At  disse  Billeder  have  været  synlige  før  Nedbrydningen  fremgaar  af  H.  C.  Andersens  »Kun 
en  Spillemand«  Side  44,  hvor  det  omtales,  at  der  i Aaret  1827  var  »Frescomalerier«  i Forbindelse 
med  Munkeskrift  rundt  om  paa  Væggene. 


HERRESTED,  Vinding  Herred. 

(Tegninger  i Nationalm.  Archiv  af  Behrends.) 


Kapperne  i Chorets  Hvælving  vare  bedækkede  af  en  rig  og  smuk  Ornamentering  bestaaende 
af  Blomster,  Løvværk,  Fugle  m.  m.;  i hver  Kappespids  var  malet  en  legemstor  Figur  af  en  Helgen 
eller  Helgeninde,  nemlig:  Apostlene  Peter,  Andreas,  Thomas,  Mathias  og  to  utydelige  Figurer; 
St.  Barbara  med  Taarnet  og  endelig  St.  Catharina  med  Sværd  og  en  Bog  i Haanden,  paa  hvis 
Blade  var  malet  med  vexelvis  røde  og  sorte  Bogstaver:  » Vir  go  sancta  katarina  grcciæ  gemma  urbe 
Alesandrina  . . . .« 

I en  af  Kapperne  er  malet:  » Anno  dni  mdxix. « Ornamenternes  Stil  passe  til  dette  Aarstal. 


LANGAA,  Gudme  Herred. 

(Indberetn.  af  Magnus  Petersen  1885.) 


Kirken  har  havt  Malerier  paa  alle  Væggene,  medens  Hvælvingerne  kun  have  været  decoreret 
paa  almindelig  Maade  med  Siksakprydelser  og  tarvelige  Ornamentrosetter  i Hvælvingskrydsene. 

Paa  Væggene  fandtes  Fragmenter  af  Malerier:  paa  nordre  Mur,  under  den  østlige  Hvælving, 
saas  en  Mand  med  draget  Sværd  og  nedenfor  en  Arm,  som  udstrakte  sig  afværgende  mod  ham  — 
vistnok  en  Del  af  et  Billede  med  Christi  Tilfangetagelse  i Gethsemane.  Under  den  anden 
Hvælving  var  en  siddende  Figur,  der  holder  Haanden  frem  foran  sig,  bagved  sees  nogle  Bygninger; 
formentlig  forestiller  det  Peter,  efter  hans  Fornægtelse  af  Christus.  Tilhøjre  paa  samme  Væg  er  Spor 
af  en  nøgen  Kvinde  omgivet  af  Ild;  en  Djævel  med  store  Kloer  griber  hende  (Dommedag).  Paa 
den  sydlige  Væg  var  spredte  Rester  af  St.  Georgs  Kamp  med  Dragen;  Fremstillingen  har  optaget 
hele  Væggen. 

Den  oprindelige  runde  Triumfbue  er  ombygget,  hvorved  dens  Midtparti  har  faaet  en  uregel- 
mæssig Form;  paa  Underfladen  fandtes  derfor  kun  Billeder  nedad  dens  Sider;  paa  den  sydlige  er 
Christi  Opstandelse:  han  træder  frem  af  Graven  med  Sejersfanen  i Haanden;  ved  Siden  af  ham 
sees  Kisten  med  det  bortskudte  Laag.  Paa  den  nordlige  Side  i Buen  er  fremstillet  Christus  for 
Pilati  Domstol  (Tab.  XXIX,  1);  Christus  føres  af  to  Drabanter  bunden  frem  for  Pilatus,  som  sidder 
paa  Dommersædet  i Begreb  med  at  toe  sine  Hænder  i et  Fad,  som  en  lille  Page  knælende  rækker 
frem.  Paa  en  Seddel  over  hans  Hoved  staar:  » Accepta  aqva  lavit  manus  coram  populo  dicens  innocens 
ego  sum  a sanguine.  math.  27.« 

De  to  Billeder  i Triumfbuen  samt  Decorationerne  i Hvælvingerne  bleve  restaurerede  af 
Magnus  Petersen  paa  Bekostning  af  Kirkeejeren,  Greve  Moltke-H vitfeldt. 

FRUE  KIRKE,  Svendborg. 

(Indberetn.  af  Ove  Petersen  og  J.  Kornerup  1884.) 


Paa  Skibets  søndre  Væg  fandtes  Spor  af  en  malet  Engel  med  en  Basun  i Haanden,  og  i 
søndre  Korsfløj  en  anden  Engel  i Legemstørrelse  med  et  Flammesværd. 

I nordre  Korsfløj  fandtes  flere  »Indvielseskors«  malede  med  blaa  og  røde  Farver. 

Paa  Chorets  Vægge  saaes  svage  Spor  af  Maling;  kun  3 Vaabenskjolde  vare  nogenlunde 
tydelige,  i det  ene  Skjold  var  3 Gjæs*);  i det  andet  to  horizontalt  liggende  Halvmaaner  og  derover 
2 Stjerner;  det  tredie  var  næsten  udslettet.  Alt  var  meget  fragmentarisk  og  kunde  ikke  bevares. 


OURE,  Gudme  Herred. 


Ifølge  Jakob  Madsens  Visitatsbog  Side  181,  har  Kirken  1589  havt  Malerier  med  Christi 
Lidelseshistorie:  » Tornet  uhvald  oc  Dor  for  inden  til  Kerken  oc  uden  . ...  Er  aldsammen  malet 
Christi  pass.  oc  i Choret  ocsaa.«. 


GISLEV,  Gudme  Herred. 

(Meddelelse  af  Dr.  Henry  Petersen.) 


I Kirken  findes  Kalkmalerier  fra  Slutningen  af  15de  Aarh  med  Fremstillinger  af  Jesu 
Historie.  Malerierne  ere  ikke  af  stort  Kunstværd;  efter  en  Ildsvaade,  som  overgik  Kirken,  bleve  de 
restaurerede  1878  paa  Bekostning  af  Jægermester  Lindegaard  til  Lykkesholm. 


TULLEBØLLE,  Langelands  Norre  Herred. 

(Indberetn.  af  J.  B.  Loffler  1875.) 


I Skibets  østlige  Hvælving  fandtes  i 1874  et  Kalkmaleri  paa  Kappen  over  Chorbuen,  det 
forestillede  Dommedag;  kort  Tid  efter  blev  det  overhvidtet. 


*)  En  Familie  Gaas  eiede  Godser  paa  Langeland  og  fik  af  Christian  den  Tredie  Fornyelse  af  sit  Adelskab  samt  Vaaben: 
3 hvide  Gjæs  paa  rød  Bund.  Dansk  Adelslexikon  S.  165. 

BREGNINGE,  Æro  Herred. 

(Indberetn.  af  J.  Kornerup  1870.) 

Paa  Chorets  Hvælving  fandtes  Rester  af  temmelig  tarvelige  Decorationer,  som  tillige  vare 
meget  raat  udførte.  1 Skibet  fandtes  ingen  Maling. 


RISE,  Æro  Herred. 

(Indberetn.  af  Henry  Petersen  1884.) 


Paa  Hvælvingskapperne  i den  vestlige  Ende  af  Kirken  fandtes  raat  malede  Decorationer 
fra  en  sen  Tid.  Forskjellige  Forsøg  paa  at  fremdrage  en  mere  omfattende  Decoration,  særligt  Figur- 
malerier, førte  ikke  til  det  forønskede  Resultat. 


c.  1240. 


c.  1250. 


c.  1250. 

VESTER  ULSLEV,  Musse  Herred. 

(Indberetn.  af  Magnus  Petersen  1879.) 


Over  Skibets  Hvælvinger  fandtes  spredte  Levninger  af  meget  udviskede  Decorationer  paa 
Væggene  og  om  de  gamle  Vinduer. 

Malingen  er  vistnok  samtidig  med  Kirkens  Opførelse  hen  mod  Midten  af  13de  Aarh. 


BREGNEDE,  Musse  Herred. 

(Indberetn.  af  Magnus  Petersen  1879.) 


Tæt  ved  øverste  Afslutning  af  østre  Mur  over  Skibets  Hvælvinger  er  Spor  af  en  malet 
Bordt  med  smukke,  romanske  Ornamenter;  under  Bordten  er  Levninger  af  en  Række  Arcader,  der 
vistnok  hver  har  omsluttet  en  Figur,  som  Hvælvingens  Indbygning  har  forstyrret. 

Tilvenstre  paa  den  nordre  Mur  i Choret,  over  Hvælvingen,  er  en  lignende  Bordt;  under 
den  er  Spor  af  tre  Helgener  med  Glorier  om  Hovederne,  én  af  dem  holder  et  Kors  i den  højre 
Haand;  hen  ad  Væggen  er  sikkert  flere  lignende  Figurer,  som  nu  ere  dækkede  af  Hvælvingen.  Bunden 
om  Figurerne  bærer  Spor  af  at  have  havt  en  rødbrun  Farve  ligesom  i Saxkjøbing  Kirke  (see  Side  73). 


TAARS,  Musse  Herred. 

(Indberetn.  af  Magnus  Petersen  1878.) 


Paa  den  nordre  Mur  ovenover  Skibets  Hvælvinger  findes  Levninger  af  en  3 Fod  bred 
Bordt  med  smukt  slyngede,  romanske  Ornamenter,  malede  paa  en  glat  Puds  med  røde  og  gule  Farver. 
Efter  Stilen  i Ornamenterne  maa  Malingen  være  udført  i Midten  af  13de  Aarh. 

ESKILDSTRUP,  Falster  Nørre  Herred. 

(Indberetn.  af  J.  Kornerup  og  Undersøgelse  af  Magnus  Petersen  1893.) 


Over  Chorbuen  ud  mod  Skibet  fremdroges  en  Række  Glorier,  som  maatte  antages  at  have 
hørt  til  en  Frise,  hvor  Christus  og  nogle  Helgener  havde  været  malede;  af  Figurerne  vare  kun 
meget  ubetydelige  Rester  tilbage.  Paa  Væggene  i Choret  fandtes  under  Hvidtelagene  en  fin,  glittet 
Puds  og  paa  denne  Levninger  af  Malerier,  der  tildels  vare  dækkede  af  den  senere  indbyggede 
Hvælving.  Et  Maleri  forestiller  Flugten  til  Ægypten:  Joseph  fører  Æselet,  paa  hvilket  Maria 
sidder  med  Barnet.  Et  andet  Maleri  — paa  østre  Side  af  Vinduet  — fremstiller  en  kronraget  Præst 
med  en  Bog  i Haanden  og  to  Chordrenge  bærende  Kjerter;  Drengene  ere  iførte  lange  Klæder; 
længere  tilhøjre  sees  en  kvindelig  Skikkelse,  der  udstrækker  Hænderne  bedende  mod  et  Alter;  det 
øvrige  er  skjult  af  Hvælvingen. 

1 Apsis  Halvhvælving  fandtes  lignende  Glorier  som  paa  Chormuren;  skjønt  meget  svagt  og 
udvisket,  kunde  det  sees,  at  det  var  et  Billede  af  Christus  siddende  i Højsædet  omgivet  af 
Evangelisternes  Emblemer,  der  svæve  udenfor  den  mandelformede  Glorie.  Ved  Siden  af  Christus 
sidder  Jomfru  Maria,  som  modtager  Himmelkronen  af  hans  venstre  Haand,  medens  han  i højre 
holder  et  Scepter.  Til  venstre  Side  staa  to  Figurer,  den  ene  St.  Peter  med  Nøglen,  den  anden  har 
Krone  paa  Hovedet,  Scepter  i den  ene  og  Palmegren  i den  anden  Haand,  over  Skuldrene  bærer  han 
en  rød  Kappe,  formentlig  er  det  St.  Knud  Konge. 

Tilhøjre  er  to  andre  Figurer,  hvoraf  den  ene  med  Sværd  i Haanden  er  Paulus;  den 
anden  Figur  — med  langt  sort  Skjæg  — - bærer  i Hænderne  en  cirkelrund  Gjenstand , hvori  der 
sikkert  har  været  malet  et  Lam,  det  maa  derfor  antages,  at  Figuren  forestiller  Johannes  Døberen 
(see  Billedet  fra  Taars,  Tab.  XI,  5). 

Under  Maria  og  Christus  var  Spor  af  en  bred  Frise  med  Billeder  af  Christus  og  de 
12  Apostle;  og  om  Forkanten  af  Apsis  fandtes  enkelte  Partier  af  en  smuk  romansk  Bordt.  Efter 
Billedernes  hele  Character  og  sildig-romanske  Stil  maa  man  sætte  Udførelsen  til  Slutningen  af 
1 3de  Aarhundrede. 


ØSTOFTE,  Fuglse  Herred. 

(Indberetn.  af  Egil  Petersen  1886.) 


Paa  den  østlige  Væg  i Skibet  findes  over  Hvælvingerne  malet  en  Række  siddende  Figurer 
med  Glorier  om  Hovederne;  mindst  otte  Figurer  kunne  skjelnes,  som  formentlig  forestille  Apostle. 
Billedet  antages  at  stamme  fra  den  romanske  Tid. 


STUBBEKJØB1NG,  Falster  Nørre  Herred. 

(J.  Kornerup  i Aarb.  f.  n.  Oldk.  1884,  S.  97  og  Indberetn.  af  Samme  1881.) 

Paa  Skibets  nordre  Væg  opdagedes  under  Rester  af  yngre  Billeder  et  Kalkmaleri,  der  c 
havde  strakt  sig  i en  Længde  af  henved  6 Alen;  Maleriets  Bund  var  blaagraa  og  dækket  af  et  fint 
Mønster,  hvorover  var  malet  tre  Rækker  gothiske  Arkader  med  røde  Søjler.  I øverste  Række  var 
Serapher  og  Engle,  i den  mellemste  sex  Apostle;  i den  nederste  vare  Figurerne  udslettede.  Efter 


:.  1270. 


c.  1 300. 

Malemaaden  og  Billedets  Character  synes  Arbejdet  at  være  udført  al  fresco  i Midten  af  14de  Aarh. 
(Tab.  XV,  2);  Billedet  er  nu  tabt. 

Paa  den  østlige  Væg  over  Triumfbuen  fandtes  et  Maleri  omtrent  fra  samme  Tid:  midt 
over  Buen  saas  Christus  i Højsædet,  omgivet  af  den  mandelformede  Glorie;  i Hjørnerne  over  og 
under  Glorien  var  de  fire  Evangelistemblemer  og  allernederst  Veronicas  Dug  med  Christushovedet. 
Til  begge  Sider  var  Spor  af  Apostelfigurer  staaende  under  en  Række  af  Rundbuer;  Figurerne 
vare  stive  og  ukunstnerisk  behandlede.  Omkring  Triumfbuen  var  en  tolv  Tommer  bred  Bordt  med 
et  smukt  slynget,  romansk  Ornament  (Tab.  XIV,  1). 

Omtrent  halvandet  hundrede  Aar  senere  synes  dette  Billede  at  være  bleven  overmalet  med 
en  lignende  Fremstilling,  hvoraf  Rester  endnu  fandtes,  nemlig  den  mandelformede  Glorie  samt  en 
kronet,  knælende  Maria  og  to  Rækker  Apostle  med  Navne  under  Figurerne.  Nedenfor  var  frem- 
stillet Dommedag  med  de  gode  Sjæle,  der  føres  bort  af  en  Engel,  og  de  onde  af  en  Djævel. 

Begge  Malerier  ere  nu  tabte,  men  det  ældste  er  paany  opmålet  af  Prof.  Kornerup  1881*). 

I Chorets  forreste  Hvælving  var  Levninger  af  et  Maleri  fra  samme  Tid,  der  forestillede 

Christus,  som  knæler  i Gethsemanehave;  paa  en  Bue  under  det  varen  Indskrift  med  Minuskier: 
»pater.  mi.  si.  no.  pt.  hic.  calix.  transire.  nisi.  biba.  im.  fat.  voluntas.  tua.**).  Til  venstre  for  Alteret 
fandtes  Pave  Leo  den  tiendes  Vaabenskjold  og  paa  andre  Steder  i Kirken  var  Rester  af  lig- 
nende Vaabener. 

Paa  Skibets  nordre  Væg  fremdroges  et  noget  tidligere  malet  Billede,  hvis  Udførelse  vel 
ikke  stod  meget  højt,  men  dog  havde  stor  Interesse;  det  var  en  Fremstilling  af  Legenden  om  den 
hellige  Eligius.  Helgenen  sees  staaende  foran  en  Smedeesse  med  et  Hesteben  i Haanden,  og 
synes  i Begreb  med  at  sko  dette.  En  Djævel  i Kvindeklæder  staar  bag  ved  ham;  Helgenen  lader 
sig  ikke  forskrække,  men  griber  med  en  Tang  om  Djævelens  Næse.  Tilhøjre  knæler  Helgenen  foran 
en  Hest,  som  han  har  paasat  den  beslaaede  Hov.  I Bunden  om  Billedet  var  malet  Ornamenter,  som 
henviser  Udførelsen  af  det  til  Midten  af  1 s de  Aarh.  (Tab.  XV,  1).  Maleriet  er  nu  tabt. 

Paa  Hvælvingernes  Ribber  er  malet  røde  og  hvide  Prydelser,  og  hvor  Ribberne  skjære 
hverandre  er  smukt  malede  Rosetter  i gothisk  Stil  (Tab.  XXVIII,  8). 

1 det  nordre  Kapel  var  paa  hver  Side  af  et  Vindue  malede  Helgenfigurer;  den  ene  havde 
Indskrift:  »sanctus  Severinus  Episcopus« ; den  anden  var  uden  Indskrift,  men  af  Fremstillingen  saas 
det  at  være  St.  Roehus;  han  lofter  sin  Kjortel  og  viser  Saaret  paa  Benet,  som  en  Engel  vadsker  med 
en  Svamp***). 


ARNINGE,  Lollands  Sonder  Herred. 

(Indberetn.  af  Magnus  Petersen  1876.) 


Paa  den  sydlige  Væg  ovenover  Hvælvingerne  i Skibet  ere  svage  Rester  af  Malerier  ved  et 

C.  1350.  .700  o o 

af  de  oprindelige  Vinduer;  de  forestille  en  Mand,  der,  iført  en  stramtsiddende  Dragt,  staar  foran  et 
Træ;  ovenover  er  et  Baand  med  nogle  Rester  af  Skrift.  Ved  Siden  af  ham  er  Levninger  af  fere 
Figurer,  som  hver  har  været  omfattet  af  en  Ramme  eller  maaske  snarere  af  Søjler.  Om  Vinduet  er 
en  smal  romansk  Bordt. 


*)  Malingen  fra  c.  Aar  1500  er  i Afbildningen,  Tab.  XIV,  1,  antydet  ved  stærkere  Linier. 

•*)  Math.  26.  C.,  42.  V. 

***)  See  Fremstilling  af  samme  Helgen  i Skive  Kirke,  Tab.  XXXV,  2,  og  Vignet  Side  65. 

Paa  den  nordre  Væg  under  Hvælvingerne  er  bevaret  et  tidligere  fremdraget  Fragment  af 
et  Maleri,  som  har  forestillet  Bebudelsen;  man  seer  kun  det  øverste  af  Englen  og  Mariafiguren ; 
om  Marias  Hoved  er  en  Glorie,  over  hvilken  sees  den  hellige  Due  med  et  Kors  i Næbet.  Baggrunden 
om  Figurerne  er  malet  som  et  mønstret  Tæppe.  Farverne  staa  temmelig  rent,  og  Ansigterne  ere  ret 
godt  tegnede  og  udtryksfulde. 


SAXKJØB1NG,  Musse  Herred. 

(Indberetn.  af  J.  Kornerup  1864.  Samme:  »Vægmalerier  i Saxkjobing  Kirke«  i Kirkeh.  Saml.  4.  B.  426—27.) 


1 1859  fremkom  nogle  mærkelige  Vægmalerier,  som  dels  bleve  overpudsede,  dels  over-  c.  1400. 
hvidtede.  Sex  Aar  efter  fremdroges  atter  et  Maleri,  en  knælende  Kvinde  i blaa  Kappe  og  med  hvidt 
Lin  om  Hovedet,  samt  et  andet  Maleri:  Maria  med  Barnet,  som  den  senere  tilbyggede  Hvælving 
tildels  dækkede.  Over  den  knælende  Kvinde  var  et  Skriftbaand  med:  »Juva  me  Maria«.  Resten  af 
Skriften  var  tabt.  To  Vaabenskjolde  vare  anbragte  saaledes,  at  det  maatte  antages,  at  et  tredie  er 
skjult  under  Hvælvingen;  de  synes  at  høre  til  Maleriet.  Det  ene  Skjold  har  Pøiskers,  det  andet 
Kettelhats  (eller  Hafens)  Vaabener;  de  nævnte  Slægter  havde  Ejendomme  paa  Lolland  i Erik  af 
Pommerns  Tid  og  have  muligt  ladet  Kirken  udstyre  med  Malerier. 


Under  dette  Billede  fandtes  et  firkantet  Maleri,  som  formenes  at  skulle  være  en  Frem- 
stilling af  Marias  Død.  Ved  Enderne  af  hendes  Leje  sidde  to  smaa  Figurer,  som  synes  at  læse 
Bønner  for  hendes  Sjæl,  og  bag  ved  staa  10  Apostle  med  Boger  og  Røgelsekar  i Hænderne.  Midt 
over  Lejet  sees  den  kronede  Christus  i Mandelglorien,  den  højre  Haand  holder  han  velsignende  i 
Vejret,  medens  han  paa  venstre  Arm  bærer  den  Afdødes  Sjæl*). 


*)  I Razuns  Kirke  ved  Chur  i Schweiz,  er  et  i alle  Enkeltheder  tilsvarende  Billede  (kun  Glorien,  der  omgiver  Christus 
mangler);  det  forklares  som  en  Fremstilling  af  Jairi  Datter  Thabitas  Opvækkelse.  D.  Jacklin  »Pte  Wandgemalde  der  St.  Georgs 
Kirche  bei  Razuns«,  Chur  und  Winterthur  1880. 

10 

Billedet  bar  i hele  sin  Character  Præget  af  Ro  og  Alvor;  efter  Tegning  og  Colorit  stammede 
det  fra  Tiden  ved  Aar  1400.  Baggrunden  om  Figurerne  var  rødbrun,  hvilket  sjældent  træffes  i 
vore  Kalkmalerier*). 

Endvidere  fandtes  et  Billede  af  en  siddende  Konge  i Kroningsdragt,  graablaa  Kappe,  røde 
Hoser  med  spidse  Sko  (Tab.  XXXVII,  8),  samt  af  en  ung  Mand  med  to  Pustere;  Billedet  maa  have 
været  en  Del  af  et  større,  der  har  forestillet  St.  Laurentii  Martyrdød.  Af  et  andet  Maleri  saas 
Rester  af  en  Mari  afigur,  omgivet  af  en  smuk  gothisk  Opstilling,  og  øverst  en  Engel  med  to  Kalke  i 
Hænderne;  to  andre  Engle  holde  en  Monstrans  (Tab.  XXXVII,  7).  Tillige  fandtes  nogle  Levninger  af 
en  ulæselig  Indskrift. 

Endelig  fremkom  Rester  af  et  Billede  af  St.  Christoffer  med  Jesusbarnet,  der  bærer  Jord- 
kloden 1 Haanden.  Alle  Billederne  ere  nu  overhvidtede. 


TIRSTED,  Fuglse  Herred. 

(Indberetn.  af  J.  Kornerup  1889—91.) 


Choret  har  været  bemalet  med  Friser,  hvori  Billeder  af  Helgener,  Engle  og  andre  Figurer, 
men  Alt  er  meget  utydeligt.  Paa  Væggen  over  Chorbuen  sees  Spor  af  Gud  Fader  og  noget  derfra 
Adam  og  Evas  Uddrivelse  af  Paradiset.  Paa  Nordsiden  er  fremstillet  Emner  fra  det  gamle  Testa- 
mente: Adam  i Begreb  med  at  hugge  Brænde;  Eva  spindende  paa  en  Rok,  medens  hun  passer  sit 
Barn.  Kains  og  Abels  Offer;  Abels  Drab;  Babelstaarnets  Bygning;  de  jødiske  Spejdere  med  Vindrue- 
klasen; Abraham  ofrer  Isak:  Isak  velsigner  Jacob,  medens  Esau  med  Bue  og  Pile  bereder  sig  til 
Jagten.  Jacobsstigen  med  Englene,  og  den  sovende  Jacob;  Pagtens  Ark;  Moses  modtager  Lovens 
Tavler;  Moses  fremdrager  Vand  af  Klippen;  Mannaregnen  i Ørkenen;  Daniel  i Løvekuglen,  en  Engel 
foroven  peger  paa  Profeten  og  velsigner  en  Mand,  som  bringer  ham  Fødevarer.  Gideons  Varsel; 
Jessais  Stamtræ;  Belzasar  paa  sin  Throne;  over  ham  fremkommer  Haanden,  der  skriver  Ordene: 
»Mene,  Thekel,  Upharsin « paa  Væggen;  foran  ham  knæler  hans  Dronning,  som  bærer  en  Æske  med 
Kostbarheder,  længere  tilbage  hænger  en  Mand  i en  Galge,  medens  en  anden  med  Hænder  og  Fødder 
er  fæstet  i Blokken. 

Paa  nordre  Væg  i øverste  Række  er  en  Frise  med  Billeder  af  det  nye  Testamente:  Gud 
Fader  sender  den  hellige  Aand  over  Maria;  i en  Straale,  som  udgaar  fra  hans  Mund,  sees  det  lille 
Jesusbarn;  ved  Maria  er  et  Skriftbaand  med:  » Ecce  ancilla  domini .«  Marias  Besøg  hos  Elisabeth; 
paa  en  realistisk  naiv  Maade  er  det  vist,  at  begge  ere  svangre**).  Endelig  de  hellige  tre  Konger; 
af  dette  Billede  er  kun  nogle  Rester  tilbage. 

Paa  Chorets  østre  Væg  er  Fremstillinger  af  Indtoget  i Jerusalem  og  Korsfæstelsen. 
Paa  søndre  Væg:  Jesus  i Geth  semane,  hvor  Judas  giver  ham  Forræderkysset;  Jesu  Fremstilling 
for  Pilatus  og  Hudflettelsen  samt  Tornekroningen. 

I Vindueslysningerne  er  Rester  af  et  Billede  med  Christi  Himmelfart.  Efter  Ornamenter, 
Dragter  m.  m.,  maa  Udførelsen  sættes  til  Begyndelsen  af  15de  Aarhundrede,  hvilket  bekræftes  af  en 
Indskrift  paa  nordre  Væg  bag  Chorbuen:  » memento  fedt  . . Dominus  Hennyngus  Kabel.«  Ifølge  vel- 
villig Meddelelse  af  Hr.  Archivassistent  A.  Thiset,  findes  i Rigsarchivet  Documenter  med  hans  Navn 


*)  I engelske  Vægmalerier  fra  13de  og  14de  Aarh.  findes  ofte  den  rode  og  brune  Bund  (Jvnf.  Indledningen). 

**)  I Raziins  Kirke  ved  Chur  er  et  ganske  tilsvarende  Billede  af  Besøget.  D.  Jacklin,  »Die  Wandgemålde  der 
St.  Georgs  Kirche.« 

fra  1407  og  1427.  Nogle  Bordter  med  romanske  Ornamenter  og  Palmetter  tyde  dog  paa,  at  der  har 
været  en  meget  tidligere  Maling  i Kirken  (Tab.  XII,  1—5). 

I Skibets  vestre  Hvælving  vare  Malerierne  fra  en  nyere  Tid,  omtrent  ved  Aar  1500;  de  vare 
meget  raat  udførte  og  paa  nogle  Steder  meget  anstødelige.  I Kapperne  var  Fremstillinger  af: 
1)  Mariæ  Bebudelse.  2)  Maria  og  Joseph  med  Jesusbarnet  i Krybben;  en  Mand  er  i Begreb  med 
at  skjære  Halen  af  en  Hest.  3)  De  hellige  tre  Konger  ridende  nted  deres  Gaver.  4)  De  samme 
knælende  foran  Maria  og  Barnet;  bag  Maria  sidde  2 Kvinder,  ved  hver  af  dem  en  Djævel;  den  ene 
af  dem  omfavner  en  af  Kvinderne.  Den  østlige  Kappe  har  Billeder  af:  1)  Herodes,  der  siddende 
paa  en  Throne  giver  Befaling  til  Børnenes  Drab;  en  Kvinde  værger  sig  med  sin  Haandrok  mod  en 
Kriger;  tre  Krigere  tilhest  udsendes  af  Herodes  for  at  søge  efter  Jesusbarnet.  2)  Englen  driver 
Adam  og  Eva  ud  af  Paradiset.  3)  Abraham  og  Isak  berede  sig  til  Ofringen.  Forneden  til  venstre 
staar  en  Mand  med  tre  Katte,  han  synes  at  skjære  Kloerne  af  den  ene. 

I den  søndre  Kappe  findes  et  lignende  Billede  som  i Thingsted  og  Elmelunde,  og  som 
staar  i Forbindelse  med  Barnemordet  i østre  Kappe;  man  seer  nemlig  en  Kriger  henvende  sig 
spørgende  til  en  Mand,  der  skjærer  Sæden  paa  Marken.  Ved  Siden  er  et  Billede  af  Flugten  til 
Ægypten;  i Baggrunden  er  en  Bygning  med  tre  Taarne,  i et  af  dem  sidder  en  Djævel. 

1 den  anden  Hvælvings  nordre  Kappe  sees  en  stor  nøgen  Skikkelse,  hvorfra  der  udgaar 
syv  Delfiner,  i hvis  Gab  man  seer  Menneskeskikkelser.  En  Indskrift  meddeler,  at  det  skal  forestille 
de  syv  Dødsynder:  »Ira,  Superbia,  Luxuria,  Avaritia,  Invidia,  As  sidia  * (Drukkenskab  mangler  i Ind- 
skriften). Forneden  tilhøjre  sees  en  meget  usømmelig  Scene  imellem  en  Mand  og  en  Kvinde,  Djævelen 
hvisker  den  sidste  ind  i Øret. 

I den  østre  Kappe  knæler  en  Mand  imellem  2 Søjler,  medens  en  Helgen  i hvid  Kappe 
velsigner  ham,  fra  den  ene  Søjle  nedstyrte  2 smaa  Skikkelser;  paa  den  anden  Søjle  sidder  en  Due. 
I et  andet  Billede  knæler  en  Mand  foran  en  siddende  Person,  og  bag  ham  sees  en  Helgen  med 
Glorie  om  Hovedet;  ovenover  er  en  Sky  med  Gud  Fader.  Billedets  Betydning  er  ikke  klar. 

I den  søndre  Kappes  Midte  staar  Christus  med  oprakte  saarede  Hænder,  den  Rige  og 
den  Fattige  knæler  til  hver  Side  af  ham;  ved  Linier,  der  udgaa  fra  Christi  Mund,  betegnes  Retningen 
for  de  Knælendes  Tanker.  Over  den  Fattige  staar:  » Deus  propitius  esto  mihi  peccatori. « I den  vestlige 
Kappe  sees  en  Djævel,  som  frister  en  fattig  Mand  med  en  fyldt  Pengepung,  og  en  ung  Mand,  der 
lokkes  af  3 andre  Djævle.  Forneden  tilvenstre  staar  et  elskende  Par  og  tilhøjre  en  Mand  med  en 
Potte,  hvori  han  synes  at  forrette  sin  Nødtørft. 

Disse  Billeder  vare  alle  meget  daarligt  udførte,  men  ret  mærkelige  ved  deres  sindbilledlige 
Indhold;  da  Hvælvingerne  i Skibet  maatte  nedbrydes,  ere  de  nu  forsvundne. 


MARIBO,  Musse  Herred. 

(Meddelelse  af  Kammerraad  Ross  1890.) 

Paa  Chorets  Bagvæg  har  tidligere  været  Kalkmalerier,  idet  der  paa  højre  Side  af  Alteret 
var  et  Billede  af  Maria  med  Jesusbarnet,  og  paa  den  modsatte  Side  de  hellige  tre 
Kongers  Tilbedelse. 

Billederne  kunne  ikke  være  ældre  end  fra  15de  Aarhundredes  Midte,  da  Kirken  først 
da  opførtes*). 


*)  Jvnf.  Hoyen:  Maribo  Kirke,  i »Fædrelandet«  d.  4.  Marts  1861. 

THINGSTED,  Falster  Nørre  Herred. 

(Indberetn.  af  Magnus  Petersen  1887;  Restaurering  af  Samme  1889.) 


1 en  af  Chorhvælvingens  4 Kapper  er  en  Fremstilling  af  Mariæ  Bebudelse:  Maria  sidder 
ved  en  Læsepult;  hun  strækker  Armene  ud  mod  Englen,  som  staar  foran  hende  med  en  Skriftrulle, 
hvori  staar:  -»ave  maria  gracia  plena  dominus  tecum.« 

I nordre  Kappe  er  Omskjærelsen;  Jesusbarnet  ligger  paa  et  tæppebelagt  Bord,  Maria 
staar  ved  Barnets  Hoved,  medens  en  Mand  med  Bispehue  paa  Hovedet  er  i Begreb  med  Operationen; 
bag  ved  staar  en  ung  Mand  i hvide  Klæder  og  holder  en  Kjærte;  ovenover  er  et  Baand  med: 
» circumcisio  domini. « 

Den  sydlige  Kappe  har  et  meget  utydeligt  Billede  af  Mariæ  Besøg  hos  Elisabeth  og 
den  vestre  Kappe  af  Hyrdernes  Tilbedelse;  i dette  Billede  er  tydelige  Spor  af,  at  Maleren  under 
Arbejdet  har  forandret  og  halvt  udslettet  nogle  Figurer  og  sat  andre  istedet. 

1 Skibets  første  Hvælving  har  den  østre  Kappe  et  Maleri  med  de  hellige  tre  Kongers 
Tilbedelse  af  Jesusbarnet  (Tab.  XXX,  3);  Maria  sidder  paa  en  høj  Stol  med  hvid  Krone  paa  Hovedet 
og  med  Barnet  paa  Skjodet;  under  hende,  i Hvælvingsspidsen,  er  malet  en  Eenhjørning,  Symbolet 
paa  den  jomfruelige  Undfangelse.  Den  forreste  Konge  knæler  og  fremrækker  en  Æske,  medens  de 
andre  endnu  sidde  tilhest  og  holde  kostbare  Gaver  i Hænderne. 

1 sydlige  Kappe  er  Barnemordet:  Den  siddende  Herodes  er  ikke  iført  kongelig  Dragt; 
han  har  tofarvede,  stramme  Klæder,  spidse  Støvler  og  simpel  sort  Hat  paa  Hovedet;  ved  hans  Fødder 
sidder  en  grædende  Kvinde  med  et  Barnelig  i sine  Arme.  Foran  ham  staar  en  Kriger  i Rustning  og 
gjennemborer  et  Barn;  bag  ham  er  en  anden  Kriger,  der  løfter  et  Barn  ved  Haaret  og  dræber  det. 

I et  Skriftbaand  staar:  Isti  pro  cristo  mundo  tolluntur  ab  illo.«  Tilhøjre  i samme  Kappe  staar  en 

Kriger,  der  synes  at  spørge  en  Arbejder,  der  mejer  Sæd  paa  Marken,  om  Noget;  ovenover  er  en 

Seddel  med:  » hic  semen  deponitur.« 

I Hvælvings-Spidserne  er  en  lobende  Hjort  og  et  Kid  (Tab.  XXX,  1). 

I den  vestlige  Kappe  er  Flugten  til  Ægypten;  Joseph  med  en  bredskygget  Hat  paa 
Hovedet  og  Stav  i Haanden  fører  Æslet,  hvorpaa  Maria  sidder  med  Barnet.  Den  nordre  Kappe  har 
en  Fremstilling  af  Daaben  i Jordans  Flod  (Tab.  XXX,  2):  Christus  knæler  i Floden  med  den  hellige 
Aand  svævende  over  sit  Hoved;  foran  ham  staar  en  aldrende  Mand  med  Glorie  om  Hovedet  og  iført 
en  pragtfuld  Kjortel;  det  synes  snarere  at  kunne  forestille  Gud  Fader  end  Johannes;  han  holder  en 

Salvekrukke  i den  venstre  Haand  og  lægger  den  højre  paa  Christi  Pande.  Tilvenstre  staar  en  Engel 

med  Daabsklæderne,  og  over  Billedet  er  følgende  Indskrift:  » dum  baptisdum  christus  baptinua  sacratur.« 
Tilhøjre  staar  St.  Barbara  ved  en  Søjle  eller  et  Taarn,  som  foroven  har  et  gjennemsigtigt  Rum, 
hvori  sees  en  Lysflamme*).  I Kappens  Spids  tilvenstre  hænger  Judas  i et  Træ,  og  tilhøjre  sees  den 
kronede  St.  Ursula. 

1 den  anden  Hvælvings  østlige  Kappe  er  et  Billede  af  den  Rige  og  den  Fattige: 
Christus  staar  imellem  dem,  ikke  korsfæstet,  som  det  undertiden  sees**);  den  Fattige  knæler  tilhøjre 
med  en  Bedekrans  i Hænderne;  fire  Linier  udgaa  fra  den  Fattiges  Mund  hen  til  Christi  Saar. 
Den  Rige  knæler  paa  den  anden  Side;  Linierne  fra  hans  Mund  bøje  bort  fra  Christus  og  føres 
hen  mod  en  Bygning  i Baggrunden  samt  en  opsadlet  Hest,  som  hans  Tanker  hænge  ved  trods 
Bønnen  til  Christus.  Over  den  Fattige  staar:  » deus  gratia  esto  mihi  peccatori«,  over  den  Rige:  » miserere 
mei  deus.«  Den  sydlige  Kappe  har  Billeder  af  Adam  og  Eva  ved  Kundskabens  Træ;  Djævelen  med 

*)  St.  Barbara  er  Skytshelgeninde  mod  Lynet  og  for  dem,  der  lide  en  ubodfærdig  Død  (her  vistnok  fremstillet  som 
Beskytterinde  for  dem,  der  ikke  have  modtaget  Daaben). 

**)  Jvnf.  Elmelunde  Tab.  XXXII,  3. 

Menneskeoverkrop  slynger  sin  Slangehale  om  Træet  og  giver  Eva  et  Æble;  i den  venstre  Kappespids 
er  malet  en  Helgeninde,  som  bærer  en  Salvekrukke  (Maria  Magdalene).  Den  vestlige  Kappe  har  to 
Billeder;  det  ene  forestiller  Adams  og  Evas  Uddrivelse  af  Paradiset,  og  i det  andet  sees  de  sidde 
sørgende  og  grædende  paa  en  Sten,  medens  en  Engel  staar  foran  dem  og  rækker  dem  Arbejdsred- 
skaber, Øxe  og  Skovl. 

I den  nordre  Kappe  er  et  interessant  Billede  af  Lykkehjulet  (Tab.  XXXI,  3):  paa  venstre 
Side  af  Hjulet  staar  en  Yngling,  som  med  glad  Mine  er  i Begreb  med  at  bestige  det,  ved  hans  Hoved 
er  skrevet:  » regnabo .«  Øverst  paa  Hjulet  sidder  en  Mand  med  et  stort  Glas  i Haanden  og  iført  rige 
Klæder;  ved  ham  er  skrevet:  » regno .«  Ved  Hjulets  højre  Side  nedstyrter  en  halvgammel,  tarvelig 
klædt  Mand,  ved  hvis  Hoved  læses:  » regnavi .«  Endelig  under  Hjulet  ligger  en  Olding  med  bundne 
Hænder;  paa  et  Skriftbaand  staar:  » sum  sine  regno , sic  transit  gloria  mundi .«  I Hvælvingsspidsen  til- 
højre staar  en  Kvinde  og  arbejder  ved  en  Smørkjærne;  en  Djævel  med  en  Kurv  i Haanden  griber 
om  Kjærnens  Stang,  som  om  han  vilde  drage  hende  bort  fra  hendes  daglige  Syssel. 

I alle  Kapperne  ere  Figurerne  omgivne  af  Ornamenter,  Stjerner  og  Løvværk;  disses  Stil 
samt  Krigernes  Rustninger  og  Dragter  henvise  Maleriernes  Udførelse  til  Slutningen  af  15de  Aarh. 

I den  halvrunde  Apsis  og  paa  Triumfbuens  Underflade  blev  ogsaa  fundet  Kalkmalerier, 
men  det  var  alene  plumpt  formede  Ornamenter,  som  vare  malede  mere  end  et  Aarhundrede  senere. 


SÆDDINGE,  Fuglse  Herred. 

(Indberetn.  af  J.  Kornerup  1883.) 


Ved  Indbygning  af  Hvælvinger  og  nye  Vinduer  ere  Væggenes  gamle  Kalkmalerier  for- 
styrrede og  tildels  ødelagte.  Der  fremkom  dog  paa  nordre  Væg  nogle  fragmentariske  Stykker  af 
Malerier,  hvoriblandt  et  som  forestillede  en  Mand,  der  fører  de  2 Røvere  til  Korset,  og  en  Drabant, 
der  giver  den  ene  Røver  noget  at  drikke  af  en  Kande.  Drabanten  har  tofarvet  Kjole,  spidse 
Tricotsko  og  en  Dolk  ved  Bæltet  af  en  Form,  som  brugtes  ved  Midten  af  15de  Aarh.  Paa  samme 
Væg,  baade  under  og  over  Hvælvingen,  fremdroges  et  andet  Billede,  forestillende  St.  Christoffer, 
som  bærer  Jesusbarnet;  han  støtter  sig  til  et  blomstrende  Træ;  ved  Siden  af  var  svage  Rids  af 
Figurer,  so.pi  synes  at  skulle  forestille  Hudflettelsen. 

Paa  Væggen  over  Triumfbuen  afdækkedes  til  højre  Side  en  stor  Engel;  Billedet  var  i høj 
Grad  defect.  Midt  over  Buen  var  Rester  af  et  andet  Maleri  forestillende  Gud  Fader,  som  skaber  Sol 
og  Maane;  den  indbyggede  Hvælving  dækker  hans  Hoved.  Buen  er  omgivet  af  en  Bordt  med  Pal- 
metter. Endvidere  skal  der  have  været  et  Billede  af  Maria  med  Barnet,  man  seer  nu  kun  en 

knælende,  mandlig  Figur  med  et  Skriftbaand,  hvorpaa  staar:  »Jacob,  minor «;  et  andet  Billede  fore- 
stillede Anna  med  smaa  Figurer  af  Maria  og  Jesus  paa  Skjødet;  bag  Gruppen  var  nogle  svage 
Rester  af  Figurer. 

Paa  Skibets  Hvælvinger  var  Malerier  fra  en  noget  senere  Tid.  I den  vestre  fandtes  et 
Billede  af  Chris  tus  som  Himmeldrot;  han  sidder  i en  mandelformet  Glorie  med  Jordkloden 
som  Fodskammel;  tilvenstre  knæler  Maria  med  Krone  paa  Hovedet  og  fagert  Haar  nedad  Ryggen,  i 
højre  Haand  holder  hun  et  Hjerte  foran  sit  Bryst.  Tilhøjre  knæler  Johannes  Døber  i sin  Dyrehaars 
Klædning.  I nordre  Kappe  sees  et  Billede  af  Himmerige:  St.  Peter  aabner  Porten  til  »det  hellige 
Jerusalem«  og  fører  de  gode  Sjæle  ind;  tilhøjre  sees  Helvede;  en  Djævel  med  Horn,  Hale  og  Fugle- 
klør trækker  de  Fordømte  i en  stor  Lænke  ind  i Helvedsgabet;  i Gabet  sidder  en  Skikkelse  med 

Snabel,  lang  Hale  samt  Hjortehorn,  den  holder  paa  Skjødet  en  Figur  med  Kattepoter,  lange  Ører  og 
Menneskeansigt;  forneden  har  en  Djævel  i Bjørneskikkelse  grebet  en  nøgen  Kvinde. 

I Chorets  Hvælving  er  et  Billede  af  de  hellige  3 Konger,  der  bringe  Gaver  til  Jesus- 
barnet,  den  forreste  knæler  og  fremrækker  et  Guldhorn,  den  anden  peger  op  mod  Stjernen.  Maria 
sidder  med  Jesusbarnet  paa  Skjodet,  hun  har  langt  gult  Haar  og  Krone  paa  Hovedet  (Tab.  XXII,  1). 

Hvælvingsmalerierne  vare  ikke  af  stort  kunstnerisk  Værd;  Figurerne  vare  for  det  meste 
uden  Nuancering  og  Skygning  i Farverne  og  omgivne  af  sortgraa  Contourer.  Udførelsen  for  disse 
Billeder  maa  sættes  til  Tiden  kort  før  Reformationen. 


TAAGERUP,  Fuglse  Herred. 

(Indberetn.  af  J.  Kornerup  1885;  Restauration  af  Samme  1889.) 

c.  1480.  Chorets  Hvælving  er  delt  i sex  Kapper,  i de  fem  er  der  temmelig  store  Billeder  af 

Christi  Lidelseshistorie;  den  sjette  har  et  Billede  af  Dommedag. 

I den  første  Kappe  sees  den  bundne  Christus  fremstillet  for  Pilatus,  som  sidder  i Høj- 
sædet, ved  hans  Side  staar  en  lille  Page  med  et  Fad  i Haanden.  Den  anden  Kappe  har  et  Billede 
af  Christi  Hudflettelse  ved  to  hæslige  Bødler.  I tredie  er  Christi  Korsfæstelse  sammen  med  de  to 
Røvere;  en  Engel  modtager  den  gode  Røvers  Sjæl  og  en  Djævel  den  Ondes;  to  Drabanter  knuse 
deres  Ben  med  Hellebarder.  Ved  Korsets  Fod  staar  Maria  Magdalene,  medens  Johannes  understøtter 
den  segnende  Maria.  Tilhøjre  er  en  Gruppe  af  Figurer  i Dragter  fra  Slutningen  af  15de  Aarh.; 
nærmest  Korset  staar  Høvedsmanden  i en  lang  Kaabe  og  med  et  tohaands  Sværd  i Haanden;  han 
peger  op  til  Christus;  paa  et  Baand  staar:  »Vere  filius  dei  erat  iste.«  Ved  hans  Side  sees  en  ung, 
rigtklædt  Mand,  der  betragter  den  Korsfæstede  med  Deltagelse;  to  Bisper,  en  Jøde  og  en  Skriftklog 
synes  ikke  at  nære  samme  Følelse.  1 Baggrunden  staa  flere  Krigere  med  spidse  Hjelme  og  Spyd. 

Endvidere  sees  Billeder  af:  1)  Christi  Gravlægning:  Joseph  af  Arimathea  og  Nico- 

demus  svøbe  Liget;  bag  ved  staar  den  sørgende  Maria  med  tre  andre  Kvinder.  2)  Christi  Op- 
standelse: han  træder  ud  af  Kisten  med  Sejrsfanen  i Haanden,  omkring  Kisten  ligge  de  sovende 
Krigere.  3)  Dommedag:  Jesus  sidder  i Højsædet  omgivet  af  Regnbueglorien;  ved  hver  Side  af 
Christus  knæle  Maria  og  Johannes.  Fra  Christi  Mund  udgaa  to  Skriftbaand,  paa  det  ene  staar: 
»venite  benedicti  patris « og  paa  det  andet:  *Ite  maledicti  in  . . .« 

Nedenfor  sees  to  Engle  med  Basuner,  hvormed  de  vække  de  Døde  fra  Gravene,  tilhøjre  er 
Helvedes  Ildgab.  Billederne  maa,  efter  Characteren  og  Stilen  i dem,  være  fra  Slutningen  af  15de  Aarh. 


KJØBELEV,  Lollands  Norre  Herred. 

(Indberetn.  af  Erik  Schiodte  1883.) 


c.  1480  Paa  Skibets  østlige  Væg,  over  Triumfbuen  ud  mod  Skibet,  var  meget  utydelige  Rester  af 

Kalkmalerier,  som  ikke  vare  malede  paa  den  oprindelige  gamle  Pudsflade,  men  paa  et  nyere;  hvad 
Malerierne  forestillede  kunde  ikke  forklares;  tydeligst  var  en  Mand,  der  klædt  i kort  Kofte  og 
snævre  Benklæder  drager  et  Tov  efter  sig,  tæt  ved  ham  sees  en  laadden  Arm  med  Kløer.  Efter 
Dragter  og  nogle  Ornamenter  maa  Billederne  være  malede  i 15de  Aarh. 
c ,--0  Foruden  denne  Maling  fandtes  en  anden  paa  et  endnu  yngre  Pudslag,  den  bestod  af 

Renaissanceornamenter,  som  omrammede  Rester  af  danske  Indskrifter,  som  vistnok  vare  Bibelsprog. 

FEMØ,  Fuglse  Herred. 

(Indberetn.  af  Zeuthen,  J.  Kornerup  og  E.  Schio.dte  1885—87.) 


Paa  Chorhvælvingens  østre  Kappe  fandtes  et  Billede  af  Treenigheden:  Gud  Fader  c.  1500 
sidder  paa  en  Throne  og  holder  den  Korsfæstede  foran  sig;  Maleriet  er  meget  medtaget  og  næsten 
udslettet.  I nordre  Kappe  er  malet  et  smukt  Billede  af  St.  Paul,  der  i Haanden  bærer  et  tohaands 
Sværd;  omkring  hans  Figur  er  et  kunstigt  slynget  Skriftbaand,  hvorpaa  tilhøjre  for  ham  staar: 

»O  du  vyrge  apostel  Synde  povel  alle  krisne  Kyker  forklar, 
bedh  for  os  til  gudh  ah  han  os  i himmerig  forvar .« 

Tilvenstre  i Baandet  staar:  » Eius  item  gnatum  Jesum  cognomine  Christum,  Qvem  dominum  nobis  agno- 
scimus  ac  veneramur.«  I Hjørnerne  af  Kappen  er  prægtige  middelalderlige  Bygninger  med  Taarne,  og 
i Hvælvingens  Top  et  smukt  sent-gothisk  Ornament.  1 den  vestlige  Kappe  er  et  lignende  Billede  af 
St.  Nicolaus,  der  holder  Bispestaven  i den  ene  Haand  og  udstrækker  den  anden  velsignende;  om- 
kring hans  Hoved  er  ogsaa  et  Skriftbaand  med:  » Sandus  nicolaus  pontifex  patr.  omnis  ecclesie  hujus 
ora  pro  nobis.«  1 søndre  Kappe  var  et  meget  defect  Billede  af  St.  Peter  med  Nøglen;  om  Figuren 
var  slynget  Skriftbaand,  hvorpaa  kun  var  levnet  enkelte  Ord  (St.  Paul,  see  Tab.  XXXVI,  4). 

I Skibets  første  Hvælving  fandtes  paa  den  østlige  Kappe  malet  en  Christus  som 
Himmeldrot,  siddende  paa  Regnbuen  med  de  opløftede  saarede  Hænder;  Sværdet  og  Lilien  udgaa 
fra  hans  Mund;  ved  Siderne  staa  Maria  og  Johannes;  under  Maria  sees  de  Salige  fremstaa  af  Gravene 
og  drage  ind  i Himmerige,  der  er  fremstillet  som  et  Slot  med  mange  Stokværk,  i hvis  Vinduer  man 
seer  Salige  sidde.  Under  Johannes  er  Helvedsgabet,  hvor  alle  de  Fordømte  jages  ind  af  Djævle  i 
phantastiske  Skikkelser,  deriblandt  en  vinget  Dragefigur,  der  tuder  i et  Horn.  Over  Billedet  sees 
Engle  med  Basuner,  en  Engel  holder  et  Skriftbaand,  hvorpaa  staar:  » Sur  gite  mortui  venite  ad  judi- 
cium « og  »Som-  ej  døden.« 

Maleriernes  hele  Character,  Bygninger  og  Ornamenternes  Stil  tilhøre  Begyndelsen  af 
16de  Aarhundrede. 


THOREBY,  Musse  Herred. 

(Indberetn.  af  Magnus  Petersen  1888.) 


1 Chorhvælvingens  otte  Kapper  fandtes  meget  defecte  og  udviskede  Fremstillinger  af  c.  1500 
Christi  Lidelseshistorie;  da  de  vare  meget  barbariske  i Udførelsen  og  uden  kunstnerisk  eller 
antiqvarisk  Værd,  bleve  de  atter  overhvidtede. 

1 den  nordre  Kappe  var  Christi  Fremførelse  for  Pilatus;  denne  sad  paa  en  Stol,  og 
foran  ham  stod  en  Tjener  med  et  Fad,  hvori  Pilatus  vadskede  sine  Hænder.  I den  tilstødende 
Kappe  var  Christi  Hudfletning  af  to  Bødler.  I den  vestlige  saas  Christus  i Gethsemane  og  i den 
næste  et  yderst  slet  malet  Billede  af  Korsdragningen.  Den  femte  Kappes  Billede  var  helt 
tabt,  formentlig  har  her  været  malet  Tornekroningen.  I den  sjette  pidskes  og  bespottes  Christus.  I 
den  syvende  fæstes  han  paa  Korset,  og  i den  ottende  er  han  fremstillet  korsfæstet  imellem  de  to  Røvere. 

1 Skibets  Hvælvinger  var  alene  Ornamenter,  som  slyngede  sig  op  ad  Gjordbuer  og  Ribber 
og  omkring  Hvælvingskrydset,  Alt  i rige  Farver  og  i ikke  uskjønne,  naturalistiske  Former  (Tab.  XXVIII, 

5 — 6).  Paa  alle  Pillerne  var  Indvielseskors,  som  synes  at  være  af  en  noget  ældre  Maling. 

Decorationerne  i Skibet  bleve  opfriskede  og  restaurerede  af  Magnus  Petersen  1890. 

MAJBØLLE,  Musse  Herred. 

(Indberetn.  af  J.  Kornerup  1876). 


Paa  Chorets  Hvælving  er  nogle  yderst  raat  udførte  Malerier. 

1 den  østlige  Kappe  er  fremstillet  Treenigheden:  tilvenstre  sees  en  Engel  med  en  Skrift- 
seddel, hvorpaa  staar:  » sanct'  ma  . . .«  og  over  Englen:  » de  humanitate « og  ved  Siden  vande  petre. 

1 samme  Hvælvings  anden  Kappe  er  malet  Evangelisten  Marcus  siddende  ved  en  høj 
Pult,  han  skjærer  en  Pen  med  en  Foldekniv;  over  hans  Haand  staar  variete  marce;  en  meget  stor, 
vinget  Løve  staar  foran  ham  med  en  Seddel  i Munden;  Sedlen  er  uden  Skrift. 

Paa  vestre  Kappe  er  en  Figur  af  Lucas  ligeledes  ved  en  Pult;  over  ham  staar:  vanete 
lucas / Oxen  foran  ham  er  i hoj  Grad  fortegnet,  paa  Sedlen  i dens  Mund  staar:  -»de  passionen 

1 den  nordre  Kappe  sees  en  siddende  Johannes,  som  skriver  Begyndelsesordene  i sit 
Evangelium:  »In  principio  erat  verbum .«  Ørnen  har  en  Seddel  i Næbet;  Skriften  er  ulæselig,  men  det 
har  formodentlig  været  Evangelistens  Navn. 

Paa  en  Hvælving  i Skibet  er  Rester  af  et  Maleri  med  Gud  Fader;  om  Hovedet  har  han 
en  Korsglorie,  og  i Haanden  holder  han  en  F'isk;  tilhøjre  for  ham  sees  en  stor  Krebs  paa  Ryggen  af 
en  anden  Fisk,  ved  Siden  er  en  Havfrue  med  en  dobbelt  Fiskehale;  formentlig  er  det  Hele  et 
Billede  af  Skabelsen. 

Et  andet  Billede  forestiller  Adam  og  Eva  i Paradiset;  Kundskabens  Træ  har  en  cirkel- 
rund Bladkrone  med  rode  Æbler.  Djævelen  byder  Eva  et  Æble;  han  har  menneskelig  Overkrop, 
langt  Haar,  Krone  paa  Hovedet  og  en  Slangehale,  som  omslynger  Træstammen. 

Endvidere  sees  Guds  Engel  med  Sværd  i Haanden  at  uddrive  Adam  og  Eva  af  Paradiset, 
Slangen  sees  liggende  paa  Jorden;  underneden  staar  en  uforstaaelig  og  delvis  tabt  Indskrift: 

. . . dam  pub  hd 
. . . dapnavit  scla  . . . 

ponto. 


Billederne  ere  i høj  Grad  plumpe  og  uden  Kunstværd;  ifølge  Characteren  og  Stilen  maa 
de  være  udførte  omtrent  ved  Reformationen. 


VESTERBORG,  Lollands  Nørre  Herred. 

(Indberetn.  af  Magnus  Petersen  1877.  Restaurering  af  J.  Kornerup  1881.) 


Paa  Chorets  østlige  Hvælvingskappe  fremdroges  en  Fremstilling  af  Treenigheden;  Gud 
Fader  sidder  i en  mandelformet  Glorie  med  den  Korsfæstede  foran  sig;  foroven  og  forneden  ved  den 
omgivende  Glorie  er  de  fire  Evangelistemblemer:  Englen,  Ørnen,  Oxen  og  Løven.  Billedet  er 
ret  fint  malet  og  decorativt  arrangeret,  men  egentlig  Kunstværd  har  det  ikke. 


RADSTED,  Musse  Herred. 

(Indberetn.  af  J.  Kornerup  1868.) 


c.  1535. 


Paa  nordre  Kappe  i Chorets  østligste  Hvælving  er  et  Billede  af  Treenigheden:  Gud 
Fader  sidder  paa  en  med  Renaissanceornamenter  rigt  udstyret  Stol;  han  bærer  Tjara  paa  Hovedet 

og  holder  den  korsfæstede  Christus  foran  sig  (Tab.  XL,  2);  i Baggrunden  sees  flere  mindre  Figurer 
med  Christi  Torturredskaber.  Paa  den  østre  Kappe  er  en  delvis  ødelagt  Fremstilling  af  Kors- 
fæstelsen; til  begge  Sider  af  Christus  hænge  de  to  Røvere,  forneden  tilvenstre  staar  den  sørgende 
Maria  og  flere  andre  Kvinder;  tilhøjre  Johannes  Apostel  og  nogle  Krigere.  En  af  dem  er  iført  en 
rigere  Dragt  end  de  andre,  han  peger  op  mod  den  korsfæstede  Christus. 

1 samme  Hvælvings  søndre  Kappe  er  en  Fremstilling  af  Dommedag:  Christus  sidder  paa 
Regnbuen  med  Jordkloden  under  sine  Fødder,  fra  hans  Mund  udgaar  Sværdet  og  Lilien  (Straffen  og 
Naaden);  nedenfor  stige  de  Døde  op  af  Gravene;  tilvenstre  sees  de  Saliges  Boliger,  tilhøjre  driver 
Djævelen  de  Fordømte  ind  i Helvedes  Gab. 

Billederne  ere  ikke  af  stort  Kunstværd  og  synes  at  være  udførte  omtrent  ved  Refor- 
mationstiden. 

1 Skibets  Hvælvinger  fandtes  spredte  Levninger  af  Malerier,  som  viste,  at  der  ogsaa  her 
havde  været  Decorationer,  men  noget  helt  Billede  kunde  ikke  findes.  Alle  Billederne  ere  nu 
overhvidtede. 


KJETTINGE,  Musse  Herred. 

(Indberetn.  af  Sophus  Muller  og  Magnus  Petersen  1889.) 


I Chorets  femsidede  Apsis  fandtes  i nordre  Kappe  en  Fremstilling  af  St.  Peter,  der  fører 
de  Godes  Sjæle  ind  i Himmerige.  I den  tilstødende  Kappe  sees  en  knælende  Kvinde  (Maria),  og 
over  hende  svæver  en  Engel  med  en  Basun;  tredie  og  fjerde  Kappe  kunde  ikke  undersøges,  da 
Altertavlen  dækkede  dem.  I femte  Kappe  var  malet  en  Djævel  med  to  store  Horn,  ved  hans  højre 
Side  saas  Spor  af  de  Fordømte  i Helvedes  Flammer.  Billederne  have  vistnok  forestillet  Christus 
som  Himmeldommer  med  Maria  og  Johannes  paa  hver  Side  og  yderst  St.  Peter  med  de  Salige 
og  Djævelen  med  de  Fordømte. 

I Skibets  første  Hvælving  sees  over  Chorbuen  en  c.  5 Alen  høj  Figur  med  Glorie  omgivet 
af  Fugle  og  Fiske;  ligeoverfor  i samme  Kappe  en  lignende  Skikkelse,  og  i Midten  en  Samling  af  for- 
skjellige  Dyr  m.  m.  Det  maa  antages,  at  Billedet  forestiller  Skabelsen. 

1 den  anden  Hvælvings  østre  Kappe  er  et  Maleri  af  Mødet  i Geth semane  Have.  Judas 
kysser  Christus,  og  Malchus  ligger  med  blødende  Kind  ved  hans  Fødder;  bag  ved  opmarcherer  en 
Flok  stive  Drabanter  i stramme  Klæder;  det  Hele  er  kantet  og  mangelfuldt  udført. 

1 nordre  Kappe  er  et  Billede  af  Christi  Bespottelse  og  hans  Fremstilling  for  Pilatus 
(Tab.  XL1I,  4).  De  andre  Kapper  vare  nylig  istandgjorte  og  blottede  for  Maling. 

1 tredie  Hvælvings  nordre  Kappe  var  et  yderst  maadeligt  Billede  af  Christi  Tornekroning, 
og  i den  vestre  Kappe  sees  han  at  blive  fæstet  til  Korset. 

Den  sydlige  Kappe  havde  et  næsten  udslettet  Billede  af  Korsfæstelsen.  Longinusfiguren 
var  ret  godt  malet;  han  berører  sine  blindede  Øjne  med  venstre  Haand,  medens  han  med  hojre 
gjennemborer  Christi  Side.  Ved  Korset  staar  Kvindegruppen  med  den  sørgende  Maria. 

Den  sydlige  Kappe  i samme  Hvælving  har  et  ligesaa  utydeligt  Billede,  der  fremstiller 
Christi  Nedtagelse  af  Korset.  I Hvælvingskrydset  er  malet  en  plump  Roset,  og  paa  Gjordbuerne  er 
Spor  af  røde  Ornamentslyngninger;  Ribberne  ere  kun  malede  med  røde  og  blaa  Striber  paa  langs. 
Arbejdet  synes  at  være  udført  noget  efter  Reformationen. 


C.  1200. 


C.  1200 


C.  1200. 

RYE,  Voldborg  Herred. 

(Indheretn.  af  Kr.  Bahnson.) 

I Apsis  er  et  Kalkmaleri,  som  længe  har  været  synligt*);  det  forestiller  Christus  sid- 
dende paa  H i m m e 1 th  ron e n med  den  højre  Haand  oprakt  velsignende  og  den  venstre  hvilende 
paa  Evangeliet.  Han  er  iført  en  gul  Kjole  og  over  Skulderen  bærer  han  en  rød  Kappe,  hvis  Kanter 
ere  prydede  med  en  udsyet  Bræmme.  Figuren  er  malet  paa  en  blaa  Grund  og  omgivet  af  den 
mandelformede  Glorie  i hvide  og  røde  Linier;  foroven  og  forneden  sees  de  fire  Evangelistemblemer 
og  ved  Siderne  staa  nogle  Figurer  i bedende  Stillinger,  formentlig  Maria  og  Johannes.  Maleriet 
fylder  hele  Væggen  og  er  omfattet  af  en  Bordt  med  Mæanderornamenter.  Lignende  Decorationer 
findes  i Hagested,  Skibby,  Slaglille  og  andre  Kirker;  de  maa  henfores  til  Tiden  omkring  Aar  1200. 


KIRKERUP,  Somme  Herred. 

(Indberetn.  af  Henry  Petersen  og  J.  B.  Loffler  1875). 


Paa  Skibets  østlige  Væg,  ovenover  Hvælvingerne,  er  Rester  af  gamle  Kalkmalerier;  lignende 
findes  ogsaa  paa  Chorets  Vægge  i Højde  med  det  tidligere  Bjælkeloft.  De  sidste  synes  at  have  be- 
staaet  af  en  Frise  i den  gamle  å la  grecque-Stil  med  aabne  Mellemrum,  hvori  Fugle  m.  m.  vare 
malede.  Under  en  lignende  Frise  paa  Chorvæggen  under  Hvælvingerne  sees  Hoveder  af  Helgener 
med  Straaleglorier  i Relief,  saaledes  som  de  kjendes  fra  de  ældre  Billeder  fra  12te  og  13de  Aarh. 


ST.  IB,  Roskilde,  Somme  Herred. 

(Steen  Friis  i Kirkehist.  Saml.  II,  1862,  S.  585). 


Ved  i Aaret  1859  at  borthugge  Hvidtelagene  paa  Langhusets  østre  Væg,  over  den  gamle 
Triumfbue,  fandtes  Væggen  at  være  prydet  med  Malerier,  udførte  paa  en  haard,  glittet  Puds. 

Malerierne  vare  delte  ved  vandrette  Linier  i tre  Afdelinger;  den  øverste,  smallere,  havde 
en  å la  grecque  Decoration  i flere  Farver;  i den  anden  saas  Christus  siddende  i Højsædet  om- 


*)  Jvf.  Dagbi.  1.  Oct.  1 868. 

givet  af  en  oval  Bue;  han  løfter  den  ene  Haand  velsignende  i Vejret,  medens  den  anden  holder 

Jordkuglen.  Hovedet  er  tegnet  i fine  Omrids  med  en  rød  Okkerfarve  og  Baggrunden  malet  med  en 

klar,  blaa  Farve. 

Tilvenstre  saas  nogle  halvt  udslettede  Englefigurer,  en  havde  en  Luth  og  andre  de  hellige 
Torturredskaber  i Hænderne. 

Under  dette  Billede  var  en  Fremstilling  af  Dommedag:  ud  af  en  Mængde  Kister  og  Grave 
fremstode  de  Døde.  Omkring  Chorbuen  fandtes  Levninger  af  en  smuk,  romansk  Bordt  med  Palmet- 
ornamenter.  Paa  den  modsatte  Side  af  samme  Mur,  ind  til  det  nu  nedbrudte  Chor,  var  ogsaa  nogle 
Rester  af  Malerier,  der  synes  at  forestille  en  Konge,  som  modtager  Christi  Velsignelse. 

Tilhøjre  for  det  første  Maleri  fandtes  et  meget  yngre,  som  var  af  langt  ringere  Værd;  det 

forestillede  Christus  paa  Korset  med  Maria  og  Johannes  ved  Siderne. 


BALLERUP,  Smørum  Herred. 

(Indberetn.  af  Magnus  Petersen;  Restaurering  af  V.  Sorensen  1886.) 


Paa  Væggen  imellem  Skibet  og  Choret  samt  paa  Underf aden  af  Triumfbuen  fandtes  Rester 
af  meget  gamle  Decorationer  malede  paa  en  temmelig  glat  Puds,  vistnok  samtidig  med  Kirkens  Op- 
førelse. Øverst  paa  Væggen  over  Buen  saas  Christus  siddende  paa  Himmelt  h ron  en  omgivet 
af  den  mandelformede  Regnbueglorie;  til  hver  Side  stode  to  Engle  i hvide  Klæder  med  Armene  ud- 
strakte mod  Christus;  Bunden  om  Figurerne  havde  en  smuk,  blaa  Farve.  Billedet  var  foroven  af- 
skaaret  af  den  nyere  indbyggede  Hvælving  og  dækket  af  et  tykt  Kalklag,  hvorpaa  der  yderst  var 
malet  Christian  den  Fjerdes  kronede  Navneciffer. 

I Triumfbuens  Underflade  var  i Midten  malet  »agnus  dei«  med  Korsfanen,  og  nedad  nordre 
Side  en  Mand  i rig  Dragt  og  Hermelinskaabe  om  Skuldrene;  i Armene  bærer  han  sit  Offer,  Lammet, 
som  han  løfter  op  mod  det  christelige  Symbol,  medens  Guds  velsignende  Haand  sees  ovenover.  Paa 
sydlige  Side  staar  en  Mand  i en  lignende  Dragt  foran  et  Baal,  paa  hvilket  han  kaster  en  Haandfuld 
Grene*).  Dragterne  ere  betegnende  for  Tiden  ved  Aar  1200  (Tab.  VI,  5). 

I Chorets  Hvælving  er  langt  sildigere  Malerier;  paa  den  østre  Kappe  sees  Christus  som 
Himmeldrot  siddende  paa  Regnbuen  med  udbredte  Arme;  fra  hans  Mund  udgaa  to  Skriftsprog: 
» venite  benedicti  patris  mei « og  » discedite  a me  maledicti  in  ignem  eternum .«  (Math.  Cap.  25).  Under 
den  første  Indskrift  er  en  bedende  Gruppe  af  de  gode  Sjæle  iførte  lange  Klæder;  under  den  anden 
de  Fordømte,  som  i Stillinger  og  Fagter  udtrykke  Sorg  og  Fortvivlelse.  1 den  sydlige  Kappe  var 
meget  lidt  levnet,  kun  en  Figur,  som  forestillede  St.  Peter  med  Nøglen,  var  nogenlunde  tydelig.  1 
den  vestlige  Kappe  staar  Maria  paa  Halvmaanen  med  Barnet  paa  Armen,  omgiven  af  en  Flamme- 
glorie (Tab.  XXVII,  4).  I den  nordlige  sees  øverst  Christus  med  Verdenskuglen  og  foran  ham  en 
Engel  med  Røgelsekar;  underneden  staa  i en  Række  de  syv  brændende  Lamper  (Joh.  Aabenb.  I.  13). 
Paa  Væggen  under  dette  Billede  fandtes  Fragmenter  af  et  Maleri,  hvis  ene  Side  var  helt  ødelagt; 
foroven  sidder  Christus  med  sine  blodige  Saar,  i Haanden  holder  han  et  langt  Baand,  kun  et  Ord 
paa  det  er  læseligt:  *vulnera«]  tilhøjre  for  ham  knæler  Maria  med  den  højre  Haand  trykket  mod  sit 


*)  Prof.  Kornerup  har  i Tyvelse  Kirke  fundet  et  lignende  Billede,  som  han,  efter  godhedsfuld  Meddelelse,  forklarer 
som  Abels  og  Kains  Ofring.  I Gurk  Kirke  i Karnten  er  ogsaa  et  saadant  Billede,  som  udtydes  paa  samme  Maade  i Mittheil. 
der  K.  K.  Central-Commiss.  XIX.  De  i Ballerup  Kirke  malede  Figurers  rige  Dragter  (Hermelins  Kaaben)  kunne  tyde  paa,  at 
Billedet  forestiller  noget  andet,  som  muligt  staar  i Forbindelse  med  Ordene  i Math.  3.  C.  10.  V.:  »hvert  Træ,  som  ikke  bærer 
god  Frugt,  afhugges  og  kastes  i Ilden«. 

1 1* 


1200. 


c.  1500. 

Bryst.  Nederst  tilvenstre  hviler  en  døende  Mand  i en  Kiste,  hvis  Laag  er  skudt  tilside;  en  lille, 
hornet  Djævel  staar  ved  hans  Hoved  og  drager  hans  Sjæl  ud  af  hans  Mund. 

Væggen  under  den  østlige  Kappe  har  ogsaa  til  Dels  ødelagte  Malerier:  tilvenstre  for  det 
gamle  Vindue  sees  »agnus  dei«  med  Korsfanen,  Blodet  fra  dets  Saar  udstrømmer  i en  Kalk,  der  staar 
ved  Siden  af  det;  tilhøjre  for  Vinduet  staar  en  Biskop  i fuldt  Ornat  og  Krumstav  i Haanden.  Den 
nederste  Del  af  Væggen  afsluttes  af  et  malet  mønstret  Tæppe;  det  Hele  omfattes  at  smukke  Orna- 
menter, som  ogsaa  findes  paa  Ribberne  og  Skjoldbuernes  Underflader. 

Decorationerne  i Skibet  ere  samtidige  med  Chorets.  1 første  Hvælvings  østlige  Kappe  er 
malet  en  stor  Figur  af  Jacob  us  major;  paa  Hovedet  har  han  Pilgrimshatten  med  Muslingskallen 
og  i højre  Haand  Staven,  ved  hans  Side  knæler  en  Munk  med  foldede  Hænder;  omkring  den  sidste 
Figur  slynger  sig  et  Baand  med  følgende  Skrift:  » orate  fideliter  et  laborate  constanter.  ora  pro  nobis 
Ste.  Jacobe  apostole  domini .«  (Tab.  XXVII,  3).  I den  sydlige  Kappe  staar  St.  Michael  i hvide 
Klæder  og  stoder  sin  Korsstav  i Dragen,  der  krymper  sig  under  hans  Fødder.  Ligeover  St.  Jacob  er 
en  stor  Figur  af  en  Pave  med  tredobbelt  Krone  paa  Hovedet  og  Korsstav  i Haanden;  han  velsigner 
en  Gruppe  af  Helgener,  der  knæle  ved  hans  højre  Side.  Paa  nordre  Kappe  er  et  Billede  af  Maria 
Magda  lene  med  Salvekrukken  i den  ene  og  en  Bog  i den  anden  Haand. 

Skibets  anden  Hvælving  har  i østlige  Kappe  nogle  Rester  af  et  Billede  med  Korsfæstelsen, 
nemlig  den  øverste  Del  af  Korset,  Christi  Glorie  og  hans  venstre  Arm  samt  enkelte  Dele  af  Marias 
og  Johannes’  Figurer.  I den  sydlige  Kappe  er  Daaben  i Jordans  Flod:  Christus  staar  nøgen  i 
Vandet  og  ved  hans  Side  Johannes  i Kamelhaars  Dragt;  over  dem  er  et  Skriftbaand,  hvori  kun  Ordet 
» salvator « er  læseligt.  Den  vestre  Kappe  har  en  Fremstilling  af  St.  Michael,  der  vejer  en  Sjæl  paa 
en  Vægtskaal;  i den  opadgaaende  Skaal  klynge  to  Djævle  sig  for  at  tynge  den  ned  (Tab.  XXVII,  5). 
Paa  nordre  Kappe  er  et  Billede  af  St.  Georg  tilhest  i Kamp  med  Dragen,  som  vrider  sig  under 
Hesten;  Helgenen  er  iført  en  ret  mærkelig  Rustning,  som  tilhører  Tiden  ved  Aar  1500;  foran  ham 
knæler  Prindsessen  med  foldede  Hænder.  Nedenfor  dette  Billede  fandtes  paa  Skjoldbuens  Kant 

følgende  Indskrift:  » unacum  testudine  a domino  nicolao  johannis  presbitero  hujus  ecclesie 

Jacobi* ; heraf  fremgaar,  at  Kirken  i den  catholske  Tid  har  været  indviet  til  St.  Jacob,  hvis  Billede 
ogsaa  indtager  den  vigtigste  Plads  i Skibets  Hvælvinger. 

Ribbernes  og  Buernes  Ornamenter  ere  meget  smagfulde  og  det  Hele  malet  med  en  vis 
Omhu,  skjøndt  Tegningen  i nogle  af  Figurerne  er  mangelfuld. 

Nogle  Steder  paa  Væggene  fandtes  Indskrifter,  hvoraf  kun  nogle  enkelte  Ord  og  Navne 
kunde  læses,  saaledes  en  med  Aarstallet  1525;  flere  af  dem  synes  at  være  endnu  yngre. 


ROSKILDE  DOMKIRKE,  Somme  Herred. 

(Steen  F’riis  i Ny  Kirkeh.  Saml.  II,  1860—62,  S.  578  og  flg.  Undersøgelse  af  Magnus  Petersen  1894.) 

Ligefra  Kirkens  tidligste  Tid  har  den  været  underkastet  mange  Forandringer  ved  Til- 
bygninger, der  ere  satte  i Forbindelse  med  Hovedbygningen;  man  vil  derfor  finde  Malinger  fra  det 
13de,  15de  og  16de  Aarhundrede,  foruden  de  nyere,  som  ere  udførte  i Christian  den  Fjerdes  Kapel  i 
Aarene  1843—64. 

Af  de  ældste  Malerier  ere  kun  ubetydelige  Rester  levnede  paa  den  nordre  Choromgangs 
sydlige  Mur;  der  findes  nemlig  nogle  Ornamenter,  et  kronet  Hoved,  hvorover  en  Due  med  Glorie 
(den  hellige  Aand)  samt  en  Plante  med  trefligede  Blade;  endvidere  2 Vaabenskjolde,  i det  ene  en 
Stjerne  og  i det  andet  en  Ørn  (Hvider  og  Glober?).  Ligeoverfor  paa  den  nordre  Væg  er  et  lille  fir- 

kantet,  meget  utydeligt  Maleri  med  den  h im  melthronende  Christus  omgivet  af  de  fire  Evange- 
listemblemer. Pudsen,  hvorpaa  Billederne  ere  malede,  har  den  sædvanlige  Finhed  og  Glathed,  der 
er  ejendommelig  for  den  ældre  Maling,  og  betegner  disse  Billeder  som  tilhørende  det  13de  Aarh. 

Længere  mod  Øst,  i samme  Omgang,  er  paa  en  Pille  malet  St.  Laurentius  med  Risten  i 
Haanden , over  Figuren  er  en  tredelt  Bue.  Paa  Væggen  i den  bageste  Del  af  Choromgangen  fandtes 
for  c.  40  Aar  siden  Fremstillinger  af  St.  Lucius’s  Martyrdød,  samt  af  flere  Helgener;  men  den 
løse  Puds,  hvorpaa  Billederne  vare  malede,  kunde  ikke  bevares.  Paa  den  nordre  Væg  i søndre 
Omgang  er  endnu  bevaret  enkelte  svage,  uforstaaelige  Rester  af  Malinger,  tydeligst  er  et  Vaabenskjold, 
hvori  en  staaende  Løve  med  et  Dobbeltansigt. 

I nederste  Del  af  den  halvrunde  Apsis  er  malet  fire  legemsstore  Figurer  af  Harald  Blaatand, 
Svend  Estridsøn,  Biskop  Vilhelm  og  Dronning  Margrethe,  klædte  i Dragter  fra  Begyndelsen  af  1 6de 
Aarhundrede.  1 øverste  Del  — i de  13  Nicher  imellem  Søjlerne  — fandtes  i Aaret  1855  Billeder  af 
Christus  og  de  12  Apostle;  disse  Figurer  havde  været  opmalede  mindst  fire  Gange,  sidste  Gang 
i 1826 — 28*).  Paa  nogle  af  Nichernes  Mellemrum  havde  oprindelig  været  malet  St.  Laurentius, 
Lucius,  Michael  og  Knud  Konge,  i de  senere  Malinger  havde  man  sat  Maria  og  Gud  Fader 
istedetfor  Laurentius  og  Michael;  under  Figurerne  de  fire  Evangelistemblemer. 

1 Hvælvingskrydsene  i Choret,  Omgangen  og  Skibene  ere  større  og  mindre  Rosetter,  pragt- 
fuldt ornamenterede  i romansk  Stil  (Tab.  XXVII,  1 og  2);  paa  Søjler  og  Kapitæler  er  ligeledes  romanske 
Ornamenter  og  Løvværk. 

Paa  Midtskibets  Vægge  sees  nogle  Levninger  af  Decorationer  fra  Dronning  Margrethes  Tid; 
saaledes  er  over  Buerne  forskjel  1 ige  Vaabenskjolde  endnu  bevarede,  iblandt  dem  sees  Globers,  Valken- 
dorfers,  Friisers,  Fikkers,  Lindenowers  og  Langers  Vaabener;  Kirken  har  sikkert  havt  en  lignende  malet 
Vaabenfrise,  som  findes  i Sorø  og  Ringsted  Kirker.  Paa  Pillerne  er  ogsaa  Rester  af  ældre  Malerier, 
saaledes  paa  den  søndre  Pille  ved  Choret,  hvor  der  øverst  er  malet  Treenigheden,  derunder  en 
Bisp  i Ornat  og  nederst  et  Christushoved  med  Torturredskaberne  ved  den  højre  Side.  Paa  samme 
Pilles  anden  Side  er  en  Konge,  under  ham  staar:  » sanctus  olaus «;  paa  Ledfladen  ved  Siden  af  er 
svage  Spor  af  en  Helgeninde  og:  *sta  dorothea* ; en  tredie  Flade  har  en  næsten  udslettet  Figur  og 
Ordene:  » sanctus  lucas «.  Paa  den  anden  Pille  i den  sydlige  Række  er  et  utydeligt  Maleri  af 
Christus  siddende  med  oprakt  højre  Haand  og  Evangeliet  i venstre,  ved  hans  ene  Side  staar  en 
Konge  ved  den  anden  en  Kvinde,  begge  med  Glorier  om  Hovederne.  Billedet  afsluttes  foroven 
og  forneden  af  Baand  med  sildig-romanske  Ornamenter.  I den  nordre  Række  Piller  er  paa  den 
anden  af  dem  malet  en  Maria  med  Jesusbarnet;  Murfladen,  hvorpaa  dette  er  malet  har  en  finere 
Puds  end  de  andre  Billeder  og  er  muligt  noget  ældre.  Nedenfor  disse  Malerier  paa  Pillerne  har  i 
den  catholske  Tid  været  anbragt  Altere. 

De  betydeligste  Decorationer  findes  i Christian  den  Førstes  (Hellig  tre  Kongers)  og  i 
St.  Birgittes  Kapel.  Det  første  har  paa  Vægge,  Hvælvinger,  Søjler  og  Kapitæler  en  overvældende 
Rigdom  af  Ornamenter  og  Figurfremstillinger,  hvilket  Alt  er  malet  samtidigt  med  Kapellets  Bygning 
1462 — 64.  Nogen  samlet  Forbindelse  i Billedfremstillingerne  er  der  ikke,  Christi  Barndoms-  og 
Lidelseshistorie  samt  Helgener  og  Helgeninder  ere  malede  rundt  om,  som  om  det  har  været  magt- 
paaliggende  at  fylde  de  tomme  Rum.  I Skjoldbuerne  mod  Nord  er  i den  ene  Christi  Kors- 
dragning og  i den  anden  et  smukt  arrangeret  Billede  af  S t.  Anna  med  Maria  og  Jesusbarnet 
(Tab.  XXVI,  2 og  5).  Ligeoverfor  paa  sydlige  Side  sees  Maria  med  Barnet  (Tab.  XXVI,  7)  modtage 
de  3 Konger;  den  forreste  knæler  og  løfter  sin  Krone  af  Hovedet,  den  anden  staar  med  Kronen 
paa  og  med  fyrstelig  Kaabe  om  Skuldrene;  den  tredie  er  klædt  i en  skindbræmmet  Kofte  og  har 
mærkelige,  højhælede  Sko  paa  Fødderne;  han  bærer  en  Monstrans  i højre  Haand  (Tab.  XXVI,  9).  I 
en  Frise  forneden  staar  St.  Georg,  St.  Johannes  med  Giftbægeret,  St.  Laurentius  og  en  Bisp 


*)  I de  13  Nicher  ere  nu  nymalede  Figurer  af  Christus  og  Apostlene,  udførte  al  fresco  af  Const.  Hansen  1863. 


c.  1400. 


1464. 


86 


KJØBENHAVNS  AMT. 


(Erasmus?)  i Ornat.  Paa  den  vestlige  Væg  er  opad  Kappen  malet  S t.  Cornelius  i Pavedragt, 
bærende  sit  Attribut,  Hornet;  St.  Oluf  med  Øxen  i Haanden  og  Dragen  under  sine  Fødder  (Tab. 
XXVI,  3);  St.  Antonius  og  Clemens;  yderst  tilhøjre  St.  Christoffer.  Paa  den  østlige  Væg  sees 
i en  Niche  St.  Helena  (?)  og  ved  højre  Side  af  hende  St.  Dorothea  med  en  Blomstergren  i Haanden; 
tilhøjre  er  Ch  risti  Korsfæstelse  med  Maria  og  Johannes  staaende  ved  Korset.  Paa  Hvælvings- 
kappen tilvenstre  er  den  himmelthronende  Christus,  Maria  knæler  ved  hans  ene  Side  og  frem- 
viser sit  højre  Bryst,  Johannes  ved  den  anden;  nedenfor  rejse  de  Døde  sig  af  Gravene,  en  Djævel  er 
i Begreb  med  at  drage  en  af  dem  til  sig.  Andre  Helgener  vare  ogsaa  malede  her,  nemlig  St.  Lau- 
rentius, St.  Mauritius  og  Bartholomæus.  Nederst  paa  Væggen  var  Christian  den  Førstes  og  Dronning 
Dorotheas  Vaabener  med  fire  Vildmænd  som  Skjoldholdere. 

1 de  fire  Hvælvinger  er  smukke,  naturalistiske  Ornamenter  og  imellem  dem  godt  tegnede 
Engle  med  Zithre,  Basuner  og  Harper  samt  musicerende  Narrefigurer  (Tab.  XXVI,  4 og  8). 

St.  Birgittes  Kapel  paa  Kirkens  nordre  Side  er  udstyret  ligesaa  rigt  med  Decorationer.  I 
den  sydlige  Kappes  Midte  er  malet  en  Helgen  med  Krumstav  i Haanden  og  paa  Buekanten  under 
ham:  » sanctus  ambrosias« ; tilhøjre  for  ham  staar  en  Helgen  med  et  stort  Sværd  (Paulus?);  tilvenstre 
er  et  mangegrenet  Træ  med  lange  Torne,  hvorpaa  smaa,  nøgne  Skikkelser  spiddes  (Jvf.  Skive  Kirke, 
Side  33).  Til  hver  Side  under  disse  Billeder  er  malet  Evangelisttegnene  Løven  og  Ørnen;  i Kappe- 
spidsen under  den  sidste  er  en  grøn,  phantastisk  Djævlefigur,  foran  den  staar  en  Kop,  hvori  en 
Pind;  over  hans  Hoved  er  slynget  en  Skriftseddel  med:  -oscribo  tardonus  (?)  et  vana  loqvendo  vagantes « 
og  derunder  er  Rester  af  en  ung,  mandlig  Figur. 

1511.  Paa  den  vestlige  Væg  sees  Maria  med  Barnet  omgivet  af  en  Flammesol  og  med  Halv- 

maanen  under  Fødderne;  ved  hende  er  malet  Aarstallet:  »M.D.XI«.  Paa  højre  Side  er  et  Billede 
med  en  Borg,  foran  hvis  Port  den  halshuggede  Johannes’  Lig  ligger;  Salome  staar  ved  Siden  og 
modtager  det  afhuggede  Hoved  af  Bødlen;  en  Høvedsmand  og  Krigere  sees  bag  ved  dem.  Paa  den 
anden  Side  af  Maria  er  et  Billede  af  Herodes,  der  sidder  ved  Maaltidet,  medens  Salome  bringer 
Johannes’  Hoved.  Ovenover  er  St.  Lucius’  Billede  med  Dragen  ved  Fødderne  og  en  Skriftseddel 
med  Aarstallet  1511  (Tab.  XXXI,  2).  I en  Niche  sees  en  meget  stor  St.  Christoffer  bærende  Jesus- 

barnet  over  Floden,  paa  Strandbredden  staar  en  lille  Munkefigur  med  Glorie  om  Hovedet,  han 

synes  hilsende  at  modtage  de  Kommende.  Ved  venstre  Side  af  Nichen  er  et  Maleri  af  Christus 
siddende  tilbords  med  2 Helgener  ved  højre  Side  og  en  verdslig  klædt  Mand  tilvenstre,  en  lille  Page 
rækker  den  sidste  et  Bæger;  foran  Bordet  knæler  en  Kvinde  for  Christi  Fodder,  hendes  Hoved  er 
omgivet  af  en  Glorie.  I et  Hjørne  af  Billedet  sidder  en  Engel  med  en  Skriftrulle,  hvis  Skrift  er 
utydelig.  Over  dette  Billede  sees  den  korsfæstede  Christus,  der  bojer  Overkroppen  hen  mod  en 
knælende  Biskop;  over  Figurerne  er  atter  en  utydelig  Skrift  i et  Baand.  Som  Afslutning  er  nederst 
paa  Væggen  en  Frise  med  kækt  malede  Ornamenter,  imellem  hvilke  sees  Centaurer,  Aber  og  andre 
Dyrefigurer,  der  synes  at  kjæmpe  med  hverandre.  I Midten  af  Frisen  staa  2 Vildmænd  med  et 

Vaabenskjold  (Ibskallen  og  Halvmaanen);  derom  et  Baand  med  følgende  Skrift:  tarma  reve.  patris 

domini  olaui  martini  episcopi  roskildensis  fundatoris  hujus  capellæ  cujus  anima  in  pace  christi  reqviescat. 
Ved  den  sydlige  Ende  af  Frisen  findes  den  føromtalte  Djævlefigur  med  Skriftbaandet. 

I Hvælvingskappen  over  denne  Væg  sees  i Midten  en  stor  Figur  af  en  Biskop  i Ornat, 
Skriften  under  ham  er  utydelig,  efter  et  Hjerte,  han  holder  i Haanden,  maa  det  være  St.  Augustin u s. 

Paa  den  nordre  Væg  tilhøjre,  imellem  Vinduerne,  staar  under  en  malet  Bueomfatning  en 
Helgen  med  en  Kalk  i Haanden;  ovenover  er  Lucas’  Løve  og  under  den  et  Baand  med  Indskriften: 
» sanctus  lucas «.  Tilvenstre  er  en  staaende  Figur  af  Maria  med  Barnet  paa  Armen,  ved  hver  Side 
af  hende  knæler  en  Engel;  under  Billedet  er  2 Vaabenskjolde,  i det  ene  Ibskallen  og  Halvmaanen 
(Baden)  og  i det  andet  en  Oxe. 

I Hvælvingskappen  ovenover  er  i Midten  malet  St.  Hieronimus  med  bredskygget  Hat  paa 
Hovedet,  han  udstrækker  den  venstre  Haand  imod  en  Løve,  der  sidder  paa  Hug  foran  ham;  under- 

neden  i Fligen  tilvenstre  er  et  Billede  af  St.  Margarethe  med  et  stort  Sværd  i Haanden  og  under 
hende  en  Engel  med  et  Skriftbaand  (St.  Matheus  Emblem). 

Paa  den  østlige  Væg  er  øverst  et  næsten  udslettet  Billede,  i hvis  Midte  man  seer  en  sid- 
dende Maria  med  Barnet  paa  Skjødet,  omkring  hende  er  flere  — dels  siddende,  dels  staaende  — 
Figurer;  i Hjørnerne  er  musicerende  Engle.  Nedenfor  er  Billeder  af  St.  Peter  med  Nøglen  og  af 
St.  Andreas,  der  støtter  sig  til  Korset.  Hvælvingskappen  ovenover  er  overhvidtet. 

Foruden  den  store  Mængde  af  Figurer  er  der  en  Rigdom  af  smukke  Ornamenter,  baade 
paa  Væggene  og  i de  3 Hvælvingskapper.  De  fleste  af  Malerierne  ere  restaurede  af  Prof  Kornerup 
i Aarene  1863—74,  samt  af  Maler  Zeuthen. 


SONNERUP,  Voldborg  Herred. 

(Indberetn.  af  K.  Bahnson  1883  og  Tegninger  i Nationalmuseets  Archiv.) 


1 det  i Aaret  1875  nedbrudte  Chor  fandtes  ovenover  en  Bue  Rester  af  et  gammelt  Maleri  c.  12150. 
med  romanske  Buer  og  Søjler;  under  en  af  Buerne  var  malet  en  Mand  med  spids  Hat,  lysblaa 

Kjortel,  grønne,  tætsluttende  Benklæder  og  røde  Sko.  En  rød  Kappe  var  fæstet  ved  en  Agraph  til 

højre  Skulder.  Han  holdt  i den  ene  Haand  en  stor  Pung,  og  modtog  med  den  anden  en  Krands  af 

en  Figur  i den  tilstødende  Bue.  1 Dragterne  og  i Maleriets  Character  viser  Billedet  hen  til  13de  Aarh. 

Ovenover  de  senere  indlagte  Hvælvinger  fandtes,  ved  en  Undersøgelse  1883,  en  malet  Frise, 
som  ved  røde  og  gule  Linier  afdelte  Væggen  i flere  Felter;  i to  af  dem  var  malet  en  mandlig  Figur 
med  Glorie  om  Hovedet.  Disse  Billeder  ere  sikkert  samtidige  med  de  forhen  omtalte. 

Ved  Ombygningen  af  Choret  og  den  samtidige  Restauration  af  Kirken  fandtes  Kalkmalerier 
paa  næsten  alle  Hvælvingerne,  udforte  i en  senere  Tid;  de  bleve  overhvidtede  og  nye  Decorationer 
anbragte,  tagne  efter  romanske  Motiver. 


VINDINGE,  Tune  Herred. 

(Steen  Friis  i Kirkehistoriske  Saml.  1874,  S.  240,  og  Tegninger  i Nationalmuseets  Archiv.) 


Ved  Kirkens  Ombygning  1874  viste  sig  tilhøjre  for  Chorbuen  Rester  af  meget  gamle  c.  1300. 
Malerier.  Under  en  malet  tredelt  Bue  saas  en  Konge  med  Krone  paa  Hovedet  og  Scepter  i Haanden; 
til  begge  Sider  af  denne  Figur  stode  to  mindre,  som  vare  iførte  krigerske  Dragter,  spidse  Hjelme 
paa  Hovedet  og  store  Sværd.  Over  disse  Figurer  var  malet  mindre  Buer,  som  sluttede  sig  til  den 
større  tredelte.  Efter  Buernes  Form  og  Krigernes  Rustninger  maa  Malerierne  henføres  til  om- 
trent Aar  1 300. 

Paa  Hvælvingernes  Ribber  og  paa  Kapperne  fandtes  svage  Spor  af  Malerier  fra  en  langt 
senere  Tid,  som  ikke  havde  nogen  særlig  Interesse. 

c.  1400. 


c.  1440. 


KJØGE,  Ramso  Herred. 

(Indberetn.  af  J.  Kornerup  1889.) 


Paa  den  nordvestlige  store  Pille  i Skibet  fremdroges  nogle  Dele  af  Kalkmalerier,  som  fore- 
stillede flere  Helgeners  Lidelser  og  Martyrdød,  nemlig  St.  Simon,  som  gjennemsaves,  hængende  mellem 
to  Pæle  med  Hovedet  nedad,  og  St.  Erasmus  lidende  Martyrdøden;  endvidere  Christi  Torne- 
kroning og  Hudfletning;  det  Hele  var  meget  beskadiget  og  mangelfuldt.  I noget  bedre  Stand 
fandtes  paa  en  af  de  ottekantede  Piller  i det  søndre  Sideskib  en  malet  Christusfi  gu  r med 
Verdenskuglen  i den  ene  Haand  og  den  anden  velsignende  oprakt.  Over  og  bag  hans  Skuldre 
var  et  Skriftbaand  med  halvt  udslettede  Minuskier,  hvoraf  Slutningen  kunde  tydes  som:  »hec  est  alti- 
tudo  s alv atoris «*). 


GREVE,  Tune  Herred. 

(Indberetn.  af  J.  Kornerup  1876.) 


I et  lille  Vindue  paa  Apsis  fandtes  i Lyssiderne  Malerier,  som  forestillede  2 Engle,  der 
holde  en  Krands.  Billedet  blev  ikke  bevaret. 


KILDEBRØNDE,  Tune  Herred. 

(Indberetn.  af  J.  Kornerup  1876.) 


Oven  over  Hvælvingerne  sees  paa  et  enkelt  Sted  paa  Skibets  Væg  nogle  svage  Spor  af 
en  malet  Bordt  og  under  den  Rester  af  Figurer  med  Helgenglorier. 


SNOLDELEV,  Tune  Herred. 

(Indberetn.  af  J.  Kornerup  1876.) 


Paa  de  gamle  Fraadstensvægge  i Langhuset  er  svage  Spor  af  Kalkmalerier,  som  forestille 
Helgener  med  Glorier  om  Hovedet. 


LYNGBY,  Sokkelunds  Herred. 


(Tegninger  i Nationalmuseet  af  Magnus  Petersen  1876.) 


I Hvælvingen  nærmest  Choret  fremdroges  ret  interessante  Malerier  paa  den  sondre  og 
nordre  Kappe.  I den  første  var  en  Fremstilling  af  Korsdragningen:  Christus  bærer  Korset  paa 


:)  Jvfr.  en  lignende  Figur  med  Indskrift  i Ringsted  Kirke,  Tab.  XVI,  4. 

Skulderen,  bag  ham  sees  en  næsten  udslettet  Skikkelse  af  Simon  af  Cyrene  samt  Maria.  Under 
Korsets  nederste  Del  gaar  en  lille  Figur,  der  er  iført  en  kort  Trøje,  stramtsiddende  Benklæder  og 
spidse  gule  Sko.  En  Krigsmand  i Brynie  og  væbnet  med  en  Morgenstjerne  trækker  Christus  i et 
Tov,  som  denne  har  om  Livet.  1 Kappefligen  tilvenstre  staa  to  Munke  med  spidse  Huer,  hvis  Toppe 
ende  i et  Kors;  tilhøjre  to  Bisper  i Ornat,  der  holde  en  kronet  Konge  i.  Hænderne.  Over  Christus 

og  Figurerne  i Kappefligene  er  Skriftbaand,  hvori  er  Spor  af  nogle  Bogstaver.  Bunden  om 

Figurerne  er  fyldt  med  store  Blomster,  Løvværk  og  Stjerner. 

I den  nordlige  Kappe  sees  tilvenstre  den  opstandne  Christus  med  Sejersfanen  paa 

Skulderen,  foran  knæler  Thomas,  som  lægger  to  af  sine  Fingre  i hans  Saar;  ved  Siden  staa  St.  Ma- 

thias og  St.  Mathæus.  Tilhøjre  sidder  Maria  med  Christi  Lig,  bag  hende  staar  en  Kvinde 
med  opløftede  Hænder.  Over  Marias  Glorie  er  en  Indskrift  i flere  Linier:  » Jhesus  cristus  nostra  sålus 
qui  reclamat  omnibus  malis  nobis.  O mater  dei  miserere  mei.  dolentes  ad  monumentum  serum  ferunt 
unguentum.«-  Over  den  opstandne  Christus  staar:  * Affer  manum  tuam  et  mitte  in  latus  meum .«  Over 
Thomas:  » dominus  meus  et  deus  meus.«-  Bunden  om  Figurerne  er  ligesom  i den  anden  Kappe  fyldt 
med  Blomster  og  Ornamenter,  i hvis  Mellemrum  sees  flere  Monogrammer  af  Jesu  Navn.  Efter  Stilen 
i Ornamenterne  maa  Malerierne  henføres  til  noget  før  Midten  af  15de  Aarhundrede,  skjøndt  Krigs- 
mandens Rustning  kunde  antyde  en  tidligere  Tid. 


HERSTEDVESTER,  Smørum  Herred. 

(Indberetn.  af  J.  Kornerup  1885). 


Paa  Kapperne  i Chorets  Hvælving  fandtes  en  Række  Billeder  af  Christi  Lidelseshistorie.  c.  1460. 
I den  østlige  Kappe  er  Korsfæstelsen;  Maria  og  Joseph  staa  ved  Korset,  fire  smaa,  flyvende  Engle 
opfange  Christi  Blod  i Kalke.  I sydlige  Kappe  er  Christi  Hudfletning;  to  Bødler  pidske  Christus 
med  Svøber;  noget  af  Billederne  er  meget  utydeligt  og  næsten  udslettet.  1 vestlige  Kappe  sees  to 
Mænd  me^j  hæslige  Ansigter  trykke  Tornekronen  paa  Christi  Hoved.  Den  nordre  Kappe  har  et 
Billede  af  Ko  rs  d rag  n i ngen ; Christus  bærer  Korset  paa  sine  Skuldre,  medens  Simon  af  Cyrene 
hjælper  ham,  en  Kriger  gaar  foran,  og  holder  Tovet,  der  er  bundet  om  Christus  (Tab.  XXXVI,  3) 
Billederne  ere  kun  malede  med  faa  Farver,  men  Tegningen  i Figurerne  er  ret  god,  navnlig  ere  An- 
sigterne udtryksfulde.  Efter  Dragter  og  Krigernes  Rustninger  maa  Udførelsen  af  Malerierne  sættes 
til  Tiden  ved  Midten  af  1 5de  Aarhundrede. 

1 Triumfbuens  Underflade  fandtes  samtidige  Malerier;  det  er  Allegorier  paa  de  menneskelige 
Laster  og  Daarskaber,  fremstillede  i fem  Medailloner;  i en  af  dem  er  en  Abe,  som  holder  et  Spejl, 
hvori  en  Bjørn  med  en  Sækkepibe  spejler  sig;  i en  anden  en  Kvinde,  der  rider  paa  en  Mand 
(Tab.  XXXVill,  4). 

I Skibets  Hvælvinger  var  kun  nogle  faa,  svage  Rester  af  Malerier,  som  ikke  kunde  tydes. 


VALLENSBÆK,  Smørum  Herred. 

(Efter  velvillig  Meddelelse  af  Prof.  Kornerup  og  Tegninger  i Nationalm.  Archiv.) 


I 1864  afdækkedes  en  Række  interessante  Kalkmalerier  i Skibets  Hvælvinger,  men  bleve  c.  1470. 
atter  overhvidtede  1867,  efter  at  Tegninger  vare  tagne  af  dem  af  Prof.  Kornerup. 

1 2 

c.  1480 


I den  vestlige  Hvælvings  østre  Kappe  saas  Gud  Fader  tronende  i sit  Højsæde  holdende 
Jordkloden  i Skjødet  og  højre  Haand  udstrakt  til  Velsignelse.  Paa  en  Skriftrulle  læses:  »//?  principio 
creavit  deus  celum  et  tenam. i-  Underneden  var  Mandens  og  Kvindens  Skabelse  og  i Fligen  tilvenstre 
en  Figur,  som  ved  at  udrække  Tungen  synes  at  haane  Guds  Værk  (Tab.  XXIV,  2).  1 den  søndre 

Kappe  fører  Gud  Fader  Adam  og  Eva  ind  i Paradiset  og  viser  dem  den  forbudne  Frugt;  paa  en 
Skriftrulle  staar;  » Hi  c introducit  deus  eos  in  paradisum  et  monstrat  eis  fructum .«  Tilvenstre  forneden 
sees  Slangen  friste  Eva,  tilhøjre  Adam  spise  af  Æblet.  1 nordre  Kappe  var  et  Billede  af  Engelen, 
som  driver  Adam  og  Eva  ud  af  Paradiset;  paa  et  Skriftbaand  var  Rester  af  Skrift:  » Ite  maledicti 

ad « Forneden  tilhøjre  Kain,  der  dræber  Abel,  bag  dem  sees  Offerdyret  og  Ilden;  tilvenstre: 

Adam  arbejdende  med  Øxe,  medens  Eva  sidder  ved  Vuggen  (Tab.  XXV,  1).  Vestre  Kappe:  Christus 
som  Verdensdommer,  fra  hans  Mund  udgaa  et  Sværd  og  en  Lilie  som  Symboler  for  Straffen  og 
Naaden;  Billedet  tilvenstre  med  Fremstilling  af  de  Salige  var  ødelagt,  men  tilhøjre  var  Rester  af 
Helvedes  Gab  og  de  Fordømte  i Flammerne,  hvor  en  Djævel  kjører  afsted  med  en  Synderinde  i 
en  Skubkarre. 

Den  østre  Hvælvings  østre  Kappe  havde  Billeder  af  St.  Olufs  Legenden*).  Helgenen 
sad  i sit  Skib,  iført  kongelig  Dragt;  en  Havfrue  og  en  Havmand  synes  at  ville  standse  Skibets  Fart 
(Tab.  XXIV,  ]).  I søndre  Kappe  fremstilles  den  hellige  Laurentius’s  Martyrdød  paa  Baalet;  for- 
neden tilhøjre  var  et  Billede  af  Flugten  til  Ægypten;  ved  Siden  af  saas  tvende  Phantasidyr,  som 
muligt  hentyde  til  de  onde  Magter,  der  vilde  Jesusbarnet  tillivs.  I vestre  Kappe  var  St.  Georgs 
Kamp  med  Dragen  (Tab.  XXIV,  1)  og  forneden  i Kappefligene  Mariæ  Bebudelse:  Engelen  Ga- 
briel holdt  et  Skriftbaand  med:  »Ave  gracia.  plena.  dns.  tecum .«  1 nordre  Kappe  saas  de  hellige 

tre  Konger  til  Hest  paa  Vejen  til  Bethlehem;  paa  et  Skriftbaand  var  deres  Navne:  » Rex  Caspar, 
Rex  Melchior,  Rex  Balthasar* ; underneden  var  fremstillet  Mariæ  Besøg  hos  Elisabeth. 

Efter  at  disse  Billeder  vare  overhvidtede  1867,  blev  en  ny  Decoration  anbragt  paa  Hvæl- 
vingerne paa  Bekostning  af  Kjøbenhavns  Magistrat,  som  ejer  Kirken. 


RERSLEV,  Tune  Herred. 

(Indberetn.  af  J.  Kornerup  1868.) 


Alle  Kirkens  Hvælvinger  have  Malerier  med  bibelske  Fremstillinger,  malede  i Slutningen 
af  15de  Aarhundrede,  omtrent  af  samme  Art  som  Billederne  i Vallensbæk  (jvnf.  disse  Tab.  XXIV). 

I Skibets  østre  Hvælving  er  forneden  tilvenstre  Rester  af  en  Indskrift,  som  viser,  at  her 
har  været  et  Billede  af  Mariæ  Besøg  hos  Elisabeth;  derover  sees  Bebudelsen:  Englen  holder 
en  Skriftseddel  i Haanden,  hvorpaa  staar:  » ave  gracia  plena  dns.  tecum.*  Ved  Siden  af  sees  Hyrderne 
paa  Marken,  hvoriblandt  en  Sækkepiber  og  en  Kvinde  med  en  Rok;  en  Engel  flyver  over  dem  med 
et  Skriftbaand,  hvorpaa  staar:  » Gloria  in  excelsis  deo,  et  in  terra  laudamus.  Jesu  Fødsel:  Maria 
knæler  foran  Barnet,  der  ligger  nøgen  paa  en  Maatte;  Joseph  sidder  og  koger  Mad,  han  har  en 
Fjervifte  i Haanden  og  en  bredskygget  Hat  paa  Hovedet;  Oxen  og  Æslet  staa  bag  ved.  Nedenfor 
tilhøjre  er  Rester  af  et  Billede,  som  forestiller  Omskjærelsen.  I det  næste  Billede  sees  de  hel- 
lige tre  Konger.  Maria  sidder  med  det  nøgne  Jesusbarn,  over  hendes  Skjød  er  lagt  et  rigt  prydet 
Tæppe;  den  forreste  Konge  knæler  med  blottet  Hoved,  og  overgiver  Barnet  en  Kurv  med  Gaver; 
den  anden  bærer  et  Horn,  den  tredie  en  Pokal,  alle  ere  i rige  Klæder;  bag  Maria  sidder  Joseph 
med  en  Æske  i Haanden.  Barnemordet  i Bethlehem:  Herodes  sidder  paa  en  Throne  med 


•)  Henry  Petersen:  »Hellig  Olafsmaleriet«  i Folkekalender  for  Danmark  1871,  Side  122. 

Krone  paa  Hovedet  og  Scepter  i Haanden,  bag  ham  sees  en  Djævel,  som  synes  at  viske  ham  i Øret; 
foran  Herodes  er  Krigere,  som  dræbe  Børnene;  en  Kvinde  værger  sit  Barn  med  en  Stangrok.  Under 
dette  Billede  er  en  Gruppe  Ryttere  ved  en  Kornmark,  hvor  en  Kvinde  og  to  Mænd  ere  i Færd  med 
at  meje  og  saae.  Flugten  til  Ægypten:  Maria  sidder  paa  Æselet,  som  Joseph  fører;  nogle  Abe- 
figurer tumle  sig  foran  dem.  Ved  Siden  af  sees  Daaben  i Jordans  Flod:  Jesus  knæler  nøgen  i 
Vandet,  Johannes  er  ikke  iført  Kamelhaarsdragten,  men  en  lang  Kjortel  ligesom  paa  Thingstedmaleriet 
(Jvnf.  Tab.  XXX,  2).  Han  holder  en  Kande  i Haanden,  medens  en  Engel  staar  ved  Bredden  af 
Floden  med  Christi  Klædning.  Indtoget  i Jerusalem:  Jesus  rider  paa  Æselet,  Maria  og  en  ældre 
Mand  følge  bag  efter  ham;  nogle  Mænd  udbrede  Klæder  paa  Jorden,  andre  bryde  Grene  af  Træerne 
for  at  sprede  dem  foran  Jesus. 

I den  mellemste  Hvælving  er  et  Billede  af  Fod  vadskn  i n gen ; Apostlene  sidde  i tre 
Rækker,  alle  med  Glorier  om  Hovederne;  foran  dem  knæler  Jesus,  medens  han  toer  en  Apostels 
Fødder.  Ovenover  er  Nadveren.  Jesus  sidder  midt  imellem  Apostlene,  som  synes  at  udtrykke  For- 
bauselse  ved,  at  Jesus  rækker  Brødet  til  Judas;  foran  sidder  Johannes  med  Hovedet  støttet  mod 
Haanden.  Forneden  tilhøjre  sees  Jesus  knæle  i Gethsemane  Have;  foran  ham  staar  et  Kors  og 
en  Kalk,  Guds  Haand  i en  Sky  sees  foroven,  og  i et  Skriftbaand  staar:  » Pater  mi : si  possibile  est 
transeat  a me  calix  iste.*  I det  næste  Billede  er  Tilfangetagelsen:  Judas  kysser  Jesus,  medens  Krigerne 
gribe  ham;  Malchus  knæler  paa  Jorden,  Peter  staar  ved  Siden  af  ham  med  et  mægtigt  Tohaandssværd. 
Underneden  sees  Jesus  for  Pila  tus;  denne  toer  sine  Hænder  i et  Fad,  som  rækkes  ham  af  en 
Page;  tilhøjre  derfor  Hudfletningen,  og  ti  1 venstre  Tornekroningen;  to  Mænd  trykke  Kronen  paa  Jesu 
Hoved  med  lange  Stokke.  Korsdragningen:  Korset  hviler  paa  Jesu  Skuldre,  Simon  af  Cyrene 
hjælper  at  bære  det;  flere  Kvinder  følge  sørgende  bag  dem.  Tilhøjre  derfor  sees  Jesus  blive  fæstet 
paa  Korset;  over  hans  Hoved  er  Seddelen  med:  » Jhesus  nazar.  Rex  Judeorum.«  Korsfæstelsen  af 
Jesus  og  de  to  Røvere,  Longinus  nærmer  sig  i en  springende  Stilling  med  Spydet  rettet  mod  Christus. 
Nedenfor  tilvenstre  er  Christi  Gravlægning  og  tilhøjre  Opstandelsen,  hvor  Christus  træder  frem 
af  Graven  med  Korsstaven  i Haanden;  ved  hans  Fødder  ligge  de  sovende  Soldater. 

P’oruden  disse  Billeder  fandtes  i den  vestlige  Hvælving  et  næsten  udslettet  Billede  af 
Dommedag;  det  var  saa  anstødeligt  i Fremstillingerne,  at  det  blev  overhvidtet;  ligesaa  nogle  meget 
store  Hoveder  med  fordrejede  Ansigter  og  udhængende  Tunger. 

••Billederne  ere  i det  Hele  meget  raat  malede  og  slet  tegnede;  Klædedragter,  Rustning  og 
Ornamenter  ere  ret  interessante  og  tilhøre  Tiden  ved  Slutningen  af  15de  Aarhundrede.  Malerierne 
ere  restaurerede  af  Maler  V.  Sørensen. 


HERLEV,  Sokkelunds  Herred. 

(Indberetn.  af  J.  Kornerup  1887.  Burman  Becker  i Ny  Kirkehist.  Saml.  III,  448.  Kjøbenh  Universitets  Aarb.  1887 — 88,  1557.) 


I Kirkens  fire  Hvælvinger  er  en  stor  Mængde  ret  mærkelige  Kalkmalerier.  1 Hvælvingen  c.  1480. 
nærmest  Choret  sees  i den  vestre  Kappe  Gud  Fader  med  Adam  og  Eva,  ned  ad  Kappespidserne  er 
nogle  utydelige,  smaa  Figurer,  der  synes  at  høre  til  en  Fremstilling  af  Syndefaldet.  I nordre  Kappe 
leder  Englen  Adam  og  Eva  ud  af  Paradiset;  nedenfor  sees  Eva  spindende  paa  en  Stangrok,  medens 
Adam  sejler  i en  Baad.  1 den  østre  Kappe  er  nogle  Rester  af  et  Billede  med  Skabelsen,  man  kan 
følge  Linierne  af  en  Hjort  og  nogle  andre  Dyr;  det  øvrige  er  tabt. 

1 den  anden  Hvælving  er  mod  Øst  et  Billede  af  Treenigheden:  tilhøjre  for  Gud  Fader 
med  den  Korsfæstede  staar  Maria  med  foldede  Hænder,  tilvenstre  Johannes;  bag  Maria  knæler  en 

bedende  Olding;  over  hans  Hoved  staar:  » Mathis  Jenss« ; under  ham  er  et  Skriftbaand  med:  »Deus 
pater  esto  mihi  propicius «.  Tilhøjre  i Kapperne  knæle  to  Kvinder,  over  dem  er  skrevet:  » Gydha , 
Kir stina«  *).  I den  søndre  Kappe  er  malet  en  liggende  Figur  med  Bispehue  paa  Hovedet,  tilhøjre  for 
ham  er  en  næsten  udslettet  Hest,  underneden  staar  Navnet:  »St.  Ypolitus«- ; Billedet  har  forestillet 
St.  Hippolyts  Martyrdød.  Paa  vestre  Kappe  er  St.  Laurentius  Død  fremstillet;  han  ligger  paa 
Risten,  medens  to  Bodler  holde  Ilden  under  den  vedlige.  1 nordre  Kappe  var  et  Billede  af  Maria 
omgivet  af  en  Solglorie;  dette  Billede  er  senere  overhvidtet. 

1 den  tredie  Hvælvings  østre  Kappe  var  Levninger  af  et  Maleri,  som  forestiller  Barne- 
mordet i Bethlehem;  man  seer  kun  Herodesfiguren  siddende  paa  en  Thronstol  med  Scepter  og 
Sværd,  bag  ham  staar  en  Djævel,  som  synes  at  tilraade  ham  den  onde  Gjerning;  Billedet  er  meget 
utydeligt.  1 den  søndre  Kappe  sees  en  Mand,  der  er  i Begreb  med  at  afskjære  Sæden  paa  Marken 
(jvfr.  Thingsted  og  fl.).  1 vestre  Kappe  er  et  Billede  af  St.  Georgs  Kamp  med  Dragen;  af  Dragen 
er  kun  enkelte  Dele  synlige;  tilhøjre  knæler  Prindsessen  med  et  lille  Lam,  ti lvenstre  er  Borgen, 
hvorfra  Kongen  og  Dronningen  iagttage  Kampen;  Billedet  er  omgivet  af  ret  smukke  Ornamenter. 
Den  nordre  Kappes  Billeder  vare  helt  udslettede. 

I fjerde  Hvælving  er  Christi  Lidelseshistorie;  paa  den  søndre  Kappe  er  en  Frem- 
stilling af  Hudfletningen,  hvor  to  Bødler  pidske  Christus;  nedenfor  tilvenstre  er  Korsdragningen; 
Simon  af  Cyrene  hjælper  Christus  at  bære  Korset;  tilhøjre  er  et  meget  defect  Billede,  hvor  Christus 
fæstes  til  Korset,  kun  den  øverste  Del  af  Billedet  er  levnet.  I søndre  Kappe  synes  der  at  have 
været  et  Maleri  af  Christi  Gravlægning  og  ved  Siden  deraf  Opstandelsen;  formentlig  har  ogsaa 
Korsfæstelsen  været  malet  der.  1 vestre  Kappe  sees  Christus  som  Himmeldommer  siddende  i 
den  mandelformede  Glorie  med  Maria  og  en  Engel  paa  højre  Side  og  Johannes  tilvenstre.  Under- 
neden er  en  barbarisk  Fremstilling  af  Dommedag;  en  hæslig  Djævel  drage  Synderne  ind  i det 
flammende  Helvedes  Gab 


HØJELSE,  Ramso  Herred. 


(Restauration  af  Prof.  Kornerup  1880;  Undersøgelse  af  Magnus  Petersen  1894) 


c.  1490  Chorets  og  Skibets  to  østlige  Hvælvinger  ere  rigt  udstyrede  med  Kalkmalerier,  udførte 

omtrent  ved  Aar  1500  Den  østlige  Kappe  i Choret  har  et  Billede  af  Treenigheden:  Gud  Fader 
holder  den  Korsfæstede  foran  sig,  foroven  og  forneden  til  begge  Sider  er  Evangelisternes  Emblemer 
med  Navnesedler  I de  andre  3 Kapper  er  fremstillet:  1)  Samson  i Kamp  med  Løven;  2)  Kong 
David  og  Salomon;  under  den  sidste  staar:  » Salomon  sapiens «.  3)  En  gammel  Mand,  der  støtter 

sig  ved  Krykke  og  Stok.  Billederne  antages  at  skulle  forestille  Styrke,  Gudsfrygt,  Visdom  og  Svaghed. 
Skibets  første  Hvælvings  østlige  Kappe  har  et  Billede  af  Christus  omgivet  af  Glorien  og  frem- 
visende sine  saarede  Hænder,  Sværd  og  Lilie  udgaa  fra  hans  Mund;  ved  Siderne  knæle  Maria  og 
Johannes;  over  Maria  staar:  * venite  henedicti  etc. « ; over  Johannes:  » Abit e maledicti  etc.«  Ved  hver 
af  de  Knælende  er  en  Medaillon  med  en  Engel,  fra  hvis  Basun  der  udgaar  følgende  Skrift:  »surgite 
mortui , venite  ad  judicium« ; fra  Gravene  underneden  sees  de  Døde  at  fremstaa.  I de  andre  Kapper 
er  fremstillet:  1)  Helvede;  en  stor,  hornet  Djævel  rider  paa  en  nøgen  Kvinde;  foran  gaar  en  anden 
Djævel  bærende  et  Net  med  to  Kvinder,  som  han  fører  hen  til  Flammegabet.  2)  St.  Peter  ledende 
de  Salige  hen  til  Himmeriges  Port.  3)  St.  Georgs  Kamp  med  Dragen;  paa  en  Klippe  knæler  den 

*)  Paa  en  Ligsten  i Vaabenhuset  staar:  » hic  jacet  mathias  Johannis,  qvondam  tutor  et  fundator  hu/us  ecclesiæ , cum 
duobis  uxoribus  gyde  et  Christina,  qui  obiit  anno  dornini  MCDLXXX.«  Kirkens  Billeder  ere  sikkert  udførte  paa  ovennævnte  Mathias 
Jensens  Foranstaltning;  den  bedende  Olding  i Billedet  med  Treenigheden  er  vistnok  samme  Mand. 


KJØBENHAVNS  AMT. 


93 


bedende  Prindsesse.  1 den  anden  Hvælving  er  Skabelsen  fremstillet.  Gud  Fader  sidder  med  op- 
løftet Haand,  i hans  Skjød  ligger  Verdenskuglen  og  over  hans  Hoved  sees  Sol  og  Maane  samt 
bedende  Engle;  ved  højre  Side  nærme  sig  2 Hjorte  og  en  Hind  og  ved  venstre  nedstyrtes  en  Djævel 
i Helvedssvælget;  yderst  tilvenstre  ligger  en  hvid  Svane.  Sydlige  Kappe  har  to  Billeder,  det  ene 
Adams  Skabelse,  det  andet  hans  Indførelse  i Paradiset.  I den  vestlige  Kappe  sees  Kvindens 
Skabelse  og  Syndefaldet;  i nordre  Adams  og  Evas  Uddrivelse  af  Paradis  og  ved  Siden  deraf  Adam 
gravende  i Jorden  og  Eva  siddende  ved  Rokken.  Alle  Billederne  ere  omgivne  af  Ornamentsslyng- 
ninger i brune  Farver.  Af  egentlig  Kunstværd  ere  Billederne  ikke,  og  med  Undtagelse  af  St.  Georgs- 
figuren  ere  de  meget  mangelfulde  i Tegning.  Kirkens  andre  Hvælvinger  have  paa  Buer  og  Ribber 
almindelige  Prydelser  og  hvor  de  sidste  krydse  hverandre  er  smukke  Rosetter. 


SVOGERSLEV,  Somme  Herred. 

(Indberetn.  af  J.  Kornerup  1890.) 


1 en  Hvælvingskappe  over  den  søndre  Indgangsdør  er  et  Maleri,  som  fremstiller  en  skjægget 
Mand  med  Hat  paa  Hovedet;  han  peger  fremad  med  højre  Haand,  og  rundt  om  ham  er  slynget  et 
Skriftbaand  med  Rester  af  en  dansk  Indskrift,  som  dog  ikke  lod  sig  tyde.  Figuren  selv  kan  heller 
ikke  forklares.  Prof.  Kornerup  formener,  at  Billedet  er  malet  efter  Reformationen. 


SMØRUMØVRE,  Smørum  Herred 


(Indberetn.  af  Magnus  Petersen  1891.) 


1 Skibets  anden  Hvælving  fandtes  Spor  af  Kalkmalerier,  som  synes  at  være  meget  sildige 
og  af  ringe  Værd;  Billederne  forestillede  Christi  Lidelseshistorie.  I den  østre  Kappe  blev 
Hvidtelagene  helt  afdækkede,  og  der  fremkom  et  Maleri  af  Christi  Nedtagelse  af  Korset 
(Tab.  XLI,  3).  Det  var  yderst  slet  malet  og  Figurerne  i høj  Grad  fortegnede,  saaledes  sees  de  to 
Røvere  hænge  i mærkelige,  forvredne  Stillinger  paa  Korset;  paa  Joseph  af  Arimathea  har  Maleren 
helt  glemt  at  male  den  højre  Arm,  skjøndt  man  seer  Haanden,  som  omfatter  Stigen,  hvorpaa  en 
underlig  Skikkelse  af  en  Mand  kryber.  Maleriet  maa  være  malet  efter  Reformationen  og  havde  kun 
Interesse  ved,  at  det  viste  den  store  Tilbagegang  og  Skjødesløshed,  som  ofte  trælfes  hos  de  kirkelige 
Malere  fra  den  Tid.  Hvælvingen  er  senere  bleven  overhvidtet. 


c 1540. 


c.  1550. 


C.  I I 50 


c.  1400. 

SKIBBY,  Horns  Herred. 

J.  Kornerup  i Aarb.  f.  n.  Oldk.  1868,  S.  54,  Indberetn.  af  Zeuthen  og  Henry  Petersen  samt  Undersøgelse  af  Magnus  Petersen.) 

I 1855  opdagedes  paa  Chorets  Hvælving  Malerier  fra  omtrent  Aar  1400,  og  kort  efter  de 
langt  ældre  i Chorrundingen. 

Paa  Rundingens  Hvælving  fandtes  et  interessant  Maleri  fra  den  tidlige  Middelalder,  udført 
paa  en  fin  Puds,  vistnok  samtidig  med  Kirkens  Opførelse.  I en  stor  mandelformet  Glorie  sees 
Christus  siddende  i Højsædet,  den  ene  Haand  opløfter  han  til  Velsignelse,  den  anden  hviler 
paa  Evangeliet;  i hans  Skjød  ligger  Verdenskuglen.  Udenfor  Glorien  staa  de  fire  Evangelister  med 
deres  Emblemer*).  Under  Maleriet  er  en  bred  Bordt  med  inddelte  Rum,  hvori  Fugle,  Løver,  Lind- 
orme m.  m.  (Tab.  VIII,  7).  Rester  af  en  nyere  Decoration  med  Figurer  under  gothiske  Buer  fandtes 
paa  flere  Steder  over  disse  ældre  Billeder. 

Paa  Chorbuens  Underflade  er  et  ligesaa  gammelt  Maleri.  Midt  i Buen  er  en  Cirkel  med 
agnus  dei  omgivet  af  syv  Stjerner,  og  fra  Lammets  Bryst  udspringer  en  Blodstraale  i en  Kalk. 
Nedad  Buens  Underflader  staa  fire  Helgener,  stillede  to  og  to  sammen  paa  hver  Side.  Paa  Væggen 
ovenover  de  nyere  Hvælvinger  er  nogle  Spor  af  en  gammel  Maling;  endnu  kan  følges  Linierne  af  en 
rød  Djævlefigur,  som  væbnet  med  en  Stok  farer  op  mod  en  Mand  med  langt  Skjæg,  og  tilvenstre  for 
ham  sees  tre  Figurer  i knælende  Stillinger. 

Paa  de  senere  indbyggede  Hvælvinger  vare  alle  Kapperne  dækkede  med  bibelske  Billeder. 
I nordre  Kappe  er  fremstillet  Mariæ  Bebudelse:  Mariæ  knæler  foran  Englen,  og  over  hende  sees 
den  hellige  Aand.  Tilhøjre  er  Jesu  Fødsel;  Joseph  sidder  paa  en  Stol  med  Haanden  støttet  mod 
Hovedet;  Anna  og  Simeon  staa  ved  Siden  af  og  velsigne  Jesusbarnet.  I østre  Kappe  er  Ch risti 
Lidelsehistorie  fremstillet  ved  Hudfletningen,  Korsfæstelsen  og  Opstandelsen;  foroven  sees 
Engle  med  Røgelsekar. 

I søndre  Kappe  er  et  Billede  af  Christus  siddende  i Højsædet  som  Dommer,  fra  hans 
Mund  udgaa  Sværdet  og  Lilien,  ovenover  ham  Sol,  Maane  og  Engle  med  Basuner;  tilvenstre  staa  de 
Salige  i lange  Klæder  og  paa  et  Skriftbaand  læses:  »ecce  benedicti« ; tilhøjre  de  Fordømte,  nøgne, 
blodige  og  med  sørgende  Miner;  et  Skriftbaand  over  dem  har:  » ecce  maledicti >■  : over  deres  Hoveder 
sees  en  Djævel  med  Flagermusvinger  og  nederst  Helvedes  Flammesvælg. 

Øverst  paa  vestre  Kappe  er  et  Billede  af  St.  Martin,  der  deler  sin  Kappe  med  den  Fattige, 
og  underneden  sees  tre  ridende  Konger  med  Falke  paa  Hænderne,  tilhøjre  for  dem  3 Benrade,  hvis 
Arme  og  Ben  ere  omslyngede  af  Slanger.  Billedet  skal  forestille  Forgjængeligheden  af  denne 


*)  Maleriet  er  afbildet  i Staalstik  i Aarbøger  f.  n.  Oldk.  1868,  Tab.  I. 

Verdens  Storhed*).  Om  Buen  under  Billedet  er  et  smukt  Ornamentbaand,  dannet  af  sammen- 
slyngede Dragefigurer  (Tab.  XVI,  6). 

Paa  den  nordre  Væg  i Choret  fandtes  et  Billede  af  de  hellige  3 Konger  til  Hest  og 
et  andet  Billede,  hvor  de  knæle  for  Maria  og  Barnet;  endvidere  Skabelsen:  Gud  Fader  staar  med 
opløftede  Hænder  midt  imellem  Dyrene  og  ved  Siden  af  ham  en  Engel  med  foldede  Hænder;  oven- 
over sees  den  hellige  Aand  og  forneden  Fiskene  i Havet.  I et  andet  Billede  sees  Gud  Fader 
staaende  imellem  Adam  og  Eva,  som  han  forener  ved  at  lægge  deres  Hænder  sammen;  i næste 
Billede  staa  Adam  og  Eva  ved  Kundskabens  Træ,  opad  hvilket  Djævelen  snoer  sig. 

Paa  søndre  Chormur  har  Lykkehjulet  været  fremstillet;  en  kronet  Figur  stod  paa 
Hjulnavet  med  et  Rigsæble  i Haanden,  ved  venstre  Side  en  Mand,  som  tog  fat  i Hjulet  for  at  be- 
stige det,  og  under  det  en  kronet  Figur.  Paa  samme  Væg  var  et  Billede  af  St.  Catharina  med 
Sværdet  og  Hjulet,  hun  var  iført  en  Hermelins  Kaabe,  og  under  hendes  Fødder  laa  en  kronet  Mand. 


HJØRLUNDE,  Lynge-Frederiksborg  Herred. 

(J.  Kornerup  i Aarb.  f.  n.  Oldk.  1868,  S.  45.  Undersøgelse  af  Magnus  Petersen  1887.) 


Kirkens  Hvælvinger  dække  tildels  de  meget  gamle  Vægmalerier,  som  i 1864  fandtes  paa 
Chormuren.  Tilvenstre  for  Triumfbuen  er  et  Billede  med  en  Fremstilling  af  Martha  og  Maria,  der 
anraabe  Christus  om  Hjælp,  noget  tilbage  i Billedet  sees  Lazarus  indhyllet  i et  hvidt  Klæde  rejse  sig 
af  Graven.  Nedenfor  er  et  andet  Billede,  hvor  man  seer  Christus  træde  ind  i Søstrenes  Hjem; 
Martha  hilser  ham  ved  at  løfte  Haanden  i Vejret;  Maria  staar  midt  for  Bordet;  en  tredie  Figur  fore- 
stiller vistnok  Lazarus  (Tab.  VII,  2). 

Tilhøjre  for  Triumfbuen  har  foroven  været  en  Fremstilling  af  Ch  risti  Tilfangetagelse  i 
Gethseman^,  hvoraf  kun  sees  Peter,  der  afhugger  Malchus’  Øre.  Under  denne  Fremstilling  er 
Christi  Korfæstelse;  Maria  staar  sørgende  ved  Korset,  til  hvilket  to  Mænd  med  Spyd  og  Svamp 
nærme  sig  (Tab.  VIII , 1);  over  Billederne  er  en  romansk  å-la-greque-Bordt  og  omkring  Triumfbuen 
et  pragtfuldt  Palmetbaand.  I Underfladen  af  Buen  er  paa  hver  Side  malet  en  stor  Engel,  der  holder 
en  Medaillon  i Buens  Midte,  i hvilken  sees  agnus  dei  (Tab.  Vil,  3). 

Paa  Chorets  nordre  Væg  var  Levninger  af  tre  Malerier:  Christi  Indtog  1 Jerusalem, 
Maria  med  Barnet  og  Nadveren;  det  sidste  var  tildels  dækket  af  Hvælvingsbuen;  ved  Siden  deraf 
er  et  gammelt  Vindue  med  smukke  romanske  Ornamenter.  Billederne,  der  have  dannet  en  Prise 
midt  paa  Væggen,  hvile  paa  en  bred  Bordt  med  Fugle  og  Brystbilleder  af  Helgener  (Tab.  VII,  1). 
Malerierne  vare  udførte  paa  en  fin,  glittet  Puds. 

I Skibets  Hvælvinger  ere  Ribberne  decorerede  med  Siksakprydelser,  og  hvor  de  overskjære 
hverandre  i Hvælvingernes  Toppe  er  malet  smukke  Rosetter.  Paa  en  Kappe  i den  vestlige 
Hvælving  fandtes  en  Bispefigur  med  Krumstav  i Haanden.  Det  er  malet  i en  sildig  Tid,  vistnok 
ved  Aar  1500. 


* I Tudse  Kirke  ved  Holbæk  er  et  lignende  Billede  (Tab.  XXIII,  2).  Som  Forbillede  til  dem  maa  nævnes  »Dødens 
Triumf«  i Campo  Santo  i Pisa,  malet  af  Orcagna,  død  1389. 

1 5 59. 


C.  1200 


c.  1480 


KREGOME,  Strø  Herred. 

(Indberetn.  af  Magnus  Petersen,  Restauration  af  samme  1886.) 

Ved  Kirkens  Ombygning  i 1 6de  Aarhundrede  er  overalt  anvendt  røde  Teglsten,  kun  en 
Del  af  Chorets  Sidemure  — i en  Strækning  af  c.  2 Alen  fra  Triumfbuen  — er  Levninger  af  de 
gamle  Granitmure.  Paa  disse  fandtes,  under  et  dobbelt  Lag  af  en  nyere,  raa  Maling,  en  fin  og  glat 
Pudsflade  med  Rester  af  meget  gamle  Billeder.  Farverne  vare  paa  flere  Steder  saa  fastsiddende, 
at  de  ikke  lode  sig  udvadske;  at  man  her  havde  et  Arbejde  behandlet  al  fresco,  kunde  der  ikke 
være  Tvivl  om. 

Billederne  paa  den  sydlige  Rest  af  Granitmuren  vare  fuldstændig  ødelagte,  man  skimtede 
kun  Levninger  af  flere  staaende  Figurer,  malede  med  mange  Farver.  Paa  Granitmurens  nordre  Side 
var  kun  eet  Billede;  det  stod  meget  tydeligt  og  var  et  Fragment  af  et  større:  en  Kriger  i Rustning 
bøjer  sig  hen  mod  et  Barn,  som  han  tager  i Haaret;  tæt  ved  sidder  en  Kvinde  paa  et  Leje  med 
Hovedet  støttet  mod  Haanden.  Bag  Krigeren  sees  Rester  af  en  anden  Mand  med  Skjold  og  draget 
Sværd.  Maleriet  forestiller  Barnemordet  i Bethlehem.  Efter  Krigernes  Vaaben  og  Rustninger 
samt  Characteren  i Malemaaden  maa  Billedernes  Udførelse  sættes  til  c.  Aar  1200  (Tab.  VII,  4). 

Af  de  sildigere  Malinger  maa  Decorationen  paa  Chorets  Tøndehvælving  nævnes;  den  bestod 
af  ensartede  røde,  i store  Former  malede  Snirkler,  der  slyngede  sig  i hverandre.  Paa  Triumfbuens 
Underflade  var  malet  et  temmeligt  raat  Ornament  Graat  i Graat,  og  nederst  paa  sydlige  Side  var 
malet  følgende  Indskrift: 

_ MllUV  •?OetI£PK£55THSR 

I0J1S'  KWmVtRKR:  ØK  oim« 

PER  plSSLSffH  TBREERfc  Q<3) 


»1559,  Sogneprest  Her  Jons , Kjorkeverjer : Ole  Gjeng,  Per  Neelsøn  i Breere « (Brederød). 
Denne  Indskrift  henviser  vistnok  til  en  Ombygning  af  Kirken,  til  hvilken  Tid  de  malede  Decora- 
tioner  paa  Hvælvingen  ogsaa  maa  henføres. 


SKJÆVINGE,  Strø  Herred. 


(Indberetn.  og  Restauration  af  Magnus  Petersen  1889.' 


Ved  en  større  Restauration  af  Kirken  fandtes  Spor  af  Kalkmalerier  fra  forskjellige  Tider. 

Paa  Skibets  østlige  Væg,  tilhøjre  for  Triumfbuen,  var  utydelige  Rester  af  et  meget 
gammelt  Maleri,  hvoraf  man  endnu  kunde  spore  nogle  staaende  Figurer  i røde  og  grønne  Klæder. 
En  lodret  Bordt  med  romanske  Ornamenter  adskilte  det  fra  et  Midterbillede  lige  over  Buen;  skjøndt 
dette  ogsaa  var  yderst  defeet,  kunde  man  dog  af  en  mandelformet  Glorie  og  en  siddende  Figur  see, 
at  det  havde  forestillet  den  hi  mmelthronende  Christus.  Hen  under  det  flade  Loft  var  en 
lignende  romansk  Bordt  (Tab.  XXVIII,  3).  Denne  gamle  Maling  var  udført  paa  en  fin,  glittet  Puds 
og  dækkedes  af  et  tykt  Kalklag,  i hvilket  fandtes  to  nyere  Malinger;  de  gamle  synes  at  være  udførte 
al  fresco,  vistnok  ved  Aar  1200;  disse  Malerier  kunde  desværre  ikke  bevares. 

Paa  Skibets  nordre  Væg  fremdroges  nogle  Rester  af  senere  malede  Billeder  i et  af  de 
mellemliggende  Pudslag.  De  vare  delte  i 2 Friser,  den  ene  over  den  anden;  det  øverste  forestillede 

Nadverens  Indstiftelse,  i det  nederste  — lidt  bedre  bevarede  — saas  Englen,  der  viser  sig  for 
Kvinderne  ved  Christi  Grav. 

I Skibets  vestlige  Del  fandtes  Malerier  fra  en  sildigere  Tid,  og  af  en  hel  anden  Character  c 
end  de  foregaaende.  Istedetfor  de  almindelige  bibelske  Fremstillinger  omhandlede  Billederne  her 
Sagnet  om  Holger  Danske.  Paa  den  sydlige  Del  af  vestlige  Væg  saas  en  meget  utydelig,  5 Alen 
høj  Figur,  der  var  iført  en  Rustning  fra  Midten  af  16de  Aarhundrede;  han  havde  en  Turnérlandse  i 
den  ene  Haand  og  et  stort  Slagsværd  i den  anden;  ved  hans  ene  Ben  var  nogle  Rester  af  et  Skrift- 
baand  med  Bogstaverne  . . RIS  . . (Berner  Rise?).  Paa  den  nordre  Del  af  samme  Væg  var  en  anden 
ligesaa  stor,  men  langt  bedre  bevaret  Figur.  Han  var  klædt  i en  Hofmandsdragt  fra  Christian  den 
Tredies  Tid;  i højre  Haand  holder  han  et  Slagsværd  og  i den  venstre  en  Landse,  ved  hans  Ben 
staar:  »HOLGER  DANSCK«;  om  Figuren  er  kjække  Ornamentslyngninger  i gule  og  blaa  Farver. 

Paa  nordre  Væg  løber  lignende  Slyngninger  hen  om  Figurerne;  her  seer  man  en  flyvende 
Engel,  over  hvis  Hoved  er  skrevet:  »W1D  EN  HELLIG  AAND  ER  MED  THEGH«;  under  Englen 
staar  en  ung  Mand  med  en  Kølle  i højre  og  en  Kop  eller  Buddike  i venstre  Haand.  Nær  ved 
denne  Figur  sees  en  Djævel  uden  Hoved,  men  med  Ansigt  paa  Brystet;  den  holder  ligeledes  en  Kop 
i Haanden  og  udstrækker  den  mod  en  lille  Mand,  der  bærer  en  Sækkepibe  paa  Ryggen  og  en  Kølle 
i Haanden.  Den  lille  Mand  vender  sit  Ansigt  mod  en  Kæmpe  i Rustning,  som  istedetfor  Hjelm, 
bærer  en  Turban  om  Hovedet;  han  holder  i Haanden  et  stort  Spyd,  ved  hvis  Od  der  ligger  en 
Drage,  som  synes  at  ville  angribe  Kæmpen. 

Denne  Fremstilling  henpeger  paa  Holgers  Modstander  Sultan  Bruher,  som  før  Kampen 
drømte,  at  en  glubende  Drage  anfaldt  ham  og  bed  i hans  Vaaben.  Han  ejede  ogsaa  den  vidunderlige 
Salve  (muligt  den  i Buddiken),  der  helede  hans  Saar,  men  som  under  Kampen  erobredes  af  Holger 
(Tab.  XXXIX,  5) 

Da  de  christelige  Helgener  havde  mistet  deres  Anseelse  efter  Reformationen,  har  man  her 
valgt  at  fremstille  den  danske  Helt,  der  ved  sine  Kampe  mod  Hedningerne  blev  betragtet  som  en 
Helgen *).  I Norge  og  Sverig  har  man  i flere  Kirker  Billeder  af  ham  og  hans  Kamp,  saaledes  i et 
Kalkmaleri  i Floda  Kirke  i Sødermanland**). 


GRØNHOLT,  Lynge-Kronborg  Herred. 

(Indberetn.  af  Magnus  Petersen  1884.) 


Paa  Chormuren  over  Hvælvingerne  ere  meget  svage  Rester  af  en  Række  malede  Buer  og  c 
Søjler  med  romanske  Capitæler  og  Sokler;  under  hver  Bue  er  en  næsten  udslettet  Figur  med  Glorie 
om  Hovedet;  Buernes  Antal  er  13,  og  Billederne  strække  sig  over  hele  Væggen.  Man  tør  sikkert 
antage,  at  Figurerne  forestille  Christus  og  de  tolv  Apostle.  Der  er  anvendt  mange  Farver  ved 
Udførelsen,  dog  mest  røde;  Figurerne  ere  omgivne  af  en  blaa  Bundfarve,  og  i deres  Ansigtsformer 
og  Draperier  spores  godt  tegnede  Linier.  Tiden  for  Udførelsen  maa  sættes  til  Begyndelsen  af 
1 3de  Aarhundrede. 


Christian  Pedersen  henlevede  den  sidste  Del  af  sit  Liv  i Nabobyen  Helsinge,  han  har  maaskee  ved  sin  Interesse  for 
Holger-Sagnet  givet  Anledning  til  disse  Billeders  Udførelse. 

B.  E.  Hildebrand:  Kgl.  Witterhets-Hist.  och  Antiqv.  Akadem.  Handlingar,  26  Delen;  og  J.  J.  A.  Worsaae  i Folke- 
kalender  for  Danmark  1871,  Side  96. 

KYNDBY,  Horns  Herred. 

(Tegninger  i Nationalmuseets  Archiv.) 

Over  et  Vindue  er  malet  en  Engel  med  opløftede  Hænder;  Bunden  om  Figuren  har  en 
dyb,  blaa  Farve.  Omkring  de  andre  Vinduer  er  smukke,  romanske  Ornamenter,  hvis  Stil  tilhører 
Begyndelsen  af  15de  Aarhundrede. 


THORUP,  Strø  Herred. 

(Indberetn.  1889  og  Restaurering  1891  af  Magnus  Petersen.- 


Paa  den  sydlige  Væg  imellem  et  gammelt,  oprindeligt  Vindue  og  Døren  fremdroges  nogle 
Rester  af  Malerier,  som  maa  være  samtidige  med  Kirkens  Opførelse;  Væggenes  Pudsflader  vare 
haarde  og  glatte  og  Farverne  meget  fastsiddende.  1 de  temmelig  store  Lysninger  paa  Vinduet  er 
paa  hver  Side  malet  en  Figur  (Tab.  XII,  7);  paa  østlige  Side  en  Konge  med  Krone  paa  Hovedet  af 
en  Form,  som  ofte  trættes  paa  ældre  Mynter;  i Haanden  holder  han  en  stor  Øxe  (St.  Oluf?).  Paa 
den  anden  Side  af  Vinduet  staar  en  Kriger  med  Hjelm  paa  Hovedet  og  iført  en  Brystrustning;  med 
begge  Hænder  holder  han  en  Øxe  af  meget  gammel  Form;  bag  Krigeren  er  Bunden  fyldt  med  et 
tærnet  Tæppemønster  Ovenover  begge  Figurerne  i Lysningernes  Runding  er  et  smukt  romansk 
Ornament  1 blaa  Farver  paa  hvid  Grund  (Vignet  S.  12). 

Væggen  imellem  Vinduet  og  Døren  paa  den  sydlige  Side  i Skibet  havde  et  tykt  Lag  af 
Hvidtning;  her  fandtes  Rester  af  et  Maleri,  som  i Malemaade  og  Stil  er  samtidigt  med  Vinduets 
Malerier;  det  har  vistnok  forestillet  Adams  og  Evas  Uddrivelse  af  Paradiset.  Man  seer  en  fuld- 
stændig Englefigur  i lange  Klæder  og  med  Sværd  i Haanden  og  længere  tilbage  Rester  af  to  nøgne 
Figurer,  hvoraf  den  ene  har  langt  gult  Haar  (Tab.  VII,  5).  Iblandt  de  mange  Lag  af  Hvidtning,  som 
dækkede  dette  Billede,  fandtes  Dele  af  et  Maleri  fra  en  senere  Tid  forestillende  Stalden  med  Oxen 
og  Æselet  og  hørende  til  et  Billede  af  Jesu  Fødsel. 

I Chorhvælvingen  var  ogsaa  Rester  af  bibelske  Billeder,  men  fra  en  senere  Tid;  saaledes 
saas  paa  nordre  Kappe  Fragmenter  af  Korsfæstelsen  og  ovenover  en  Fremstilling  af  Torne- 
kroningen. I sydlige  Kappe  var  malet  en  uformelig  Djævleskikkelse , som  vistnok  har  hørt  til  et 
Billede  af  Dommedag.  1 den  vestlige  Kappe  fandtes  et  utydeligt  og  halvt  udslettet  Maleri  af 
Lykkehjulet;  paa  venstre  Side  saas  en  lille  Figur  i kort  Trøje  og  snevre  Benklæder  krybe  op  ad 
Hjulet;  øverst  paa  det  sad  en  Mand,  iført  lang  Kjortel,  ligesom  triumferende  med  Noget  i Haanden; 
tilhøjre  klamrede  sig  en  Mand  til  Hjulet  med  Hovedet  nedad;  tilvenstre  for  Hjulet  stod  en  Helgen 
med  Glorie  om  Hovedet  og  bag  ham  saas  et  Taarn.  Billedet  var  meget  lille  og  fint  malet,  men 
noget  uformeligt  i Figurerne  og  dertil  næsten  udslettet. 

1 Skibets  første  Hvælving  var  der  kun  yderst  svage  Spor  af  Maleri;  ligeledes  i den  anden, 
der  havde  været  underkastet  en  omfattende  Reparation.  Paa  den  tredie  Hvælvings  Skjoldbuer  var  i 
Spidserne  malet  barokke  Blomster  og  Lilier,  og  i Kapperne  nogle  Bomærker.  Gjordbuerne  og  Rib- 
berne under  Hvælvingerne  havde  almindelige  Siksakprydelser,  og  paa  Pillerne  var  malet  et  tærnet 
Mønster  i sildig  gothisk  Stil.  Alt  var  dog  meget  raat  behandlet  og  kun  faa  Farver  vare  anvendte. 

Efter  Malemaaden  og  Dragterne  maa  Hvælvingsbillederne  henføres  til  Slutningen  af 
1 5de  Aarhundrede. 

GJØRLØSE,  Lynge-Frederiksborg  Herred. 

(Indberetn.  af  J.  Kornerup  1887;  Restauration  af  Samme  1888.) 


Oprindelig  har  Kirken  været  prydet  med  Malerier,  udførte  paa  en  glittet  Puds;  nu  ere  de  c 1250. 
næsten  ødelagte,  dels  af  Ælde,  dels  ved  Indbygning  af  Hvælvinger  i Kirken.  I Lyssiderne  af  et 
Vindue  bag  Alteret  fandtes  Levninger  af  malede  Figurer,  paa  den  ene  Side  en  Engel  og  paa  den 
anden  en  Maria,  vistnok  hørende  til  en  Fremstilling  af  Bebudelsen.  Om  et  Vindue  i Skibet  frem- 
droges to  kronede  Kvinder  med  Glorier  om  Hovedet;  den  ene  bar  en  Bog  og  en  lille  Krukke  i 
Hænderne,  den  anden  et  Sværd  og  en  lille  Plade,  hvorpaa  var  et  Billede  af  et  Hoved,  som  hun 
holder  op  til  Munden  (»Pax«).  Figurerne  antages  at  forestille  Maria  Magdalena  og  St.  Catharina 
eller  St.  Veron ica. 

1 Skibet  fandtes  Billeder  fra  en  senere  Tid,  saaledes  er  der  paa  en  Kappe  i den  østligste  c 1550. 
Hvælving  et  Maleri  med  Lykkehjulet;  øverst  paa  Hjulet  sidder  en  Herre  og  en  Dame;  to  smaa 
Mænd  krybe  op  ad  Hjulet  paa  den  ene  Side,  og  en  Mand  falder  ned  af  det  paa  den  anden.  Dragterne 
ere  ret  interessante  og  høre  til  Tiden  ved  Aar  1550  (Tab.  XL,  1). 

Paa  den  sydlige  Kappe  i samme  Hvælving  fremdroges  et  Billede  med  to  svævende  Engle. 
der  holde  en  Glorie,  i hvis  Midte  et  lille  Jesusbarn  med  et  Kors.  I et  Hjørne  er  en  Del  af  en 
meget  stor  Figur  med  Skjæg  og  Baret  paa  Hovedet;  nederste  Del  er  udslettet.  Skibets  anden 
Hvælving  er  delt  i otte  Kapper,  som  overalt  ere  decorede  med  Ornamentslyngninger,  Vinranker, 

P’ugle  m.  m.,  derimellem  Fauner,  Satyrer  og  en  kvindelig  Figur,  der  bærer  en  Skaal  med  Frugter. 

Paa  Chorbuens  Underflade  var  nogle  raa  Siksakprydelser  samt  Rester  af  en  mandlig  Figur  i en 
Dragt  fra  16de  Aarhundrede;  bag  ham  fandtes  Levninger  af  en  ulæselig  latinsk  Indskrift.  Rester  af 
Renaissanceornamenter  vare  synlige  paa  Chorets  Hvælving  og  paa  Væggen  om  Chorbuen. 

I Buen  imellem  Skibet  og  Taarnet  var  malet  et  Billede  af  St.  Christoffer  med  Jesus 
barnet  paa  sin  Skulder.  Billederne  vare  ikke  af  stort  Kunstværd,  men  Ornamenterne  vare  udførte 
ret  godt  og  ikke  uden  Smag. 


KARLEBO,  Lynge-Kronborg  Herred. 

(Indberetn.  af  Magnus  Petersen  1894.) 


I Skibets  Hvælving  nærmest  Choret  fremdroges  en  Del  Malerier  af  temmelig  ringe  Værd;  c , 370 
de  vare  slet  tegnede,  meget  utydelige  og  malede  med  faa  Farver.  I den  østlige  Kappe  var  et  Billede 
af  Gangen  til  Golgatha:  Christus  iført  en  blaagraa  Klædning  bærer  Korset  paa  Skulderen;  en 
Drabant  løfter  Haanden  mod  ham  og  slaar  ham  i Ansigtet,  en  anden  væbnet  Mand  sees  gaaende  bag 
ved  dem;  noget  foran  er  en  tredie,  som  vender  sig  om  mod  Christus.  I sydlige  Kappe  fremdroges 
et  Billede  af  Daaben  i Jordans  Flod:  Christus  staar  nøgen  i en  oval  Ramme,  hvori  Floden  er 
antydet  ved  bølgeformede  Streger;  han  folder  sine  Hænder  over  Brystet,  og  om  Hovedet  er  en  gul 
Glorie  med  hvidt  Kors;  Johannes,  iført  en  rød  Kjole,  lægger  sin  Haand  paa  Christi  Pande.  I vestlige 
Kappe  staar  Christus  med  opløftede  Hænder  foran  en  Kumme  eller  Brønd,  paa  hvis  Kant  er  stillet 
tre  Krukker,  og  nedenfor  paa  Jorden  sees  en  Del  andre  Kar;  ligeoverfor  Christus  staar  en  Kvinde 
med  et  hvidt  Lin  om  Hovedet  og  udstrakte  Hænder.  Billedet  forestiller  sikkert  Christus  og  den 
samaritanske  Kvinde.  Den  nordre  Kappe  har  et  næsten  udslettet  Billede  med  to  Figurer;  den 
ene  er  en  kronet  Kvinde,  den  anden  — ogsaa  en  Kvinde  — synes  at  knæle  og  fremrækker  en 
Blomst  (LilieP);  det  forestiller  vistnok  Mariæ  Bebudelse. 

C.  I 380. 


c.  1400. 


I Skibets  Midthvælving  fremdroges  Billeder  i tre  af  Kapperne.  Paa  den  nordre  var  en 
F remstilling  af  Nadveren:  Christus  sidder  omgivet  af  Apostlene;  Johannes  støtter  sit  Hoved  mod 
Christi  Bryst;  foran  Bordet  knæler  Judas  og  modtager  Brødet,  som  Christus  rækker  ham.  1 østlige 
Kappe  sees  Christus  knælende  i Gethsemane,  en  lille  Kalk  foran  ham  svæver  frit  i Luften; 
tilvenstre  ligge  de  tre  sovende  Apostle.  Den  søndre  Kappe  har  et  Billede  af  Tilfangetagelsen: 
Judas  omfavner  og  kysser  Christus,  som  udstrækker  sin  højre  Haand  mod  den  saarede  Malchus; 
Peter  staar  ved  Siden  og  stikker  sit  Sværd  i Skeden;  bag  Judas  komme  tre  Krigere  med  Fakler; 
disse  Krigere  bære  kort  Vams,  Bryniekrave  og  Hjelm  af  en  P'orm,  der  brugtes  i Slutningen  af 
14de  Aarhundrede *).  Om  Buekanterne  vare  plumpt  malede  Slyngeornamenter  med  Egeblade  og  i 
Kappespidserne  enkelte  store  Ornamentsving  ligeledes  med  Egeblade.  Under  Maleriernes  Pudslag 
var  ingen  ældre  Decorationer;  det  synes  saaledes,  som  om  Billederne  ere  udførte  samtidigt  med 
Kirkens  Ombygning,  der  efter  Bygningens  Character  maa  være  foretagen  i sidste  Halvdel  af 
14de  Aarhundrede. 


T1B1RKE,  Holbo  Herred. 

(Indberetn.  af  J.  B.  Loffler  1885.) 


Om  Vinduerne  er  malede  Decorationer  i røde  og  gule  Farver,  som  efter  Stilen  kunne 
henføres  til  Slutningen  af  14de  Aarhundrede. 


ESBØNDERUP,  Holbo  Herred. 


(Indberetn.  af  J.  Kornerup  1893.) 


1 den  østlige  af  Chorets  to  Hvælvinger  fremdroges  temmelig  almindelige  Decorationer, 
hvorimod  den  vestlige  var  rigt  udstyret  med  Malerier,  navnlig  Ornamenter  i tidlig  gothisk  Stil;  i 
Kappernes  Midte  var  4 Medailloner  med  Evangelistsymboler. 

i Skibets  Hvælvinger  var  ligeledes  Malerier;  i den  nærmest  Choret  saaes  svage  Rester  af 
Christi  Lidelseshistorie:  Hudfletningen,  Korsdragningen  og  Korsfæstelsen.  I den  mellemste 
Hvælving  var  Fremstilling  af  Skabelsen:  1)  Gud  Fader  skaber  Kvinden,  Adam  ligger  i en  hvilende 
Stilling.  2)  Gud  Fader  forener  Mand  og  Kvinde  ved  at  lægge  deres  Hænder  sammen;  ovenover 

staar  en  Del  af  en  Indskrift:  CRESCITE (1.  Moseb.  28).  Paa  nordre  Kappe  sees  Synde- 

faldet; Slangen  — foroven  dannet  som  et  Menneske  med  kronet  Hoved  — snoer  sig  om  Træet, 
hvorved  Adam  og  Eva  staa.  Tilhøjre  fremstilles  Udjagelsen  af  Paradiset,  Adam  og  Eva  føres 
bort  af  en  Engel  med  draget  Sværd.  Den  østre  Kappes  Billede  er  udslettet;  i den  søndre  sees 
Kain  og  Abels  Ofring;  tilvenstre  staar  Abel  med  Lammet  og  tilhøjre  Kain  med  Kornneget;  fra 
Skyen  ovenover  velsigner  Guds  Haand  Abels  Offer. 

De  andre  Hvælvinger  havde  kun  Decorationer  paa  Ribber,  Gjord-  og  Skjoldbuer  samt 
Rosetter  i Hvælvingskrydset. 

Paa  Skibets  østre  Væg  var  røde  Omrids  af  Engle  med  udbredte  Vinger.  Samme  Væg 

havde  en  malet,  stor  Figur  af  St.  Laurentius  med  Risten  i højre  Haand;  i Baggrunden  saas 


*)  Figuren  paa  Christoffer  Vaidemarsøns  Sarcophag  i Roskilde  Domkirke  har  en  lignende  Hjelm,  Vams  og  Bryniekrave. 


FREDERIKSBORG  AMT. 


IOI 


Staden  Rom  og  i et  Hjørne  af  Væggen  nogle  Renaissanceornamenter.  Disse  Malinger  ere  noget 
senere,  end  de  ovenfor  omtalte. 

Kirken  blev  i 1829  underkastet  en  større  Reparation,  hvorved  Malerier  og  Decorationer 
ere  bievne  en  Del  ødelagte  og  flere  Billeder  tabte. 


NØDDEBO,  Holbo  Herred. 

(Indberetn.  af  Martin  Olsen  1884,  J.  B.  Løffler  1885  og  J.  Kornerup  1893.) 


I Aaret  1884  fandtes  paa  den  østlige  Væg  over  Hvælvingerne  Rester  af  gamle  Malerier 
med  Figurer  og  Ornamenter;  hen  mod  den  nordlige  Side  saaes  to  Figurer  med  Glorier  om  Hovedet, 
imellem  dem  et  stiliseret  Træ.  Figuren  ti  1 venstre  løfter  den  højre  Haand  til  Velsignelse,  medens  den 
anden  Figur  synes  at  gribe  op  i Træets  Krone.  Paa  den  sydlige  Del  af  Væggen  kunde  spores  en 
Figur,  i hvis  Glorie  var  anbragt  smaa  fordybede  Ovaler. 

Omkring  et  Vindue  paa  Chorets  nordre  Væg  fandtes  svage  Rester  af  et  Maleri,  som  fore- 
stillede Bebudelsen.  Maria  staar  med  Krone  paa  Hovedet  omsluttet  af  en  Kappe,  som  hun 
sammenholder  foran  sig  med  venstre  Haand  og  udstrækker  den  højre;  ved  hendes  Side  staar  en 
stiliseret  Lilie  i en  Vase;  tilvenstre  for  hende  har  vistnok  staaet  en  Engel,  som  nu  er  udslettet. 

I Skibets  vestlige  Hvælvings  østre  Kappe  er  et  Billede  af  Maria  siddende  i Højsædet 
hos  Chris  tus,  Maria  bøjer  sig  hen  mod  Sønnen;  begge  ere  kronede.  Ved  hver  Side  er  musicerende 
Engle,  én  spiller  paa  Luth,  en  anden  paa  Violin.  Paa  nordre  Kappe  er  malet  en  Kvinde  med 
Scepter  og  Bog  i Hænderne,  ved  hendes  højre  Side  sidder  en  anden  Kvinde,  der  udstrækker  den 
ene  Haand  mod  hende  og  bærer  en  Kirkemodel  i den  andenø.  I vestre  Kappe  sees  meget  svage 
Spor  af  en  skjægget  Mand.  1 den  søndre  er  malet  to  kvindelige  Figurer,  begge  kronede,  den  ene  er 
St.  Barbara  med  Taarnet,  den  anden,  med  et  Sværd  i Haanden,  er  sikkert  St.  Catharina. 

Over  en  Bue  mellem  den  vestlige  Hvælving  (Taarnet)  og  Skibet  er  et  Maleri  med  de 
hellige  tre  Konger,  den  forreste  knæler  for  Jesusbarnet  og  rækker  ham  et  Skrin  med  Guldmynter, 
de  to  andre  staa  med  Vaser  i Hænderne. 

Paa  nordre  Væg  knæler  tilhøjre  en  Helgeninde  med  foldede  Hænder,  og  en  Bøddel  svinger 
et  Sværd  over  hendes  Hoved;  midt  i Billedet  er  en  Søjle  og  ved  denne  to  Figurer,  der  synes  at  see 
paa  Henrettelsen.  Billedet  forestiller  vistnok  St.  Catharinas  Martyrdød.  Om  Billederne  var 
malet  et  rigt  Løvværk  med  rødbrune  Farver. 


SÆLSØ,  Horns  Herred. 

(Tegninger  i Nationalmuseets  Archiv.  Dagbladet  2.  October  1862). 


1 Skibet  fandtes  nogle  Rester  af  Kalkmalerier,  som  fremstillede  Christus  staaende  paa 
Jordkuglen.  Underneden  er  Brudstykker  af  et  Maleri  af  Dommedag;  tilhøjre  er  Himmerig  frem- 
stillet som  en  By  med  Gavlhuse  og  Taarne;  en  Engel  fører  de  salige  Sjæle  ind  ad  Himmeriges 
Port;  over  Englen  er  en  Skriftseddel  med:  »Gloria  in  excelsis  deo .«  Tilvenstre  sees  Helvede:  det 

St.  Helena  og  St.  Hedvig  bære  begge  en  Kirkemodel,  men  Billedet  forestiller  vistnok  en  Kvinde,  der  har  opført 
Kirken  og  overgiver  den  til  sin  Helgeninde. 


c.  1450. 

C.  1460. 


store  Djævlesvælg  opsluger  de  Fordømte,  en  Djævel  staar  paa  et  phantastisk  Dyr  og  søger  at  fange 
en  flygtende  Munk,  som  en  anden  Djævel  har  grebet  i Kappefligen;  andre  Djævle  lægge  Synderne  i 
en  stor  Kjedel,  der  er  stillet  over  en  Ild. 

I Choret  fandtes  ogsaa  Rester  af  Malerier,  navnlig  Ornamenter  og  Løvværk.  Malerierne  i 
Choret  og  Skibet  ere  malede  efter  Hvælvingernes  Bygning  og  kunne  saaledes  ikke  være  ældre  end 
Midten  af  15de  Aarhundrede. 


DRAABY,  Horns  Herred. 

Indberetn.  af  J.  Kornerup  1888;  Restauration  af  Samme  1891.) 


1 den  østlige  Hvælving  i Skibets  vestre  Kappe  er  et  Billede  af  St.  Laurentius  med  en 
stor  Pung  i højre  Haand;  en  Flok  Krøblinge  og  Fattige  modtage  hans  Gaver;  i Baggrunden  sees  en 
Kirke  paa  en  Høj.  1 Midten  af  Kappen  er  en  Rytter  i tofarvet  Dragt;  Helgenen  St.  Hippolyt  er 
bunden  til  hans  Hest,  som  skal  slæbe  ham  tildøde;  1 Hjørnet  tilvenstre  staar  Kejser  Valerian  og 
støtter  sig  til  et  Sværd  med  tohændet  Haandtag  (Tab.  XXI,  3). 

1 nordre  Kappe  sees  samme  Kejser  iført  en  prægtig  Dragt,  med  Krone  paa  Hovedet, 
Scepter  og  Sværd  i Hænderne;  han  synes  at  affordre  Laurentius  Kirkens  Skat;  denne  peger  hen  paa 
en  Skare  Fattige,  der  beder  om  Naade  for  ham;  tilhøjre  sees  Helgenen  bunden  til  en  Søjle,  hvor 
han  paa  Kejserens  Bud  bliver  pidsket  og  hudflettet. 

1 den  østre  Kappe  fremstilles  St.  Laurentius  Martyrdød;  han  ligger  nøgen  udstrakt  paa 
Risten,  2 Bødler  rage  i Ilden,  medens  2 andre  holde  den  vedlige  med  Pustere  og  Vifter.  Et  Skrift- 
baand  har:  »In  manus  tuas  domine  commendo  spiritum  meum .«  Øverst  i Kappen  sees  Guds  Engel, 
som  fører  hans  Sjæl  til  Himmelen.  I Spidsen  af  Kappen  er  to  Mænd  med  ejendommelige  Huer, 
muligt  forestille  de  Profeter;  Bogstaverne  i den  enes  Skriftbaand  ere  helt  udviskede  (Tab.  XXI,  2). 

1 den  søndre  Kappe  bliver  Pave  Sixtus  fremført  for  Kejseren;  i Kappens  Midte  staar 
St.  Laurentius;  paa  en  Skriftseddel,  han  holder  i venstre  Haand  læses:  -Quo  progrederis  pater  sine 
filio  aut  quo  sacerdos  sanctus  sine  ministro  properas .«  Længst  tilhøjre  seer  man  Sixtus  s Martyrdød 
(Tab.  XXI,  1). 

1 Skibets  anden  Hvælving  sees  i sondre  Kappe  Englen  Gabriel,  der  bebuder  Maria 
Jesusbarnets  Fødsel;  paa  en  Seddel  læses:  » ave  maria  gracia  plena  dominus  tecum.«  I samme  Kappe 
er  Christi  Fødsel,  Maria  knæler  foran  Barnet,  Joseph  løfter  et  Tæppe  op  foran  hende;  i Bag- 
grunden staar  Oxen  og  Æslet.  I Hjørnet  tilhøjre  sidder  en  Kvinde  og  spinder  ved  en  Haandten, 
foran  hende  blæser  en  Mand  paa  en  Sækkepibe.  Figurernes  Dragter  have  megen  Lighed  med  Bil- 
lederne i Kongstedmalerierne  (jvfr.  Tab.  XXII). 

Paa  nordre  Kappe  er  et  Billede  med  de  hellige  tre  Konger;  de  ere  tilhest  i al  deres 
Pragt  og  holde  Drikkehorn  og  Pokaler  i Hænderne;  over  den  mellemste  Konge  sees  Stjernen. 

I den  østre  Kappe  overrække  Kongerne  Gaverne  til  Jesusbarnet,  den  forreste  knæler  med 
blottet  Hoved,  den  anden  taler  til  den  tredie  og  peger  hen  paa  Barnet.  Kappernes  Hjørner,  Ribber 
og  Gjordbuer  ere  prydede  med  rødmalede  Snirkler  og  Løvværk. 

Chorhvælvingens  Billeder  skildre  en  Del  af  det  gamle  Testamentes  Historie.  1)  Gud 
Fader  skaber  Adam  og  Eva.  2)  Syndefaldet,  Slangen  har  Menneskehoved  og  snoer  sig  hen  mod 
Eva  for  at  lokke  hende.  3)  Uddrivelsen  af  Paradiset  og  Mennesket,  der  arbejder  i sit  Ansigts  Sved. 
Et  fjerde,  meget  ødelagt  Billede,  synes  at  forestille  Kain  og  Abel.  I den  østlige  Kappe  sees 
Christus  med  Evangeliet  og  ved  hans  Side  Engle  med  Røgelsekar;  ved  Hovedet  staar:  Alpha  og 
Omega « samt:  » Ego  sum  qvi  sum .« 

STRØ,  Strø  Herred. 

(Indberetn.  af  J.  Kornerup  1 885). 


Paa  Chorets  søndre  Væg  — vest  for  et  nyere  Vindue  — fandtes  et  Billede  af  en  Biskop  c.  1460. 
med  en  Krumstav  i højre  Haand;  det  kunde  ikke  tydes,  hvad  han  holdt  i den  anden.  Paa  den 
anden  Side  af  Vinduet  var  en  Ornamentdecoration  og  nogle  Ord  af  en  Indskrift:  »ave  . . .«  Paa  den 
nordre  Væg  var  ligeledes  Rester  af  et  Indskriftsbaand  samt  af  2 Figurer,  som  synes  at  være  nøgne 
(Adam  og  Eva?). 

I Chorbuens  Underflade  var  malede  Ornamentslyngninger  af  almindelig  Art,  og  paa  Hvæl- 
vingerne i Choret  og  i Skibet  fandtes  ornamentale  Decorationer,  som  lignede  dem  i Thoreby  Kirke 
(jvfr.  Tab.  XXVIII,  5 — 6).  Paa  en  Hvælvingskappe  i Choret  var  Stykker  af  en  latinsk  Indskrift:  »mon 
. . . regis  debeant  (?)  . . . .«  Man  maa  antage,  at  Malingen  er  samtidig  med  Hvælvingernes  Opførelse 
c.  Aar  1460. 


SØBORG,  Holbo  Herred. 

Indberetn,  af  J.  Kornerup  1885.  Undersøgelse  af  Magnus  Petersen  1884.) 


Paa  Kirkens  Hvælvinger  fandtes  ingen  Maling  eller  Decoration,  men  paa  Søjlerne  og  c.  1480. 
Væggene  vare  bibelske  Fremstillinger.  Den  vestlige  Søjle  har  et  Billede  af  den  kronede  Maria 
staaende  paa  Halvmaanen,  omsluttet  af  Solflammer  og  den  mandelformede  Glorie.  Tilvenstre  for 
hende  sees  Treenigheden:  Gud  Fader  holder  den  Korsfæstede  foran  sig,  ovenover  svæver  den 
hellige  Aand  og  to  Engle  med  Røgelsekar;  Bunden  om  Gruppen  er  fyldt  med  Stjerner  (Tab.  XXXI,  1). 

Paa  den  anden  Søjle  er  den  korsfæstede  Christus;  ved  Korsets  Fod  knæler  den  Rige  og  den 
Fattige.  Paa  den  anden  Side  af  Søjlen  sees  Johannes  Døberen;  han  holder  den  ene  Haand  vel- 
signende ud,  medens  han  paa  den  anden  bærer  Guds  Lam.  Tilvenstre  staar  en  nøgen  Figur 
(Christus?),  ovenover  viser  Guds  Haand  sig. 

Paa  Nordvæggen  var  Spor  af  en  kvindelig  Figur,  som  maa  antages  at  være  Veronica, 
samt  nogle  Cirkler  med  Kors,  imellem  hvis  Flige  var  malet  Vinblade  (Livets  Træ);  endvidere  var  der 
et  Billede  af  et  stort  Skib  med  Master,  Mærs  og  Sejl:  den  ch ristel ige  Kirkes  Symbol.  Paa  den  østre 
Væg  var  ogsaa  nogle  Spor  af  Maling,  ligesaa  paa  søndre;  her  fandtes  et  Vaabenskjold  samt  et  Navn: 
»JOHAN  OLTE  . . . DA(PIFER). 

Gjordbuer  og  Ribber  bar  Siksakornamenter  i graa  og  røde  Farver.  Om  Vinduerne  og  paa 
nogle  Buer  i Choret  samt  paa  Gjordbuer  og  Capitæler  i Taarnet  fandtes  ret  smukke  Ornament- 
prydelser, som  synes  at  være  fra  en  noget  tidligere  Tid  end  de  andre  Decorationer. 


TJÆREBY,  Stro  Herred. 

Undberetn.  af  Rondahl  1888. ) 

Paa  Kirkens  Sydvæg,  tilvenstre  for  Døren,  var  svage  Rester  af  et  Billede,  der  forestillede  c.  1480. 
Christi  Tornekroning:  to  Mænd  iførte  korte  Kjoler  og  snevre  Benklæder  trykke  Kronen  paa  den 
siddende  Christi  Hoved.  Over  Døren  er  et  Billede  af  Korsdragningen:  Christus  synker  under 
Byrden,  Simon  af  Cyrene  gaar  bag  ved  ham  og  bærer  Korset;  foran  er  Spor  af  en  Mandsfigur.  Paa 

den  vestlige  Væg  er  Rester  af  en  Figur  med  tætsluttende  Hoser  og  kort  Kjortel,  han  bærer  en  Stok 
eller  Landse  paa  Skulderen;  rundt  om  ham  er  Løvværk  og  Ornamenter. 

Paa  østlige  Væg,  omkring  Triumfbuen,  sees  tilhøjre  to  Skikkelser  som  holde  ved  en  Smør- 
kjærne;  den  ene,  en  Kvinde,  er  iført  en  lang  Kjortel;  den  anden  er  en  nøgen  Djævel  med  Hestefod 
og  lang  Hale  (samme  Fremstilling  som  i Thingsted  Kirke).  Det  nederste  Parti  paa  Væggen  har  en 
simpel  Tæppedecoration  og  raat  udførte  Arabesker. 

Paa  Hvælvingerne  bestaae  Decorationerne  alene  i Ornamenter  og  Planter.  Gjordbuerne 
ere  bemalede  med  Slyngeornamenter  og  om  Skjoldbuerne  er  simple  S-formede  Prydelser;  i Spidsen 
af  Buerne  ere  forskjellige  stiliserede  Blomster,  Egeblade,  Agern  m.  m.  malede  i røde  og  grønne 
Farver.  Hvælvingernes  Decorationer  synes  at  være  noget  yngre  end  Malerierne  paa  Væggene. 


SNODSTRUP,  Ølstykke  Herred. 

(Indberetn.  af  Sophus  Muller  1875.) 


Over  de  — i den  senere  Middelalder  — indsatte  Hvælvinger  fandtes  Levninger  af  en 
malet  Frise;  ligeledes  i Triumfbuen  fandtes  Rester  af  Decorationer;  men  disse  synes  at  være  fra  en 
nyere  Tid.  Bag  et  paa  Væggen  hængende  Epitaphium  var  en  med  Rødt  og  Blaat  malet  Decoration, 
som  heller  ikke  saa  ud  til  at  være  gammel. 

TVEJE  MERLØSE,  Merløse  Herred. 

(Indberetn.  af  J.  Kornerup  1893.) 


I Hvælvingen  over  Apsis  er  malet  den  himmelthronende  Christus  omgivet  af  den 
mandelformede  Glorie;  udenfor  Glorien  sees  de  fire  Evangelistemblemer,  og  tilhøjre  for  Christus  en 
bedende  Maria;  tilvenstre  har  staaet  en  anden  Figur,  som  nu  er  udslettet.  Over  og  under  Billedet 
er  smukke  romanske  Bordter;  det  Hele  ligner  paafaldende  Billederne  i Sæby,  Hagested  og  Skibby  og 
er  samtidigt  med  dem. 

Paa  Triumfbuens  Underflade  er  ligesaa  gamle  Billeder:  i Buens  Top  er  et  Brystbillede  af 
Maria  omgivet  af  en  Cirkel  i rode  og  gule  Farver;  hun  løfter  velsignende  sine  Hænder  i Vejret; 
nedad  Buens  Sider  staae  to  Helgener,  den  ene  har  en  Bispestav,  den  anden  en  Bog  i Haanden; 
begge  Figurers  Hoveder  ere  omgivne  af  røde  Glorier. 

Paa  Chorvæggens  venstre  Side  er  Rester  af  et  Billede  med  en  Mand  og  en  Kvinde; 
Manden  holder  et  Sværd  i sin  højre  Haand  og  støtter  sig  paa  et  Skjold;  Kvinden  lægger  sin  højre 
Haand  paa  hans  Skulder  og  løfter  den  anden  højt  i Vejret;  forneden  er  en  romansk  å la  grecque- 
Bordt  i flere  Farver.  Alle  Malerierne  ere  malede  paa  en  fin,  glittet  Pudsflade;  Stilen  i Billederne, 
Dragter  og  Vaaben  henviser  Udførelsen  til  sidste  Halvdel  af  12te  Aarhundrede. 

Paa  Chorets  Hvælving  er  Levninger  af  langt  sildigere  malede  Billeder:  Gud  Fader 
skaber  Adam  og  Eva,  og  ved  Siden  af  er  en  Fremstilling  af  Syndefaldet.  I Skibets  tre  Hvæl- 
vinger findes  Malerier  fra  samme  Tid;  i den  østlige  er  St.  Laurentius  Legenden  fremstillet  i flere 
Billeder:  Pave  Sixtus  velsigner  Helgenen;  Kejseren  befaler  Pavens  Fængsling,  Laurentius  Udraab 
læses  paa  et  Baand:  » Qyo  progrederis  sine  filio  sancte  pater  Forneden  tilhøjre  er  Pavens  Hals- 

hugning, et  Baand  foran  ham  har:  » Cracias  tibi  ago  domine  Jesus  creste  qvia  . . . .«  1 et  Sidebillede 
staar  Laurentius  og  uddeler  Gaver  til  de  Fattige;  i Hovedbilledet  ovenover  fremstilles  Kejseren,  som 
forespørger  Helgenen  om  Kirkens  Skat;  ved  Siden  af  sees  han  føres  til  Fængslet.  Nedenfor  er  han 
fremstillet  indesluttet  i Fangetaarnet,  hvorfra  han  døber  og  taler  til  Folket;  paa  et  Baand  staar: 
»Ego  batize  te  in  nomine  patris  & filii  & spiritus  sancti « ; en  ung  Mand  knæler  ned,  og  bag  ved  staae 
andre  Mænd.  I den  nordlige  Kappes  Hovedbillede  staar  Laurentius  foran  Kejseren  og  peger  paa  de 
Fattige,  som  Svar  paa  Kejserens  Spørgsmaal;  i samme  Kappe  ses  Helgenen  pines  af  Bødler  og  hans 
Martyrdød  paa  den  gloende  Rist.  Forneden  tilvenstre  er  St.  Hippolyt  bunden  til  en  Søjle,  medens 
to  Bødler  mishandle  ham;  i et  større  Billede  foroven  sees  Kejseren  betragte  Helgenens  Legeme,  der 
bortslæbes  af  Heste;  fra  en  Sky  foroven  viser  sig  Guds  Haand. 

1 den  mellemste  Hvælving  er  en  Fremstilling  af  Mariæ  Bebudelse:  Maria  knæler  foran 
Englen  Gabriel,  over  dem  er  Skriftbaand  med:  tave  gracia  plena  . . . .«  og  » ecce  ancilla  domini  flat 
mihi. i-  Foroven  sees  Christi  Fødsel:  Maria  og  en  Engel  knæle  foran  Barnet;  ved  Siden  af  er 

P'orkyndelsen  for  Hyrderne  og  nedenfor  er  Marias  Besøg  hos  Elisabeth.  I Kappen  ved  Siden 
af  fremstilles  de  hellige  tre  Konger,  foran  dem  staar  Herodes  med  nogle  Mænd.  Eorneden  i 
Kappen  er  Jesu  Omskærelse  og  hans  Fremstilling  i Templet  for  Simon  og  Anna,  Maria  holder 
en  Kurv  og  et  brændende  Voxlys  i Hænderne.  1 den  næste  Kappe  bringe  Kongerne  Gaver  til  Jesus- 
barnet;  Joseph  sidder  bag  ved,  han  holder  sig  for  Øjnene,  som  om  han  sov.  Nedenfor  sees  en  Del 
af  Herodes  Krigere  tilhest;  de  synes  at  søge  efter  Nogen  og  henvende  sig  til  nogle  Høstfolk  med 
Spørgsmaal  (jvnf.  Kjeldby,  Thingsted  og  Elmelunde  paa  Tab.  XXX  og  XXXIII).  1 den  fjerde  Kappe 
fremstilles  Herodes,  som  udsteder  Befaling  til  at  dræbe  Børnene,  Djævelen  klamrer  sig  til  ham  og 
tilraader  ham  den  onde  Daad;  rundt  om  sees  de  myrdende  Krigere  og  de  sørgende  Kvinder.  Nedenfor 
tilvenstre  er  et  Billede  af  Flugten  til  Ægypten  og  tilhøjre  Jesus,  der  lærer  i Templet,  om- 
givet af  de  Skriftkloge. 

Den  vestlige  Hvælving  har  et  Billede  af  Christus  som  Verdensdommer;  Engle  blæse  i 
Basuner,  og  de  Døde  staae  op  af  Gravene;  Maria  og  Johannes  knæle  foran  Ghristus.  Paa  Hvælvingen 
i det  søndre  Taarn  fandtes  utydelige  Billeder  af  Dommedag;  paa  nordre  Kappe  sees  St.  Michael 
veje  en  Sjæl;  paa  østre  St.  Georg  i Kamp  med  Dragen. 

En  stor  Del  af  disse  senere  malede  Billeder  ere  temmelig  raat  udførte;  meget,  navnlig 
i St.  Laurentius  Legenden,  minder  om  Billederne  i Draaby  (Tab.  XXI)  og  maa  være  udførte  ved 
samme  Tid. 


HAGESTED,  Tudse  Herred. 

(J.  Kornerup  i Aarb.  f.  n.  Oldk.  1868,  S.  41;  Restauration  af  Samme  1862.) 


1 Hvælvingen  over  Apsis  er  et  smukt  Maleri  med  Christus  som  Himlens  Herre  siddende 
paa  en  Throne;  i venstre  Haand  holder  han  Evangeliet,  og  den  højre  udstrækker  han  til  Velsignelse; 
udenfor  den  mandelformede  Glorie  sees  de  vingede  Evangelistemblemer.  Tilvenstre  staar  Maria  med 
udstrakte  Hænder;  ved  Siden  af  hende  sees  Englen  Gabriel  med  en  Stav  i Haanden;  tilhøjre  Johannes 
og  en  Engel;  Glorierne  om  Figurernes  Hoveder  have  oprindelig  været  forgyldte.  Omkring  Billedet 
er  en  smal  å la  grecque  Bordt  og  forneden  er  et  bredt  Baand  med  Palmetter  i brogede  F'arver;  paa 
Væggen  under  Billedet  er  malet  et  folderigt  Tæppe  (Tab.  IV,  3). 

Paa  Chorbuens  Underflade  sees  i Midten  »agnus  d e i « ; ned  ad  Siderne  er  malet  Portaler 
med  Taarne  og  Buer,  i hvilke  staae  Helgener  med  Evangeliebøger  i Hænderne.  Bunden  om  alle 
Figurerne  har  en  dyb  blaa  Farve,  og  den  fine  glittede  Puds  betegner  Billederne  som  malede  al 
fresco  og  efter  hele  Stilen  udførte  omkring  Aar  1200. 

Tilvenstre  for  Triumfbuen  fandtes  et  Maleri,  som  syntes  at  være  samtidigt  med  de  andre. 
Det  forestiller  en  Mand,  der  i de  udstrakte  Hænder  holder  en  Kirkemodel;  Guds  Haand  kommer 
frem  fra  en  Sky  og  velsigner  ham.  Sikkert  forestiller  det  den  Mand,  der  har  ladet  Kirken  bygge 
(Tab.  VIII,  6). 

SOLBJERG,  Love  Herred. 

(Indberetn.  af  J.  Kornerup  1864.) 


Paa  Hvælvingen  over  Apsis  er  et  gammelt  Maleri,  der  baade  i Indhold  og  Udførelse  har 
megen  Lighed  med  Hagesteds  og  sikkert  maa  være  fra  samme  Tid. 

Christus  sidder  som  Menighedens  Herre  omgiven  af  den  mandelformede  Glorie  og  de 
fire  Evangelistemblemer;  Maria  staar  tilvenstre  med  fremstrakte  Hænder,  bag  hende  sees  en  Apostel 
eller  Evangelist.  Paa  den  anden  Side  af  Christus  staar  Johannes,  og  bag  ham  en  Figur  med  Evan- 
geliet i Haanden.  Bunden  om  Figurerne  er  mørkblaa;  Billedet  afsluttes  forneden  ved  en  smuk  Bordt 
med  romanske  Ornamenter. 

Paa  Væggen  i Apsis  fandtes  et  Billede  med  Buer  og  romanske  Søjler.  Under  en  Bue 
staar  Maria  med  et  Scepter  i den  ene  og  en  lille  Korsglorie  i den  anden  Haand.  I en  anden  Bue 
sees  en  Engel  med  Palmegren  i venstre  Haand  og  højre  opløftet;  dette  er  vistnok  en  Del  af  et 
Billede,  der  har  forestillet  Bebudelsen. 

I et  Kapel  paa  nordre  Side  af  Kirken  er  fundet  Kalkmalerier  paa  Hvælvingen.  Billederne 
forestille  Treenigheden  og  derunder  Dommedag;  Christus  som  Verdensdommer;  Gud 
Fader  skaber  Sol  og  Maane;  samt  et  fjerde  Billede,  der  synes  at  forestille  Englenes  Skabelse. 
Billederne  ere  raat  udførte,  uden  kunstnerisk  Værd  og  maa  henføres  til  Begyndelsen  af  16de  Aarh. 


SÆBY,  Løve  Herred. 

(J.  Kornerup:  »Kalkmal.  i danske  Kirker«  i Aarb.  f.  n.  Oldk.  1868,  S.  43;  Restauration  af  Samme  1893.) 


1 Alternichen  fandtes  i Aaret  1864  et  meget  gammelt  Maleri,  som  var  malet  paa  en  glittet 
Pudsflade.  Billedet  forestillede  Christus  siddende  i Højsædet  omgivet  af  en  mandelformet 

Glorie;  ved  hans  ene  Side  sad  Maria  med  udstrakte  Hænder  og  bag  hende  en  Evangelist;  ved  den 

anden  Side  Johannes  og  en  Figur  med  en  Bog  i Haanden.  Forneden  var  Billedet  afsluttet  med  en 
smuk,  romansk  Ornamentbordt. 

I Triumfbuens  Underflade  var  en  smagfuld  Decoration  bestaaende  af  fem  Medailloner  med 
Brystbilleder  af  de  ch ristel ige  Dyder  omgivet  af  et  fint  tegnet  Netmønster;  i Cirklernes  Rammer  vare 
nogle  af  Navnene  bevarede,  nemlig:  »PACIENCIA«  og  »CARITAS«  (Tab.  VIII,  2). 

I et  Kapel  paa  Kirkens  nordre  Side  fandtes  Malerier  fra  en  langt  senere  Tid;  i Hvæl- 
vingens nordre  Kappe  var  Treenigheden  og  derunder  Fragmenter  af  et  Billede  med  Skabelsen: 

Gud  Fader  drager  Eva  ud  af  Adams  Side;  nogle  Skriftbaand  med  enkelte  Ord  slynge  sig  ned  om 
Billedet.  I vestre  Kappe  sees  Christus  med  Verdenskuglen;  ved  Siden  er  det  himmelske  Jerusalem 
med  flere  gothiske  Taarne,  i hvis  Aabninger  sees  Engle;  underneden  slynger  sig  Baand  med  ud- 
slettede Indskrifter.  I søndre  Kappe  er  et  Billede  af  Gud  Fader,  foran  hvem  to  Engle  holde  et  langt 
Klæde,  hvorpaa  Sol  og  Maane  er  malet;  Billedet  hentyder  vistnok  ogsaa  til  Skabelsen. 


:.  1200. 

STENLILLE,  Merløse  Herred. 

(Indberetn.  af  J.  Kornerup  1886.) 

Omkring  den  halvrunde  Chorbue  fandtes  en  Bordt  med  brogede  Palmetter  i romansk  Stil; 
længst  tilhøjre  var  malet  en  stor  Engel  med  en  Korsstav,  en  Del  af  den  var  dækket  af  den  senere 
indbyggede  Hvælving. 

1 en  Rammeomfatning  over  Chorbuen  fandtes  Rester  af  en  F'igur  som  har  forestillet 
Christus  i Højsædet;  tilvenstre  var  Levninger  af  flere  Figurer.  Det  Hele  var  malet  paa  en  fin, 
glittet  Puds  og  maa  være  udført  i Begyndelsen  af  13de  Aarh.  I Kirkens  Skib  fandtes  ingen  Malerier, 
hvorimod  der  var  Spor  af  saadanne  i Vaabenhuset,  men  de  vare  uden  Værd  og  fra  en  meget  seen  Tid. 


BUTTERUP,  Merlose  Herred. 

(Trap:  Stat-Topgr.  Beskrivelse  af  Danm.  III,  S.  253.) 


Paa  Skibets  nordre  Væg  over  Hvælvingerne  findes  Levninger  af  gamle  Kalkmalerier  fore- 
stillende hellige  Mænd. 


SKJÆLLEBJERG,  Love  Herred. 

(Indberetn.  af  J.  Kornerup  1893.) 


280.  1 Halvhvælvingen  i Apsis  sees  paa  flere  Steder  Spor  af  Glorier  med  ægformede  Fordyb- 

ninger, hvis  Stillinger  paa  Hvælvingen  synes  at  antyde,  at  her  har  været  malet  et  Billede  af  Jomfru 
Maria  med  Jesusbarnet  omgivet  af  Engle  og  Helgener.  Foruden  Glorierne  bemærkes  ogsaa  flere 
større  og  mindre  Baand  i Stuk  med  runde  Fordybninger,  vistnok  Bremmer  og  Bordter  paa  Klæd- 
ninger, Armbaand  og  Halsbaand.  Farverne  og  Figurernes  Linier  vare  helt  udslettede. 

Længere  nede  paa  Væggen  fandtes  Rester  af  en  Frise  ca.  iJ/4  Alen  bred;  i denne  var 

malet  en  Række  Arkader  med  tredelte  Buer,  baarne  af  smaa  Halvsøjler.  1 disse  Buer  var  Bryst- 
billeder paa  blaa  Grund,  sex  paa  hver  Side  af  det  gamle  Vindue  paa  Midten  af  Væggen;  sikkert  de 

12  Apostle,  alle  med  Bøger  i Hænderne  og  Glorier  om  Hovederne,  én  af  dem  holder  et  Kors  i 

højre  Haand. 

Paa  Triumfbuens  Underflade  fandtes  temmelig  stærkt  udvidskede  Malerier:  Midt  i Buen 
»agnus  dei « omgiven  af  en  Cirkel;  nedenfor  denne,  paa  hver  Side,  en  staaende  Engel  i lange  Klæder, 
i ens  Stillinger  og  med  Palmegrene  i Hænderne.  Under  Englen  paa  nordre  Side  er  et  Maleri  med 
Adam  og  Eva  ved  Kundskabens  Træ;  Billedet  afsluttes  forneden  med  et  smalt  Ornamentbaand  og 
derunder  et  nedhængende  Draperi.  Paa  den  sydlige  Side  af  Buen  er  det  tilsvarende  Billede  tabt; 
muligt  har  en  Fremstilling  af  Uddrivelsen  af  Paradiset  havt  sin  Plads  der. 

Efter  Malemaaden  og  Stilen  i Billederne  maa  Tiden  for  deres  Udførelse  antages  at  være 
Slutningen  af  13de  Aarhundrede. 


HOLBÆK  AMT. 


IO9 


ODDEN,  Ods  Herred. 

(Indberetn.  af  Pastor  Carlsen '1870  samt  Tegninger  i Nationalmuseets  Archiv.) 

Ved  Ombygningen  af  Triumfbuen  fandtes  paa  dens  Forside,  ud  mod  Skibet,  en  Del  Kalk-  c.  1400. 
malerier  ca.  2 ‘/2  Alen  fra  Gulvet,  som  synes  at  være  malede  før  Hvælvingernes  Indbygning  i Kirken. 

Paa  den  sydlige  Side  var  Spor  af  Figurer  og  en  Del  høje  Kar,  hvorover  saas  udstrakt  en  Haand  og 
Arm;  underneden  var  en  firkantet  Ramme  med  Rester  af  en  ulæselig  Indskrift  i tre  Linier,  kun  nogle 
Bogstaver  i hver  Linie  vare  tilbage.  Paa  nordre  Side  af  Væggen  var  lignende  svage  Spor  af  fem 
menneskelige  Hoveder  og  derunder  en  Tavle  med  en  udslettet  Indskrift  i flere  Linier.  Under  denne 
Maling  synes  at  være  en  endnu  ældre. 


JYDERUP,  Tudse  Herred. 

(Indberetn.  af  J.  Kornerup  1888  og  Restauration  af  Samme  1889.) 


I Chorbuen  og  paa  Chorets  Hvælving  fandtes  Kalkmalerier.  Paa  den  vestre  Kappe  var  en  c.  1455. 
Fremstilling  af  Mariæ  Bebudelse:  Englen  Gabriel  knæler  foran  hende  og  holder  et  Skriftbaand 

med:  » Ave  maria  gracia  pleno. « Ovenover  sees  Gud  Fader,  fra  hvis  Mund  der  udgaar  en 

Lysstraale  med  den  hellige  Aand;  tilhøjre  staar  Joseph  med  en  Krukke  i Haanden;  derunder  sees 
Oxen  og  Æslet,  og  allernederst  en  Drage  og  nogle  Dyreskikkelser. 

1 sydlige  Kappe  er  et  Billede  med  de  hellige  tre  Konger,  der  bringe  Gaver  til  Jesus- 
barnet:  Maria  sidder  i en  Seng  og  holder  Barnet  foran  sig,  medens  Joseph  staar  bag  ved;  den  for- 
reste Konge  knæler  ned,  den  anden  peger  op  til  Stjernen  over  deres  Hoveder. 

Nordre  Kappe  har  en  Fremstilling  af  Korsfæstelsen;  tilvenstre  staar  Johannes  med  den 
segnende  Maria  ved  sin  Side;  tilhøjre  Longinus  der  gjennemborer  Christi  Bryst,  bag  ved  sees  Centu- 
rionen  og  flere  Krigere. 

I den  østre  Kappe  er  et  Billede  af  Christus  som  Verdens  Dommer  siddende  1 en 
oval  Glorie,  fra  hans  Mund  udgaar  Sværdet  og  Liliestængelen  (Joh.  Aab.  1,  16)  udenom  Glorien  sees 
de  fire  Evangelistemblemer.  Paa  Chorbuens  Underflade  fandtes  paa  den  nordlige  Side  en  tarvelig 
udført  Fremstilling  af  Adam  og  Eva  ved  Kundskabens  Træ.  Paa  Sydsiden  er  malet  en  vinget 
Drage,  fra  hvis  Gab  udgaar  et  kjækt  tegnet  Ornament,  hvori  to  kjæmpende  Drager  (Tab.  XVII,  2). 

Efter  Dragterne  m.  m.  synes  Malerierne  at  være  fra  første  Halvdel  af  15de  Aarhundrede. 
Eigurernes  Proportioner  ere  temmelig  uheldige  og  Udførelsen  tarvelig. 


KLOSTERKIRKEN  i Holbæk,  Merlose  Herred. 

(F.  R.  Friis:  »Bidrag  til  Holbæks  Hist.«  1875,  S.  23.) 

1 den  — 1 Aaret  1869  — nedbrudte  Kirke  fandtes  Spor  af,  at  den  havde  været  bemalet  1 
den  chatolske  Tid  med  Helgenbilleder  og  adelige  Vaabener;  paa  Chorets  østlige  Væg,  bag  Alteret, 
fandtes  de  Drefelters  og  de  Galters  Vaabenskjolde,  og  ved  Siden  af  et  Billede  af  en  Helgeninde,  som 
man  antog  for  St.  Chatarina. 

GREVINGE,  Ods  Herred. 

(Indberetn.  af  J.  B.  Loffler  1874.) 


Skibets  Hvælvinger  have  været  prydede  med  Kalkmalinger,  af  hvilke  Levninger  endnu  sees 
paa  Sydsiden  af  den  anden  Hvælving  fra  Øst.  Disse  bestaa  i en  kvindelig  Figur  med  Glorie  om 
Hovedet  og  et  Sværd  i Haanden  samt  en  nøgen  Ch  rist  u sfi  gu  r med  Palmegren  i den  venstre 
Haand  og  en  Svøbe  i den  højre;  tillige  sees  nogle  raat  opfriskede  Ornamenter. 

Ifølge  tidligere  Meddelelse  (Berl i ngske  Tidende  qde  Angust  1865)  »er  der  paa  Hvælvingerne 
fundet  Billeder,  forestillende  Helgener  og  bibelske  Personer.« 


KUNDBY,  Tudse  Herred. 

(Indberetn.  af  Rondahl  1885.) 

Paa  Undersiden  af  en  Bue,  imellem  det  vestlige  Kapel  og  Skibet,  fandtes  paa  hver  Side 
malet  to  Ridderskikkelser  i Pladerustninger  og  paa  Hovederne  Hjelme;  den  ene  bærer  i venstre 
1 laand  et  rødt  Skjold  med  en  Løve,  i den  højre  har  han  et  bredt  Slagsværd,  og  om  Hjelmen  en 
Krands  af  Blomster  eller  Blade*)-  Den  anden  Figur  er  noget  udvisket;  han  holder  en  krum  Stav  i 
den  ene  Haand  og  en  ukjendelig  Gjenstand  i den  anden. 

Over  Buen,  paa  Skibets  Væg,  sees  Spor  af  Malerier,  hvilket  lader  formode,  at  den  ældre 
Del  af  Kirken  har  været  bemalet  over  det  Hele. 

Den  vestlige  Væg  har  til  venstre  for  et  lille  Vindue  en  Fremstilling  af  St.  Christoffer 
med  Jesusbarnet;  i Vandet  forneden  svømmer  en  Fisk.  Tilhøjre  sees  St.  Georg  tilhest  i Kamp 
med  Dragen,  der  gjennemboret  ligger  under  Hesten;  oven  over  er  et  Baand  med  et  udvisket 
Bibelsprog. 

Paa  nordre  Væg,  over  Indgangsdøren,  er  et  Billede  med  tre  Figurer  i naturlig  Størrelse, 
den  mellemste  er  Maria  i Solglorien  staaende  paa  Halvmaanen,  de  andre  Johannes  og  Maria 
Magdalene. 

Paa  Østvæggen  sees  en  kvindelig  Figur  siddende  paa  en  Bænk,  Jesus  staar  ved  Siden  af 
hende,  og  noget  længere  borte  sees  en  anden  kvindelig  Figur,  alle  have  Glorier  om  Hovederne**). 
Tilhøjre  paa  Væggen  er  Rester  af  et  andet  Billede,  som  synes  at  skulle  forestille  Maria  med 
Barnet  paa  Skjødet.  Paa  Væggen  er  Fremstillinger  af  Christi  Lidelseshistorie:  Christi  Kors- 
fæstelse og  Hudfletningen. 

Paa  Hvælvingen  sees  et  Maleri  med  to  Mænd,  som  føre  St.  Laurentius  frem  for  Kejseren, 
den  ene  Mand  løfter  sin  Hue  til  Hilsen,  den  anden  driver  Helgenen  frem  med  Slag.  Kejseren  sidder 
paa  en  Throne  iført  lang  Kjortel  og  bærer  paa  Hovedet  en  høj  Krone.  Et  andet  Billede  fremviser 
samme  Helgen,  liggende  paa  den  glødende  Rist,  hvor  han  lider  Martyrdøden. 

I Hvælvingens  Flige  ere  Ornamenter  og  Blomster,  fra  hvis  Bægre  fremstaa  Halvfigurer, 
skjæggede  Mandshoveder  og  Løver;  om  Hvælvingens  Top  er  en  Roset,  som  breder  sine  Blade  ned  i 
Kapperne. 


•)  St.  Knud  Hertug;  Billeder  af  samme  Helgen  findes  i Hvidbjerg,  Skive  og  Vigersted. 

**)  Martha  og  Maria. 

HØJBY,  Ods  Herred. 

(Indberetn.  af  J.  B.  Loffler  1874.) 


Ved  en  Restauration  af  Kirken  fandtes  paa  den  nordre  Kappe  i Skibets  østre  Hvælving  et 
gammelt  Kalkmaleri,  der  blev  tilintetgjort,  uden  at  være  nærmere  undersøgt  og  aftegnet.  Ifølge  de 
paa  Stedet  erholdte  Oplysninger,  synes  Billedet  at  have  fremstillet  St.  Laurentius  Martyrdød. 
Paa  en  Rist  laa  Helgenen  med  fordrejede  Ansigtstræk,  medens  Flammerne  brændte  under  ham.  Ved 
hans  Hoved  stod  en  overordnet  Tilsynsmand,  og  ved  hans  Side  en  Tjener,  der  gød  Olie  paa  den 
dødsdømte  Helgen;  en  anden  Tjener  trykkede  hans  Fødder  mod  Risten  med  en  Trefork. 

Over  den  søndre  Indgangsdør  fandtes  ogsaa  et  Billede,  der  forestillede  en  hæslig  Skikkelse, 
paa  hvis  Bryst,  der  krøb  en  Tusse;  over  Billedet  var  der  en  utydelig  Indskrift.  Ogsaa  dette  Billede 
blev  tilintetgjort  uden  nærmere  Undersøgelse. 


ASM1NDRUP,  Ods  Herred. 

(Indberetn.  af  Magnus  Petersen  1892.) 


I Skibets  Hvælvinger  fremdroges  Malerier,  som  omhandlede  Christi  Historie.  Billederne  c.  1460. 
i Kapperne  vare  inddelte  ved  et  større  foroven  og  to  mindre  forneden,  adskilte  ved  gothiske  Orna- 
mentbaand.  Fremstillingerne  begynde  i første  Hvælvings  vestre  Kappe;  nederst  tilvenstre  knæler 
Engelen  Gabriel  for  Maria,  et  Skriftbaand  ovenover  har  nogle  udslettede  Minuskelbogstaver, 
som  vistnok  har  havt  det  sædvanlige  » ave  gracia  plena  o.  s.  v.;  paa  Marias  Hoved  sees  den  hellige 
Aand  i Form  af  en  Due.  Tilhøjre  er  fremstillet  i temmelig  plumpe  Figurer,  Marias  Besøg  hos 
Elisabeth.  I det  større  Billede  foroven  ligger  Maria  i en  knælende  Stilling  foran  Krybben,  Barnet 
er  udslettet,  men  Dele  af  en  Solglorie,  som  har  omsluttet  det,  sees  endnu;  Joseph  sidder  ved  Siden 
af,  iført  en  lang  Kjortel  og  paa  Hovedet  en  spids  Hat. 

1 den  nordre  Kappe  er  forneden  tilvenstre  malet  en  Engel  med  et  Skriftbaand  i Haanden, 
hvorpaa  staar:  » Ecce  enim  evangelizo  vobis  gaudium  magnum«.;  to  Hyrder,  den  ene  blæsende  paa  en 
Sækkepibe,  samt  flere  Dyr  sees  paa  Marken  (Tab.  XXI 1 1 , 5).  Tilhøjre  er  Barnemordet  fremstillet; 
en  Kriger  dræber  et  Barn,  som  ligger  i en  Vugge,  to  andre  løfte  de  dræbte  Børn  paa  Spydene. 
Ovenover  i det  større  Billede  er  de  tre  Kongers  Tilbedelse  af  Jesusbarnet;  den  forreste  aabner  et 
Skrin  for  Barnet,  som  griber  ned  i det;  en  staaende  Konge  bærer  en  høj  Pokal  og  er  iført  kort 
Kofte  og  tofarvede  Benklæder. 

I den  østre  Kappe,  forneden  tilvenstre,  er  Flugten  til  Ægypten;  Joseph  trækker  Æslet 
ved  en  Snor,  paa  sin  Stav  bærer  han  en  Barneklædning.  Tilhøjre  er  Jesu  Daab:  Johannes  i Kamel- 
haars  Klædning  salver  Jesus,  medens  en  Engel  holder  hans  Kjortel  I det  større  Billede  foroven  er 
Jesu  Indtog  i Jerusalem;  to  Mænd  brede  Tøjer  og  Klædninger  ud  paa  Vejen,  bag  ved  sees  flere 
Mænd  med  Glorier  om  Hovedet  og  længst  tilbage  Jerusalems  Port  med  høje  Taarne  (Tab.  XXIII,  4). 

I den  sydlige  Kappe  foroven  knæler  Jesus  i Gethsemane  Have,  foran  ham  staar  Kalken,  og 
Guds  Haand  kommer  frem  fra  en  Sky  foroven;  bag  Jesus  ligge  de  sovende  Apostle.  Tilvenstre  for- 
neden giver  Judas  Forræderkysset;  Peter  staar  med  Sværdet  over  den  saarede  Malcus,  Krigerne  sees 
bag  ved.  Tilhøjre  er  et  Billede  af  Christus  for  Dommeren. 

I den  anden  Hvælving  i Skibet  er  Billeder  af  Skabelsen  og  Adam  og  Eva.  Malerierne 
ere  her  endnu  tarveligere  end  i den  første.  I den  østlige  Kappe  sees  tilvenstre  forneden  Gud  Fader, 

som  skaber  Mennesket:  Adam  ligger  udstrakt  paa  Jorden;  tilhøjre  staar  Gud  Fader,  der  drager 
Kvinden  af  Adams  Side.  Ovenover  i et  større  Billede  — adskilt  ved  en  Vidiefletning  fra  de  nederste 
— sees  Gud  P'ader  at  føre  Adam  og  Eva  ind  i Paradis,  han  peger  paa  Kundskabens  Træ,  som  om 
han  paalagde  dem  at  undgaa  at  berøre  det. 

I den  sydlige  Kappe  staar  Djævelen  i en  phantastisk  Skikkelse  med  Menneskehoved,  lang 
Svanehals,  Dyreforben  og  Slangehale,  han  frister  den  foran  ham  staaende  Eva;  tilhøjre  sidder  Adam 
paa  en  Sten  og  modtager  Æblet  af  Eva,  den  samme  Djævleskikkelse  som  ovenfor  snoer  sig  om  Træet. 
I det  større  Billede  ovenover  sidde  Adam  og  Eva  og  skjule  dem  for  Gud  Fader,  der  staar  noget  fra 
dem  med  Verdenskuglen  i Haanden. 

1 den  vestlige  Kappe,  forneden  tilvenstre,  sidder  Eva  ved  en  Vugge  med  Stangrok  og  Ten, 
paa  Hovedet  har  hun  en  høj  Tøjbedækning:  ved  Siden  af  hende  staar  Adam  ved  sit  Arbejde  paa 
Marken.  Tilhøjre  sees  Abel  liggende;  Kain  staar  over  ham  og  hæver  et  kæmpemæssig  Kjæbeben. 
Ovenover  er  Adams  og  Evas  Udjagelse  af  Paradis  ved  Guds  Engel.  Dette  større  Billede  er 
meget  raat  malet  og  beskadiget  i høj  Grad. 

1 den  nordlige  Kappes  øverste  Del  sees  Christus  som  Himmeldrot  siddende  paa 
Regnbuen  i en  mandelformet  Glorie  med  Verdenskuglen  i sin  Haand.  Nedenfor  er  malet  en  Hjort 
og  en  Del  mindre  Dyr,  der  tye  hen  mod  den  himmelske  Herre.  Dette  Billede  er  ligeledes  raat  og 
plumpt  i Behandlingen  og  meget  beskadiget. 

Paa  Gjordbuerne  ere  Levninger  af  Slyngeornamenter  i brune  Farver;  Ribberne  have  Rester 
af  almindelige  Siksakprydelser  i tiere  Farver.  Paa  Forvæggen  over  Triumfbuen  ere  nogle  raa  Orna- 
menter fra  en  nyere  Tid. 


ONSBJERG,  Samso. 

Indberetn.  af  J.  Kornerup  1893.) 


Paa  en  Hvælving  var  malet  2 Indskrifter,  i den  ene  stod:  »Anno  dhi  MCDLXII  i Biskop 
salig  Jenses  Tyd  bleff  thesse  Hwelynger  fuldkommet % og  i den  anden:  »Eodem  anno  i werdigh  Faders 
Tyd,  Biskop  Jenses,  tha  war  Hr.  Jak.  Paulsen  Prepositus  insulce  Sampsø.«-  Paa  en  anden  Hvælving 

staar:  » Anno  ut  (, supra ) tha  war  Andhers  Pettersøn Eodem  anno  tha  war  Hr.  Jens 

Andersøn  Capellanus , Hans  — ok  Jens  Ebbesøn  Kirkewerre. 


KOLDBY,  Samso. 

(Indberetn.  af  J.  Kornerup  1893). 


Paa  en  af  Hvælvingerne  var  malet  et  Skjold  med  tre  røde  Roser,  sikkert  Biskop  Jens 
Iversen  Langes  Vaaben;  han  beklædte  Aarhus  Bispestol  fra  1449  til  1482. 

TUDSE,  Tudse  Herred. 

(Indberetn.  af  Egil  Petersen  1888  og  J.  Kornerup  1889;  Restauration  af  J.  Kornerup  1890.) 

I Skibets  Hvælvinger  er  en  større  Række  af  Billeder.  Nærmest  Choret,  paa  den  nordre  c.  1480. 
Kappe  er  fremstillet  Christi  Fødsel;  Maria  knæler  ved  Vuggen,  sine  Halvstøvler  har  hun  taget  af 
og  stillet  foran  sig;  Jesusbarnet  svæver  i en  Straaleglorie  over  Vuggen,  bag  ved  sees  Hovederne  af 
Æslet  og  Oxen.  Længere  hen  til  Siden  sidder  Joseph  med  en  bred  Hat  paa  Hovedet  og  rører  med 
en  Slev  i en  Gryde;  til  den  anden  Side  kommer  Englen  med  Budskab  til  Hyrderne;  i et  Skriftbaand 
staar:  » Gloria  in  excelsis  deo «;  en  af  Hyrderne  blæser  i en  Sækkepibe,  en  Hætte  af  særegen  Form 
dækker  hans  Hoved  og  Hals.  I Kappernes  Spidser  er  tilvenstre  Mariæ  Bebudelse:  en  kronraget 
Engel  hilser  Maria,  i et  Skriftbaand  staar:  »Ave  gratin  plena  dominus  tecunu ; et  andet  har:  »Ecce 
ancilla  domini  fat  mihi  secundum  verbum  tuum«. ; tilhøjre  sees  Maria,  Anna  ogSimeon.  Billedernes 
Mellemrum  er  fyldt  med  Landskaber,  røde  og  sorte  Høje,  stiliserede  Træer;  allernederst  i Hvælvings- 
spidserne er  malet  barokke  Ornamenter. 

Paa  den  østlige  Kappe,  over  Chorbuen,  sees  de  hellige  tre  Kongers  Tilbedelse  af 
Jesusbarnet;  Barnet  tager  en  Mynt  op  af  en  Æske,  som  den  forreste  Konge  knælende  rækker  frem; 
bag  Kongerne  ere  Huse  og  Bygninger.  Forneden  tilvenstre  er  Oms k jærelsen : Kvinder  med  Glorier 
om  Hovederne  staa  bag  ved  Maria,  der  holder  Barnet  over  et  Alter,  dækket  af  et  Klæde;  foran  staar 
en  Bisp  med  en  Kniv,  ved  Bæltet  bærer  han  en  Pung.  Tilhøjre  sees  Barnets  Renselse:  Maria  holder 
ved  Barnet,  medens  Bispen,  i en  anden  Dragt  uden  Bælte  og  Taske,  aftørrer  Jesusbarnet  med  et 
Klæde;  bag  ved  Maria  staar  St.  Barbara  med  en  brændende  Fakkel*). 

I den  sydlige  Kappe  er  Barnemordet  fremstillet:  fra  en  Samling  Bygninger  seer  man 
Herodes  komme,  han  bærer  et  stort  Scepter  i Haanden;  en  Kriger  har  taget  et  Barn  fra  Vuggen, 
Moderen  strider  med  ham  og  vil  rive  det  fra  ham;  en  anden  Moder  løfter  sin  Stangrok  mod  en 
Kriger.  Dragterne  og  Rustningerne  ere  højst  charakteristiske : korte,  røde  Kofter  med  hvide  Bræmmer, 
stramme  Benklæder,  vide  Ærmer  og  spidse  Sko,  Krumsabler  og  spidse  Hjelme.  Forneden  er  Billeder, 
hvis  Forstaaelse  er  noget  vanskelig.  Man  seer  3 Ryttere  med  Hellebarder,  én  af  dem  peger  hen  mod 
en  Kvinde  med  Hætte  over  Hovedet,  hun  samler  Kviste  i en  Bunke,  som  for  at  skjule  Noget;  en 
bondeklædt  Mand  med  en  Kurv  paa  Ryggen  vender  sig  mod  Krigerne,  og  peger  hen  paa  en 
Gruppe  Træer**). 

Den  vestlige  Kappe  har  et  interessant  Billede,  en  Allegori  paa  Livets  Forgjængelighed ; tre 
Konger  ride  frem  i al  deres  Pragt,  Jagthunde  løbe  foran  dem,  og  den  forreste  Rytter  bærer  en  Falk 
paa  Haanden;  men  hans  forestaaende  Fald  antydes  ved  Hestens  sammensunkne  Stilling;  tre  kronragede 
Benrade  gaa  Kongerne  imøde,  de  ere,  i Modsætning  til  de  Ridendes  Pragt,  fremstillede  i al  deres 

Uhygge  omgivne  med  Slanger  og  Kryb.  Over  den  første  staar:  » Vos  qui  transitis  nri  iné 

rogo  sitis«;  over  den  anden:  » qvod  sumus  hoc  eritis« ; over  den  tredie:  » fuimus  aliqvando  qvod  estis«; 
over  dem  alle:  »Heu  qvantus  est  noster  dolor ***)  (Tab: XXIII,  2).  Nedenfor  tilvenstre  er  Flugten  til 
Ægypten  og  til  den  anden  Side  et  Billede  med  Maria,  som  bringer  Jesus  til  Skolen,  hvor  nogle 
Smaabørn  sidde  og  læse,  medens  Skolemesteren  staar  bag  ved  med  et  Ris  og  en  Ferie  i Hænderne 
(Tab.  XXIII,  3)****). 

Den  anden  Hvælving  har  i vestlige  Kappe  Billedet  af  Christus  som  Himlens  Herre; 
til  hver  Side  af  ham  er  Skriftbaand:  »vende  benedicti  in  regnum  patris  mei « — og  » Ite  maledicti  in 


*)  Jvfr.  Thingsted,  S.  76. 

**)  En  lignende  Fremstilling  findes  i Elmelunde  og  Thingsted. 

***)  Fremstillingen  viser  Overensstemmelse  med  det  bekjendte  Maleri  »Dødens  Triumf«  i Camposanto  i Pisa. 

**••)  Et  lignende  Billede,  hvor  Maria  følger  Jesus  i Skole  findes  i Raziins  Kirke.  D.  Jaklin:  »Geschichte  St.  Georgs- 
Kirche  bej  Raziins«;  Chur  und  Wintherthur.  1880. 

ignem  eternam « — , nedenfor  sees  Engle  med  Basuner;  fra  en  af  dem  udgaar  et  Skriftbaand : » surgite 
mortui  venite « — og  fra  Gravene  sees  de  Døde  at  opstaa. 

I den  sydlige  Kappe  er  Paradiset  og  i den  nordlige  Helvede;  begge  Billeder  ere  mindre 
godt  malede  og  meget  beskadigede.  1 Helved-Billedet  er  nogle  besynderlige  Figurer,  saaledes  en 
Kvinde,  der  bliver  kjørt  derind  i en  Trillebør  o.  s.  v.  Under  det  staar  en  Kvinde,  som  holder  en 
Kande  under  Tappen  af  en  Tønde,  hvis  ene  Ende  en  rød  Djævel  løfter  op  for  hende.  Tilhøjre  staar 
en  Pige  i rød  Kjole  og  hvidt  Tørklæde  om  Hoved  og  Hals  og  arbejder  ved  en  Smørkjærne,  medens 
en  Djævel  hjælper  hende  (Jvfr.  Thingsted  Billedet  Tab.  XXXI 1 1,  3). 

I den  østlige  Kappe  er  St.  Georgs  Kamp  med  Dragen;  i Taarnbygningen  bagved  seer 
man  Prindsessen  med  et  lille  Lam  samt  Kongen  og  Dronningen.  Tilvenstre  er  et  Billede  af 
St.  Erasmus’  Martyrdød;  Helgenen  ligger  med  sammenbundne  Arme  og  Ben,  bagved  ham  er  en 
Vinde,  hvorom  hans  Tarme  opsnoes;  2 Bødler  dreje  Svingene.  Forneden  tilhøjre  sees  St.  Lauren- 
tius’ Død  paa  Bisten,  to  Mænd  holde  den  over  Baalet;  underneden  er  en  Mand  med  en  Blæsebælg, 
hvormed  han  puster  til  Ilden.  Over  Helgenen  er  et  Skriftbaand:  > gratias  tibi  ago  dne  iha  christe 
quia  portas  celi  ingredi  merui« ; i et  andet  Baand  er  Skriften  ulæselig. 

Paa  Hvælvingernes  Ribber  og  Buer  er  malet  Siksakprydelser  med  snirklede  Blomster,  der 
breder  sig  ud  paa  Kapperne. 

Paa  Chorets  Vægge  fandtes  ogsaa  Malerier,  der  havde  samme  Charakter  som  Hvælvingernes, 
men  vare  meget  mere  udviskede.  Ligeledes  vare  Skibets  Vægge  bemalede;  paa  sydlige  Side  saas  Rester 
af  Christi  Lidelseshistorie,  nemlig  Korsfæstelsen.  Paa  den  modsatte  Væg  var  Spor  af  tre  sørgende 
Kvinder,  og  længere  hen  mod  Vest  fandtes  St.  Michael,  som  vejer  en  Sjæl;  han  holder  et  stort 
Kors  i Haanden;  Vægtens  ene  Skaal  søge  to  Djævle  at  tvinge  ned. 

Endvidere  fandtes  et  Billede  af  St.  Oluf,  der  træder  paa  en  Drage  med  Menneskehoved 
(Symbol  for  Hedenskabet);  han  holder  Øxen  i højre  Haand  og  en  Kalk  i venstre;  han  er  iført  en 
stor,  hvid  Kappe,  en  kort,  hermelinskantet  Kjortel  og  har  et  bredt  Bælte  om  Livet. 


BREGNINGE,  Skippinge  Herred. 

(Tegning  i Nationalmuseets  Archiv.) 

Paa  en  Hvælvingskappe  fandtes  malet  en  Jagtscene  med  en  Rytter  i en  tofarvet,  stramt- 
siddende Klædning;  han  blæser  i et  Horn;  foran  ham  sees  en  Hund  forfølge  en  Hjort.  Efter 
Rytterens  Dragt  maa  Billedet  være  malet  i Slutningen  af  15de  Aarhundrede. 


VIDSK1NDE,  Skippinge  Herred. 

(Indberetn.  af  Pastor  F.  B.  Helms  1883.) 


Paa  en  Hvælving  i Skibet  fremdroges  et  Kalkmaleri  som  forestiller  Christus  for  Dom- 
meren. Gruppen  bestod  af  5 Figurer.  Endvidere  fandtes  en  Christusfigur  med  Bind  for  Øjnene  og 
et  Rør  i Haanden  (Bespottelsen).  Dragter,  Farver  og  Ornamenter  henviser  Billedernes  Udførelse  til 
Slutningen  af  13de  Aarhundrede. 

Paa  Chorbuens  Underflade  var  Ornamenter  og  Blomster  i samme  Stil  som  Decorationerne 
i Elmelunde  (Jvnf.  Tab.  XXXII). 

NORDBY,  Samso. 

(Indberetn.  af  J.  Kornerup  189?.) 


Paa  Hvælvingernes  Ribber  var  malet  Siksakprydelser  og  langs  Kappekanterne  en  Garnering  1494-1531. 
af  smaa  krydsende  Buer.  Den  østlige  Gjordbue  havde  kløverbladede  Prydelser  i vexlende  røde  og 
blaa  Farver;  de  andre  Gjordbuer  vare  malede  i Skaktavl,  Tærner  og  Trekanter.  1 Kapperne  saas 
paa  nogle  Steder  Kroner  med  Marias  Navnetræk.  Endvidere  fandtes  Skaders,  Gyldenstjerners  og 
Billers  Vaabenskjolde;  under  det  første  Skjold  stod:  » Anno  domini  mcdxc  qvarto  ....  infra  octavo 
trinitatis  completum  est  hoc  opus  ....  punte  domino  petro  Ketilly  hujus  insule  preposita« ; og  over  det: 

» Arma  domini  nicolai  clawss.  episcopus  arusiensis. « Under  de  to  andre  Vaabener:  » Arma  domini  ofve 
bille  episcopus  arusiensis,  anno  domini  mdxxxi.  her  jens  ibss.  sogeprest.  vigilia  Johannis  baptistae. 


NYKJØBING,  Ods  Herred. 

(Indberetn.  af  Sophus  Miiller  1880.) 


Paa  Skibets  Væg,  i den  ældre  Del  af  Kirken,  fandtes  under  Hvidtningen  Levninger  af  en  c.  1530. 
Maling,  som  synes  at  skulle  forestille  Stammer  af  flere  Træer.  Paa  den  østlige  Kappe  i Chor- 
hvælvingen  fremkom  en  knælende  Maria  og  Christus  i en  mandelformet  Glorie  samt  en  Gruppe 
af  Helgener;  i de  andre  Kapper  var  fremstillet  flere  Engle.  Ribberne  vare  bemalede  med  almindelige 
Siksakprydelser.  I Skibets  østlige  Hvælving  var  Spor  af  Malerier  fra  en  temmelig  seen  Tid,  malede 
med  røde,  gule  og  sorte  Farver. 

I en  Tilbygning  mod  Syd  fandtes  Decorationer,  som  synes  at  være  fra  første  Halvdel  af 
16de  Aarhundrede.  De  bestode  af  raskt  behandlede  Pragtblomster  med  slyngede  Stængler  og  Blade. 

Nederst  i Kappernes  Hjørner,  var  paa  fire  Steder  malet  Figurer  og  Masker  i Blomsterbægre,  2 af 
Figurerne  bære  Navne:  S1MEON  og  DAVID.  Paa  Skjoldbuerne  var  Indskrifter  med  Minuskelbog- 
staver,  den  ene  var  næsten  udslettet,  den  anden  var  delvis  læselig:  -»Et  tuam  ipsius  anima  pertra(nsilit) 
gla(dium)  (ut)  revelentur  ex  multis  cordibus  cogitationes .« 

Paa  Væggene,  omtrent  3 Alen  over  Gulvet,  findes  en  Række  Cirkler  med  Kors. 


MØRKØV,  Tudse  Herred. 

(Indberetn.  af  Godsejer  Hoppe.  Dagbi.  8.  Novbr.  1872.) 


1 tre  af  Skibets  Hvælvinger  fandtes  Kalkmalerier.  Hvælvingerne  ere  delte  i fire  Kapper,  c.  1530. 
midt  i hver  et  Hovedbillede.  I den  første  er  fremstillet  Jesu  Fødsel;  Hyrdernes  Tilbedelse; 
de  hellige  tre  Konger  og  Barnemordet  i Bethlehem.  I Kappernes  Spidser  ere  mindre 
Billeder:  Bebudelsen,  Besøget  hos  Elisabeth,  Flugten  til  Ægypten  og  Hjemkomsten  (?). 

1 den  anden  Hvælving  sees  Jesus  knæle  i Gethsemane,  Kalken  staar  foran  ham  tillige 
med  Lidelsesredskaberne:  Svøben,  Riset  og  Korset;  Apostlene  ligge  sovende  bag  ved.  Endvidere 
fandtes  Nadverens  Indstiftelse,  Gangen  til  Golgatha  og  Korsfæstelsen.  I Hjørnet  er  et 
Billede  med  Zachæus  staaende  i Træet;  (det  har  hørt  til  en  Del  af  Indtoget).  Jesu  Paagribelse  i 

Gethsemane,  Hudstrygningen,  Tornekroningen  og  Bespottelsen  samt  et  Billede,  der  henpeger  paa 
Opstandelsen,  nemlig  Jonas  krybende  ud  af  Hvalens  Mund. 

Den  tredie  Hvælving  har  som  Hovedbillede:  Dommedag;  Christus  sidder  som  Himlens 
Herre;  de  Salige  sees  paa  hans  ene  Side  med  Palmegrene  i Hænderne,  de  Fordømte  paa  den  anden 
Side;  iblandt  dem  er  flere  kronede  Personer;  Djævle  trille  nogle  af  Synderne  paa  Hjulbøre  ind  i 
Flammerne. 


HØRVE,  Ods  Herred. 

(Tegninger  i Nationalmuseets  Archiv.) 


Paa  Chorets  nordre  Væg  fandtes  1885  følgende  Indskrift  under  Hvidtekalken: 

1575.  MWRET . OLWF  . P(ER)SEN.  AF.  ALSTH1ED  . DETHE  . SANG. 

HWS  . 1.  H.  M1ECKEL  . HANSENS  THI  EDT  . 

1EP  . SØRESEN  OC  P(ER) OLLE-SEN  . KIRKEWERE  . 

Paa  Hvælvingerne  fandtes  et  Billede  af  Christus  siddende  paa  Himmelbuen  med 
Verdenskuglen  under  sine  Fødder;  nedenfor  sees  de  Døde  opstaa  af  Gravene;  Engle  med  Basuner  — 
hvorfra  Skriftbaand  udgaa  — modtage  de  gode  Sjæle,  medens  Djævle  forfølge  de  onde. 

Et  andet  Billede  forestiller  Christus  og  Pigen  ved  Brønden;  Klædedragten  og  nogle 
Bygninger  bag  ved  Gruppen  ere  ret  interessante.  1 en  Hvælvingskappe  var  malet  tre  Halvfigurer, 
som  menes  at  skulle  forestille  Luther,  Bugenhagen  og  MelanchtonP  Dragter  og  Ornamenter  stemmede 
med  Tiden  efter  Midten  af  1 6de  Aarhundrede.  Malerierne  vare  meget  raat  og  plumpt  udførte,  og 
kun  faa  Farver  vare  anvendte.  Under  et  af  Billederne  var  malet  et  Skjold  med  Aarstal  1564. 


AAGERUP,  Merløse  Herred. 

(Danske  Atlas,  Tom.  VI,  Suppl.,  Pag.  171.) 


»Under  Hvælvingerne  er  de  Banners,  Høgers,  Ulftands  og  Rosenkrands  Vaabener  malede«. 


SÆRSLEV,  Skippinge  Herred. 

(Trap:  Stat-Topgr.  Beskrivelse  af  Danm.,  III,  S.  297.) 


Paa  Hvælvingen  har  været  fundet  Spor  af  gamle  Kalkmalerier. 


SORØ  AMT. 


SLAGLILLE,  Alsted  Herred. 

(Indberetn.  af  Magnus  Petersen  1891 — 95;  Restauration  af  Samme  1894.) 


Paa  Chormuren  over  Skibets  Hvælving  er  svage  Levninger  af  meget  gamle  Kalkmalerier.  c.  1160. 
Tilvenstre  paa  Væggen  sees  de  hellige  tre  Konger  bringe  Gaver  til  Jesusbarnet;  foran  dem  er  en 
tempellignende  Bygning  med  en  stor  Bue  imellem  to  Taarne;  under  Buen  er  Spor  af  en  Mariafigur 
med  Glorie  om  Hovedet  (Tab.  VI,  2).  Tilhøjre  er  atter  en  lignende  Tempelbygning,  men  under  dens 
Frontspids  er  et  Søjlegalleri  med  perspectiviske  Linier,  som  synes  at  forestille  det  Indre  af  Templet. 
Undenfor  Bygningen  staa  to  Figurer;  den  ene,  en  Mand  med  spidst  Hageskjæg,  udstrækker  den 
venstre  Haand  mod  Aabningen  i Templet.  Billedet  turde  maaske  forklares  som  Maria  og  Joseph,  der 
søge  efter  Jesus.  Disse  Billeder  have  aldrig  været  overhvidtede;  nede  under  Hvælvingerne  derimod 
var  Væggen  bedækket  af  et  nyere,  tykt  Kalklag,  bestaaende  dels  af  Pudsning,  dels  Hvidtning;  da  det 
fjernedes,  fremkom  Spor  af  en  underliggende  Række  Billeder  paa  hver  Side  af  Triumfbuen:  tilhøjre 
staar  en  Mand,  der  bærer  en  Kirkemodel,  og  tilvenstre  en  Kvinde  over  hvem  man  seer  Guds  vel- 
signende Haand.  Skibets  Hvælving  skjuler  en  Del  af  begge  Figurerne.  Om  Triumfbuens  Kant 
fandtes  et  smukt,  romansk  Ornament,  og  nedenfor,  som  Afslutning  for  Malerierne,  en  å la  grecque- 
Bordt  i pragtfulde  Farver. 

Paa  Triumfbuens  Underflade  var  ligeledes  et  tykt  Hvidtelag;  da  det  blev  fjernet,  fremkom 
en  interessant  Decoration.  1 Midten  er  en  Cirkel  som  omfatter  en  lille  Figur  siddende  i et  Hjul, 
paa  Hovedet  har  den  en  Hue,  som  ligner  den,  den  kvindelige  Figur  (Fru  Inge)  bærer  i Fjenneslev- 
maleriet;  i Cirkelrammen  var  Rester  af  hvide  Bogstaver,  hvoraf  kun  Ordene  »ROTA  . . .«  kunde 
læses.  Billedet,  som  synes  at  skulle  forestille  Lykkehjulet,  maa  ansees  for  det  ældste  af  den  Art, 
som  endnu  er  fundet,  da  de  hidtil  kjendte  ikke  ere  ældre  end  fra  Begyndelsen  af  15de  Aarhundrede 
(Fig.  15  i Indledningen).  Paa  begge  Sider,  nedad  Fladerne,  staa  to  Mænd  med  Bispestave  og  Bøger 
i Hænderne;  de  ere  iførte  graalig-grønne  Kjortler  og  bære  hvidt  Pallium  med  Kors.  Bunden  om 
Figurerne  er  dyb  blaa;  forneden  er  den  samme  pragtfulde  Bordt,  som  paa  Forvæggen  (Tab.  VI,  1). 

Væggene  i Choret  vare  meget  medtagne,  dels  ved  Indsættelse  af  et  nyt  Vindue  paa  den 
sydlige  Side,  hvor  et  gammelt  Maleri  var  helt  tilintetgjort,  dels  ved  Hvælvingernes  Bygning.  Paa 
nordre  Side  fandtes  den  samme  romanske  å la  grecque-Bordt  som  i Triumfbuen,  og  derover  nogle 
Levninger  af  fire  Figurer,  som  synes  at  være  Evangelisterne. 

1 Apsis  er  det  sædvanlige  Billede  med  Christus  paa  Himmelthronen,  omtrent  som  i 
Hagested;  den  mellemste  Del  og  den  højre  Side  af  Billedet  er  utydelig;  paa  den  venste  Side  saas 
den  mandelformede  Glorie  og  noget  af  Christus-Figuren , hele  Mariafiguren  og  den  bag  hende 

staaende  Ærkeengel  saml  Matheus’  Engel  og  Marcus'  Løve,  Alt  i ret  god  Stand,  ligeledes  det  smukke 
å la  grecque-Ornament,  der  atter  gjentoges  forneden  (Tab.  VI,  3). 

Alle  de  fremdragne  Billeder  maa  henføres  til  Tiden,  da  Kirken  blev  bygget;  flere  Ejen- 
dommeligheder ved  Maleriet,  f.  Ex.  den  fine,  glatte  Pudsflade,  den  blaa  Bund,  de  fastsiddende  Farver, 
vise,  at  det  er  udført  al  fresco.  At  Billederne  ere  af  høj  Ælde  fremgaar  ogsaa  af  de  tre  Kongers 
Dragter  og  Hovedklædning*);  Tempelbygningerne,  Ornamenter  og  Alt  i det  Hele,  er  behandlet  med 
en  Omhu  i Udførelsen,  som  er  characteristisk  for  Tiden  ved  Midten  og  Slutningen  af  12te  Aarh. 


ALSTED,  Alsted  Herred. 

(Indberetn.  af  J.  Kornerup  1892;  Restauration  af  Samme  1893.) 

1 den  halvrunde  Apsis  er  et  smukt  Maleri  med  Christus  siddende  i Højsædet  om- 
givet af  den  mandelformede  Glorie;  udenfor  den  sees  de  fire  Evangelistemblemer:  Englen,  Ørnen, 
Oxen  og  Løven.  Paa  højre  Side  i Billedet  staar  Maria  med  foldede  Hænder,  bag  hende  Ærke- 
englen Raphael  i en  pragtfuld  Klædning;  tilvenstre  sees  en  anden  Ærkeengel  uden  vedføjet  Navn 
samt  en  Apostel  eller  Helgen.  Under  Maleriet  er  en  Bordt  med  romanske  Ornamenter,  Fugle  og 
Brystbilleder  af  Helgener,  omtrent  som  Bordten  i Hjørlunde  (Jvfr.  Tab.  VII,  1).  1 det  Hele  ligner 

Maleriet  meget  i Udførelsesmaaden  dem,  der  findes  i andre  sjællandske  Kirker,  f.  Ex.  Fjenneslev, 
Hagested  og  Slaglille,  som  vistnok  alle  ere  udførte  af  samme  Mester. 


FJENNESLEV,  Alsted  Herred. 

(J.  Kornerup  i Aarb.  f.  n.  Oldk.  1875,  S.  374  og  PI.  7.  Undersøgelse  af  Magnus  Petersen  1891.) 


Baade  i Skib  og  Chor  var  tidligere  fundet  Fremstillinger  af  den  christelige  Historie,  men 
kun  en  ringe  Del  var  levnet,  da  i Aaret  1872  en  Restauration  af  Kirken  gav  Anledning  til,  at  en 
nærmere  Undersøgelse  kunde  foretages**). 

1 Apsis  fandtes  kun  svage  Spor  af  Malerier,  det  kunde  dog  sees,  at  der  havde  været  et 
Billede  af  Christus  siddende  i Højsædet  med  Evangeliet  i Haanden  og  ved  Siden  af  ham 
Evangelistemblemerne.  Under  Billedet  var  en  smuk  Bordt  i byzantinsk  Stil  med  en  å la  grecque  i 
røde,  blaa,  grønne  og  gule  Farver. 

Omkring  Triumfbuen,  paa  Skibets  østre  Væg,  saas  midt  over  Buen  en  Kreds,  hvori  var 
en  Engel  med  udstrakte  Vinger;  tilhøjre  for  Englen  var  fremstillet  Flugten  til  Ægypten:  Joseph 
fører  et  hvidt  Æsel,  hvorpaa  Maria  sidder  med  Barnet  paa  Skjødet,  bagved  gaar  en  Mand  med  en 


*)  Jfr.  Indledningen,  Fig.  7,  8,  9. 

**)  C.  Molbech:  »Ungdomsvandringer«,  1811,  S.  304,  omtaler,  at  han  alt  1810  har  seet  Malerier  her. 

Byrde  paa  Ryggen.  Tilvenstre  er  et  Billede  af  de  hellige  tre  Konger  uden  Kroner  paa  Hovederne 
og  i Dragter  fra  12te  Aarh  und  rede*). 


Under  dette  Billede  er  et  andet  forestillende  en  Mand  med  en  Kirkemodel  i Haanden, 
bag  ham  staar  en  Kvinde  med  en  Ring,  som  hun  løfter  i Vejret;  for  oven  sees  den  velsignende 
Guds  Haand.  Det  formenes,  at  Billedet  forestiller  Kirkens  Grundlæggere:  Asker  Røg  og  Fru 
Inge.  Figurernes  Dragter  ere  ogsaa  overensstemmende  med  12te  Aarhundredes  (Tab.  VIII,  4). 

Paa  Triumfbuens  Underflade  fandtes  i Midten  en  Cirkel,  hvori  var  malet  en  Engel  med 
opløftede  Hænder,  og  nedad  til  hver  Side  en  Helgenfigur  med  Bog  i Haanden.  Om  Buens  Kant 
ud  mod  Skibet  var  et  smukt  romansk  Ornament.  Malerierne  ere  restaurede  af  Prof.  Kornerup  1874. 


BJERNEDE,  Alsted  Herred. 

(Indheretn.  af  J.  Kornerup  1890.) 


I Skjoldbuerne  er  malet  store  Lilier  og  i Buernes  Kanter  nogle  romanske  Ornamentbaand,  c.  1200. 
Alt  i Contourer  med  hvid  Kalkfarve  paa  de  røde  Teglsten  (Tab.  V,  1). 

Paa  de  nordlige  og  vestlige  Vægge  i Rundbygningen  — i en  Højde  af  ca.  5 Fod  — var 
Rester  af  en  bred  Frise,  inddelt  i Felter,  hvori  sporedes  Levninger  af  Figurer  malede  i røde,  grønne 
og  brune  Farver.  Frisen  synes  at  være  noget  yngre  end  de  ovenfor  nævnte  Decorationer  i Skjoldbuerne. 


S1GERSTED,  Ringsted  Herred. 

(Indberetn.  af  J.  B.  Loffler  1883.) 


Paa  Skibets  østlige  Væg,  over  Hvælvingerne,  ere  svage  Rester  af  en  gammel  Farveud-  c.  1200. 
smykning,  som  vistnok  er  samtidig  med  Kirkens  Opførelse. 

Paa  en  Bue  imellem  Skibet  og  Korsfløjen  er  et  tarveligt  Billede  af  den  hellige  Chri- 
stoffer, sikkert  malet  samtidig  med  dem,  der  omtales  i Danske  Atlas  VI,  Suppl.  326:  »Indvendig 
er  en  Del  Malinger,  dels  bibelske  Historier,  dels  St.  Jørgen  ridende  paa  en  Drage,  Anno  1508.« 


:)  See  en  lignende  Fremstilling  i Slaglille,  Tab.  VI,  2. 


I 20 


SORØ  AMT. 


C.  1200. 


c.  1230. 


c.  1385. 


MUNKEBJERGBY,  Alsted  Herred. 

(Indberetn.  af  J.  Kornerup  1893.) 


Paa  Væggen  i Chorrundingen  fandtes  meget  svage  Rester  af  en  Frise,  inddelt  i Cirkler, 
hvori  phantastiske  Blomster  og  firkantede  Rammer  med  Brystbilleder  af  Helgener  samt  hvide  Fugle  i 
Hjørnerne.  Dette  smukke  Motiv,  der  ogsaa  findes  anvendt  i Billedet  fra  Hjørlunde  (Tab.  VII,  1)  og 
Alsted,  har  saaledes  oftere  været  benyttet. 


FØRSLEV,  0.  Flakkebjerg  Herred. 

(Indberetn.  og  Restauration  af  J.  Kornerup  1887  og  1893.) 

Paa  Chorets  sydlige  og  nordre  Væg  samt  under  Triumfbuen  fandtes  gamle  romanske 
Malerier,  som  maa  henføres  til  13de  Aarhundredes  første  Halvdel.  Det  maa  antages,  at  ogsaa  Skibets 
Vægge  har  havt  Malerier  af  samme  Art.  I en  senere  Tid  er  Kirken  bleven  dækket  af  Hvælvinger 
og  disse  malede  med  Billeder  af  mindre  kunstnerisk  Værd. 

Paa  Triumfbuens  Underflade  er  ved  Opførelsen  af  Hvælvingerne  tilsat  et  Led,  som  har 
forstyrret  de  gamle  Malerier  dér  (Tab.  VIII,  3);  forneden  til  begge  Sider  og  i Midten  er  tre  Me- 
dai  1 Ioner  med  Brystbilleder  af  Christus  og  to  Helgener  eller  muligt  allegoriske  Billeder  af  christelige 
Dyder.  Imellem  Medaillonerne  staar  paa  den  ene  Side  Johannes  Døberen  med  Lammet  og  paa 
den  anden  Side  St.  Laurentius  med  Risten.  Figurerne  ere  omgivne  af  en  blaa  Bund  og  i det 
Hele  godt  malede.  Senere  har  Prof.  Kornerup  fremdraget  endnu  ældre  Fremstillinger  under  dette 
Maleri,  nemlig  2 kronragede  Mænd,  den  ene  med  en  Kirkemodel  i Haanden,  den  anden  med  Sværd 
og  Scepter  (Tab.  V,  5);  noget  stort  Mellemrum  af  Tid,  kan  der  dog  ikke  være  imellem  disse  to  Ar- 
bejder. Paa  Chorets  søndre  Væg  fandtes  svage  Rester  af  en  Kriger,  som  var  iført  en  Skjælbrynie  og 
bar  paa  Hovedet  en  spids  Hjelm. 

Om  et  lille  rundbuet  Vindue  paa  nordre  Væg  var  meget  utydelige  Billeder,  som  tildels 
vare  dækkede  af  en  senere  Maling;  paa  den  ene  Side  saaes  en  Mand  staaende  ved  Siden  af  et  Alter 
(Omskjærelsen  ?) ; paa  den  anden  Side  var  en  Fremstillinger  med  to  Kvinder,  der  kun  kunde  for- 
klares som  Marias  Besøg  hos  Elisabeth.  Et  tredie  Billede  paa  nordre  Væg  forestillede  Mariæ 
Bebudelse  og  ved  Siden  af  to  Medailloner  med  Brystbilleder.  Under  Mariæ  Bebudelse  var  Spor 
af  en  romansk  Bordt  med  å la  grecque-Ornamenter. 

Paa  Chorets  Hvælving  fandtes  sildigere  Malerier.  I den  østre  Kappe  var  et  Billede  af 
Christi  Himmelfart;  foroven  Engle  og  forneden  de  tilbedende  Apostle.  I søndre  Kappe  knæler 
St.  Thomas  og  fører  sin  Haand  hen  mod  den  foran  ham  staaende  Christi  Saar;  denne  løfter  sin 
højre  Haand  velsignende  over  ham.  Paa  begge  Sider  af  Figurerne  er  smukt  slynget  Løvværk  i røde 
og  gule  Farver.  I den  vestre  Kappe  er  en  Fremstilling  af  den  opstandne  Chritus  med  Sejers- 
fanen  i Haanden;  Maria  knæler  foran  ham,  og  bag  hende  staa  to  Kvinder,  i Midten  af  Billedet  sees 
den  hellige  Kalk  opstillet.  Paa  nordre  Kappe  er  et  Billede  af  Christi  Hudfletning;  Christus 
staar  bunden  til  en  Søjle,  medens  to  Bødler  pidske  ham;  de  ere  fremstillede  i underlige  dandsende 
Stillinger  og  iførte  tofarvede,  stramtsiddende  Dragter.  Disse  Hvælvingsmalerier  ere  ikke  udførte  med 
nogen  særlig  stor  Dygtighed  og  kun  med  meget  faa  Farver. 

I Chorets  østre  Kappe  findes  endvidere  malet  tre  adelige  Vaabenskjolde,  nemlig  Finkenows, 
Moltkes  og  Markmanns;  de  ere  vistnok  samtidige  med  Malerierne  i Kapperne.  Ifølge  Prof.  Kornerups 
velvillige  Meddelelse  tilhører  det  første  Vaaben  Nicolaus  Ruser  Finkenow,  Erkebisp  1 Trond- 
hjem  fra  1381. 

RINGSTED,  Ringsted  Herred. 

(Dagbi.  14.  Oct.  1879;  Berlingske  Tid.  17.  Juli  1882;  Undersøgelse  af  J.  Kornerup  1868  og  1879  samt  af  Magnus  Petersen  1891.) 


I Aaret  1868  opdagedes  meget  fragmentariske  Partier  af  Kalkmalerier  i Kirken.  Imellem 
Chorrundingens  Vinduer  fandtes  malet  ca.  5 Alen  høje  Figurer,  staaende  under  gothiske  Portaller; 
paa  Nordsiden  en  kronet  Helgen  med  Palmegren  i højre  og  en  Bog  i venstre  Haand,  under  hans 
Fødder  ligger  en  Mand  med  et  truende  Udtryk  i Ansigtet  og  den  venstre  Haand  trykket  mod  Munden; 
vistnok  et  Sindbillede  paa  de  onde  Magters  Had  mod  det  Hellige.  I det  følgende  Mellemrum  sees 
Maria  med  Barnet,  begge  kronede.  Marias  Ansigt  har  et  roligt  og  værdigt  Udtryk;  Barnet  synes 
at  have  holdt  Verdenskuglen  i venstre  Haand.  Det  tredie  Rum  har  foroven  et  i 1 6de  Aarhundrede 
malet  dansk  Vaabenskjold  fra  Frederik  den  Andens  Tid,  i dets  Midte  er  det  mæcklenborgske  Vaaben 
(Dronning  Sophias),  derunder  er  følgende  Indskrift: 

STORMÆGTIGE  HØIBAARNE 
FØRSINDE  OG  FRUE,  FRUE 
SOPHIA,  DANMARKIS,  NOR- 
GIS, VENDIS  OG  GOTTIS 
DRONNING,  INDFØD  HERTUG- 
INDE 1 MECKLENBORG,  c.  t.  c. 

HERTUGINDE  1 SLESWIG,  HOLSTEN 
STORMARN  OG  DITMARSCHEN 
GREVINDE  I OLDENBORG 
OG  DELMENHORST,  1582. 

Under  Indskriften  ligger  — ligesom  i det  foregaaende  Maleri  — en  kronet  Mand.  I 
Mellemrummet  paa  Sydsiden  var  kun  levnet  den  øverste  Del  af  en  Konge  med  Rigsæblet  i højre  og 
Sværdet  i venstre  Haand  (St.  Knud).  Da  Kirken  i den  catolske  Tid  var  viet  St.  Bened  ict, 
Maria  og  Knud  Hertug,  er  det  formentlig  de  to  Helgener,  der  ere  malede  paa  hver  Side  af  Maria. 

Paa  den  sydlige  Væg,  i det  egentlige  Chorparti,  højt  oppe  under  Skjoldbuerne,  er  malet 
en  5 Fod  bred  Frise,  hvori  sees  fire  kronede  Figurer;  den  ene  knæler  med  opløftede  Hænder*),  de 
andre  ere  siddende  og  holde  de  danske  Vaabenskjolde  med  de  tre  Løver  foran  sig,  en  Del  af  Billedet 
sees  paa  Tab.  XVI,  3.  Ligeoverfor  paa  nordre  Væg  er  malet  en  kronet  kvindelig  Figur,  siddende 
paa  en  Stol  med  Hynder,  i Hænderne  holder  hun  et  Scepter  og  en  Bog  (Tab.  XIV,  5).  Figuren  er 
kun  antydet  med  brune  Contourer;  hvem  denne  Dronning  eller  Helgeninde  skal  forestille  er  ukjendt. 
Endnu  længere  hen  mod  Vest  paa  samme  Væg  var  Spor  af  lignende,  siddende  Figurer  med  Sceptre 
og  Bøger  i Hænderne,  de  kunde  ikke  bevares,  hvorimod  alle  de  øvrige  Billeder  bleve  restaurerede 
af  Prof.  Kornerup  1880. 

I Slutningen  af  16de  Aarhundrede  vare  disse  Billeder  bievne  overmalede  med  legemstore 
Figurer,  som  forestillede  nogle  af  de  i Kirken  begravne  Konger  og  Dronninger  med  vedføjede  Navne. 
Paa  sydlige  Side  saas  Knud  Hertug,  Valdemar  I.,  Knud  Valdemarsøn,  Valdemar  II.  og  Kong  Erik  o.  s.  v. 
Paa  Nordsiden : Dronning  Sophia,  Dagmar,  Bengerd,  Eleonore,  Ingeborg,  Agnes  og  Margrethe  (Birgers 
Dronning).  De  havde  ingen  Portraitlighed  eller  kunstnerisk  Værd  og  maatte  fjernes,  for  at  faa  de 
langt  ældre  underliggende  Billeder  fremdragne,  kun  det  forhen  omtalte  dansk-mæcklenborgske  Vaaben- 
skjold bevaredes,  da  der  intet  ældre  Maleri  fandtes  under  det. 


•)  Prof.  Kornerup  antager  vist  med  Grund,  at  den  knælende  Figur  forestiller  Hertug  Knud,  og  Kongerne  med  Vaaben- 
skjoldene  de  danske  Konger  af  hans  Slægt. 

Paa  den  anden,  sydlige  Pille  i Hovedskibet  findes  Rester  af  en  Christusfigur  med 
Verdenskuglen  i Haanden,  ved  Hovedet  er  følgende  Indskrift:  »hec  est  altitudo  saluatoris « (Tab.  XVI,  4). 
Billedet  er  i Malemaaden  og  Characteren  overensstemmende  med  de  før  omtalte  ældre  Malerier  og 
maa  være  udført  samtidigt  med  dem  ved  Begyndelsen  af  det  14de  Aarhundrede. 

Rundt  om  i Hoved-  og  Tværskibene,  højt  oppe  under  Hvælvingerne,  er  en  Frise  med  en 
Række  Vaabenskjolde;  af  disse  ere  de  ældste  fra  ca.  Aar  1300,  men  senere  opmalede  og  Rækken  af 
Vaabenerne  fortsat  indtil  Slutningen  af  16de  Aarhundrede. 


ST.  MICHAEL,  Slagelse  By. 

(Indberetn.  af  J.  Kornerup  1874). 

I Sideskibet  fandtes  i Aaret  1874  en  Majuskelindskrift  og  nogle  andre  Levninger  af  Maling. 
Indskriften  var  følgende:  »ANNO.  DOMINI.  M . CCC  . XXXIII  . COMPLETA.  EST.  HEC  . JEST- 
DVDO«.  Det  maa  antages,  at  Hvælvingerne  samtidigt  ere  bievne  forsynede  med  Decorationer,  da 
Bogstavernes  Form  stemme  med  det  anførte  Aarstal. 


ØRSLEV,  Vester  Flakkebjerg  Herred. 

(J.  Kornerup  i Aarb.  f.  n.  O.  1888,  S.  132;  Restauration  af  samme  1886). 


I det  sondre  Kapel  fandtes  1885  en  Række  højst  mærkelige  Billeder,  som  i hele  deres 
Character  bære  Præg  af  at  være  udførte  i Slutningen  af  14de  eller  Begyndelsen  af  15de  Aarhundrede. 

Paa  den  østlige  Væg  sees  en  lille  knælende  Mand,  der  holder  en  Kirkemodel  i Haanden,  foran 

sidder  en  stor  Skikkelse  iført  en  Klædning  af  Skind  (Johannes);  Figuren  synes  at  velsigne  den 

knælende,  i den  venstre  Haand  har  han  holdt  Lammet;  oven  over  er  en  Seddel  med  udslettede 

Skrifttræk  (Tab.  XXIX,  3). 

Under  dette  Billede  er  en  Fremstilling  af  en  besynderlig  Scene:  en  Mand  med  en  Kande  i 

Haanden  nærmer  sig  en  Døbefont,  hvorpaa  er  lagt  en  Tønde,  som  bevogtes  af  3 Djævle;  een  rider 

paa  Tønden  og  synes  at  kaste  Noget  i Mandens  Kande,  og  en  anden  griber  efter  den. 

Under  dette  Billede  er  Scener  af  Christi  Lidelseshistorie:  Hudfletningen  og  Ned- 
tageisen af  Korset;  de  ere  meget  beskadigede,  saa  at  næsten  kun  Contourerne  ere  tilbage. 

Paa  højre  Side  af  samme  Væg  er  et  smukt  Billede  af  Marias  Kroning  ved  Christus,  de 
sidde  paa  et  Sæde,  der  er  dækket  med  et  rigt  mønstret  Tæppe;  ved  deres  Fødder  knæler  en  Figur 
med  et  Røgelsekar.  Derunder  er  en  smal  Frise  med  9 dandsende  Mænd  og  Kvinder,  Mændene  i to- 
farvede snævre  Klæder,  og  Kvinderne  med  Kroner  paa  Hovedet;  ved  den  ene  Ende  sidder  en  Hare 

paa  Bagbenene  og  blæser  i en  Trompet  (Tab  XIX,  3).  Nedenfor  dette  Billede  staa  fire  kronragede 

Gejstlige  i Ornat. 

Paa  den  søndre  Væg  er  malet  Christi  Fødsel:  Maria  ligger  i en  Seng,  over  hende  er 
Krybben  med  Jesusbarnet,  Oxen  og  Æslet  staa  bag  ved;  tilvenstre  sidder  Joseph  i sovende  Stilling. 
Ovenover  Gruppen  er  Betlehem-Stjernen.  Under  Joseph  sees  en  Døbefont,  til  hver  Side  af  den 
staar  en  Hjort  og  en  Hind.  Tilhøjre  foroven  er  fremstillet  Flugten  til  Ægypten:  den  kronede 
Maria  rider  paa  et  hvidt  Æsel  og  har  Barnet  paa  Skjødet,  Joseph  gaar  foran  med  Tommen  i Haanden 
og  bærer  paa  Skulderen  en  Stok  med  en  Tværsæk;  bag  ved  sees  Bethlehems  Huse  og  Taarne,  hvor 

en  Stork  har  bygget  Rede;  forneden  2 Dyr  i Kamp  med  hinanden,  det  ene  Dyr  har  Menneskehoved 
med  Krone  (Tab.  XVII I,  1). 

Under  disse  Billeder  er  en  lignende  Frise  som  paa  nordre  Væg,  des  værre  er  et  Stykke 
forneden  tabt.  Ved  en  Borg  staar  en  Kvinde  med  Krone  paa  Hovedet  og  bag  hende  en  lille  Dreng; 
en  anden  Kvinde  med  Slør  og  Rosenkrands  om  Hovedet  staar  tæt  ved;  begge  Kvinder  række  Bægre 
frem  mod  en  rigt  klædt  Mand,  der  følges  af  to  Svende,  hvoraf  den  ene  er  klædt  i Rustning;  længere 
hen  sees  en  Dreng  med  2 Heste,  og  endelig  en  Kvinde  med  Slør  og  Krands  om  Hovedet;  hun  synes 
at  blive  modtagen  af  2 Terner;  yderst  staar  en  Musikant  med  en  Violin.  Billedet  staar  sikkert  i 
Forbindelse  med  Fremstillingen  af  de  dandsende  i Maleriet  paa  den  østre  Væg  (Jvfr.  Tab.  XIX,  3). 


THINGJELLINGE,  Vester  Flakkebjerg  Herred. 

(Indberetn.  af  J.  B.  Loffler  1886.) 


Kirkens  Hvælvinger  have  været  prydede  med  Kalkmalerier,  af  hvilke  flere  fremkom  ved  1448. 
en  Restauration  af  Kirken  1872,  men  de  forefundne  Billeder  bleve  da  igjen  tildels  overhvidtede. 

I nordre  Kappe  paa  den  vestlige  Hvælving  var  endnu  bevaret  en  Fremstilling  af  St.  Georgs 
Kamp  med  Dragen;  i den  østre  Kappe  Abraham,  der  ofrer  sin  Søn,  og  i den  søndre  Dommedag; 
tidligere  skal  der  have  været  en  Indskrift,  hvori  man  mente  at  kunne  skimte  Aarstallet  1448. 


SNESLEV,  Ringsted  Herred. 

(Indberetn.  af  J.  Kornerup  1890.) 


Om  Vinduerne  i Skibet  fandtes  Spor  af  temmelig  raa  Decorationer  fra  Midten  af  15de  Aar-  c.  1450. 
hundrede,  udførte  med  røde  Farver.  Paa  Skibets  Hvælvinger  var  ogsaa  Rester  af  Malerier,  som  det 
synes  Fremstillinger  af  Ch risti  Lidelseshistorie;  nemlig  Christus  i Gethsemane,  Gangen  til 
Golgatha  m.  m.  Alt  var  meget  ødelagt  og  kunde  ikke  bevares. 


TJUSTRUP,  Øster  Flakkebjerg  Herred. 

(N.  Hoyens  Rejseoptegnelser  1832  i Nationalmuseets  Archiv.) 


Paa  Chorets  Hvælving  var  malet  Christus  siddende  paa  Regnbuen  med  opløftede  c.  1450. 
saarede  Hænder;  han  var  iført  en  gul  Kaabe  med  røde  Ornamenter,  hvid  Underklædning;  i Glorien 
om  Hovedet  er  et  smukt  tegnet  Kors  med  lilieformede  Flige.  Paa  Siderne  foroven  var  to  flyvende 
Engle  med  Basuner,  fra  hvilke  der  udgik  Skriftbaand;  Skriften  var  næsten  ødelagt,  kun  nogle  Mi- 
nuskelbogstaver  vare  endnu  synlige.  Englene  havde  store  Vinger  og  bare  kortærmede,  lange  Kjoler. 

I Kappen  tilhøjre  for  Christus  saas  Maria  knælende  med  foldede  Hænder,  Slør  om  Hovedet 
og  Glorie;  hendes  Phgur  var  omhyllet  af  et  rødt  Draperi.  Paa  den  venstre  Side  af  Christus  knælte 
Johannes  Døberen,  om  hans  ene  Skulder  hang  Dyrehuden. 

Ligeoverfor  i en  anden  Hvælvingskappe  var  2 Engle  med  store  Vinger  og  lange  Kjoler 
med  Bælte  under  Brystet;  de  bare  Christi  Torturredskaber:  Kors,  Pæl,  Spyd,  Svamp  og  Svøbe.  Om 
Buernes  Sider  vare  store  Bladornamenter  og  snoede  Baand,  ret  smagfulde  i Tegning  og  Farver. 

Figurmalerierne  vare  udførte  med  en  vis  pyntelig  Omhu  og  de  enkelte  Dele:  Ansigter, 
Hænder  og  Fødder  godt  formede,  men  Proportionerne  — navnlig  i Mariafiguren  — vare  ikke  heldige; 
Draperierne  faldt  smukt  og  naturligt  og  havde  en  let  Skygning  og  Farvenuancering. 

Malerierne  havde  aldrig  været  dækkede;  efter  velvillig  Meddelelse  af  nuværende  Sogne- 
præst H.  F.  Poulsen  ere  de  forlængst  overhvidtede,  hvilket  maa  være  sket  faa  Aar  efter  1832,  da 
Høyen  saa  dem. 


V1GERSTED,  Ringsted  Herred. 

(Indberetn.  af  J.  Kornerup  1890;  Restauration  af  Samme  1891.) 


1 den  ældre,  vestre  Del  af  Kirken,  fandtes  en  Del  Kalkmalerier,  som  efter  Characteren  i 
Arbejdet  og  Figurernes  Dragter  maatte  henføres  til  Midten  af  15de  Aarhundrede. 

I anden  Hvælving  fra  Vest  sees  i en  Kappe  Jesu  Indtog  i Jerusalem;  han  rider  paa 
Æslet  og  velsigner  en  Mand,  der  knælende  udbreder  et  Klæde  foran  ham.  En  anden  Mand  staar  i 
et  Træ  og  nedkaster  Grene  paa  Vejen;  bagved  følge  Peter,  Johannes  og  tre  andre  Apostle. 

I næste  Kappe  sees  Jesus  i Gethsemane,  han  knæler  i Bon,  medens  Apostlene  sove; 
foran  ham  staar  Kalken  og  fra  en  Sky  ovenover  fremkommer  Guds  Haand.  Et  andet  Billede  viser 
Judas,  som  t’orraader  ham  ved  Kysset;  Judas  bærer  en  Pengepung  i en  Rem  om  Halsen.  Peter  staar 
med  draget  Sværd;  i Baggrunden  komme  væbnede  Krigere  frem. 

I den  tilstødende  Kappe  er  en  Fremstilling  af  Christi  Hudfletning;  to  Bødler  pidske 
ham  med  Ris  og  en  trestrænget  Svøbe,  den  ene  rækker  Tunge  ad  ham.  Ved  Siden  af  er  Torne- 
kroningen; Bødlerne  trykke  Tornene  ned  med  lange  Stokke;  foran  Christus  sidder  en  Mand,  der 
haaner  ham  og  viser  en  Skriftseddel,  hvis  Skrift  til  Dels  er  udslettet  »(Rex  Ju)deorum« ; 1 et  andet 
Billede  sees  Christus  fremstillet  for  Dommeren. 

Af  Gangen  til  Golgatha  fandtes  et  velbevaret  Billede:  Simon  af  Cyrene  hjælper 

Christus  at  bære  Korset,  Maria,  Johannes  og  en  Kriger  gaa  bag  ved  dem;  en  Karl  trækker  Christus 
i et  Reb;  Karlen  bærer  en  Taske  med  Søm  og  Hammer.  Tilhøjre  føres  de  2 Røvere;  deres  Kors 
bæres  af  et  lille  Æsel  (Tab.  XIX,  5).  Under  dette  Billede  var  Levninger  af  Korsfæstelsen;  der 
kunde  spores  en  Maria-  og  Johannesfigur ; disse  Rester  ere  nu  ødelagte  ved  Indsættelsen  af  et 
nyt  Vindue. 

1 Hvælvingen  nærmest  Taarnet  ere  Billederne  endnu  mindre  godt  bevarede;  hvad  der  er 
levnet  synes  at  fremstille  Skabelsen  samt  Adam  og  Eva  ved  Kundskabens  Træ.  I en  af  Kapperne 
sees  Kain  at  dræbe  Abel;  i en  anden  kjæmper  St.  Michael  med  Dragen,  han  støder  Spidsen  af  sin 
Korsstav  i dens  Legeme;  tilhøjre  staar  en  ung  Helgen  med  et  Spyd  i den  ene  og  et  Kirkekar  i den 
anden  Haand;  han  er  klædt  i en  skindbræmmet  Kjortel  og  bærer  et  Hoftebælte  med  en  Dolk;  over 
hans  Hoved  staar  » kanutus «;  Blomsterkrandsen  om  hans  Pande  betegner  ham  som  St.  Knud  Hertug 
(Tab.  XIX,  1). 

I Taarnet  tindes  Malerier  baade  i Hvælvingskapperne  og  paa  Væggene.  I en  Kappe  sees 
et  Skib  1 Havsnød,  Masten  er  knækket  og  Mandskabet  anraaber  St.  Nicolaus  om  Hjælp,  denne 
staar  ved  Kysten  med  Haanden  udstrakt  beskyttende  over  de  Skibbrudne.  Endvidere  fremstilles 
samme  Helgen  ifærd  med  ved  Pengegave  til  en  bondeklædt  Mand,  at  løskjøbe  tre  unge  Kvinder,  der 
ifølge  Legenden  ved  Fattigdom  vare  komne  i nedværdigende  F'orhold.  Ved  Siden  af  er  et  andet 
Billede,  hvor  St.  Nicolaus  opvækker  tre  unge  Mænd,  der  som  Religionsforkyndere  vare  bievne 

myrdede*).  I nordre  Kappe  sees  en  Helgen  (St.  Martin)  ligge  død  i sin  Kiste,  en  Pilgrim  og  en 
Krøbling  knæle  ved  Siden  af,  og  en  Gejstlig  læser  Sjælemessen  med  en  Chordreng  ved  sin  Side; 
Drengen  har  Vievandskar  og  Stænkekost  i Hænderne;  i Kappens  Hjørner  er  malet  en  Gjøgler  paa 
den  ene  og  en  Havfrue  paa  den  anden  Side  (Tab.  XVI II,  2 og  3). 

Under  Skjoldbuen  paa  den  nordre  Taarnvæg  er  et  interessant  Maleri.  Tilvenstre  staar  en 
ung  Mand  i lang  Klædning  med  Hængeærmer,  paa  Hovedet  en  Barret;  han  holder  et  Spejl  i Haanden, 
hvori  han  betragter  sig;  paa  den  tilstødende  Væg  staar  Døden  og  vinker  ad  ham,  ovenover  den 
sidste  er  malet:  »see  ti!  mig. « I en  Fordybning  i Væggens  Midte  sees  Christus  i en  Sky,  han  sætter 
en  Krone  paa  en  Mands  Hoved,  der  bodfærdig  knæler  med  nøgne  Fødder  foran  ham.  Bag  den 
knælende  staa  fire  Mænd  med  forskjelligt  Værktøj  i Hænderne.  Billedet  forestiller  Knud  Hertugs 
Helgen  kroning,  og  Figurerne  bag  ham  ere  hans  Gildebrødre.  Længere  henne  paa  Væggen  staar 
St.  Martin,  som  deler  sin  Kappe  med  den  fattige  Krøbling  (Tab.  XIX,  2).  Endvidere  findes  et  andet 
Sted  Billeder  af  St.  Andreas  og  en  Skikkelse  med  Krone  paa  Hovedet  og  en  Bog  i Haanden.  Over 
Buen  imellem  Taarnet  og  Skibet  er  en  Bordt  med  Løvværk,  hvori  to  Drager  med  sammenslyngede 
Haler.  Overalt  om  Figurerne  er  anbragt  rige  Ornamentslyngninger  og  Stjerner,  og  i Hvælvings- 
toppene Rosetter  i sild ig-gothisk  Stil  fra  Midten  af  15de  Aarhundrede. 


HERLUFSHOLM,  Øster  Flakkebjerg  Herred. 

(Indberetn.  af  R.  Bertelsen  1865.) 


Paa  Chorets  Hvælving  fandtes  svage  Rester  af  Malerier.  I østre  Kappe  var  Christus  i c.  1460. 
Himmelglorien,  ved  Siderne  knælte  Maria  og  Johannes;  i nordre  Kappe  var  store  Englefigurer  i 
lange  Klæder  og  Sceptre  i Hænderne.  I den  vestlige  Kappe  saas  Maria  i en  cirkelformet  Omfatning 
med  gothiske  Ornamenter;  ved  hver  Side  svævede  2 store  Engle.  I Toppen  af  Skjoldbuerne  var 
malet  Blomsterstængler  omgivne  af  Løvværk.  Farverne  vare  meget  afblegede,  og  Figurernes  Former 
kunde  kun  følges  i de  ret  vel  bevarede  Contourlinier. 

I en  Kappe  paa  en  Hvælving  i Skibet  var  malet  en  Tavle  med  Rester  af  en  Indskrift: 

» denne  Kiercke  forbedr  ....  dette  Aar  som  man  skref  1620 .« 

Alle  Malerierne  ere  nu  overhvidtede. 


ST.  PETERS  KIRKE,  Slagelse  By. 

(Indberetn.  og  Restauration  af  J.  Kornerup  1879.) 

Paa  den  østre  Chorvæg  fandtes  et  Kalkmaleri  som  forestillede  Christus  paa  Korset;  c ,48o 
Maria  staar  med  fremrakte  Arme  tilhøjre  for  Korset,  Johannes  tilvenstre  med  en  Bog  i Haanden. 
Figurerne  ere  daarligt  udførte  og  Maleriet  1 det  Hele  uden  kunstnerisk  Betydning;  det  synes  at  være 
fra  Slutningen  af  15de  Aarhundrede. 


*)  I Aal  Kirke  ved  Varde  er  en  Del  af  samme  Helgenlegende  fremstillet  (Jvfr.  Tab.  IX  og  X). 

STILLINGE,  Slagelse  Herred. 

(Indberetn.  af  J.  Kornerup,  Restauration  af  Samme  1868.) 


1 1864  fremdroges  Malerier  paa  Hvælvingerne  i Daabskapellet;  Billederne  forestillede: 
1)  Anna  og  Joachim;  St.  Anna  havde  Glorie  og  Turban  om  Hovedet,  bag  ved  dem  saas  en  By 
med  Taarne  omgivet  af  en  Ringmur  med  Kanoner.  2)  Mariæ  Bebudelse:  Englen  Gabriel  holder 
et  Skriftbaand  frem  for  hende,  hvorpaa  staar:  »Ave  gratia  plena  dominus  tecum .«  3)  Christi  Fødsel. 
4)  Marias  Besøg  hos  Elisabeth.  5)  De  hellige  tre  Konger  bringe  Gaver  til  Jesusbarnet;  af 
de  to  bageste  Konger  er  kun  Overdelen  levnet.  Hvælvingerne  ere  tillige  decorerede  med  gothisk  Løv- 
værk, Slyngninger  og  phantastiske  Blomster  i fire  Farver. 


HØVE,  Vester  Flakkebjerg  Herred. 

(Indberetn.  af  J.  Kornerup  og  J.  B.  Løffler  1886.) 

Paa  Kirkens  Hvælvinger  er  Malerier,  der  maa  antages  at  være  udførte  ved  Slutningen  af 
det  15de  Aarhundrede;  det  er  nærmest  Fremstillinger  af  Christi  Lidelseshistorie. 

Paa  den  første  Hvælvings  nordre  Kappe  sees  Christus  bunden  til  en  Søjle,  medens  to 
Bødler  pidske  ham  med  Svøber;  i den  næste  Kappe  er  Korsdragningen  og  Tornekroningen; 
i søndre  Korsfæstelsen:  Maria  staar  ved  Korset  og  støttes  af  Magdalene;  Longinus  støder  Spydet 
i Christi  Side.  Tilhøjre  staar  Høvedsmanden  og  peger  op  til  den  Korsfæstede;  Krigere  og  Drabanter 
sees  bag  ham. 

Endvidere  er  fremstillet:  Nedtageisen  af  Korset,  Gravlægningen,  Opstandelsen,  hvor 
Christus  træder  frem  af  Graven  med  Korsstaven  i Haanden;  endelig  Nedfarten  til  Helvede.  1 de 
spidse  Hjørner  af  Kapperne  ere  flere  Figurer,  saasom  Profeter  og  en  Spillemand  med  en  Sækkepibe 
(Tab.  XXXVII,  6).  Det  Hele  er  temmeligt  raat  udført  med  faa  Farver  og  sortgraa  Contourer  om 
Figurerne. 


STENMAGLE,  Alsted  Herred. 

(Indberetn.  af  J.  Kornerup  1883.) 


Paa  Chorbuen  er  nogle  Brudstykker  af  et  Maleri,  som  forestiller  St.  Georgs  Kamp  med 
Dragen.  Helgenen  er  i fuld  Rustning,  ridende  paa  en  abildgraa  Hest;  Dragen  er  næsten  helt  ud- 
slettet. Foroven  tilvenstre  sees  Prindsessen,  og  i Baggrunden  er  en  Borg  med  Taarne,  i hvilke 
Kongen  og  Dronningen  og  en  anden  kvindelig  Figur  iagttage  Kampen. 

1 Buens  Top  er  et  raat  Billede  af  St.  Erasmus’  Martyrium;  han  ligger  nøgen  udstrakt 
paa  Torturbænken  med  Bispehue  paa  Hovedet,  medens  to  Mænd  ere  i Færd  med  at  vinde  hans 
Tarme  ud  af  Livet;  i en  Sky  ovenover  sees  en  Engel,  der  kommer  for  at  modtage  hans  Sjæl. 

Billederne  tilhøre  Tiden  omkring  Aar  1500. 

EGESLEVMAGLE,  Vester  Flakkebjerg  Herred. 

(Indberetn.  af  J.  B.  Løffler  1886.) 


Paa  Sydsiden  af  Chorbuens  Pille  er  Rester  af  et  Kalkmaleri,  der  forestiller  St.  Chri- 
stoffer. 1 Aaret  1866  blev  Kirken  underkastet  en  større  Restaurering,  hvorved  vistnok  flere  Kalk- 
malerier bleve  til  intetgjorte. 


SORØ,  Alsted  Herred. 

(Dagbi.  24.  Marts  1862  samt  Indberetn.  af  Archit.  C.  F.  Hansen  1867.) 

I det  nordre  Sideskib  fandtes  Spor  af  en  dansk  Indskrift,  hvoraf  kun  et  Par  Ord  kunde 
læses,  derved  var  et  større  Billede  af  Christi  Korsfæstelse,  Maria  og  Johannes  staaende  ved 
Korsets  Fod  med  Sol  og  Maane  foroven.  Et  andet  Billede  forestillede  en  bedende  Munk  og  derover 
en  Del  Ornamenter;  ved  Siden  af  saas  en  St.  Christofferfigur,  der  var  temmelig  daarligt  malet. 
Paa  flere  Steder  i de  sydlige  Sidebuer  fandtes  ligeledes  Malinger,  navnlig  Ornamenter  og  Løvværk 
samt  paa  nogle  Piller  malede  Baand  i graa  og  røde  Farver'11). 

I det  sydlige  Sideskib  var  et  større  Billede  med  Gangen  til  Golgatha;  Korset  hvilede 
paa  Christi  højre  Skulder  og  bag  ham  saas  en  Mand  med  en  Stige;  noget  længere  henne  paa  Væggen 
var  malet  en  Mariafigur  med  Glorie  om  Hovedet  og  Jesusbarnet  paa  Armen,  ved  Siden  af  hende  var 
et  Baand  med  en  udslettet  Indskrift. 

Paa  Væggen  under  Hvælvingerne  i Hoved-  og  Tværskibene  er  malet  en  Frise  med  ca.  150 
Vaabenskjolde,  hvoraf  en  Del  ere  fra  ca.  Aar  1300;  men  Abbed  Henrik  Tornekrands  lod  male  en  ny 
Skjoldefrise  over  den  ældre.  Paa  to  Steder  i Kirken  er  fundet  Indskrifter,  een  af  dem  er  saa  lydende: 
■»Anno  dni.  MDXV  reparata  est  hæc  ecclesia  sub  domino  Henrico  Abbate .« 

I Aarene  1871 — 73  ere  Hvælvingerne  decorerede  af  Prof.  J.  Kornerup  paa  Grundlag  af  de 
ældre  Decorationer;  Skjoldefrisen  er  ligeledes  opmålet  af  Samme*) **). 


KVÆRKEBY,  Ringsted  Herred. 

(Indberetn.  af  J.  B.  Loffler  1885.) 


Kirkens  Mure  have  været  smykkede  med  Kalkmalerier,  hvoraf  Rester  endnu  findes  foroven 
paa  Skibets  østlige  Væg. 


*)  I Danske  Atlas  VI,  Suppl.,  S.  345  er  anført:  »Paa  en  af  Kirkens  Piller  findes  et  Menneskebillede  staaende  i en 
Gryde  med  den  hosføjede  Indskrift:  y>Altare  Sti.  Erasmi  Sanctorum  auxiliat .« 

**)  Om  Vaabenfrisen  jvfr.  J.  Kornerup  i Aarb.  f.  n.  Oldk.  1877,  S.  195,  og  Henry  Petersen,  samme  Aarb.  1883,  S.  30 
samt  S.  Abildgaards  Tegninger  i Nationalmuseets  Archiv. 

HARALDSTED,  Ringsted  Herred. 

(Indberetn.  af  J.  B.  Loffler  1883.) 


I Kirken  har  tidligere  været  Kalkmalerier,  tildels  forsynede  med  Indskrifter  (saaledes  paa 
Skibets  søndre  og  vestre  Vægge);  de  bleve  fjernede  for  en  Del  Aar  siden,  ved  en  Restauration 
af  Kirken. 


SØNDERUP,  Slagelse  Herred. 

(Indberetn.  af  J.  Kornerup  1868.) 


I Kirken  fandtes  Spor  af  Malerier;  de  vare  meget  raa  og  slet  malede,  hvorfor  de  atter 
bleve  overhvidtede. 

TYBJERG,  Tybjerg  Herred, 

(Indberetn.  af  J.  Kornerup  1883.) 

Paa  Chorets  Vægge  fandtes  Rester  af  meget  gamle  Malerier,  som  efter  den  fine,  glittede 
Puds  og  Billedernes  Character  maa  henføres  til  Aarene  omkring  1200.  Paa  den  østlige  Væg  var  den 
sædvanlige  Fremstilling  af  Christus  siddende  i Højsædet,  omgivet  af  den  mandelformede  Glorie; 
ved  Siderne  Evangelister  og  Maria  med  udstrakte  Hænder.  Paa  den  nordre  Væg  er  et  gammelt 
Vindue  med  malede  romanske  Ornamenter;  ved  Vinduet  var  Rester  af  en  Frise  med  staaende 
Apostelfigurer  og  en  Maria  med  en  foran  hende  knælende  Figur,  der  peger  paa  hendes  højre  Bryst. 
Under  Frisen  er  en  smuk  å la  grecque  Bordt  (Tab.  XI,  3). 

Paa  den  vestlige  Væg  af  Chorbuen  kunde  Linierne  af  to  malede  Figurer  følges,  den  ene  bar 
et  Lam  paa  sine  Hænder  (Johannes  Døberen);  ovenover  saas  Guds  Haand  komme  frem  fra  en 
Sky.  Her  fandtes  ogsaa  smukke  romanske  Bordter.  Paa  Chorbuens  Underflade  var  øverst  malet 
»agnus  dei«  omgivet  af  en  Cirkel;  Siderne  nedad  mod  Kragbaandet  var  malet  med  indrammede 
F'elter.  Decorationen  afsluttedes  forneden  ved  2 Medailloner  med  kronede  Brystbilleder,  som  Prof. 
Kornerup  formener  ere  Ecclesia  og  Synagoga  (Tab.  XI,  4). 

Skibets  Hvælvinger  har  i en  senere  Tid  været  malede  med  Ornamenter  og  Løvværk,  om- 
trent som  i Christian  den  4des  Kapel  i Roskilde.  Paa  den  østlige  Væg  var  til  hver  Side  af  Chor- 
buen malet  et  Vaabenskjold,  det  ene  bar  et  Vildsvinehoved  i hvidt  Felt,  det  andet  et  Træ  med 
2 Egern.  En  Sten  Basse  (død  1448)  ejede  Tybjerggaard ; i hans  Tid  maa  vistnok  Skibets  Decora- 
tioner  være  udførte. 


TYVELSE,  Tybjerg  Herred. 

(Indberetn.  af  J.  Kornerup  1892;  Restauration  af  Samme  1893.) 


I Chorrundingens  Hvælving  er  malet  Christus  siddende  i Højsædet  omgivet  af  den 
mandelformede  Glorie;  udenfor  denne  sees  de  fire  Evangelistemblemer  og  Ærkeenglene  Gabriel  og 
Raphael.  I en  Frise  forneden  staa  de  tolv  Apostle. 

Paa  Chorbuens  Underflade  er  i Midten  en  Kreds  med  en  Halvfigur  af  Christus;  han 
udstrækker  den  højre  Haand  velsignende  over  en  Figur,  der  er  malet  paa  den  nordre  Side  i Buen, 
bærende  et  Lam  i Armene;  ligeoverfor  paa  den  anden  Side  er  en  anden  Figur,  som  holder  et 
Kornneg  op  mod  Ch ristus :i:).  Paa  Chorbuens  Forside  er  malet  en  lille  Engel  med  et  Kors.  Billederne 


*)  Jvfr.  Billederne  i Ballerup,  Tab.  VI,  5,  og  i Faarup,  Tab.  V,  2. 


'7 


:.  1200 


••  '445 


:.  1200 


c.  1460. 


c.  1250. 

ligne  i Fremstillingerne  og  Malemaaden  flere  af  de  ældste  sjællandske  Malerier  og  maa  være  udførte 
omtrent  ved  Aar  1200. 

Chorets  Hvælving  er  bedækket  med  temmelig  raat  udførte  Malerier  fra  en  langt  sildigere 
Tid.  I den  østlige  Kappe  er  Christi  Korsfæstelse:  Maria  og  Johannes  staa  ved  Korsets  Fod, 
den  første  med  et  stort  Kors  i Armene;  Longinus  støder  Spydet  i den  Korsfæstedes  Side  Den 
søndre  Kappe  har  et  Billede  af  Opstandelsen;  de  vagthavende  Soldater  ere  klædte  i Ringbrynjer 
og  bære  spidse  Skjolde;  underneden  er  en  smuk  Bordt  med  Drageslyngninger.  1 samme  Kappe  er 
malet  det  gamle  ch ristel ige  Symbol  paa  Korsfæstelsen:  Pelicanen,  der  udgyder  sit  Blod  for  at  ernære 
sine  Unger.  Den  vestre  Kappe  har  et  Maleri  med  St.  Bartholomeus'  Martyrdød,  to  Bødler  ere 
i Begreb  med  at  drage  Huden  af  ham.  1 nordre  Kappe  er  St.  Laurentius  Martyrdød,  man  ser 
ham  ligge  paa  Risten,  som  Flammerne  omslynge.  Hvælvingens  Skjoldbuer  og  Ribber  ere  ret  smukt 
decorerede  med  ejendommelige  Ornamenter,  Drager  og  menneskelige  Ansigter.  Skjøndt  mindre  godt 
udførte  ere  Billederne  dog  ret  mærkelige  ved  Dragter  og  Ornamenter. 

Paa  Skibets  nordre  Væg  fandtes  Rester  af  Malerier,  der  strække  sig  hen  over  hele  Væggen; 
det  der  er  levnet  viser  Ch  ristu  s siddende  i en  Glorie  omgiven  af  Apostle,  hvoraf  kun  de  sex  ere 
synlige.  Ovenover  er  et  andet  Billede  med  en  Kvinde,  der  staar  ved  en  Smørkjærne,  og  en  Djævel 
ved  Siden  af  hende;  den  synes  at  ville  tilbyde  sin  Hjælp*). 

Paa  Skibets  Hvælvinger  var  kun  utydelige  Spor  af  Maling;  i den  østlige  fandtes  nogle 
enkelte  Rester  af  Billeder,  som  forestillede  Christi  Lidelseshistorie. 


KJELDBY,  Moenbo  Herred. 

(Indberetn.  af  J.  Kornerup;  Restaurering  af  Samme  1890.  Undersøgelse  af  Magnus  Petersen  1887.) 


Paa  Chorbuens  Væg  er  et  temmeligt  utydeligt  Malerie,  som  dækker  hele  Væggen  om  og 
over  Triumfbuen.  Øverst  ved  Loftet,  tildels  dækket  af  den  senere  byggede  Hvælving,  sees  en  bred 
romansk  Bordt,  derunder  er  to  røde  Bygninger  med  graa  Karnaptaarne.  I tre  Felter  med  blaa  Bund 
sees  længst  tilvenstre  Gud  Fader,  i Midten  3 Engle  med  opløftede  Hænder,  og  tilhøjre  Adam  og 
Eva  ved  Kundskabens  Træ,  hvorom  en  Orm  slynger  sig.  Foran  Gud  Fader  ligger  et  Skriftbaand 
med  Ordet:  ADAM.  Under  disse  Billeder  er  atter  et  romansk  Ornamentbaand. 

1 Hovedbilledet  derunder  sees  tilvenstre  de  tre  ridende  Konger;  de  bære  hvide  Kroner 

og  pege  op  mod  Stjernen.  Paa  den  anden  Side,  tilhøjre,  sidder  Maria  med  Barnet;  hun  er  kronet  og 

bag  Hovedet  er  en  hvid  Glorie;  en  knælende  og  to  staaende  Konger  frembære  Gaver  for  Jesusbarnet, 
som  rækker  sin  Haand  mod  dem.  Bag  Maria  sees  en  Del  af  en  Engel  med  et  Røgelsekar  og  et 
hvidt  Skriftbaand  i Hænderne.  Over  Kongerne  staar:  H1C  SVNT  TRES  MAGI;  under  Billedet  er  et 
smukt,  romansk  Ornamentbaand.  Bordterne  og  Felterne  med  Fremstillingerne  ere  udførte  med  rige 
Farver,  men  Figurerne  ere  meget  plumpe  i Formerne  og  Draperierne  mindre  omhyggeligt  behandlede 
(Tab.  XIII,  5). 

Paa  Chorets  nordre  Væg  ere  de  samme  Bordter  fortsatte;  Midtbilledet  er  delt  ved  en  Dor, 

hvorigennem  man  seer  6 Mænd  med  opløftede  Hænder  og  forundrede  Miner,  de  synes  at  see  hen  mod 

Chris  tu  s,  der  kommer  ridende  paa  Aseninden  fulgt  af  Peter;  foran  knæler  en  Mand  og  breder 
Klæder  ud  for  Æslets  Fødder;  en  anden  sidder  med  udstrakt  Haand  i et  Palmetræ,  over  hans  Hoved 
staar:  ST.  SACHEVS.  Fra  en  temmelig  sildig  Tid  stamme  2 Vaabenskjolde : Fikkernes  og  Bollernes, 
som  ere  malede  paa  et  nyere  Kalklag  over  de  romanske  Bordter. 


*)  Lignende  Billeder  i Thingsted,  Tab  XXXIII,  og  i Faxe,  Tab.  XXX. 

Endvidere  findes  i Choret  et  Billede  med  en  siddende  Herodes,  holdende  et  draget 
Sværd  i den  højre  Haand,  han  tiltaler  de  tre  Vise,  som  staa  foran  ham  med  korslagte  Hænder;  over 
Figurernes  Hoveder  staar:  HERODES.  Den  samme  Character  i Figurer  og  Draperier  og  de  samme 
Ornamentbaand  findes  her,  som  paa  Chormuren  ud  mod  Skibet. 

Paa  Langhusets  nordre  Væg  er  et  mærkeligt  Billede  (Tab.  XIII,  4);  horizontale  Baand  dele 
det  i 5 Felter,  det  øverste  er  skjult  af  Hvælvingen;  man  seer  kun  svage  Rester  af  en  knælende 
Figur.  1 det  andet  Felt  staar  ti  1 venstre  en  Mand  i lang  Kjortel  og  løfter  Haanden  mod  et  Træ,  hvis 
Krone  synes  at  brænde.  3 Figurer  staa  undrende  derved;  noget  tilhøjre  sees  Moses  knæle  foran  den 
brændende  Busk,  hvori  Gud  Fader  sidder.  I det  tredie  Felt  staar  Hyrderne  paa  Marken  iførte  lange 
Kjortler,  den  ene  vender  sig  mod  en  med  Planter  bevoxet  Høj;  2 Bukke,  1 Hund  og  Oxer  sees 
paa  og  ved  Højen.  Den  anden  Hyrde  vender  sig  mod  en  Engel,  der  udstrækker  Haanden  imod  ham; 
i et  Baand  ovenover  er  Rester  af  en  Indskrift.  I det  fjerde  Felt  er  et  Maleri  i tre  Afdelinger  adskilt 
ved  Murpiller  af  røde  Sten;  tilvenstre,  under  en  gothisk  Bue  med  Taarne,  sidder  den  kronede 
Maria  foran  en  Læsepult,  Engelen  Gabriel  med  Glorie  om  Hovedet  staar  foran  hende.  Tilhøjre, 
under  en  kløverformet  Bue  sees  Elisabeth  at  modtage  Maria,  begge  have  Glorier  om  Hovederne. 

1 det  femte  Felt  ere  Figurerne  kun  udførte  i brune  Contourer  og  forestille  atter  Hyrderne  paa 
Marken;  een  knæler  klædt  i en  Munkekutte,  en  anden  tuder  i et  Horn;  fra  en  Sky  foroven  kommer 
en  Engel  frem  og  tiltaler  dem.  E11  Pille  af  røde  Sten  skiller  denne  Fremstilling  fra  en  anden,  hvor 
man  seer  2 Personer  gaa  hen  mod  en  siddende  Figur;  her  er  Billedet  afbrudt  ved  den  senere 
byggede  Hvælving. 

Tilvenstre  for  disse  5 horizontale  Malerier  er  langs  ned  ad  Siden  et  verticalt  Billede,  der 

er  halvt  afskaaret  af  Hvælvingen;  nederst  sidder  en  Mand  med  et  Blækhorn  i Haanden  i Begreb 

med  at  skrive,  Pulten  er  besynderlig  formet.  Paa  en  Bue  over  hans  Hoved  er  5 lodret  stillede 
Stænger,  der  ligne  Lys,  og  i den  blaagrønne  Bund  imellem  dem  er  hvide  Trekløverblade.  Over 
Buen  er  plantet  et  stiliseret  Træ  med  Drueklasser;  derover  sees  Rester  af  et  smagfuldt  Ornament 
dannet  af  Epheublade. 

Paa  nordre  Væg  er  et  andet  mærkeligt  Maleri  (Tab.  XIII,  1);  i 2 store  Cirkler  sees  i 
Midten  af  den  inderste  en  Konge  siddende  paa  en  Throne  med  Scepter  i den  ene  og  en  Falk  paa 
den  anden  Haand;  tilhøjre  for  ham  sidder  en  kronet  Kvinde,  der  omfattes  af  et  Skriftbaand  med 
Rester  af  nogle  Ord.  Rammen  om  den  indre  Cirkel  har  ligeledes  Rester  af  en  Indskrift.  1 Mellem- 
rummet af  den  indre  og  ydre  Cirkel  er  der  foroven  levnet  en  mærkelig  Fremstilling  af  en  Konge 
ligeledes  siddende  paa  en  Throne,  ved  hans  Side  staa  2 unge  Kvinder;  noget  fra  Kongen  sees 

2 Bisper  i Begreb  med  at  krone  en  tredie  ung  Kvinde.  I Hjørnet  af  en  Firkant,  som  omfatter  begge 

Cirkler,  sidde  2 Kvinder  ved  et  Bord,  en  Page  og  en  Terne  staa  ved  Siden  af  med  Drikkehorn  og 

Bæger.  Det  hele  Billede  er  yderst  svagt  og  kun  faa  Farver  ere  levnede*).  Den  forskjel  1 ige 
Character,  der  er  fremtrædende  i Chorets  og  den  nordre  Vægs  Malerier  i Skibet,  giver  Formodning 
om,  at  de  ere  malede  i forskjel  lige  Tider  — fra  1250  — 1500. 

Paa  Hvælvingerne  er  malet  en  Række  Fremstillinger  af  den  bibelske  Historie;  de  ere  fra  c,  1500. 
Tiden  ved  Aar  1500,  og  ere  omtrent  de  samme  som  findes  i Nabokirken  Elmelunde,  men  mindre  og 
mere  sammentrængte  (see  disse  Tab.  XXXII  og  XXXIII). 


17* 


*)  Fremstillingen  synes  at  henvise  til  Esthers  Bog,  2det  Cap.,  17—18.  V. 

C.  1 300. 


c.  1330. 


c.  1375. 


BELDRINGE,  Baarse  Herred. 

(Indberetn.  af  Magnus  Petersen  1889.) 


Paa  den  sydlige  Side  af  Væggen  over  Chorbuen  ud  mod  Skibet  fandtes  Rester  af  et 
Maleri,  der  var  meget  defect  og  afbrudt  paa  den  ene  Side  af  den  senere  tilbyggede  Hvælving; 
Maleriet  er  saaledes  ældre  end  Hvælvingerne  (Tab.  VI,  4). 

Maleriet  er  ikke  udført  al  fresco,  men  paa  en  meget  fin  Kalkpuds  med  flere  Farver; 

Bunden  om  Figurerne  har  oprindelig  været  blaa,  men  er  nu  stærkt  afbleget.  En  romansk  Bordt 

over  Billedet  og  Dragterne  angiver  Tiden  for  dets  Udførelse  til  omkring  Aar  1300. 

Man  seer  en  Figur  i hvid  Klædning,  kronraget  og  med  Glorie  om  Hovedet,  lægge  sin 

Haand  paa  en  besynderlig  bøjet  Skikkelse  med  stridt  Haar  og  Pletter  i Ansigtet  og  paa  Klæderne; 

ligefor  ham  er  en  knælende  Figur,  der  rækker  den  Lille  Noget  af  Form  som  en  Oblat.  Bag  Helgenen 
sees  Rester  af  2 Mænd,  hvoraf  den  ene  er  klædt  i en  kort  Kjortel,  den  anden  i en  gejstlig  Dragt. 
En  smal  Bordt  skiller  dette  Billede  fra  et  andet  underneden,  men  her  er  saa  lidt  levnet,  at  det  ikke 
kan  udtydes,  hvad  det  har  forestillet. 

Ved  en  Pest,  Antoniusild,  som  hærgede  det  sydlige  Europa  i 1 1 te  og  12te  Aarhundrede 
havde  Antoniusbrødrene  helliget  sig  til  at  pleje  og  lindre  de  Syge  som  led  af  denne  Sygdom,  der 
angreb  Ansigtet  og  andre  ydre  Dele  af  Legemet,  og  næsten  altid  endte  med  Døden.  Man  tør  derfor 
antage,  at  Billedet  forestiller  en  Behandling  af  en  saadan  Pestsyg*).  Den  lille  sammenbøjede  Skik- 
kelse, Pletterne  i Ansigtet,  de  oprejste  Hovedhaar  synes  at  antyde  en  Syg,  der  modtager  et  Læge- 
middel eller  Hostien,  og  en  Velsignelse  af  Helgenen,  St.  Antonius. 

Paa  Ribberne  i Hvælvingerne  og  paa  andre  Steder  i Skibet  fandtes  Spor  af  en  temmelig 
raa  Maling  fra  en  nyere  Tid. 


KALLEHAVE,  Baarse  Herred. 

Paa  Chormuren  over  de  senere  indbyggede  Hvælvinger  ere  svage  Rester  af  malede  Buer 
med  ejendommeligt  formede  Ornamenter  i Toppene.  Under  Buerne  sees  utydelige  Spor  af  Figurer, 
vistnok  Apostle.  Buernes  Form  henviser  Maleriet  til  Begyndelsen  eller  Midten  af  14de  Aarhundrede. 


ST.  PETERS  KIRKE  i Næstved,  Tybjerg  Herred. 

(Indberetn.  af  J.  Kornerup  1883;  Restauration  af  Samme  1886.) 


Paa  Chorets  nordre  Væg  er  et  mærkeligt  Billede  med  den  knælende  Kong  Valdemar 
Atterdag  og  hans  Dronning  Helvig;  imellem  dem  sidder  Gud  Fader  med  oprakte  Hænder  og 
den  Korsfæstede  foran  sig:  Treenigheden.  Kongen  og  Dronningen  holde  i Hænderne  Skriftbaand, 


*)  St.  Antoniusbrødrene  havde  i Middelalderen  et  Hovedkloster  i Angel  og  anlagde  et  Hospitalsconvent  i Beldringe, 
som  i Slutningen  af  14de  Aarhundrede  flyttedes  til  Præstø. 

hvis  Skrift  er  udslettet;  bag  ham  er  en  længere,  tydelig  Indskrift,  der  meddeler  hans  Dødsdag 
og  Dødsaar: 

f anno  milleno 
ter  c sic  septvageno 
qvito  profesto  cris 
pini  tue  memor. 
waldmar  decessit 
rex  cv  xpo  reqviescit*). 


Bunden  om  Figurerne  er  fyldt  med  et  rigt  og  smagfuldt  Ornament.  Billedet  maa  være 
udført  kort  efter  Kongens  Dod,  da  Klædedragt  og  Ornamenternes  Stil  tilhører  sidste  Halvdel  af 
14de  Aarhundrede  (Tab.  XVII,  3). 

1 Choret,  tilhøjre  for  Alteret,  fandtes  et  andet  Billede,  malet  paa  en  fin  glittet  Puds;  det 
forestiller  en  Gejstlig  som  foran  et  Alter  løfter  den  hellige  Hostie  med  begge  Hænder,  bag  ham 
ringer  en  knælende  Klærk  med  en  Klokke  (Tab.  XI,  2).  Paa  samme  Væg  er  en  ufuldstændig  Ind- 
skrift: » Folmer  Jacob  vir  bonus «;  under  den  sees  Rester  af  et  Billede  med  to  Mænd,  som  bære  en 
Model  af  et  Hus  eller  en  Kirke.  I de  smaa  Nicher  i Choret  var  et  Par  utydelige  Billeder  af 
St.  Laurentius  og  St.  Mathæus.  Paa  Piller,  Vægge  og  Sidebuerne  i Skibet  fandtes  flere  Frag- 
menter af  Malerier,  hvoriblandt  St.  Oluf  med  Øxen;  og  paa  den  anden  Pille  i nordre  Sideskib  et 
Billede  med  Ch  risti  Nedtagelse  af  Korset  samt  paa  den  sydlige  ligeoverfor,  to  II elgentigu rer. 

I en  Sidebue  imellem  Hovedskibet  og  nordre  Sideskib  er  malet  et  Par  Skjolde,  det  ene  har  et  Bo- 
mærke, hvorover  staar  Navnet:  -»earl . matessøn «;  det  andet  har  et  adeligt  Vaaben  delt  paalangs  med 
en  hvid  Halvmaane  i første  og  en  halv  Lilie  i andet  Felt**). 


JUNGSHOVED,  Baarse  Herred. 

(Indberetn.  af  Sophus  Muller  1883.) 


Ovenover  Hvælvingerne  sees  paa  Væggene  Levninger  af  Kalkmalerier  udførte  med  brune, 
gule  og  blaasorte  Farver.  Over  Triumfbuen  afdækkedes  et  Parti  af  et  Billede,  hvori  fandtes  en  Del 
af  en  Bordt  med  Linier  og  Buer,  og  derunder  en  raat  malet  Djævlefigur  og  ved  Siden  af  ham 
Flammer  og  Røg;  muligt  har  dette  været  en  Del  af  en  Fremstilling  af  Dommedag. 


KONGSTED,  Faxe  Herred. 

(Indberetn.  af  J.  Kornerup  1885;  Restauration  af  Samme  1886.) 

Paa  Væggene  i Apsis  fandtes  Kalkmalerier  med  Billeder  af  Helgener  og  Helgeninder, 
hvoriblandt  et  særligt  smukt  af  St.  Catharina  (Tab.  XXII,  3);  de  andre  ere:  Barbara,  Helena, 
Elisabeth,  St.  Andreas  og  en  Biskop.  I Halvhvælvingernes  Kapper  er  i Midten  Treenigheden: 
Gud  F'ader  holder  den  korsfæstede  foran  sig  og  over  ham  sees  den  hellige  Aand.  I Kappen  mod 


*)  Aarb.  f.  nord.  Oldk.  1893,  S.  191,  J.  Kornerup:  »Valdemar  Atterdags  og  Dronning  Helvigs  Billeder  etc.« 

**)  To  Brødre  Michelstorp  forer  dette  Vaaben  1339;  see  Dansk  Adels  Lexikon. 

C.  I'jéo. 


c.  1450. 


Nord  er  Maria  med  Barnet,  paa  hver  Side  af  hende  er  Engle  med  Røgelsekar;  Maria  bærer  en 
lysgrøn  Kappe  med  rødt  Foer  samt  rød  Underkjole,  Jesusbarnet  har  en  gul  Glorie  uden  Kors.  1 den 
sydlige  Kappe  staar  Johannes  Døberen  med  Lammet  og  ved  Siderne  af  ham  to  Engle  med 
Røgelsekar. 

1 Chorhvælvingens  Kapper  er  Fremstillinger  af  Lidelseshistorien.  Christus  er  bunden 
til  en  Søjle  og  pidskes  af  to  Bødler,  ved  Siden  sidder  Herodes  paa  en  Throne.  1 andre  Billeder 
sees  Tornekroningen;  Simon  Cyrene  hjælper  Christus  at  bære  Korset;  en  Karl  gaar  foran  og  drager 
ham  i et  Reb  (Tab.  XXII,  2).  1 et  Billede  af  Korsfæstelsen  er  enkelte  mærkeligt  klædte  Figurer 

(Tab.  XXII,  4);  ved  Foden  af  Korset  sees  den  afmægtige  Maria;  Johannes  og  Maria  Magdalene  knæle 
ved  hendes  Side.  Paa  Chorets  nordre  Væg  var  et  Vindue,  tilmuret  og  delt  i to  Nicher,  hvorpaa  var 
malet  2 Figurer:  St.  Laurentius  og  Apostelen  Johannes. 

I Skibet  ere  de  to  østligste  Hvælvinger  rigt  decorerede;  i den  nærmest  Choret  sees  Be- 
budelsen med  Englen  Gabriel  og  Maria;  i to  Skriftbaand  staar:  »Ave  maria  gracia  etc.«  og  » Ecce  an- 
cilla  domini  etc.«  Tilhøjre  sees  atter  Maria  bedende  foran  Jesusbarnet  og  Joseph  staaende  ved  Krybben, 
hvoraf  Oksen  og  Æslet  æde.  Et  Billede  viser  St.  Stephanus'  Martyrdød;  han  er  bunden  til  en  Søjle, 
og  Bødlerne  kaste  Stene  paa  ham. 

1 en  Kappe  er  en  Fremstilling  af  de  hellige  tre  Konger,  som  bringe  Gaver  til  Jesus- 
barnet. Den  ene  knæler  foran  Maria  og  Barnet,  de  to  andre  Konger  tale  med  hinanden,  bag  dem 
staar  en  Page  med  et  Sværd  og  et  Scepter;  som  alle  de  øvrige  Billeder  er  det  omgivet  af  smagfulde 
Ornamenter  (Tab.  XXII,  5). 

Endvidere  er  her  et  Billede  af  Simons  og  Annas  Ofring  1 Templet;  de  staa  paa  hver 
sin  Side  af  et  Alter,  paa  hvilket  man  seer  Jesusbarnet;  bagved  kommer  en  Kvinde  med  Duer  i en 
Kurv.  I alle  Hvælvingens  spidse  Hjørner  ere  rige  Ornamenter  og  Engle  med  Røgelsekar  (Tab. 
XXVI 1 1,  1);  Ribberne  ere  ligeledes  smagfuldt  malede. 

De  andre  Hvælvingers  Decorationer  ere  af  ringere  Værd  og  fra  en  noget  senere  Tid;  i en 
Kappe  er  Rester  af  en  Dommedagsscene  og  af  Opstandelsen  og  længere  mod  Vest  Maria  i en 
Solglorie.  Ligeledes  findes  nogle  Contourlinier  af  en  St.  Georg. 

Paa  Skibets  nordre  og  søndre  Væg  fandtes  4 adelige  Vaabenskjolde,  nemlig:  Grubbernes, 
Bøllernes,  Ulfelternes  og  Bassernes *),  som  ere  malede  efter  Midten  af  16de  Aarhundrede. 


VEJLØ,  Hammer  Herred. 

(Restauration  af  J.  Kornerup  1872.) 


I Choret  er  et  Kalkmaleri  med  en  Fremstilling  af  Christus  i Højsædet  siddende  paa 
Regnbuen  og  omgivet  af  den  mandelformede  Glorie;  den  højre  Haand  opløfter  han  velsignende, 
medens  han  i den  venstre  holder  Evangeliet.  Udenfor  Glorien  sees  de  fire  Evangelistemblemer: 
Løven,  Ørnen,  Oksen  og  Englen.  Billedet  er  ret  godt  malet,  og  maa  være  udført  ved  Midten  at 
1 5de  Aarhundrede. 


*)  Sivert  Grubbe  død  1559  og  hans  Hustru  Mette  Ulfeld  død  1562. 

BOGØ,  Moenbo  Herred. 

(Indberetn.  af  Henry  Petersen  1880). 


Ovenover  Hvælvingerne  sees  paa  Væggene  Spor  af  gamle  Kalkmalerier  fra  den  ca- 
tholske  Tid. 


UDBY,  Baarse  Herred. 

(Indberetn.  af  J.  Kornerup;  Restauration  af  Samme  1885.) 


1 Chorets  Hvælvinger  fandtes  Fragmenter  af  Kalkmalerier  med  Dyrefigurer  og  gothiske 
Ornamenter.  Paa  nordre  Væg  er  et  Billede  af  Abraham,  som  ofrer  sin  Søn,  der  ligger  knælende 
paa  et  Alter;  foroven  sees  en  Engel  komme  frem  af  en  Sky.  Under  dette  Billede  er  en  Fremstilling 
af  Lykkehjulet:  i Midten  af  Hjulet  staar  en  kronet  Kvinde  og  holder  paa  Egerne,  øverst  sidder  en 
Mand  med  Krone  paa  Hovedet  og  Scepter  i Haanden;  tilvenstre  er  en  Yngling  i Begreb  med  at 
stige  op  paa  Hjulet,  og  paa  den  anden  Side  styrter  en  ældre  Mand  ned;  han  holder  en  Seddel  i 
Haanden,  Skriften  er  udslettet,  men  der  har  vistnok  staaet  » Regnavi «.  Bunden  om  Billedet  er  dækket 
af  grønne  Lilier  og  røde  Stjerner  (Tab.  XXXVI,  1). 

Paa  Chorbuen  og  paa  en  Pille  i Skibet  er  rige  Ornamenter,  malede  Graat  i Graat.  Et 
Vindue  paa  Skibets  søndre  Side  er  decoreret  med  en  romansk  Bordt;  over  Vinduet  er  et  Billede  af 
St.  Michael  med  2 Engle;  Helgenen  dræber  Djævelen  med  et  Spyd,  medens  2 andre  Djævle  flyve 
forfærdede  bort.  Malerierne  maa  antages  at  være  fra  Midten  af  15de  Aarhundrede  (Tab.  XII,  6). 

1 Skibet  er  en  Hvælvingskappe  decoreret  med  Epheuløv  i smukke  Slyngninger,  der  udgaa 
fra  Kappens  nederste  Spidser.  Paa  Ribberne  og  Buerne  ere  forskellige  Prydelser  og  nogle  Bog- 
staver, som  synes  at  være  Mariæ  Monogram,  samt  Aarstallet  1578.  I Taarnet  ere  nyere  Decorationer, 
udførte  1885. 


HAARLEV,  Bjeverskovs  Herred. 

(Indberetn.  af  J.  Kornerup  og  Sophus  Muller  1875.) 


Choret  har  været  bemalet  med  Figurer  og  Ornamenter  i gothisk  Stil  fra  Slutningen  af 
Middelalderen;  underneden  fandtes  Spor  af  en  ældre  Decoration.  Figurerne  forestillede  forskjellige 
Helgener,  hvoraf  nogle  bare  Navne  i gothiske  Bogstaver,  deriblandt  Erasmus  og  St.  Christoffer. 
Under  Figurerne  var  malet  et  gult  Draperi,  og  paa  den  søndre  Væg  var  over  dette  malet  en  Bordt 
med  røde  Ornamenter. 

Paa  Apsis  Halvhvælving  fandtes  nogle  spredte  Farverester,  men  noget  helt  kunde  ikke 
fremdrages.  Paa  Skibets  østlige  Væg  — over  Loftet  — findes  ligeledes  Spor  af  Maling. 


c.  1450 


c.  1450 


1578. 


c.  1460. 

ELMELUNDE,  Moenbo  Herred. 

(Indberetn.  af  Magnus  Petersen  1 885  og  1 886.) 

c.  1470.  I Chorets  og  Skibets  Hvælvinger  fremdroges  en  Række  af  bibelske  Billeder,  som  efter 

deres  hele  Character  maa  være  udførte  i de  sidste  Tiaar  af  15de  Aarhundrede. 

1 Choret  fandtes  Malerierne  at  have  lidt  meget  ved  Reparationer  af  Hvælvingen;  det,  der 
fremkom,  var  derfor  i meget  fragmentarisk  Tilstand.  I den  østlige  Kappe  var  Treenigheden  frem- 
stillet: Gud  Fader  holder  den  Korsfæstede  foran  sig,  ved  den  ene  Side  af  ham  sees  Paulus  med 
Sværdet,  ved  den  anden  Peter  med  Nøglen.  1 den  sydlige  Kappe  er  i Midten  en  Figur  med  tredelte 
Blodpletter  over  hele  Legemet  (Christus) ; ved  Siden  af  Figuren  staa  to  Engle  i lange  Kjortler,  de 
synes  at  udstrække  Armene  mod  den  blodplettede  Figur.  Den  vestlige  Kappe  har  et  Billede  af 
Indtoget  i Jerusalem;  Jesus  rider  paa  et  hvidt  Æsel,  over  hans  Hoved  er  et  -Skriftbaand , hvori 
kun  Ordet  » hebreorum « er  læseligt;  tilhøjre  i Billedet  er  et  Træ,  i hvis  Grene  Zachæus  staar  med 
sin  Hat  i Haanden.  1 den  nordre  Kappe  var  ingen  Figurfremstillinger,  kun  Rester  af  Blomster- 
decorationer. 

1 den  første  Hvælving  i Skibets  østre  Kappe  fandtes  et  smukt  Billede  af  den  himmel- 
thronende  Christus;  tilhøjre  for  ham  knæler  Maria  og  fremviser  sit  nøgne,  højre  Bryst,  til 
venstre  knæler  Johannes,  fremstillet  som  en  ældre  Mand  med  hvidt  Haar  og  Skjæg;  foroven  Sol  og 
Maane  samt  basunblæsende  Engle;  ved  Maria  sees  en  Engel  føre  de  gode  Sjæle  til  Christus.  1 
Kappefligene  er  to  Dyr,  en  løbende  Hind  og  en  Eenhjørning  (den  sidste  som  Symbol  paa  den 
jomfruelige  Renhed).  Dækket  af  dette  Maleri,  var  Spor  af  en  bueformet  Indskrift  med  enkelte  læse- 
lige Ord,  hvoriblandt  Aarstallet  mcdlxu  — som  viser,  at  Maleriet  ikke  er  malet  før  dette  Aar 
(Tab.  XXXII,  1). 

I den  tilstødende  sydlige  Kappe  sees  Maria  siddende  foran  en  Bedestol;  i dens  aabne 
Rum  bemærkes  en  Bog  og  2 Brød  og  ved  dens  Fod  en  Vase  med  hvide  Lilier;  ved  hendes  Hoved 

udgaar  et  Skriftbaand,  hvorpaa  staar:  » Ecce  ancilla  dni verbum  tecu «.  Foran  Maria  knæler 

Englen  Gabriel  i rigt  prydede  Klæder,  i Haanden  holder  han  et  Skriftbaand  med:  »Ave  gracia  plena 
dus,  tecum  benedicta  tu  . . .«  I et  Billede  tilhøjre  sees  Marias  Besøg  hos  Elisabeth;  under  disse 
Billeder  er  en  Fortsættelse  af  den  nederste  Del  af  Billedet  i østre  Kappe;  man  seer  en  Del  fordømte 
Sjæle  føres  ind  i Helved-liden  af  2 Djævle. 

I den  vestre  Kappe  knæler  Maria  foran  Jesusbarnet,  der  hviler  paa  et  Leje,  bag  hvilket 
sees  Oxen  og  Æselet;  tilvenstre  sidder  Joseph  og  tilbereder  Maden;  han  fører  en  Slev  til  Munden 
som  for  at  smage  paa  Spisen,  medens  han  med  en  Fjervifte  holder  Ilden  under  Gryden  vedlige 
(Tab.  XXXIII,  1). 

Den  nordre  Kappe  har  en  Fremstilling  af  Peter,  der  fulgt  af  en  Engel  fører  de  gode  Sjæle 
ind  ad  Himmeriges  Port,  som  han  aabner  med  en  stor  Nøgle;  i Taarnet  over  Porten  sidder  en  Engel 
og  spiller  paa  en  Lut  (Tab.  XXXII,  2).  Over  Billedet  er  et  Skriftbaand  med:  » vende  b ene dicti  patris 

mei « Underneden  sees  en  Jæger  med  Bue  paa  Skulderen  og  blæsende  i et  Horn,  noget 

fra  ham  løber  en  Ræv. 

1 Skibets  anden  Hvælving  har  den  østlige  Kappe  et  stort  Billede  af  de  hellige  tre 
Konger  foran  Maria  og  Jesusbarnet.  Caspar  knæler  for  Barnet,  som  Maria  rækker  ud  mod  ham; 
bag  Kongen  staar  en  Page,  som  holder  hans  Hest.  De  andre  Konger  sidde  endnu  paa  Hestene  og 
holde  kostbare  Gaver.  Figurerne  ere  tæt  omgivne  af  Stjerner  og  Blomsterslyngninger.  Den  sydlige 
Kappe  har  et  Billede  af  Barnemordet  i Bethlehem;  Herodes  sidder  paa  en  Thronstol  iført  pragt- 
fulde Klæder  og  Krone  paa  Hovedet,  ved  hans  Fødder  ligge  flere  Børnelig;  foran  ham  staar  en 
Kriger  og  gjennemborer  et  Barn,  en  anden  dræber  ligeledes  et  Barn,  medens  Moderen  strides  med 

ham  og  slaar  ham  med  en  Stangrok  i Ansigtet.  Den  vestlige  Kappe  har  en  Fremstilling  af  Flugten 
til  Ægypten;  Joseph  gaar  foran  Æselet,  hans  Hoved  er  bedækket  med  en  tætsluttende  Hætte,  paa 
Ryggen  bærer  han  en  stor  Flaske  (Legel);  Maria'  sidder  paa  Æselet  med  Barnet  i sine  Arme.  Den 
nordlige  Kappe  har  et  Billede,  som  træffes  flere  Steder  i Forbindelse  med  Barnemordet  (jvnf.  Thing- 
sted,  Herlev  og  Kjeldby):  to  væbnede  Mænd  synes  at  søge  Noget,  en  Mand  der  er  i Begreb  med  at 
afskjære  Sæden  paa  Marken,  vender  sig  mod  dem,  som  for  at  besvare  deres  Spørgsmaal;  en  Seddel 
over  hans  Hoved  er  ulæselig  (Tab.  XXXI 1 1 , 3).  I Kappens  nederste  Hjørner  er  paa  den  ene  Side 
malet  en  Løve,  paa  den  anden  en  Hare. 

Den  tredie  Hvælvings  østre  Kappe  har  en  Fremstilling  af  »den  Rige  og  den  Fattige«,  der 
knæle  bedende  hver  paa  sin  Side  af  den  korsfæstede  Christus;  den  Riges  Bøn  synes  ikke  alvorlig, 
idet  Linier,  der  udgaa  fra  hans  Mund,  betegne  den  Retning  hans  Tanker  gaa,  nemlig  til  de  verdslige 
Ting,  Hus,  Hest,  Fiskedam,  som  sees  paa  andre  Billeder*),  men  som  ere  tabte  paa 
dette.  Linierne,  der  udgaa  fra  den  Fattiges  Mund,  betegne,  at  hans  Tanker  føre  hen 
mod  Christi  Saar;  over  hans  Hoved  er  et  Baand,  hvori  staar:  » Deus  propicius  esto  mihi 
peccatori « (Tab.  XXXII,  3).  Billederne  i de  sydlige  og  vestlige  Kapper  ere  meget  be- 
skadigede; i den  første  sees  Menneskets  Skabelse:  Gud  Fader  staar  foran  Adam, 
som  rejser  sig  fra  Jorden;  et  Træ  skiller  dette  Billede  fra  et  andet,  hvor  Adam  ligger 
ned,  medens  Gud  Fader  fremdrager  Eva  fra  hans  Side.  I den  vestlige  Kappe  er  svage 
Rester  af  Adam  og  Eva  foran  Kundskabens  Træ,  af  Træet  er  kun  den  nederste  Del 
af  Stammen  levnet.  Ved  Siden  af,  i nordre  Kappe,  er  et  Billede  af  Adam  og  Eva 
siddende  paa  en  Sten  i sørgende  Stillinger,  foran  dem  staar  en  Engel,  som  overgiver 
dem  Redskaber  til  at  arbejde  med.  Ved  Siden  af,  i samme  Kappe,  gaar  Adam  bag  en 
Plov,  over  den  er  et  Skriftbaand,  hvoraf  kun  nogle  Ord  ere  læselige  (Tab.  XXXI 1 1,  2); 
nederst,  i Kappens  ene  Flig  er  malet  en  Ugle. 

Malerierne  og  de  omgivne  Ornamenter  ere  udførte  med  en  vis  Omhu  og 
Smag;  meget  i Arbejdet  og  Compositionerne  røber,  at  det  vistnok  er  den  samme 
Mester,  som  har  udført  Billederne  i Thingsted  paa  Falster**).  Nogle  Bomærker  findes 
malede  paa  en  af  Pillerne  i Skibet  (see  vedføjede  Tegning). 


VORDINGBORG,  Baarse  Herred. 

(Indberetn.  og  Restauration  af  J.  Kornerup  1879.) 


I en  af  Hvælvingskapperne  er  et  Maleri  med  2 temmelig  store  Figurer,  som  forestille  c.  1470. 
Maria  og  Jacobus  major;  Jacob  har  den  bredskyggede  Hat  med  Muslingskallen  paa  Hovedet, 

Stav  i venstre  Haand  og  en  Rosenkrands  i højre,  grøn  Underkjortel  og  hvid  Kappe.  Draperiet  paa 
begge  Figurer  er  smukt  og  folderigt  tegnet.  Figurerne  ere  omgivne  af  et  rigt  Ornament  i brune  og 
grønne  Farver;  imellem  Ornamenterne  bag  Jacobus  er  en  lille  Indskrift:  Kanders  smet  lod  det  male « 
og  et  Bomærke  (Tab.  XXII,  6). 

I den  højre  Del  af  Kappen  er  et  andet,  noget  lignende  Maleri,  men  Figurerne  forestille 
her  Johannes  og  Andreas;  den  sidste  holder  Korset,  paa  hans  Kjoles  Nederdel  staar:  ANDREAS. 


*)  Jvnfr.  Thingsted,  Side  76. 

**)  Jvnfr.  Tab.  XXX. 

c.  1470. 


c.  1480. 


c.  1485. 


c.  1400. 


I en  af  Kapperne  i det  tresidede  Chorparti  blev  fremdraget  et  Maleri  med  store  Figurer, 
der  forestillede  Ofringen  for  Christusbarnet  i Templet;  tilvenstre  saas  Kvinden,  der  bærer  Kurven 
med  Duerne.  Løvværk  og  Ornamenter  omgave  Figurerne. 

Prof.  Kornerup  har  udtalt  Formening  om,  at  Billederne  ere  samtidige  med  Malerierne  1 
Christian  den  Førstes  Kapel  i Roskilde  og  udførte  af  samme  Maler. 


ST.  MORTENS  KIRKE,  Nestved,  Tybjerg  Herred. 

(Indberetn.  af  Architect  Walter.) 

Paa  den  østlige  Kappe  i den  første  Hvælving  i Skibet  var  Rester  af  et  Maleri,  som  fore- 
stillede St.  Martin  tilhest,  der  sønderhugger  sin  Kappe  med  sit  Sværd,  og  deler  Stykkerne  med  en 
Fattig,  som  ligger  foran  Hesten.  1 Hvælvingskrydset  var  en  rig  Decoration,  som  synes  at  være  fra 
1 5de  Aarhundrede. 


SK1BB1NGE,  Baarse  Herred. 

(Indberetn.  af  Erik  Schiødte  1883.) 

I Korsets  vestlige  Kappe  afdækkedes  et  Maleri,  som  forestillede  en  Helgens  Korsfæstelse. 
Det  er  meget  tarveligt  udført  eg  uden  kunstnerisk  Betydning.  Farverne  ere  kun  Rødt  og  Sort.  Der 
fandtes  ogsaa  en  Indskrift  med  gothiske  Bogstaver,  hvoraf  kun  enkelte  Ord  vare  læselige. 

Saavidt  det  kunde  skjønnes,  har  alle  Hvælvingerne  i den  ældre  Del  af  Kirken  været  bemalede. 


SMERUP,  Stevns  Herred. 

(Indberetn.  af  J.  Kornerup  1 888.) 


1 Chorets  Hvælving  fandtes  malede  Decorationer,  som  kun  vare  udførte  med  2 Farver,  Sort 
og  Brunt;  Ribberne  vare  malede  paa  Underfladerne  med  de  almindelige  Siksakprydelser  og  paa 
Skjoldbuerne  var  Slyngninger  af  gothisk  Løvværk.  Paa  Kappernes  Midte  var  et  Ornament,  be- 
staaende  af  mange  smaa  Cirkler  krydsende  hverandre  og  omgivne  af  en  stor  Cirkel.  I Skibets  østlige 
Hvælving  fandtes  lignende  Decorationer,  hvorimod  de  vestlige  Hvælvinger  vare  uden  Maling.  Paa 
Væggene  fandtes  Intet. 


MAGLEBY,  Møenbo  Herred. 

(Indberetn.  af  Henry  Petersen  1880.) 


1 Slutningen  af  1 6de  Aarhundrede  er  Skibets  fire  Hvælvinger  indbyggede  i Kirken.  Paa 
Væggen  ovenover  var  Spor  af  meget  raat  malede  Decorationer,  væsentligt  bestaaende  af  et  atter  og 
atter  gjentaget  Ornament,  hvilken  Decoration  synes  at  tilhøre  den  seneste  catholske  Tid. 

STEGE,  Møenbo  Herred. 

(Indberetn.  af  J.  Kornerup  1892.) 


Paa  Skibets  Hvælvinger  fandtes  en  Del  Decorationer,  der  vare  i høj  Grad  slet  udførte  og 
uden  kunstnerisk  Værd.  Ribbernes  Profiler  vare  malede  med  røde  og  graa  Farver,  og  om  Kappernes 
Rande  var  smaa  Buer  med  Kløverbladornamenter.  1 Kappespidserne  og  over  Skjoldbuerne  var  for- 
skjellige  spredte  Billeder  af  Paver,  Bisper,  Engle,  Djævle,  Alt  malet  i graafarvede  Omrids.  Paa  en 
Kappe  fandtes  et  stort  Indvielseskors  udenfor  et  Monogram,  og  tilhøjre  to  slet  tegnede  Figurer  af  en 
Mand  og  en  Kvinde,  begge  med  Glas  i Hænderne.  I Midtskibets  østre  Hvælving  var  i Kapperne  tre 
store  Kroner  med  Jesus  og  Marias  Navnetræk;  i en  Bue  fandtes  følgende  Indskrift:  » Jh(esu)s  m(aria) 
anna,  beder  goth  for  (os)«-,  under  den  sees  en  Hund  og  en  Eenhjørning.  1 en  anden  Bue  staar: 
» Anno  domini  mcdxciiii« , og  derunder  Omrids  af  en  løbende  Hest.  Paa  et  andet  Sted  er  malet  en 
stor  Cirkel,  i hvis  Midte  staar: 

Oluf  Jes. 
has  raune, 
morte  chrtofa, 

Jep  volsen, 
cilla  marie, 

og  udenfor  Cirklen:  Kr'Ki  veria;  under  de  sidste  Ord  er  en  meget  slet  Fremstilling  af  en  Mand  med 
tre  Hunde  i en  Snor;  som  det  synes,  er  han  i Færd  med  at  jage  to  Ræve.  Paa  en  Væg  i det 
søndre  Sideskib  var  Rester  af  et  ligesaa  daarligt  Billede,  der  forestiller  Mariæ  Bebudelse.  Det 
Hele  er  malet  med  røde  og  graa  Farver  og  udført  samtidig  i Slutningen  af  15de  Aarhundrede. 


SVERBORG,  Hammer  Herred. 

(Fremdragne  1864.) 


1 Chorets  Hvælving  fandtes  en  Række  Kalkmalerier  fra  omtrent  Aar  1500;  flere  af  dem 
ere  meget  daarlige  i Udførelsen,  stive  og  kantede  i Figurernes  Former.  1 den  ene  Kappe  sees 
Christus  siddende  paa  Himmelthronen  omgiven  af  en  mandelformet  Glorie;  Sværdet  og  Lilien 
udgaa  fra  hans  Mund;  Helgener  og  Helgeninder  knæle  ved  Siderne. 

En  tilstødende  Kappe  har  Christi  Omskjærelse:  to  Figurer  staa  ved  Christusbarnet, 
som  er  stillet  paa  en  Søjle;  nedenunder  er  Bebudelsen;  foran  Maria  knæler  Englen  Gabriel. 
Endnu  et  Billede  fremstiller  Mariæ  Besøg  hos  Elisabeth.  I den  følgende  Kappe  er  de  hellige 
tre  Konger,  som  knælende  overrække  Gaver  til  Maria  og  Jesusbarnet,  den  ene  peger  op  mod 
Stjernen;  over  dem  sees  en  Engel  med  et  Røgelsekar.  I den  fjerde  Kappe:  Barnemordet  1 
Bethlehem;  Herodes  sidder  paa  et  Sæde,  der  ligner  en  Kiste,  en  fuldtudrustet  Kriger  foran  ham 
dræber  et  Barn.  1 et  andet  Billede  sees  Flugten  til  Ægypten;  Joseph  trækker  et  Æsel, 
hvorpaa  Maria  sidder;  Tegningen  og  Udførelsen  er  noget  bedre  i de  2 sidste  Billeder.  Ribberne  ere 
decorerede  med  almindelige  Ornamenter.  Billederne  ere  restaurerede  i Aaret  1867. 


1 8* 


1494. 


c.  1500. 

c.  1500. 


c.  1500. 


c.  1570. 


FAXE,  Faxe  Herred. 

(Indberetn.  af  J.  Kornerup  1877;  Restauration  af  Samme  1878.) 

1 Taarnet  afdækkedes  en  Række  Kalkmalerier  paa  nordre  Væg.  I et  Billede  sees  St.  Georg 
tilhest  i Kamp  med  Dragen;  han  er  iført  Køllert,  grøn  Hue  med  Fjer;  i et  meget  primitivt  udført 

Landskab  seer  man  den  knælende  Prindsesse,  som  holder  et  Lam  i et  Baand;  bag  Helgenen  er  en 

Borg,  paa  hvis  Tinde  Kongen  og  Dronningen  sidde.  Herover  er  et  Billede  med  to  Djævle,  der  bære 
en  Bøtte  med  Æg,  den  ene  af  dem  har  et  Træben.  Tilhøjre  paa  Væggen  er  en  Fremstilling  af 
Apostlen  Simons  Martyrdød;  han  hænger  i en  Galge,  medens  2 Bødler  med  stramme,  tofarvede 
Klæder  ere  i Færd  med  at  gjennemsave  ham  (Tab.  XXXVIII,  1).  1 Taarnet  er  ligeledes  to  mærkelige 

Billeder:  en  Djævel  med  Fiskefinner  istedetfor  Fødder;  den  knæler  foran  en  anden  med  Forklæde 

paa,  og  en  Djævel  med  Kohoved  griber  i en  Botte  med  Æg,  foran  hvilken  en  Kvinde  knæler 
(Tab.  XXXVIII,  2,  3).  Det  Hele  er  raat  udført  og  malet  med  temmelig  faa  Farver,  vistnok  ved  Aar  1500. 

1 Taarnhvælvingen  er  malet  flere  bibelske  Billeder,  nemlig  Daaben  i Jordans  Flod;  Jo- 
hannes Fremstilling  for  Herodes  og  hans  Martyrdød.  I et  Billede  seer  man  Herodes,  Herodias  og 
Salome  siddende  ved  et  Bord,  hvortil  en  Page  nærmer  sig  med  Helgenens  Hoved  paa  et  Fad 
(Tab.  XXXVIII,  5).  Endvidere  er  der  et  meget  daarligt  malet  Billede  af  St.  Hippolits  Martyrdød, 
hvor  en  Karl  fører  to  Heste,  der  trække  Helgenen  tildøde.  Disse  Billeder  ere  fra  samme  Tid 
som  de  øvrige. 


HERLUFMAGLE,  Tybjerg  Herred. 

(Indberetn.  af  Rondahl  1885.) 

Paa  den  første  Hvælvings  østlige  Kappe  var  malet  et  Billede  af  Korsfæstelsen  med 
Maria  og  Johannes  ved  Korsets  Fod,  Figurerne  vare  omgivne  med  Ornamentslyngninger  fra  Tiden 
omkring  Aar  1300. 

I den  vestlige  Kappe  er  Tornekroningen  fremstillet.  Paa  en  Bænk  sidder  Christus  med 
bundne  Hænder,  medens  2 Bødler  i stramme,  tofarvede  Klæder,  trykke  Tornekronen  paa  hans  Hoved 
ved  Hjælp  af  lange  Stænger. 

I den  anden  Hvælvings  østlige  Kappe  sees  Christus  som  Himmeldrot  paa  Dommer- 
sædet, han  er  omgiven  af  den  mandelformede  Glorie;  fra  hans  Mund  udgaa  Sværdet  og  Lilien;  hans 
blodige  Brystvunde  sees  igennem  et  Hul  i hans  Kjortel.  St.  Michael  blæser  med  sin  Basun  de 
Døde  frem  af  Gravene,  til  den  ene  Side  sees  de  Gode,  og  til  den  anden  de  Fordømte;  de  sidste 
trækkes  i et  Tov  ind  i Helvede. 

Ligeoverfor  dette  Billede  fandtes  et  andet,  som  forestiller  en  Biskop  i Ornat,  der  med 
sammenbundne  Hænder  føres  frem  af  en  Kriger  med  Sværd  i Haanden,  over  Billedet  staar: 
»SANCTVS : CRlS(OS)TOMVS.«  Disse  Billeder  vare  kun  daarligt  malede  og  vistnok  udførte  ved 
Aar  ca.  1 500. 

Paa  en  Pille  midt  i Skibet  fremdroges  et  noget  ældre  Billede,  som  forestiller  en  Mand, 
staaende  i en  bedende  Stilling  med  fremrakte  Arme;  han  er  iført  en  Dragt  fra  Slutningen  af  14de  Aar- 
hundrede  og  er  noget  bedre  malet  end  de  andre. 

Paa  en  Skjoldbue  var  ogsaa  Rester  af  et  Ornament,  hvori  fandtes  nogle  romanske  Motiver. 


PRÆSTØ  AMT. 

HAVNELEV,  Stevns  Herred. 

(Indberetn.  af  Godsforvalter  Kock  1 886.) 

Paa  Hvælvingernes  Ribber  fandtes  malede  Ornamenter  i røde  og  gule  Farver;  langs  op  ad  c.  1500. 
Kanterne  paa  Kapperne  var  Slyngninger  i rød  Farve.  Decorationerne  bleve  opfriskede  og  fornyede 
over  hele  Kirken. 


LYDERSLEV,  Stevns  Herred. 

Paa  Ribberne  fandtes  lignende  Ornamenter  som  i Havnelev,  vistnok  malede  samtidig.  Ved 
Uagtsomhed  bleve  de  overhvidtede. 


FENSMARK,  Tybjerg  Herred. 

I 1888  fremdroges  nogle  Partier  af  en  temmelig  plump  Maling  i Choret,  da  den  ikke 
havde  noget  Værd,  blev  den  overhvidtet. 


KASTRUP,  Hammer  Herred. 

(Indberetn.  af  V.  Sørensen  1886.) 


Paa  Væggen  om  Triumfbuen  fandtes  malede  Arkader  samt  hist  og  her  andre  Rester 

af  Maling. 


KJØNG,  Hammer  Herred. 

(Indberetn.  af  A.  Thiset  1885.) 

I Skibets  midterste  Hvælving  var  et  gammelt  Kalkmaleri  kommet  tilsyne,  malet  med  rod 
Farve;  ved  nærmere  Eftersyn  viste  det  sig  kun  at  være  et  Ornament  uden  kunstnerisk  Værd. 

c.  1550. 


GJØRSLEV,  Bjeverskov  Herred. 

(Tegninger  i Nationalmuseets  Archiv.) 


I nogle  af  Hvælvingskapperne  er  fremkommet  Fremstillinger  af  Lidelseshistorien.  1 et 
Billede  sees  Jesus  knælende  i Gethsemanehave  foran  et  Alter,  hvorpaa  der  staar  en  Kalk,  bag 
ham  hvile  de  sovende  Apostle.  1 et  andet  Billede  sees  Christi  Korsfæstelse;  begge  Billeder  ere 
omgivne  af  raat  malede  Ornamenter,  som  viser  Maleriernes  Udførelse  hen  til  Midten  af  1 6de  Aarh. 


ALLESLEV,  Baarse  Herred. 

(Indberetn.  af  Sophus  Muller  1885.) 


Kirken  har  tidligere  havt  Kalkmalerier,  hvilke  nu  ere  overmalede  med  nyere  Decorationer. 


M-P. 


BORNHOLM. 


NY  LAKSKER,  Vester  Herred. 

(Indberetn.  af  Math.  Bidstrup  1882;  J.  Kornerup:  Aarb.  f.  Nord.  Oldk.  1884,  S.  1 08.  Undersøgelse  af  Magnus  Petersen  1893.) 

Paa  Rundkirkens  Vægge  fandtes  en  malet  Frise  med  tildels  ødelagte  Billeder.  Paa  den  c ,,00 
sydlige  Side  var  endnu  levnet  et  Maleri,  hvori  man  saa  en  knælende  Mand  i et  Rum,  der  var  om- 
fattet af  to  høje  Taarne;  udenfor  det  ene  Taarn  staar  en  Kvinde  med  Glorie  om  Hovedet,  det  syntes, 
som  den  knælende  Mand  henvender  en  Bøn  til  hende;  bag  den  Knælende  sees  tre  Mænd,  hvoraf  den 
ene  bærer  en  lav  Bispehue  paa  Hovedet.  I et  tilstødende  Felt  staar  en  Helgeninde  med  Glorie  om 
Hovedet,  foran  hende  knæler  en  bedende  Kvinde;  længere  tilbage  er  en  Bygning,  med  fladt  Tag,  som 
synes  at  være  en  Borgmur;  over  dens  Mønning  sees  Bryst  og  Hoved  af  tre  unge  Mænd.  Billedet  har 
foroven  og  forneden  Bordter  med  smukke,  romanske  Ornamenter. 

Søjlen  i Kirkens  Midte  har  over  den  øverste  Ring  en  Række  Malerier  der  breder  sig  opad 
Hvælvingen,  saaledes,  at  Billederne  danne  et  Kapitæl  af  ca.  3 V2  Alens  Højde  (Tab.  XII,  8,  9).  Bil- 
lederne fremstille  Menneskets  Skabelse  og  Syndefaldet:  1)  Gud  Fader  skaber  Adam,  der  ligger 
paa  Jorden  ved  et  Palmetræ,  fra  Gud  Faders  Mund  udgaar  en  Lysstraale,  Livsaanden,  som  han  ind- 
blæser Adam.  2)  Gud  Fader  skaber  Kvinden,  der  fremdrages  af  Adams  Side,  tilhøjre  staar  en 
Engel,  som  i venstre  Haand  holder  Jordkuglen  ud  mod  de  Nyskabte.  3)  Gud  Fader  viser  Adam  og 
Eva  Kundskabens  Træ  og  synes  at  advare  dem.  4)  Syndefaldet:  Eva  rækker  Æblet  til  Adam; 

Slangen  med  Menneskehovedet  slynger  sin  Hale  om  Træets  Stamme.  5)  Adam  og  Eva  flye  for  Gud 
Fader,  medens  Englen  med  draget  Sværd  skyder  dem  bort  fra  Paradiset.  Et  sjette  Billede  — som 
skulde  afslutte  Rækken  — er  nu  tabt.  Billederne  tilhøre  Tiden  ved  Aar  1300. 

Over  Buen  ind  til  Choret  var  en  nyere  Maling  bestaaende  af  en  tarvelig  udført  Bladfrise  i c l6oo 
røde,  gule  og  sorte  Farver.  Paa  Fladen  under  Buen  var  Rester  af  nogle  røde  og  gule  Rosetter.  En 
endnu  yngre  Maling  fandtes  paa  Chorets  nordre  Væg,  hvor  Christian  den  ^tes  Navneciffer  og  nogle 
andre  Navnetræk  vare  malede. 

De  gamle  Malerier  paa  Midtpillen  ere  opfriskede  og  reparerede  af  Prof.  Kornerup  1891. 


ØSTER  LARSKER,  Øster  Herred. 


(Undersøgelse  af  Magnus  Petersen  1893.) 


Om  Midtsøjlens  øverste  Del  er  — paa  samme  Maade  som  i Ny  Larsker  — malet  en  Række  c ,550 
Felter  med  bibelske  Billeder;  hvert  Felt  er  dækket  af  en  Art  Buer  i gothisk  Stil  fra  Midten  af 

14de  Aarhundrede.  I det  første  F'elt  sees  Englen  Gabriel  med  Skriftbaand  i Haanden  henvendende 
sig  til  Maria,  som  staar  i et  særskilt,  mindre  Felt.  Dernæst  følger  et  Billede  af  Mariæ  Besøg 
hos  Elisabeth;  Maria  med  Krone  paa  Hovedet  modtager  Kjærtegn  af  Elisabeth.  Ved  Siden  af  sees 
Maria  liggende  paa  et  Leje  løftende  det  lille  Jesusbarn  op  foran  sig,  bagved  staar  Oxen  og  Æselet. 
1 et  smallere  Felt  sidder  Joseph  med  Haanden  under  Kinden,  iført  rød  Kjortel  og  hvid  Kappe  der 
er  kastet  over  Skuldrene  og  Underlivet,  han  synes  at  bøje  sig  ned  over  Noget  nedenfor,  som  ikke  er 
ganske  tydeligt.  I fire  Felter  er  en  Afdeling  af  Billeder,  der  forestille  Christi  Lidelseshistorie: 
1)  Korsfæstelsen;  Maria  og  Johannes  staa  ved  Korsets  Fod;  den  sidste  er  fremstillet  med  kron- 
raget  Isse.  2)  Nedtageisen  af  Korset;  af  dette  Billede  er  en  stor  Del  ødelagt,  man  seer  kun  en 
liggende,  blodplettet  Christusfigur.  5)  Opstandelsen:  Christus  træder  frem  af  Graven  med  en  rød 
Sejersfane  i Haanden,  nedenfor  Kisten  ligge  de  sovende  Soldater,  iførte  Ringbrynjer  og  med  Vaaben 
i Hænderne.  1 et  fjerde  Felt  er  en  verdslig  klædt  Mand  med  en  spids  Hue  paa  Hovedet  og  en  kort 
Kappe  over  Skuldrene,  han  holder  en  Gjenstand  i Haanden,  der  ligner  et  Vaaben,  som  han  løfter 
mod  to  Ryttere  i Ringbrynjer;  det  synes,  som  han  vil  forsvare  en  Helgen,  der  støtter  sig  til  hans  Knæ. 

I et  langagtigt  Felt  er  atter  en  anden  Afdeling  af  Billeder;  Feltet  er  adskilt  fra  de  andre 
ved  romanske  Ornamenter  og  delt  paa  langs  i tre  Partier;  i den  øverste  er  en  Række  Apostle  med 
Bøger  i Hænderne  og  Glorier  om  Hovederne;  i Spidsen  for  dem  sees  Maria  med  et  Kors  i Haanden. 
De  to  underste  Dele  har  i Midten  en  Christus  siddende  som  Verdensdommer;  til  den  ene 
Side  sees  en  Række  nøgne  Sjæle,  som  alle  vende  deres  Ansigter  mod  Christus,  paa  den  anden  Side 
fore  Djævle  de  Fordømte  i Lænker  bort  til  Helvede,  der  er  fremstillet  som  et  afskrækkende,  stygt 
Gab.  Billederne  ere  malede  paa  den  tørre,  temmelig  ujevne  Kalkpuds;  flere  af  Figurerne  ere 
mindre  heldigt  tegnede  og  noget  raat  udførte.  Arbejdet  er  næppe  ældre  end  fra  Midten  af  14de  Aarh. 


NYKER,  Vester  Herred. 

(Indberetn.  af  J.  Kornerup  1891.  Undersøgelse  af  Magnus  Petersen  1893.) 

Over  den  i nyere  Tid  udvidede  Triumfbue  er  malet  en  Christusfigur  med  bundne  Hænder, 
som  synes  at  være  en  Levning  af  en  større  Fremstilling  af  Lidelseshistorien.  Kanten  af  Buen 
er  prydet  med  et  ret  smukt  Ornamentbaand.  Paa  nordre  Væg  er  ogsaa  levnet  en  Del  af  et  større 
Maleri,  der  vistnok  som  en  Frise  har  omgivet  Kirken;  det  er  en  Figur  i overnaturlig  Størrelse  af 
St.  Christoffer  med  Jesusbarnet;  han  er  iført  en  graa  Underkjole  og  rødbrun  Kappe,  om  hans 
blottede  Ben  sees  Vandet  antydet  i bølgeformede  Linier. 

Paa  øverste  Del  af  Midtsøjlen  har  der  — ligesom  i de  to  forannævnte  Kirker  — været  et 
Bælte  med  Malerier,  hvoraf  endnu  tre  ere  tilbage;  de  ere  adskilte  fra  hverandre  ved  Søjler,  og  over 
hvert  Felt  er  gothiske  Spidsgavle.  I det  første  er  en  Fremstilling  af  Christi  Hudfletning,  i det  andet 
Korsdragningen  og  i det  tredie  Felt  Korsfæstelsen  med  Maria  og  Joseph  staaende  ved  Korsets 
Fod.  Et  romansk  Ornamentbaand  afslutter  Billederne  foroven. 

Alle  Billederne  ere  meget  beskadigede,  de  ere  slet  tegnede  og  temmelig  raat  malede  og 
næppe  ældre  end  fra  Slutningen  af  14de  Aarhundrede. 

Om  et  lille  Vindue  paa  nordre  Væg  er  i 1 6de  Aarhundrede  malet  nogle  yderst  raa  Re- 
naisanceornamenter  med  Blomster  og  Masker  i graa  Farver. 


BORNHOLM. 

ØSTER  MARIA,  Øster  Herred. 


(Indberetn.  af  J.  Kornerup  1890.  Undersøgelse  af  Magnus  Petersen  1895.) 


Den  gamle  Kirke  ligger  som  en  malerisk  Ruin  ved  Siden  af  den  nyopførte;  paa  Væggene  c.  1450. 
sees  endnu  Spor  af  Kalkmalerier  baade  fra  en  ældre  og  nyere  Tid.  I Apsishvælvingen  er  utydelige 
Rester  af  en  stor  Figur,  som  har  forestillet  Christus  som  Himmeldrot  siddende  paa  Regnbuen; 
over  Billedet  var  Levninger  af  en  senere  malet  Renaissancedekoration  med  Søjler  og  Frontspidser. 

Et  lille  Vindue  paa  sydlige  Side  var  foroven  omgivet  af  et  sildig-gothisk  Ornament;  lignende  Orna- 
menter samt  nogle  Bogstaver  fandtes  paa  Forkanten  af  Apsisbuen. 

Chorets  Tøndehvælving  har  paa  enkelte  Steder  Levninger  af  store  Ornamentslyngninger  i 
røde  F’arver;  det  synes  som  hele  Hvælvingen  har  været  bemalet  med  denne  Decoration;  Ornamenter 
i samme  Stil  sees  ogsaa  paa  Triumfbuens  Underflade;  dens  forreste  Flade  ud  mod  Skibet  bar  svage 
Spor  af  et  Billede  med  Christi  og  de  to  Røveres  Korsfæstelse,  som  i en  nyere  Tid  var  blevet 
overmalet  med  Christian  den  Fjerdes  Navneciffer  og  H.  R.  K.  (Holger  Rosenkrands  til  Glimminge). 

Paa  Skibets  nordre  Væg  var  Rester  af  en  Frise,  hvori  man  saae  en  Figur  med  rød  Kjole  imellem 
nogle  stiliserede  Træer;  ovenover  var  en  Bordt  med  rødmalede  Ornamenter  samt  et  smalt  Baand 
med  Levninger  af  Indskrifter,  et  Ord  »Adam«  kunde  alene  tydes.  Paa  den  sydlige  Væg  var  lignende 
Rester  af  Maling  og  Indskrifter,  hvoriblandt  Ordet  »H1C«.  Hvad  de  sidstomtalte  Billeder  havde  fore- 
stillet kunde  ikke  forklares,  Tiden  for  deres  Udførelse  maa  henføres  til  Midten  af  15de  Aarhundrede. 


ST.  CLEMENS,  Nørre  Herred. 

(Tegninger  i Nationalmuseets  Archiv.) 

Ved  Kirkens  Ombygning  1882  fremkom  paa  Chorets  Hvælving  nogle  Malerier  af  temmelig  c 1490. 
ringe  Værd  og  raat  malede.  1 den  østlige  Kappe  var  et  meget  ødelagt  Billede  af  Hyrdernes  og  de 
tre  Kongers  Tilbedelse  af  Jesusbarnet.  I sydlige  Kappe  var  et  ret  interessant  Billede:  en  stor, 
brun  Skikkelse  (Døden)  skød  en  Baad  frem  med  en  Stang,  Baaden  var  fyldt  med  Mennesker,  ved 
Stranden  stod  en  Mand  og  en  Kvinde,  for  at  modtage  Baaden.  I den  vestlige  Kappe  saas  Dommedag: 

St.  Michael  holdt  en  stor  Vægtskaal,  i den  ene  Skaal  stod  en  bedende  Kvinde;  over  hende  frem- 
stilledes Jomfru  Maria  trykkende  paa  Vægtstangen;  i den  modsatte  Skaal  sad  en  Skikkelse  med  en 
stor  Pengepose,  medens  flere  Djævle  forgjæves  søge  at  trykke  Skaalen  ned.  I nordre  Kappe  saas 
Christus  paa  Dommersædet  med  oprakte  Hænder,  Sværdet  og  Lilien  udgik  fra  hans  Mund,  ved 
hans  Side  knælte  den  bedende  Maria;  nederst  i Billedet  rejste  de  Døde  sig  af  Gravene;  St.  Peter 
stod  tilvenstre  med  Himmerigs  Nøglen  og  tilhøjre  trak  Djævle  de  Fordømte  ind  i Helvedsgabet. 

1 Skibet  var  der  nogle  utydelige  Rester  af  Malerier,  saaledes  kunde  spores  et  meget  ødelagt 
Billede  af  Lykkehjulet;  paa  Toppen  af  det  sad  en  Mand  med  et  Glas  i Haanden  (jvfr.  Thingsted); 
torneden  tilvenstre  var  nogle  bedende  Figurer,  som  vare  iførte  gejstlige  Dragter;  endvidere  var  svage 
Spor  af  en  St.  Christoffer,  der  bærer  det  lille  Jesusbarn. 

Billederne  synes  at  tilhøre  Tiden  ved  Slutningen  af  1 5de  Aarhundrede. 

BORNHOLM. 


RØ,  Norre  Herred. 

(Indberetn.  af  H.  Zahrtman  1887  og  Architekt  Bidstrup  1889) 


Paa  flere  Steder  i Kirken  var  Rester  af  Kalkmalerier;  de  bedst  bevarede  fandtes  paa  den 
øverste  Del  af  Chorets  nordre  Væg.  Det  synes  at  have  været  en  Art  F rise  med  flere  Figurer,  men 
ingen  af  dem  vare  fuldstændige  og  deres  Betydning  kunde  ikke  forklares;  formentlig  vare  de  malede 
i 15de  Aarhundredes  Slutning. 


AAK1RKEBY,  Sonder  Herred. 

(Tegninger  i Nationalmuseets  Archiv  af  D.  Jacobsen.) 


Ved  Kirkens  Ombygning  1874  fandtes  paa  Væggene  og  paa  Skibets  firkantede  Piller  en 
Række  af  bibelske  Billeder.  1 hvert  Billede  var  et  stort  Antal  Figurer,  som  vare  ret  godt  tegnede 
og  interessante  ved  mærkelige  Dragter  fra  Christian  den  Tredies  Tid  *). 

Paa  den  sydlige  Væg  var  Fremstillinger  af:  1)  de  hellige  tre  Kongers  Tilbedelse 

af  Jesusbarnet.  2)  Jesus  i Templet:  han  sidder  ved  en  høj  Pult,  omgivet  af  de  Skriftkloge;  Maria 

og  Joseph,  som  søge  ham,  træde  ind  ad  Døren.  5)  Daaben  i Jordans  Flod:  Johannes  knæler 
foran  Jesus,  bagved  staar  Englen  med  foldede  Hænder.  4)  Brylluppet  i Cana:  Bruden  sidder 
midt  for  Bordet  med  pyntelig  Dragt  og  en  mærkelig  Hovedprydelse.  5)  Lazari  Opvækkelse. 
6)  Nadveren:  Christus  i Midten,  omgivet  af  Apostlene. 

Paa  den  nordre  Væg  fandtes:  1)  Jesu  Indtog  i Jerusalem:  bag  Æslet,  som  bærer 
Jesus,  gaa  en  Del  Apostle  og  foran  brede  Folket  Klæder  paa  Vejen.  2)  Fodvadskni ngen : Jesus 

bojer  sig  ned  over  en  Apostels  Fod,  medens  de  andre  see  undrende  til.  3)  Jesus  knæler  i Geth- 

semane  Have.  4)  Fængslingen:  Judas  kysser  Jesus,  medens  Peter  nedhugger  Malchus.  5)  Jesu 
Fremstilling  for  Pilatus;  en  Del  Krigere  i Rustning  føre  ham  bunden  frem.  6)  Hudflet- 
ningen og  Tornekroningen  samt  Fremstilling  for  Folket.  Paa  de  andre  Vægge  var  Billeder  af 
Korsdragningen  og  Ch risti  Nedtagelse  af  Korset. 

Paa  Pillerne  fandtes  Billeder  af  Christus  og  de  12  Apostle;  de  sidste  bare  de  be- 
kjendte  Attributer  i Hænderne.  Om  alle  Billederne  fandtes  større  og  mindre  Ornamenter  i smuk 
Renaissancestil  samt  enkelte  Vaabenskjolde;  fra  en  senere  Tid  var  to  Skjolde,  Johan  Diderich  Vet- 
bergs  og  hans  Frue  Sidsel  Grubbes. 

Under  de  bibelske  Malerier  var  der  paa  enkelte  Steder  Spor  af  meget  ældre  Decorationer. 


VESTERMARIA,  Vester  Herred. 

ilndberetn.  af  Pastor  Preis, ) 

Ved  Kirkens  Ombygning  1883  fandtes  i Chorets  Hvælving  hvide  Bladornamenter  med  sorte 
Contourer  malede  paa  en  rødlig  Grund;  Figurbilleder  fandtes  ikke.  Det  menes,  at  der  ved  en  tid- 
ligere Restauration  af  Kirken  i 1834 — 35,  da  Choret  blev  forlænget,  har  været  Malinger,  som  da  bleve 
overpudsede. 


*)  I Danske  Atlas,  Suppl.  S.  440  er  anfort:  »lovrigt  er  Kirken  indvendig  malet  med  bibelske  Historier  al  fresco.« 


TILFØJELSER  OG  RETTELSER. 


Efter  Afslutning  af  Beskrivelserne  har  Prof.  Kornerup  fundet  Kalkmalerier  i Brylle  Kirke 
ved  Odense.  I Chorets  Hvælvinger  er  paa  Kappernes  Midte  malet  store  Rosetter  og  Indvielseskors; 
Ribber  og  Skjoldbuer  ere  prydede  med  Striber  i røde,  gule  og  graa  Farver.  Malingen  er  næppe 
ældre  en  fra  Aar  1400.  I den  østlige  Kappe  fandtes  en  noget  yngre  Maling,  hvoraf  kun  var  levnet 
enkelte  Dele  af  en  Christusfigur  og  en  Mand  med  en  Processionsstav. 

1 Sahl  Kirke,  Ginding  Hrd.,  blev  i December  1894  af  Forfatteren  fundet  Kalkmalerier  i 
Lysningerne  paa  to  Vinduer.  1 hver  af  de  fire  Lyssider  var  en  Helgenfigur:  Jomfru  Maria  med  Armene 
foldede  over  Brystet  og  et  Sværd  rettet  mod  hendes  Hjerte;  St.  Laurentius  med  Risten;  St.  Elisabeth 
af  Thyringen  med  en  Kurv  og  St.  Catharina  med  Hjulet.  Endvidere  fandtes  paa  nordre  Væg  frag- 
mentariske Rester  af  Ch risti  Daab,  Tornekroningen,  Korsfæstelsen  og  et  Billede  af  Maria  med  Christi 
døde  Legeme  i sine  Arme.  Malerierne  ere  udførte  i første  Halvdel  af  1 5de  Aarhundrede.  (Jfr.  Side  41). 

Vidskinde  Kirke,  1 April  d.  A.  afdækkede  Forfatteren  to  Hvælvinger  i Kirkens  Skib. 
1 den  iste  Hvælving,  hvor  der  tidligere  var  fundet  nogle  malede  Figurer,  var  Fremstillinger  af: 

1)  Christus  for  Ypperstepræsten,  2)  Hudstrygningen,  3)  Bespottelsen,  4)  Røverne  føres  af  en  Krigsmand 
til  Korsfæstelse,  5)  Vandringen  til  Golgata,  Christus  segner  under  Korsets  Byrde,  Veronica  viser 
Dugen  med  Christi  Ansigt,  6)  Korsfæstelsen.  I den  anden  Hvælving  fandtes:  1)  Christi  Himmelfart, 

2)  Maria  og  Apostlene  modtage  den  hellige  Aands  Forkyndelse,  3)  Marias  Kroning  af  Gud  Fader  og 
Christus,  4)  Christus  paa  Himmelbuen  omgivet  af  den  mandelformige  Glorie.  Buer  og  Ribber  vare 
smagfuldt  decorerede.  Maleriernes  Udførelse  maa  henføres  til  sidste  Halvdel  af  15de  Aarhundrede 
(Jfr.  S.  114). 

Beldringe  Kirke  (Jfr.  S.  132).  Ved  en  af  Forfatteren  i Foraaret  ledet  Undersøgelse, 
fandtes  paa  nordre  Væg  i Skibet  et  Kalkmaleri  med  en  Fremstilling  af  Christus  siddende  paa 
Regnbuen,  fra  hans  Mund  udgaa  Sværdet  og  Lilien;  ved  Siderne  forneden  staa  Maria  og  Johannes. 
Maleriet  var  af  meget  ringe  Værd  og  malet  i Slutningen  af  16de  Aarh. 

Vaabenfristen  i Vinderslev  Kirke  (Jfr.  S.  37)  er  restaureret  af  Forfatteren  i 1894,  støttet 
paa  heraldiske  Oplysninger,  velvilligt  meddelte  af  Archivsecretair  A.  Thiset. 

I Tabellen  over  bibelske  Fremstillinger  tilføjes:  Knud  Hertug  i St.  Knuds  Kirke,  Odense; 
og  Treenigheden  i Elmelunde  Kirke,  Møen. 

